
EXCELL . M0 AC REV. MO 

SALVATORI MAGNASCO 

ARCHIEPISCOPO GENUENSI 


Institutiones hae philosophicae. Excelli" ac 
Rev. mt Antistes , quae nunc primum typis tradun- 
tur , humanitati Hae potius commendandae sunt 
quam Nomini ac Dignitati dicandae. Quae enim 
rei quanta est persona, aut doctrina mea, ut 
aliquid dignum Auctoritate Ha ac sapientia 
summa, qua fulges, ipse proferre possim ? Equi- 
dem mens pro viribus adlaboravit, ut Tibi opus 

s 

saltem haud despiciendum, atque instituendae in- 
nent uti non prorsus inutile , exinde emergeret : 
quapropter si ex fine recto, grandique quo mo- 
tus sum affectu, rem totam existimaveris, hanc 
tibi haud displiciHram fidenter spero. Opus au- 
tem in se, si quid habet cur Tibi arrideat , id 


tui seminis iam pridem consiti fructus est. Te 
enim , quem nos Genuenses Sacerdotes optimum 
modo Antistitem unanimes veneramur , fere om- 
nes quondam in sacris disciplinis Magistrum 

* 

frequentabamus colebamusque. Quod vero omnes 
norunt , adnotabo. Amplitudo sapientiae tuae non 
ita sacris limitibus coercebatur ac finiebatur, ut 

philosophicis etiam speculationibus , prout id 

• 

tempus et materia ferrent , non indulgeres. In 
utroque autem ordine, immutabili tuae methodo 
inhaerens, Doctoris Angelici theorias tanta vir- 
tute ac luce proponebas et enucleabas, ut quot 
discipulis exhiberes, totidem ferme ipsi arri- 
perent et intelligerent ; intelligendo autem lau- 

* 


darent , eoque vehementis simo affectu, quo erga 
S. Thomae doctrinam Tu ipse, Praeceptor op- 
time , urgebaris , accenderentur . Quid mirum 
porro, si idem ille amor, in diem succrescens, 
eo usque me contulit , ut meae tenuitatis obli- 
tus , inquirerem an facilior aliquis superesset 
modus ad latius doctrinam Doctoris Angelici, 
qua parte philosophiam spectat, disseminandam ? 
Atque haec mea unica intentio fuit , hic finis 
omnis laboris mei; cui si res probe respondeat , 
iam vides, praemotionis tuae efficaciam in opere, 
quod tibi vovetur, ex se se patefieri . 

Et nunc conticescam . Ausui meo parcas ; ac 

% 

pro tua singulari bonitate mihi in genua provo- 

luto annulumque deosculanti , benedicito volens , 
Excell ™ Praesul , cordisque sincerum obsequium 

excipe, quo te impense colit 

% 

Datum Gavii, VI cal. Januarias 
an. MDCCCLXXIV. ■ 


Humillimus ac Dev.mus in X.to Filius 
SAC. IOANNES BAPTISTA RASTERO. 

LECTORI BENEVOLO 

Philosophia, magnis utique verisque innixa 
principiis, si alias unquam, hac nostra imprimis 
aetate summopere necessaria est. Nam, (ut colli- 
gitur ex Proemio Constitut. dogmat. de fide Ca- 
tholica editae in sessione tertia Sacrosancti Oecu- 
menici Concilii Vaticani) iam non modo a Deo 
revelata dogmata, christianaeque religionis docu- 
menta, sed ipsae primae naturales veritates pu- 
blice irridentur ac pessumdantur. Quid vero tan- 
dem ex tam immani errorum colluvie effrenaque 
superbia, nisi universalis scepticismus ac late 
patens corruptela morum effluere aliquando po- 
test ? 

At vero illa quidem philosophia dignissima, 
quae mentes hominum eorumque ad optimam metam 
dirigat gressus , revera existit ; atque in magnis 
praesertim SS.™ Patrum, aliisque minoris molis 
plurium Anctorum operibus invenitur; ita ut illis 


Philosophi** 
necessitas hao 
nostra potissi- 
mum aetate. 


Operam co- 
pia. 

eruditi ac docti potissimum , hisce pro hibito etiam 
novitii magno proventu ac delectatione uti possint. 

Atqui nihilominus universalis querela est ; 
quod nempe opera desiderentur , vulgo di testo. 
Institutoribus atque discipulis aeque probanda , 
utpotequae non tantum doctrinam afferant , 
etiam , faciliore ordine praedita , plenam simul 
sobrietatem ac sobriam plenitudinem prae se fe- 
rant ; contingit enim ut vel fusa nimis , Prae- 
ceptoris sibi partem ferme vindicent , mentemque 
gravent discipulorum, hosque a veritatibus rite 
ac dilucide intelligendis et memoriae mandandis 
non parum impediant; vel contra nimium con- 
tracta, novitiis taceant plurimas quaestiones, quas 
proinde passim Institutores supplere debent, non 
sine incommodo ; unde fit probabiliter ut digitis 
numerentur, qui in unum eumdemque librum e- 
xponendum conveniant. 

Quibus sic stantibus, non inutile fortasse e- 
rit, hoc praesens opus quasi ad remedium ten- 
tandum in lucem edere. Si enim (quod vix spe- 
rare audemus) erit liuiusmodi ut supra expositae 
necessitati respondeat, iam per se proderit prout 
est; sin minus, forte alios ad aliquid simile, sed 
feliciore exitu conficiendum incitare poterit. 

Neque tamen ad hanc rem nostram necesse erat 

ut praesens opus ex novis omnino et integris e- 
lementis construeretur ; imo vero contrarium iter 
tenendum erat , tum ut veritas in toto Cursu fa- 
cilius obtineretur , tum ut melius consuleretur or- 
dini, evidentiae ac operis utilitati. 

Quapropter non nova ac noviter inventa hic 
proponuntur ' lectoribus , sed nova , ut credimus , 
luce novaque methodo et forma , quae iam exta- 
bant, in novitiorum commodum enucleantur. 

Imo nobis haec generatim dixisse non satis 
est , nisi specialius addamus, ad hoc conficiendum 
opus saepius consuluisse opera clarissimorum Auc- 
torum, nempe P. Antonii Goudin, P. Salvatoris 

i 

Tongiorgi, D. Michaelis Posset, Ab. Iosephi Pri- 
sco aliorumque, sed praecipue P. Matthaei Libe- 
ratore, quem tamquam ducem ac pene arbitmm 
habuimus. 

Hisce autem expositis ut quisque habeat quod 
suum est, et a frequentiorihis allegationibus ab- 
stineamus, dicendum restat an aliqua spes af- 
fulgeat quod attinet ad bonum exitum huius la- 
boris nostri. Et quidem si nostrae experientiae 
standum est, aliqua exinde utilitas fructusque 
felix enasci poterit ; quae enim nunc veniunt in 
lucem, prius per annos aliquot in hoc venerando 
atque amplissimo Seminario Aquensi iam lecta, 

vel a mediocribus etiam discipulis rite scita, vel 
a quibusque optimis comprehensa, ni fallor, fuere. 
Quod si, ut par est in praesenti casu, maius 
apud te pondus habeat auctoritas, haec tibi prae- 
sto sit in epistola, quae in sequenti pagina pro- 
stat, quamque Rev™ ac sapient issimus Sahator 

i » 

Magnasco, Archiep i scopus Genuensis, visa prius 
non exigua parte praesentis operis, peramanter 
Auctori dabat; in qua, si melius placet , confide 
ex animo, et vale . 

Aquis Statiellis, pridie cal. Januarias 
an. MD CCCLXXI V 




Sac. IOAN. BAPTISTA RASTERO. 


EPISTOLA 

EXCELL- AC REV. MI ARCHIEPISCOPI GENUENSIS 

AD AUCTOREM 


Carissimo Professore 

Io mi rallegro sinceramente con voi pel vo- 
stro corso filosofico, che ho trovato in tutte le 
sue parti compitissimo, ciod tanto per la sua esten- 
sione quanto per la sua profondith, ancbe nella 
forma molto adatto per la scuola, e di tale chiarezza 
che forse non d possibile averla maggiore in ma- 
terie sl astruse, e pienamente conforme, per quanto 
a me pajre, ali’ immortale dottrina di S. Tommaso. 
Me ne rallegro, ripeto, con voi, e spero possa riu- 
scire assai utile, e di ottima preparazione alio 
studio della Teologia scolastica; anzi sarebbe de- 
siderabile che fosse studiato ancbe da cbi attende 
ad altre carriere, come quello che gioverebbe as- 
saissimo a confutare gli errori moderni. 

Genova, 11 agosto 1873. 


Vostro Affez.® 0 

0 SALVATORE Arciv. 



DE PHILOSOPHIA IN GENERE 


DISPUTATIO PROOEMIALIS. 


Haec disputatio in tres articulos dividitur, 

QUORUM 1. DE NATURA ET QUALITATE PHILOSO- 
PHIAE: 2. DE EIUS POSSIBILITATE ET EXISTENTIA: 
3. DE IPSIUS DIVISIONE SERMONEM INSTITUIT. 


Art. 1. De natura et qualitate philosophiae. 

Q. 1. Quid est philosophia, quoad nomen, et 
quisnam fertur huius nominis Auctor? 

R. Philosophia, quoad nomen, idem est ac amor 
seu studiosa inquisitio sapientiae. 

Et hic nota quod : sapientia generatim ea dicitur 
rerum notitia, quae menti vere sapit, seu quae ad 
sciendum prae omnibus grata est; nimirum illa quae 
res scrutatur per earum supremas causas, (v. s. 
Th. Summ. Theol . 1. p. q. 1. a. 6.) — Est autem 
duplex, scilicet naturalis et supernaturalis. Super- 
naturalis est quae res cognoscit per causas seu 
principia supernaturalia, ut sunt principia fidei, et 
versatur circa plura, quae humanum captum exce- 
dunt; sapientia huiusmodi dicitur Theologia: natu- 

ralis est quae procedit ex principiis naturali lumine 
notis; et haec ea est de qua loquitur definitio, ac 
philosophia nominatur. 

Huius vero nominis Auctor fertur Pythagoras, 
qui se non sophum seu sapientem, more veterum, 
sed philosophum, idest sapientiae studiosum mo- 
deste appellavit. 

Q . 2. Quid est philosophia quoad rem? 

E. Philosophia, quoad rem quam significat hocce 
nomen, definitur a Tullio « Scientia rerum divina- 
rum et humanarum, causarumque quibus hae res 
continentur ». Quae tamen definitio, ut patet, non 
rerum causas ultimas tantum, seu supremas, sed 
etiam intermedias et infimas a philosopho inqui- 
rendas supponit. Philosophia tali modo accepta, non 
peculiaris quaedam complexio scientiarum est, sed 
vere omnium scientiarum collectio, immo aliquid 
humanis omnibus scientiis longe maius. Si ergo 
philosophia spectari velit ut disciplina quaedam 
particularis, omniumque veluti corona et apex scien- 
tiarum, definienda erit, « scientia rerum per causas 
ultimas seu supremas naturali lumine comparata ». 

Et explicatur haec definitio. Philosophia merito 
dicitur rerum scientia ; nam scientia est cognitio 
certa et evidens rerum per ipsarum causas; sed 
philosophia proprie est rerum cognitio per earum 
causas et quidem supremas, ut ex dicendis pate- 
bit: ergo. 

Ubi nota quod nomine causae venit hic quid- 
quid ad rem intime explicandam valet, sive causa 
proprie dicta sit, sive non, seu etsi tantum obiiciat 
rationem sufficientem a re, de qua agitur, non di- 
stinctam. 

Additur autem per causas, non quascumque, sed 
ultimas , quia ut jam supra innuimus, indoles huius 
scientiae requirit, ut mens non in infimis vel mediis 
causis speculandis consistat, sed ad supremas co- 
netur assurgere, e quibus reliquae pendent. Et sane 
philosophus sapientiam inquirit: non autem dicitur 
sapiens simpliciter , qui singularium quarumdam 
rerum pertractat fines, sed tantum in aliquo genere , 
v. gr. sapiens medicus, sapiens politicus etc.; contra 
simpliciter sapiens vocatur qui ad finem universa- 
lem et supremas rerum causas pertingit. (S. Th. 1. 
c. et Contr. Gent. libr. 1, c. 1). 

Tandem dicitur naturali lumine comparata, 
quia procedit ex principiis naturali lumine notis, 
ut supra dictum est, et ex iis naturales conclu- 
siones deducit. 

Q. 3. Quaenam est dignitas philosophiae? 

R. Philosophia est dignior ceteris scientiis na- 
turalibus; cum enim ipsa supremas rerum rationes 
respiciat, hinc principia suppeditat, communia sal- 
tem, aliis scientiis naturalibus, iisque omnibus 
proinde praestat. Sed de hoc fusius alibi. 

Q. 4. Quomodo philosophia se habet ad Theo- 
logiam ? 

R. Philosophia ad Theologiam se habet ut an- 
cilla; haec enim, nempe Theologia, illi praeest et 
imperat, utpote quae firmior est ac sublimior: firmior 
inquam tum respectu fundamenti, quo nititur, quod 
est auctoritas divina, tum respectu luminis , quo 
illustratur, quod est lumen fidei: sublimior autem 
ratione obiecti potissimum; contemplatur enim prae- 
sertim veritates revelatas quae humanas vires ex- 
cedunt. 

Neque tamen aliqua datur repugnantia philo- 
sophiam inter et fidem; eum enim naturale lumen 
ab eodem digito Dei signatum fuerit super nos, a 
quo signatum est lumen fidei, hinc philosophiam 
Theologiae contrariam esse, impossibile est. 

Q. 5 . At ex huiusmodi philosophiae ad Theo- 
logiam famulatu nonne erit pertimescenda aliqua 
libertatis aut progressus jactura? 

R. Nulla omnino legitimae libertatis aut veri 
progressus jactura erit inde pertimescenda. Nam 
libertas legitima non omnem profecto respuit su- 
biectionem, sed eam tantum, quae contra naturae 
ordinem sit: at ex adverso in ordine naturae est 
ut ratio fallibilis rationi obediat infallibili, atque 
speculationes, quae ex humana infirmitate infici 
possunt aliqua falsitate, iuventur lumine veritatum 
earum, quae falso subesse nequeunt: ergo. 

Attamen adverte subiectionem huiusmodi non 
hoc importare quod philosophia careat principiis 
propriis , aut sphaera privetur proprii ordinis seu 
naturalis, in qua late spatietur; sed tantum quod 
supra suam sphaeram non se erigat, nec aliquid 
pronuntiet fidei aut directe aut indirecte repugnans. 
(S. Th. Summ. Th. q. c. a. 5). 

Q. 6. Estne utilis philosophia? 

R. Philosophia est maxime utilis; nam rationem 
perficit, cum sit scientia inter naturales suprema, 
et consequenter maxime intellectualis: insuper lu- 
cem et principia suppeditat reliquis scientiis, ut 
jam dictum est; quae enim scientia constat ratio- 
nibus universalioribus, praeest iis, quae inferioribus 
ac contractioribus notionibus constant. Praeterea 

est utilis, quia in operationem et mores influit, imo 
etiam in ea, quae ad socialem statum pertinent, 
vim magnam exercet; operatio enim et vita hominis 
sive respectu sui, sive respectu aliorum, cognitio- 
nem sequitur. 

Sed etiam maxime est utilis, quia Religioni di- 
vinae, quoad potest, deservit; 1° quidem propter 
demonstrationem veritatum, quae fidei praeambulae 
vocantur, ut sunt existentia Dei, eius veritas, pro- 
videntia et huiusmodi: 2° quia non paucos conce- 
ptus enucleat, qui propter sui universalitatem di- 
vinis et humanis rebus sunt communes : 3° quia 
naturam disponit, quantum ipsi fas est, ad super- 
naturales veritates (quas philosophia non demon- 
strat, utpote* vires eius excedentes) facilius reci- 
piendas; eo enim melius apprehendere illas licet, 
quo natura aptior in se sit meliusque disposita: 
4° quia cum suis pronuntiatis Theologiae campum 
amplificat, quatenus, principiis revelatis adiuncta, 
innumeris relationibus aditum reserat: 5° tandem 
propter refutationem errorum, quos ex rationis a- 
busu heterodoxi et increduli contra Eeligionem 
acervant. 

Art. 2. De possibilitate et existentia philosophiae . 

Q . 1 . Estne possibilis philosophia iuxta defini- 
tionem supra traditam? 

R . Est possibilis. Revera omnis potentia est 
propter actum, ut ex ipsis terminis patet: cum 
igitur intellectus tendat in rerum cognitionem per 
earum causas et quidem altiores, et in hoc philo- 

sophica scientia consistat; hinc philosophia pos- 
sibilis demonstratur. 

Q. 2. Existitne huiusm. philosophia? 

R. Existit. Nam philosophia est certa et evi- 
dens cognitio rerum per altiores causas, ut dictum 
est. Atqui et pleraque principia evidenter nobis 
nota sunt, et ex iis evidenter plura deducuntur, 
etiam circa illa altiora, in quibus sita est cura 
philosophiae. — Sic in logica illud principium evi- 
denter certum est « quae sunt eadem uni tertio, 
sunt eadem inter se »: et alterum: « quorum unum 
est idem uni tertio, aliud vero non idem, non sunt 
eadem inter se »; ex quibus argumentandi regulae 
evidenter deducuntur. — Item in metaphysica per 
se notum est « non posse simul idem esse et non 
esse; nihilum non posse dare esse »; ex quibus 
circa ens in communi pleraque evidenter deducun- 
tur. — Item in morali « unicuique tribuendum quod 
suum est; vivendum esse homini secundum rationem; 
Deum colendum; bonum amandum; parentes hono- 
randos; praelatis parendum »; ex quibus circa mo- 
res pleraque evidenter inferuntur; ergo. 

Art. 3. De philosophiae partitione. 

Q. U. Quomodo dividitur philosophia? 

R. Philosophia dividitur in logicam, metaphy- 
sicam et moralem, ad quam reducitur ius naturae. 
— Cuius divisionis ratio desumitur potissimum a 
fine. Nam finis philosophiae est hominis perfectio; 
haec vero constat quatuor hisce rebus , nempe l a 
ut homo in cognoscendo rite utatur ratione, et in 

hoc dirigitur a logica : 2 a ut ad bonum appeten- 
dum voluntatem in semetipsa ordinet, eiusque ap- 
petitiones omnes rationi obedientes efficiat, et in 
hoc regitur a morali: 3 a ut dignoscat quid natura 
sit cuiusque rei, quaeque causa, ex quo quidque 
gignatur, ab eoque sit consequens; et huic muneri 
suppetit met aphy sica : 4 a tandem ut semet homo 
consideret tamquam partem mundi socialis, et di- 
spiciat quid sub eo aspectu decorum sibi sit aut 
turpe, ac proinde lege Dei impositum vel prohibi- 
tum; cui muneri suppetit jus naturae. 

TRACTATUS DE LOGICA 


DE LOGICA IN GENERE 


Q. 1. Quid est logica? 

R. Logica, si vocis etymon spectes, interpreta- 
tur disciplina rationalis ; indiget enim ratio su- ‘ 
biici cuidam regulae ut tutius et expeditius finem 
suum attingat. — Ad rem quod attinet, logica de- 
finitur, facultas seu scientia, qua mens in exqui- 
renda vel demonstranda veritate dirigitur. 

. Q. 2. Logica estne ars tantum an etiam scientia? 

R. Logica tum ars, tum scientia reapse est: ars 
dicitur, quatenus recte ratiocinandi normas et prae- 
cepta praescribit: scientia vero, quatenus ea prae- 
cepta demonstrat. 

Q. 3. Quodnam est obiectum logicae? 

R. Obiectum logicae est ens rationis; nam o- 
biectum disciplinae cuiuspiam nuncupatur illud quod 
ipsa sibi ad considerandum assumit: atqui logica 
versatur circa ordinem et dispositionem , qua actus 
rationis insigniri debent in motu, quo ad verita- 
tem detegendam feruntur, quique ordo dicitur ens 
rationis : ergo. 

Q. 4. Quare ordo huiusmodi dicitur ens rationis? 

E. Ordo huiusm. dicitur ens rationis, quia non 
est ens naturae, seu existens in rebus, sed est 
ordo, quem ratio considerando facit in suo actu, 
ordinans conceptus suos ad invicem,- et signa con- 
ceptuum, quae sunt voces significativae. — Ens 
rationis, ait s. Thomas, proprie dicitur de illis se- 
cundis intentionibus, quas ratio adinvenit in rebus 
consideratis, ut sunt intentiones generis, speciei, 
differentiae, praedicati etc., quae quidem non in- 
veniuntur in rebus, sed considerationem rationis 
consequuntur. (In IV. Metaphysicorum, lect. 4.) 

Q. 5. Quotuplex est logica? 

E. Logica est duplex, innata et acquisita. In- 
nata est dispositio quaedam et facilitas recte ra- 
' tiocinandi, quam quisque, plus minus, sortitur a 
natura: acquisita est distinctior et perfectior me- 
diorum usus ad verum capessendum, quem studio 
et exercitatione consequimur. 

Q . 6. Quid differt logica innata seu naturalis 
ab acquisita seu artificiali, et quo pacto haec acqui- 
ritur ? 

E. Hoc differt logica naturalis ab artificiali, 
quod prior confuse et incomplete veritatis investi- 
gandae leges suppeditet; posterior vero distincte 
eas explicet et cumulate. 

Acquiritur autem logica artificialis ope reflexio- 
nis, qua mens semet remeare potest. 

- Q. 7. Quaenam est utilitas logicae artificialis? 

E. Utilitas logicae artificialis est sane maxima: 
quemadmodum enim nihil est mente dignius ipsi— 
que utilius quam perfecta veritatis cognitio, ita 
nil utilius ac praestantius ea facultate, quae men- 

tem dirigit in pleniorem tutioremque veritatis co- 
gnitionem. 

q, 8. Quisnam primus huiusmodi media ad verum 
capessendum idonea ad scientiae formam redegit? 

B. Aristoteles; cuius opus egregium adeo per- 
fectum absolutumque ex eius emersit manibus, ut 
nihil illi posthac ad nostra usque tempora addi, 
quoad substantiam, vel detrahi oportuerit. 

Q. 9. Quotuplex est logica artificialis? 

B. Logica artificialis iterum duplex est; nempe 
s ninov ct vfiaioT. Minor, quae etiam di&lccticti no- 
minatur, dicitur scientia ratiocinii; maior est scientia 
eorum quae ad rite ratiocinandum inserviunt. Patet 
ergo dialecticam in ratiocinii structura eiusque 
legibus enodandis totam esse. 


/• 'S -- 

DISPUTATIO. 

Patet ex praedictis logicae minoris obiectum 
esse ratiocinium. Quoniam vero ratiocinium res est 
complexa, et in iudicia, tamquam in materiam pro- 
ximam, dein in simplices conceptus, ex quibus ju- 
dicia exurgunt, tamquam in materiam remotam 
resolvitur, hinc mens ut de ratiocinio legitimam 
sibi cognitionem comparet , haec omnia distincte 
et singillatim perpendat, necesse est; ita tamen 
ut a conceptibus, tamquam a simplicissimis ele- 
mentis, exordium ducat; dein ad judicia deveniat, 
ut tandem ratiocinium, quod conceptibus, iudiciis- 
que constat, integre et rite cognoscat. 

Illud tamen etiam est advertendum, quod quia 
termini mentales (qui non sunt aliud nisi ipsi con- 
ceptus prout judicium constituunt), per orales ter- 
minos exprimuntur, judicia vero per propositiones, 
ratiocinia autem per argumentationes, hinc ubi de 
termino mentali sermo fiet, agetur simul de ter- 
mino orali ; ubi de iudiciis, ibi etiam de proposi- 
tionibus sermo erit: tandem, de ratiocinio doctrina 
exposita, de argumentatione quoque eiusque specie- 
bus pertractabimus. 

Sic ergo minor logica tribus capitibus absol- 
vetur, quorum l. ura de termino mentali et orali: 
2. um de iudiciis et propositionibus: 3. um de ratioci- 
nio et argumentatione aget. 


CAPUT I. 

DE TERMINO MENTALI ET ORALI. 


Caput praesens decem articulos complectitur, 
quorum 1. de conceptus natura sermonem insti- 
tuit : 2. de eius expressione, seu de termino ora- 
li: 3. de partitionibus termini tum mentalis tum 
oralis propriis , necnon de utrique communibus : 
4. de coordinatione conceptuum universalium: 5. de 
coordinatione idearum quarumlibet individuis ap- 
plicabiliura, sub aliquibus supremis generibus, seu 
de praedicamentis: 6. de modis, qui ex compara- 
tione praedicamentorum oriuntur, seu de post prae- 
dicamentis: 7. de proprietatibus, quas termini in 
. propositione 'suscipiunt: 8. de definitione, qua utimur 
ad conceptus clariores efiiciendos: 9. de divisione, 
qua eos efficimus distinctiores: 10. de defectibus 
terminorum deque eorum remediis. 

Art. 1. De simplici apprehensione et de conceptu 
per simplicem apprehensionem effecto. 

Q. J. Quid est simplex apprehensio? 

R. Simplex apprehensio est prima mentis ope- 
ratio, qua res mere percipitur, nulla adiecta affir- 

matione aut negatione.. Dicitur apprehensio , quia 
mens per eam obiectum quasi prehendit et ad se 
trahit. Dicitur prima operatio mentis, quia omnis 
operatio mentis est altera ex hisce tribus, nempe 
vel ratiocinium , vel judicium , vel apprehensio 
simplex: nequit autem mens ratiocinium instruere 
nisi judicia praecesserint : item judicium proferre 
nequit nisi prius apprehenderit terminos, de quibus 
judicet: ergo simplex apprehensio prima mentis 
operatio dicenda est. 

Q. 2 . Quid est conceptus per se sumptus? 

R. Conceptus, graece logos, latine verbum et 
etiam idea (quamvis idea rectius sumatur pro 
exemplari, de quo suo loco), nihil aliud est nisi 
imago obiecti a mente cognoscentis expressa; seu 
est signum formale rei mente perceptae. Dicitur 
signum , quia rem menti repraesentat; (signum 
autem, juxta S. Thomam, est quodcumque notum, 
in quo aliud cognoscitur) Aq. Disp. Quaestio De co- 
gnitionem scientiae angelicae, art. h, ad 4: addi- 
tur formale , quia est ipsa rei similitudq, secun- 
dum quod formaliter attingitur: dicitur tandem rei 
mente perceptae, ut distinguatur conceptus a per- 
ceptionibus sensuum, quae etsi dici possunt obie- 
ctorum similitudines, non tamen dicuntur ideae, 
quae ad mentem pertinent. 

Q. 3. Conceptus estne signum naturale , an 
conventionale ; ex qiio an in quo res percipitur? 

R. Conceptus est 1. signum, non conventionale, 
sed naturale obiecti ; vi enim naturae cum ipso 
connectitur, et, totus quantus est, eius expressione 
et repraesentatione informatur. 

2. Est signum, non ex quo , sed in quo res 
percipitur; cum enim intelligimus, non conceptum 
ipsum primo intelligimus (qui intelligi nequit nisi 
prius sit ; nec est , nisi producatur a mente ; nec 
ipsum mens producit nisi aliquid intelligendo), sed 
vi conceptus intelligimus rem, cuius conceptus est 
mentalis expressio; quamvis secundario et reflexe 
ipse conceptus intelligi possit, quatenus mens in. 
seipsam redit et proprium actum permeat; sed hoc 
subaudit cognitionem directam; et insuper tunc 
conceptus in ea secundaria operatione obiecti na- 
turam induit. — Confirmatur experientia, qua quis- 
que, dum intelligit, in se sentit, se primum, non 
de conceptu, sed de re cogitare. 

. Nota. Conceptus hoc modo sumptus in omni actu 
mentis reperitur, et proinde non solum in simplici 
apprehensione sed etiam in iudicio et in ratiocinio. 

Q. 4. Quomodo nominari et definiri potest con- 
ceptus prout ad simplicem apprehensionem refer- 
tur, et ad logicam pertinet? 

. R. Nominatur terminus , scilicet mentalis , a 
terminando, quia in ratione subiecti et praedicati 
terminat propositionem, et est ultimum elementum, 
in quod resolvitur ratiocinium. — Definiri potest 
id, in quod resolvitur proxime judicium tamquam 
in subiectum et praedicatum. 

Art. 2. De signis idearum , vocabulis 
et termino orali. 

Q. 1 . Quid sunt signa idearum? 

R. Signa idearum sunt media quaevis sive na- 
tura, sive voluntate instituta ad ideas nostras aliis, 

quibuscum vivimus, manifestandas. Huiusmodi sunt 
nutus, suspiria, gestus, et alia eiusd. generis, et 
praeterea voces articulatae seu vocabula, quibus 
conceptus nostros patefacimus. 

Inter haec signa, quantum ad vim commovendi, 
praestant plura signa naturalia , quae rem veluti 
ob oculos ponunt: at ex parte facilitatis, perspi- 
cuitatis, distinctionis et varietatis, vocabula prin- 
cipem occupant locum. 

Q. 2. Quid est vocabulum stricte sumptam? 

R. Vocabulum est vox articulate prolata ad 
ideam aliquam significandam. 

Q. 3. Vocabula et cetera signa suntne primo 
et immediate instituta ad significandas ideas an o- 
biecta ? 

R. Vocabula et cetera signa externa sunt in- 
stituta primo et immediate ad significandas ideas, 
mediate vero obiecta, quae ab ideis immediate si- 
gnificantur. Vox, ait S. Thomas, significat imme- 
diate conceptum intellectus, quo mediante signifi- 
ficat rem. (Aq. Disp. Quaestio De Personis divi- 
nis, art. 5). 

Q. 4. Vocabula suntne signa idearum natura- 
lia, an conventionalia? 

R. Vocabula sunt signa idearum, non natura- 
lia sed conventionalia : nullum enim vocabulum 
cum determinato conceptu natura sua copulatur; 
secus tanta non esset linguarum diversitas apud 
homines; nam quod a natura est, idem apud om- 
nes invenitur. Sed de hac re fusius alibi. 

Q. 5. Quandonam vocabulum oralis termini no- 
men sumit? 

R. Vocabulum termini oralis nomen sumit cum 
consideratur in ordine ad propositionem, et prout 
ad logicam pertinet; quo sub respectu definiri po- 
test id, in quodjesolvitur propositio; quemadmo- 
dum terminus mentalis dicitur id, in quod resol- 
vitur judicium. 

Art. 3. De terminorum partitione. 

Terminorum partitiones aliae termini mentulis 
tantum sunt propriae, aliae termini oralis dumta- 
xat; aliae utrique termino sunt communes. 

De singulis per ordinem agendum est. 

§. 1. De partitionibus , quae termini mentalis 
tantum sunt propriae. 

Partitiones, quae termini mentalis tantum sunt 
propriae, procedunt aut ex diverso modo, quo obie- 
ctum cognitioni obversatur, aut ex diverso modo, 
quo idem obiectum perfectius vel imperfectius at- 
tingitur. 

Q. 1 . Quomodo dividitur terminus mentalis ra- 
tione modi, quo obiectum cognitioni obversatur? 

R. Ratione modi, quo obiectum cognitioni ob- 
versatur, terminus mentalis dividi potest in intuiti- 
vum et abstractivum. Conceptus intuitivus est, quo 
obiectum percipitur ut actu praesens : quo scilicet 
perceptio in ipsam obiecti praesentiam, nempe phy- 
sicam et realem existentiam, qua fruitur actu o- 
biectum, terminatur: sic apprehendo v. gr. papy- 
rum, quae mihi nunc versatur ob oculos. Illa vi- 
deri dicuntur, ait S. .Thomas, quae per se ipsa 

movent intellectum vel sensum ad sui cognitionem. 
Res, quae sic nobis obiiciuntur, praebent notitiam 
• sui experimentalem et visionis. (Summ. Th. II, 2, 
q 1. a. b). 

Conceptus abstractivus est, quo obiectum per- 
cipitur, praecisa eius actuali praesentia; seu- est 
qui praescindit a rei actuali existentia , et rem 
repraesentat ut natura est quaedam, undecumque 
ea notitia provenerit . Sic concipimus quidditatem 
rei, aut obiecta absentia vel futura , aut quae de- 
ductione ab aliqua causa aut universali principio 
derivantur. — Imo hoc modo ipsa existentia vel 
actualis praesentia apprehendi potest, cum nempe 
intelligimus , rem aliquam existere et esse nobis 
praesentem, non quia praesentiam illam ut actu 
exercitam , , in se ipsa immediate contuemur (sic 
enim haberetur visio seu intuitio), sed quia sic se 
habere obiectum ratiocinatione evincimus. Hoc modo 
existentiam divinam in hac vita concipimus. 

Q. 2. Quomodo dividitur terminus mentalis ra- 
tione maioris vel minoris perfectionis, qua ex parte 
potentiae obiectum apprehenditur? 

R. Terminus mentalis sub hac ratione dividi- 
tur in clarum et obscurum ; clarus in distinctum 
et confusum ; distinctus in completum et in incom- 
pletum ; completus tandem in adaequatum et in 
‘inadaequatum. 

Clarus est qui obiectum ita repraesentat ut ab 
aliis secernatur: obscurus, quo non satis ab aliis 
discernitur. 

Distinctus est qui obiectum ita offert, ut in eo 
constituentia et notae praecipuae distingui et nu- 

merari possint: confusus, qui hisce notis ferme 
privatur. 

Completus est qui obiecti constituentia, omnes- ' 
que notas porrigit: incompletus, qui ea elementa 
magna ex parte enumerat, sed non totaliter. 

Adaequatus est qui notarum notas et constitu- 
tiva obiecti ita resolvit ut ad simplices deveniat: 
inadaequatus qui resolutionem illam nonnisi incom- 
plete assequitur. 

Huc re vocaii potest conceptus comprehensivus, 
qui obiectum attingit quantum eius intelligibilitas 
late patet; sc. non modo absolute sed etiam rela- 
tive sive ad ordinem totius universi, sive ad cau- 
sas, unde res procedit, sive ad effectus omnes pos- 
sibiles, quibus gignendis ipsa est habilis. Sed sic 
cognoscere obiecta solius Dei est. 

« 

§. 2. De nonnullis partitionibus , quae termini 
oralis tantum sunt propriae. 

Hae partitiones procedunt ex diverso modo, quo 
vocabulum se habet respectu conceptus exprimendi. 

Q. 1. Quomodo dividitur terminus oralis? 

R. Terminus oralis dividitur 1. in significan- 
tem et inanem. Significans ille est qui aliquid re- 
vera significat; ut mons, templum. Inanis contra 
est qui nihil significat, sed vel est sonus sine mente, ‘ 
ut blitri; vel offert aliquid repugnans, ut mons sine 
valle. 

2. Dividitur in fixum et vagum. Fixus est qui 
rem aliquam constanter significat, ut templum: va- 
gus contra, qui modo hanc, modo aliam denotat 

pro loquentis arbitrio, ut natura; haec enim vox 
nunc ad spectabilem mundi machinam, nunc ad 
eius Auctorem, nunc ad essentiam rei denotandam 
accipitur. * 

3. Dividitur in univocum et aequivocum. Univo- 
cus est qui pluribus tribuitur juxta eamdem signi- 
ficationem; aequivocus, qui in significatione diversa 
pluribus tribuitur. Exemplum # prioris generis est 
animal, cum viventibus sensu praeditis denotandis 
applicatur: exemplum posterioris est gallus cum 
tum ad homines certae nationis, tum ad speciem 
quamdam volatilium innuendam adhibetur. 

Q. 2. Quo pacto subdividitur terminus aequivocus? 

R. Terminus aequivocus subdividitur in aequi- 
vocum a casu, et aequivocum a consilio . Prior, 
qui etiam dicitur pure aequivocus, habetur cum 
res per ipsum significatae nullam omnino conve- 
nientiam retinent inter se, aut proportionem, ra- 
tione cuius eodem nomine donentur: posterior, sc. 
aequivocus a consilio, vel melius analogus , habetur 
cum res per ipsum significatae servant inter se ali- 
quam relationem aut analogiam aut ordinem ad 
eumdem effectum. 

Nota. Cum aequivocatio est pura, tunc partitio 
termini in univocum et aequivocum oralis tantum 
est propria; cum vero est a consilio, tunc utrique 
termino competit. 

§. 3. De terminis analogis speciatim. 

Haec denominatio utrique termino competit, ut 
dictum est. 

Q. 1. Quid est terminus analogus? 

R. Terminus analogus, idest medius inter uni- 
vocum et pure aequivocum, est qui plura respicit 
in significatione nec omnino eadem , nec omnino 
diversa. 

Q. 2. Quotuplex est terminus analogus? 

R. Terminus analogus duplex est, sc. analogus 
attributionis et analogus proportionis. 

Q. 3. Quinam dicitur analogus attributionis? 

R . Terminus analogus attributionis habetur 1. 
cum terminus significat aliquid principale, ex quo 
derivatur quaedam attributio et denominatio in alia, 
quae ad illud principale aliquem ordinem involvunt. 
Sic sanitas dicitur de animali, cibo et colore. Et 
tamen sanitas proprie et vere ea est, quae repe- 
ritur in animante; ad cibum autem et colorem ex- 
tenditur, quatenus cibus eam juvat, color illam si- 
gnificat. 

Habetur 2. analogus attributionis, cum forma 
seu perfectio denominans est intrinsece in utroque 
membro, quamvis in uno absolute , in alio per ha- 
bitudinem ad aliud; ut ens dicitur de substantia 
et accidente: accidens enim non denominatur ens 
extrinsece ab entitate substantiae, sed a propria et 
intrinseca entitate, quae talis est ut tota consistat 
in quadam habitudine ad substantiam. Et hinc pa- 
tet quantum hic modus differat a priore, in quo 
forma denominans in uno extremo tantum est in- 
trinsece ; in aliis vero solum per extrinsecam ha- 
bitudinem. 

Sed clarius, inter hos modos datur quadruplex 
differentia. Prima est quod in priori attributione 

nomen secundario significato attribuitur solum im- 
proprie et per metaphoram rei aliam figuram ; 
in posteriori contra est propriissima denominatio, 
imo potest esse essentialis, quia sumitur,, ab intrin- 
seca forma vel a propria natura. 

Secunda est quod in priori attributione secun- 
darium analogatum, ut tale est, seu ut tali no- 
mine significatur , definitur per primum analoga- 
tum, ita ut oportet hoc poni in definitione illius. 
Sic si declarare velis quid sit, medicinam esse sa- 
nam, dices esse effectricem vel conservatricem sa- 
nitatis animalis : nam si solum extrinsece denomi- 
natur ab illa forma, non potest nisi per illam de- 
finiri. At vero in posteriori attributione non est 
necesse ut posterius analogatum per principale de- 
finiatur; cuius ratio est, quia forma, a qua sumitur 
illa denominatio , non est extrinseca, sed intrinseca. 

Tertia est quod in priori attributione non da- 
tui' unus conceptus communis omnibus analogatis; 
quia forma, unde sumitur, in uno tantum est in- 
trinsece et proprie , in aliis per tropum et extrin- 
secam denominationem. At vero in posteriori at- 
tributione datur unus conceptus communis, formalis 
et obiectivus ; quia analogata proprie et intrinsece 
talia sunt, et vere in tali ratione conveniunt, quam 
potest mens abstracte seu praecise concipere uno 
conceptu omnibus communi. 

Quarta addi potest, quod scilicet nomen analo- 
gum priori attributione non potest esse medium 
demonstrationis, quia medium demonstrationis non 
est tale ratione nominis , sed ratione conceptus; 
potest vero in posteriori attributione ratione con- 
traria. 

Q. 4. Quid est analogia proportionis? 

R. Analogia proportionis habetur in iis, quae 
eodem nomine significantur, quia sunt secundum 
aliquam proportionem similia. Ubi nota quod quum 
terminum secundum analogiam proportionis usur- 
pamus, tacitam quamdam comparationem institui- 
mus, in qua qnatuor ad minus termini conside- 
rantur; nam differentia quae viget inter voces a- 
nalogas secundum attributionem et voces analogas 
secundum proportionem haec est, quod illae unam 
camdemque rationem respiciunt , quamquam diver- 
simode; non enim est alia sanitas qua denominatur 
animal, et cibus ac medicina: istae significant ra- 
tiones plures et diversas , quamquam proportione 
similes; aliud enim significat tigris, quum de fera 
dicitur, aliud cum dicitur de homine. Quare ana- 
loga proportionis non sunt talia quatenus similia 
sunt; sic enim sunt univoca, non analoga; sed qua- 
tenus similes habent habitudines ad aliqua; quia 
v. gr. quemadmodum se habet risus in vultu ho- 
minis, ita viror herbarum, et florum amenitas in 
prato. Consequenter nomen analogum proportionis 
non est illud quod exprimit rationem communem 
utrique analogo; sic enim utrumque significat, non 
analogice, sed univoce; nam crudelis , v. gr., in quo 
conveniunt tigris et tyrannus, utrique univoce ap- 
plicatur; sed est nomen significans essentiam aut 
notam aliquam, quae propriae est unius et non 
alterius, quae tamen secundum aliquam propor- 
tionem est similis essentiae aut notae alterius pro- 
priae. Sic hominem, qui ratione non utitur, brutum 
dicimus, et tyrannum appellamus tigridem; quia 

quemadmodum brutum se habet ad rationem, qua 
caret , ita homo ad rationem, qua non utitur: et 
quemadmodum tigris omnimode caret humanitate, 
ita tyrannus omnimode illam abiecit. Huc pertinent 
omnes metaphorae. 

Hinc inferes, periculosum esse in mera analogia 
argumentationem fundare : facile enim ex iis , in 
quibus duae res conveniunt, ad ea, in quibus non 
conveniunt, fit gradus. 

§. 4 De aliis partitionibus , quae termino 
tum mentali tum orali sunt communes. 

Q. 1. Quasnam alias partitiones patitur ter- 
minus tum mentalis tum oralis? 

R. Terminus tum mentalis tum oralis, dividi 
etiam potest in significantem per se et significan- 
tem cum alio. Prior, qui categorematicus dicebatur 
a veteribus, est qui seorsum sumptus aliquid ita 
significat, ut solus possit esse subiectum vel prae- 
dicatum propositionis, ut homo, albus etc. — Po- 
sterior, qui vocabatur syncategorematicus, est qui 
omnino indiget socio, et per se solummodo subie- 
ctum aut praedicatum propositionis esse nequit; 
sic se habet adverbium velociter , particula copu- 
lativa etiam , relativum qui , et alii huiusmodi. — 
Datur etiam terminus mixtus, qui utrumque con- 
tinet, ut nemo , hoc est nullus homo. 

2. Dividitur in concretum et abstractum. Ab- 
stractus est, qui formam aliquam vel eius caren- 
tiam, ut per se stantem et reiftoto subiecto, expri- 
mit; ut albedo, caecitas. Concretus est, qui subie- 

ctum ipsum, prout ea forma, vel eius absentia af- 
ficitur, significat; ut albus, caecus. . / 

Quoniam vero nomine formae generatim hic 
intelligitur determinatio quaevis , qua subiectum 
affici concipitur, sive ab eo distincta sit realiter, 
sive secus, hinc triplex concretum distinguere est, 
nempe metaphysicum, physicum et logicum. Meta- 
physicum habetur cum determinatio, de qua sermo 
fit, est aliquid intrinsecum et identicum cum ipsa 
realitate subiecti, ut homo respectu humanitatis: 
physicum habetur cum determinatio est aliquid a 
subiecto diversum, ut albus respectu hominis et 
parietis, quippe forma huiusm. per se distinguitur 
a subiecto: habetur tandem logicum cum determi- 
natio a sola mentis cogitatione resultat; ut cogni- 
tum : haec enim determinatio sumitur ab actu mentis, 
quae obiectum attingit. 

3. Dividitur in singularem et universalem. Prior 
significat aliquod obiectum singulare et individuum, 
v. gr. Petrum: posterior significat obiectum uni- 
versale, seu quod in pluribus singularibus inveniri 
potest; ut homo in genere consideratus. 

Porro individuum apprehenditur vi notarum 
quarumdam sensibilium, quae notae indi viduantes 
vocantur, .et sunt : 

Forma — figura — locus — tempus — stirps 

patria — nomen. 

Universale hasce notas negligit. 

4. Dividitur in collectivum et distributivum. 
Collectivus est, qui plura simul accepta repraesen- 
tat, ut exercitus: dktributivus, qui plura reprae- 
sentat sed disiuncta, ita ut singulis seorsum ac- 
ceptis tribui possit; ut miles. 

Adverte tamen quod terminus collectivus sub 
diverso respectu potest considerari ut distributivus, 
quatenus nempe omnibus collectionibus eiusdem ra- 
tionis aptari potest. Sic populus cum dici valeat 
de qualibet multitudine hominum jure communi so- 
ciata , hoc sensu est distributivus-, licet quatenus 
refertur ad homines cuiusque multitudinis sit col- 
lectivus. 

5. Dividitur in realem et logicum. Realis re- 
praesentat obiectum extra cognitionem existens vel 
existendi capax: logicus obiectum, cui sola mentis 
consideratio, licet aliquo fundamento nixa, existen- 
tiam largitur: sic terminus homo realis est, genus 
vel species terminus logicus. 

Termini huiusmodi appellari solent etiam pri- 
mae intentionis , vel secundae intentionis, quatenus 
vel exprimunt obiectum sub respectu, quo mens 
primo fertur in ipsum, nempe per actum directum 
et quoad praedicata realia; vel contra illud expri- 
munt sub respectu quo mens in ipsum fertur se- 
cundo, nempe per actum reflexum et quoad prae- 
dicata logica. 

6. Dividitur in absolutum et connotativum. 
Absolutus significat ad instar per se stantis, sive 
res, de qua agitur, vere substantia sit, ut homo; 
sive sit accidens acceptum sine subiecto, ut sa- 
pientia: connotativus contra significat ad instar a- 
diacentis , sive res vere adiaceat alteri , ut cum 
exprimitur accidens , sive nulli inhaereat sed sit 
substantia. Sic erit connotativus non solum sapiens, 
albus et similes , sed etiam vivens , corporeus et 
alii liuiusm., etsi hae denominationes, non ab ac- 

ridentibus, sed a quidditate substantiali desu- 
mantur. 

Cave tamen ne connotativum cum adiectivo 
grammaticorum confundas: nam quamvis omne no-, 
men adiectivum sit terminus connotativus , tamen 
dantur termini connotativi qui non sunt nomina 
adiectiva, sed substantiva, ut artifex, pictor etc. 

7. Dividitur in complexum et incomplexum . 
Complexus est, cuius partes fungi possunt seorsum 
munere termini , ut homo doctus ; nam tam homo 
quam doctus potest esse subiectum vel praedicatum 
propositionis. Incomplexus est, qui pluribus non 
coalescit, licet quoad etymon fortasse derivetur a 
pluribus vocibus. Sic erit incomplexus philosophia, 
respublica et similes. 

8. Dividuntur termini in connexos et dispara- 
tos. Connexi sunt, quorum unus infert vel excludit 
alterum , ut homo respectu animalis , lucidus re- 
spectu opaci. Disparati sunt qui nec repugnantia , 
nec deductione ligantur ad invicem, ut sapiens, 
niger, et alii. 

9. Dividuntur termini in positivos et negativos. 
Positivi repraesentant quid res sit: negativi quid 
non sit. — Ubi tamen nota quod in negatione sem- 
per positio aliqua comprehenditur. 

Art. 4. De coordinatione terminorum universa- 
lium prout pertinent ad cognitionem reflexam 

seu secundam intentionem. 

Terminorum universalium coordinatio maximam 
praesefert utilitatem; nam eorum usus magnus est 

in scientiis, quae non singularia, ut historia- facit, 
sed universalia obiecta respiciunt: et hinc eorum 
coordinatio, praeterquamquod mentem instituit ad 
reflectendum et comparandum, mirifice insuper ju- 
vat tum ad conceptus coordinandos, tum ad recte 
definiendum, dividendum et enuntiandum, ut ex 
dicendis patebit. Unde habes cur huiusm. termini 
penitiorem postulent a Logico considerationem. 

Q. 1. Quomodo concipitur obiectum universale, 
et quotuplicis generis est terminus universalis ? 

R. Obiectum universale concipitur abstractione 
mentis, qua notis individuantibus neglectis, res 
aliqua vel eius quidditas per se consideratur. Sic 
concipimus hominem prout homo est, non conside- 
ratis peculiaribus characteribus, quibus personae 
singulae discriminantur. — Universale — unum 
versus alia. 

Terminus autem prout huiusm. obiectum uni- 
versale designat, duplicis est generis, scilicet tran- 
scendens et non transcendens. Transcendens offert 
notionem universalem, quae omnibus omnino rebus 
competere potest. Talis est ratio entis; quidquid 
enim positive cogitatur, est ens; et quatenus ens 
est, apprehendi potest. Sic etiam verum, unum, 
bonum, res, aliquid, sunt termini transcendentes. 
— Non transcendens est, qui notionem praebet non 
omnibus omnino communem, sed unius tantum clas- 
sis entium particularium, ut est vivens, coloratus, 
quantus etc. 

De non transcendenti 'agitur in praesenti ar- 
ticulo. 

Q . 2. Quot ergo modis termini non transcen- 

dentes referri possunt ad particularia, quae con- 
tinent ? 

R. Termini non transcendentes quinque modis 
referri possunt ad particularia, quae continent, ni- 
mirum ut genus , differentia , species , proprium seu 
attributum et accidens . 

Haec quinque dicuntur praedicabilia; nam uni- 
versale logicum non est natura actu praedicata de 
pluribus, sed praedicabilis. 

Q. 3. Quid est genus, differentia, species, pro- 
prium seu attributum et accidens? 

R. Genus est notio communis , quae pluribus 
competit, tamquam pars determinabilis eorum es- 
sentiae. 

Differentia est notio communis, quae pluribus 
competit, tamquam pars determinans eorum es- 
sentiae. 

Species est notio communis, quae pluribus com- 
petit, tamquam integrum constitutivum eorum es- 
sentiae. 

Attributum seu proprium est notio communis, 
quae pluribus competit, tamquam aliquid neces- 
sario resultans ex eorum essentia. Talis est facultas 
loquendi respectu hominis. 

Accidens est notio communis, quae pluribus com- 
petit, tamquam aliquid contingenter superveniens 
eorum essentiae. 

Ubi nota quod accidens logicum et accidens me- 
taphysicum non sunt unum et idem: nam accidens 
in sensu metaphysico dicitur quidquid distinguitur 
a substantia rei; unde tale esse potest proprium 
seu attributum . quotiescumque sit realitas pullu- 

lans ab essentia , sed non idem cum ipsa : contra 
pro accidenti in sensu logico non attenditur haec 
distinctio, sed sola ratio connexionis, sub qua notio 
illa universalis refertur ad sua inferiora; quare lo- 
gice non dicitur accidens, nisi id quod non sequitur 
necessario ex essentia. 

Q. 4. Quotuplex est genus? 

R. Genus est triplex, supremum, intermedium 

et proximum seu infimum. — Genus supremum est 
illud , quod supra se non habet altius genus , sed 
tantum notiones analogas: talis est ratio substan- 
tiae, quae supra se non habet nisi notionem entis, 
et ea quae cum ente convertuntur. — Genus in- 
fimum est illud, quod infra se non habet aliud ge- 
nus, sed tantum species, ut animal respectu ho- 
minis, (nam respectu brutorum in alia genera 'di- 
viditur). — Genus intermedium illud est, quod tam 
supra quam infra se aliud genus habet, ut notio 
corporei, viventis etc. * 

Q . 5. Quotuplex est species? 

R. Species est item triplex, suprema, interme- 
dia et infima. Suprema est, quae supremo generi 
immediate succedit; talis est notio substantiae ma- 
terialis et substantiae immaterialis. — Species in- 
fima est, quae infra se nullam aliam speciem ha- 
bet, sed tantum individua, ut notio hominis. — 
Species intermediae sunt, quae alicui speciei su- 
biiciuntur, et in alias dividi possunt, ut animal. 

Q. 6. Quotuplex est differentia? 

R. Differentia est etiam triplex, suprema, in- 
termedia et infima. Suprema est, quae supremo 
generi copulata supremam speciem exhibet; ut sunt 

notiones materialis et immaterialis. — Infima, 
quae etiam ultima aut specifica vocatur, ea est, 
quae infimam speciem constituit : ut notio ratio- 
nalis , quae adiecta notioni animalis constituit 
hominem. — Differentiae intermediae sunt, quae 
ad intermedias species constituendas ordinantur. 

Patet ex praedictis quod genus supremum nun- 
quam potest esse species : species infima nunquam 
potest esse genus ; genera vero intermedia sub di- 
verso respectu possunt et ut species et ut genera 
considerari. 

Art. 5. De supremis rerum generibus, ad quae 
reduci possunt ideae quaelibet individuis ap- 
plicabilcs seu de categoriis vel praedicamentis. 

¥ 

In praecedenti articulo quinque expositi sunt 
modi, quibus termini universales non trascenden- 
tes referri possunt ad particularia, quae continent 
> (unum versus alia); in praesenti contra dicendum 
est, quo pacto ideae quaelibet individuis applica- 
biles ad genus aliquod supremum (praedicamentum) 
reducantur (plura versus unum). Quod quidem opus, 
non secus ac praecedens, philosophicum maxime est; 
nam idearum omnium ad summa capita reductio, 
et coordinandis conceptibus, iisque definiendis, dir 
videndis et enunciandis mirifice juvat. 

Q. 1. Quid est praedicamentum? 

R. Praedicamentum latine , graece categoria , 
est series specierum sub uno supremo genere coor- 
dina tarum. Quodlibet praedicamentum est genus 
supremum seriem specierum determinatam sub se 
comprehendens. 

Q. 2. Quotnam categoriae seu praedicamenta 
numerantur ? 

R. Alii plura, alii pauciora assignarunt. De- 
cem categorias numeravit Aristoteles, et sunt 1. 
substantia; 2. quantitas; 3. relatio; 4. qualitas; 5. 
actio; 6. passio; 7. quando; 8. ubi; 9. situs; 10. 
habitus. — Hisce versiculis repraesentari solent: 

Arbor, sex, servos, calore, refrigerat, ustos, 

Cras, ruri, stabo, nec tunicatus ero. 

Exemplum sit de Aristotele — substantia — , de 
quo quaeri potest 1. quantus homo fuerit — quan- 
titas'. 2. cuius filius — relatio: 3. qualis homo — 
qualitas: 4. quid egerit — actio: 5. quid passus 
fuerit — passio: 6. quo tempore fuerit — quando: 
\ quo loco vixerit — ubi: 8. quo situ se habue- * 
rit — situs: 9. quibus vestibus se texerit — ha- 
bitus. 

Q. 3. Quid est substantia et quotuplex? 

R. Substantia est ens per se stans, idest quod 
ad existendum non eget subiecto cui inhaereat, ut 
homo, lapis. 

Dividitur ab Aristotele in primam et secundam: 
prima idem est ac substantia individua et singu- 
laris, v. gr. Petrus: secunda est substantia in ge- 
nere, ut homo. 

Q. 4. Quid est quantitas et quotuplex? 

R. Quantitas est accidens extensivum substan- 
tiae. — Est quadruplex; alia permanens, ut quan- 
titas terrae ; alia successiva, ut quantitas temporis:, 
alia continua, quatenus partes, in quas substantia 
materialis extenditur, sunt coniunctae inter se, et 
una communi terminatione comprehensae: alia di- 

screta, inq. eius partes disiunctae sunt, et sin- 
gulae propriis limitibus definitae, ut numeri. 

Q. 5. Quid est relatio et quotuplex? 

R. Relatio est respectus unius ad aliud, ut pa- 
ternitas vel dominium. — Duplex est: realis et lo- 
gica. Prima ex entitate rei independenter a mente 
consurgit, ut relatio Patris ad filium : secunda o- 
ritur ex sola mentis consideratione, ut relatio spe- 
ciei ad genus. 

Q. 6 . Quid est qualitas? 

R. Qualitas est dispositio quaedam, qua sub- 

stantia, eadem manens in ratione substantiae, ul- 
terius perficitur, aut deterior evadit. Tales sunt 
potentiae operativae, habitus boni et mali, altera- 
tiones, quibus substantia afficitur etc. # 

Q. 7. Quid est actio? 

R. Actio est mutatio, quae fit in substantia ex 
eo quod efficientiam suam ipsa exercet in actuali 
effectus productione, ut calefacere. 

Q . 8. Quid est passio? 

R. Passio est mutatio, quae in subiecto indu- 
citur ex actione causae efficientis, ut calefieri. 

Q. 9. Quid est Ubi ? 

R. Ubi est determinatio in rem proveniens ex 
loco; ut esse hic vel alibi, supra vel infra, comi- 
nus vel eminus. . 

• i 

Q. 10. Quid est Quando ? 

R. Quando est determinatio desumpta a tem- 
pore ; ut cum res dicitur praeteriisse , aut futura 
esse, vel tandiu durasse vel esse duratura. 

Q. 11. Quid est situs? 

R. Situs est ordinatio partium in loco; ut se- 
dere, stare, supinum esse. 

Q. 12. Quid est habitus? 

E. Habitus est denominatio desumpta ex indu- 
mentis, armis, ornamentis quibuscumque; ut cum 
quis dicitur esse togatus, armatus, coronatus. 

Nota. Ex praedictis decem categoriis l. a per- 
tinet ad rei essentiam; tres sequentes non perti- 
nent ad essentiam, sed rei intrinsecus inhaerent; 
ceterae sumuntur per denominationem a re ex- 

trinseca. 

*• 

Dispositio categoriae substantiae. 


Substantia 

^Incorporea 
/Corporea. . . . 


Corpus 

v Inorganicum 
/ Organicum. . . 


Vivens 

v Insensitivum 
/Sensitivum. . . 

. .. Animal. 

Animal 

v Irrationale 
/Rationale . . . 
(Individum A 

. . Homo. 

Homo 

< Individuum B 



(etc. 

Art. 6. De postpraedicamentis. 

In rebus sub praedicamento positis, et invicem 
comparatis , quinque modi considerantur, qui post- 
praedicamenta dicuntur. De iis modo agendum est. 

Q. 1. Quid sunt postpraedicamenta et quot nu- 
merantur? 

E. Postpraedicamenta sunt modi , * qui ad res 
praedicamentales invicem comparatas consequuntur. 

— Quinque recensentur ab Aristotele, et sunt op- 
positio, prioritas et posterioritas, simultas, motus 
et habere. 

Q. 2. Quid est oppositio et quotuplex? 

R. Oppositio est repugnantia rei cum alia, et 
quadruplex est, nempe contraria , relativa, priva- 
tiva, contradictoria . — Oppositio contraria est 
repugnantia duarum rerum, quae cum sint sub 
eodem genere, ab eodem subiecto se mutuo pel- 
lunt, ut calor et frigus: relativa est repugnantia 
ex mutuo respectu proveniens, ut quae viget Pa- 
trem inter et filium: oppositio privativa est repu- 
gnantia inter formam et privationem, ut inter vi- 
sum et caecitatem: contradictoria est repugnantia 
inter ens et non ens. 

Q. 3 . Quid est prioritas, et quotuplex? 

R. Prioritas est, qua aliquid aliud praecedit. — 
Quintuplex est: l. a dAirationis , ut inter iuven tutem 
et senectutem; 2. a consequentis, quae habetur inter 
ea quorum unum infertur ex alio, sed non infert 
ipsum: quod enim infertur ex alio, et ad illud prae- 
supponitur, dicitur prius ipso secundum essendi 
consequentiam: sic animal prius est homine: 3. a est 
prioritas ordinis; cum unum aliud praecedere exigit, 
ut recta sit dispositio: sic logica prior est ceteris 
scientiis: 4. a dignitatis, cum unum est dignius alio; 
ut rex dignitate prior est subdito: 5. a naturae, cum 
unum naturaliter pendet ab alio; ut radius a sole; 
quare sol natura est prior radio. 

Nota. Simultas opponitur prioritati et posterio- 
ritati, et ideo tot modis est, quot prioritas et po- 
sterioritas. 

Q. 4. Quid est motus et quotuplex ? 

R. Motus est transitus ab uno statu ad alium. 
— Sex motuum genera numerantur. Genus l. um mo- 
tuum est generatio , quae est transitus a non esse 
ad esse substantiale: 2. um est corruptio, quae est tran- 
situs ab esse ad non esse: 3. um est augmentatio, quae 
est transitus a minori ad maiorem quantitatem : 
4. um est diminutio, quae est transitus a maiori ad 
quantitatem minorem: 5. um est alteratio , quae est 
transitus ab una ad aliam qualitatem: 6. am est latio, 
quae est transitus ab uno ad alium locum. 

Q. 5. Quot sunt modi liabendi? 

R. Modi habendi sunt quinque: l. UB per inhae- 
sionem; sic homo habet scientiam: 2. UB per modum 
continentis; sic dolium habet vinum: 3. UB per pos- 
sessionem; sic dominus habet agrum: 4. UB per rela- 
tionem; sic pater habet filium: 5. 08 per juxta-posi- 
tionem; sic homo habet vestem. 

Art. 7. De nonnullis proprietatibus , quas termini , 
praesertim orales, in propositione suscipiunt ; 
sc. de suppositione , appellatione, statu, am- 
pliatione, restrictione, diminutione, alienatione 
et remotione. 

Q. 1. Quid est suppositio et quotuplex? 

R. Suppositio est usus termini pro aliquo suo 
peculiari significatu: cum enim terminus multis su- 
biiciatur significationibus, ut supra dictum est, o- 
portet ut in propositione ad unam prae aliis de- 
terminetur; nam propositio determinatum mentis 
judicium exprimit: id vero aliter praestare nequit, 


LOG. MIN. C. I. A. VII. 


£9 

nisi in determinato sensu adhibeat terminos, qui- 
bus conflatur. 

Est autem imprimis alia materialis , alia for- 
malis. Materialis habetur cum terminus sumitur 
pro sono oris tantum, ut si dicas: animal est vox. 
Formalis vero est, cum terminus sumitur pro re 
a sono distincta, ut si dicas: animal est substan- 
tia. — Porro suppositio materialis alia est natu- 
ralis , alia artificiosa: materialis naturalis habetur, 
cum terminus sumptus pro sono oris tantum, ac- 
cipitur secundum id quod sonus ille habet a na- 
tura, ut in allate exemplo, animal est vox: mate- 
rialis artificiosa habetur, cum idem ille terminus 
accipitur secundum id, quod habet ab arte, ut si 
dicas : animal est nomen tertiae declinationis. — 
Item suppositio formalis alia est propria, alia nie- 
taphorica. Formalis propria habetur cum terminus 
sumitur in propria significatione, ut: Socrates fuit 
philosophus : formalis impropria rei metaphorica 
habetur, cum terminus accipitur in significatione 
metaphorica, ut si dicas: Socrates fuit parens phi- 
losophiae. 

Secundo dividitur suppositio in realem et lo- 
gicam : suppositio realis est usus termini pro sua 
significatione reali , seu prout designat obiectum 
quoad sua praedicata realia, ut si dicas: homo est 
liber: logica est usus termini pro sua significatione 
logica, seu prout designat obiectum quoad sua prae- 
dicata logica, ut si dicas: homo est species. 

Tertio dividitur suppositio in particularem et 
communem: particularis est usus termini pro aliquo 
vel aliquibus singularibus , quae complectitur, ut:’ 

nonnulli homines sunt sapientes: communis est usus 
termini pro omnibus individuis, quae continet, ut: 
omnes homines sunt ratione praediti. — Hic au- 
tem nota quod si nullum est signum determinans 
utrum sumi terminus debeat in suppositione par- 
ticulari an communi, tunc est suppositio indeter- 
minata : determinatur autem ex materia ; nam in 
materia necessaria,-?' st communis; in materia con- 
tingenti , est particularis. Sic si dicas : homo est 
rationalis, suppositio est communis; si dicas: homo 
est albus, particularis est. 

Quarto dividitur suppositio in collectivam *et 
distributivam : collectiva habetur cum terminus 
communis, qui adhibetur, revocat omnia inferiora 
coniunctim, ut si dicas : omnes Apostoli sunt duo- 
decim: distributiva est cum terminus ille revocat 
omnia inferiora separatim, ut si dicas: omnes A- 
postoli sunt honorandi; nam omnibus et singulis 
competit honor. — Quae quidem postrema, nempe 
distributiva, subdividitur in completam et incom- 
pletam: completa est quae revocat omnia prorsus 
inferiora usque ad individua, ut si dicas: omnia 
animalia sunt naturae compositae: incompleta est, 
quae revocat tantum species , ut si dicas : omnia 
animalia fuerunt in Arca Noe ; quod verum est de 
speciebus tantum. 

Q. 2. Quid est appellatio : quinam terminus di- 
citur appellans et quinam appellatus, et quid in 
usu appellationis observandum est? 

R. Appellatio est applicatio significationis unius 
termini ad rem significatam per alium, ut si di- 
cas : Tullius fuit orator : significatio oratoris , ut 

patet, in Tullium cadit, eique vi propositionis ad- 
haeret. — In hac alia propositione : Pompeius fuit 
strenuus imperator, significatio strenui applicatur 
imperatori, et quatenus hunc terminum afficit, ap- 
plicatur Pompeio. 

Dicitur autem terminus appellans ille, cuius 
significatio applicatur; terminus vero cui applica- 
tur, dicitur appellatus. Unde in omni propositione 
praedicatum semper est appellans, subiectum sem- 
per appellatum ; uterque autem terminus potest ap- 
pellari a tertio, qui adiiciatur. 

Tandem quoad usum appellationis, 1. si agitur 
de solo praedicato et subiecto, observandum est 
utrum praedicatum appellet subiectum secundum 
4 id quod subiectum significat in recto, an secun- 
dum id, quod subiectum significat in obliquo; nam 
prout alterutrum contingit, potest propositio esse 
vera vel falsa. Sic harum propositionum: Chri- 
stus est aeternus , Christus est passus, ut prima 
sit vera, debet subiectum appellari a praedicato 
secundum id quod significat in recto, idest pro per- 
sona : ut sit vera secunda, subiectum appellari de- 
bet a praedicato secundum id quod significat in 
obliquo, nempe pro natura humana. 

At 2. si agitur de propositione, in qua prae- 
dicatum inter et subiectum inseratur alius termi- 
nus, videndum est cui reapse is applicetur; nam 
saepe exinde veritas pendet propositionis : sic cum 
dicitur « Alexander magnus fuit cultor philoso- 
phiae » propositio erit vera, si terminus magnus 
appellet subiectum; contra erit falsa si appellet 
praedicatum ; nam Alexander etsi philosophiam co- 

luerit, in ea tamen non excelluit, sed in re mi- 
litari. 

Q. 3. Quid est status? 

R. Status est acceptio termini pro tempore im- 
portato per copulam; ut si dicas: mutus tacet (est 
tacens). Quae propositio, ut sit vera, accipi mutus 
debet pro tempore praesenti, et sic intelligendum 
est eidem attribui, praedicatum tacens. 

Q. 4. Quid est ampliatio? 

R. Ampliatio statui opponitur, et est acceptio 
termini pro tempore diverso ab importato per co- 
pulam, ut si dicas: mutus loquitur; in qua mutus 
accipitur pro transacto ita ut sensus sit : ille, non 
qui est, sed qui fuit mutus; secus est falsa pro- 
positio. 

Q. 5. Quid est restrictio? 

R. Restrictio definitur contractio termini a maio- 
ri ad minorem significationem ; et fit praesertim per 
voces adiacentes, ut si dicas : vir fortis non timet 
mortem ; in qua propositione appositum fortis con- 
trahit significationem viri. 

Q. 6. Quid est diminutio, alienatio et remotio? 

R. Diminutio est acceptio termini, non quoad 
totum, sed quoad partem, ut si dicas: ^Etiops est 
albus quoad dentes. 

Alienatio est translatio termini a propria ad 
alienam significationem, ut in ea sententia; vicit 
Leo de tribu Iuda; ubi vox Leo , sumpta est me- 
taphorice. 

Remotio est avocatio termini ad significatio- 
nem chimaericam, quod fit unione duorum termi- 
norum invicem pugnantium, ut si dicas: creatura 
omnium entium perfectissima. 


56 LOG. MIN. C. I. A. VII. VIII. 

Ubi nota quod si ex termino removente confle- 
tur propositio absoluta (v. gr. si quis diceret: crea- 
tura omnium entium perfectissima est maior Deo), 
respondendum est negando suppositum , sc. dari 
aut concipi posse rem, de qua agitur. — Sin vero 
formetur propositio conditionalis , ut cum dicitur: 
si daretur creatura omnium entium perfectissima, 
esset maior Deo: respondendum. est distinguendo; 
esset tantum maior Deo, nego: esset maior simul 
et minor, concedo. — Ex quo ostenditur antece- 
dens, propter terminum removentem, esse contra- 
dictorium, ac proinde ex propositione sequi utramque 
contradictionis partem. 

Art. 8. De medio ad conceptuum et terminorum 

obscuritatem vitandam, seu ad ideas clariores 

efficiendas, nempe de definitione. 

Q. 1. Quid est definitio? 

R. Definitio est oratio, quae id, quod definitur, 
explicat quid sit; seu est dilucida explicatio obiecti, 
de quo quaeritur. — Oratio huiusin. dicitur defi- 
nitio a definiendo seu finiendo, quia rem, de qua 
agitur, suis quasi confiniis circumscribit, et ab aliis 
discriminat. 

Q. 2. Quotuplex est definitio? 

R. Definitio est duplex, alia nominalis , alia 
realis. Nominalis est oratio explicans proprium no- 
minis significatum: realis est oratio explicans na- 
turam rei significatae per nomen. — Hoc autem 
differt realis a nominali, quod haec nomen tantum 
explanat, ut dictum est, illa vero naturam rei; et 

insuper quod nominalis ex arbitrio loquentis saepe 
pendet, realis vero non item; fas enim non est im- 
mutare notas et constituentia obiecti definiendi. 

Q. 3. Quot modis fieri potest definitio tum no- 
minalis, tum realis? 

R. Definitio nominalis fit tripliciter; nempe 1. 
ex etymologia, cum sc. significatio nominis per de- 
rivationem a primitivo vocabulo explicatur, ut si 
dicas: Theologia est sermo de Deo: 2. ex sensu, 
quem homines communiter usu et consuetudine vo- 
cabulo affigunt: 3. ex sensu, quem ipse loquens li- 
bere determinat. — Qua in re tamen cavendum est, 
ne libertas huiusm. in licentiam degeneret; quem- 
admodum accideret, si voces ab omnibus commu- 
niter receptae in novam significationem pro lubito 
torquerentur; id enim non lites dirimeret, sed ma- 
gnam perturbationem idearum induceret. 

Realis definitio iterum triplex est, descriptiva, 
genetica et essentialis. Essentialis est, quae rem 
explicat per principia naturam constituentia, vel 
metaphysica, ut sunt genus proprium et differen- 
tia specifica; vel phystca seu per principia, quae 
rem physice constituunt, ut sunt materia et forma: 
descriptiva est, quae rem per suas causas (extrin- 
secas, finalem, exemplarem, effectricem), aut attri- 
buta, aut etiam accidentia, manifestat: genetica est, 
quae rei productionem seu genesim explicat; ut si 
cycloidem definias, curvam planam genitam a pun- 
cto quovis drculi cuiusdam sese vertentis supra 
datam rectam. 

Q. 4. Quo pacto recta fit realis definitio? 

R. Realis definitio recta fit enumerando notas 

obiecti per ideam repraesentati, et quidem eo nu- 
mero ut sufficiant ad illud prae ceteris secernen- 
dum. 

Q. 5. Quae percipiuntur, possuntne omnia de- 
finiri? 

R. Non omnia, quae percipiuntur, definiri pos- 
sunt; sunt enim quaedam obiecta adeo simplicia, 
ut in simpliciora resolvi nequeant; quae tamen, ut- 
pote lucidissima, definitione non egent: possunt 
tamen describi per verba quae auditoribus sint no- 
tiora per accidens. 

DE LEGIBUS DEFINITIONIS. 

Q. U. Quot et quaenam sunt leges definitionis? 

R. Leges definitionis sunt quatuor, nimirum 
sequentes : 

,1. Definitio debet esse clarior definito: hinc cum 
definitur nomen, notiora vocabula; cum conceptus, 
notiores ideae sunt afferendae. — Sequitur quod 
definitio constare debet terminis propriis, non me- 
taphoricis. 

2. Definitio constare debet ex genere proximo 
et differentia specifica. — Quod si definitio non fiat 
per principia metaphysica , constet saltem notio- 
nibus quae generis proximi et differentiae ultimae, 
quoad fieri potest, vices gerant. 

3. In definitione nihil redundare, nil desiderari 
debet; qua nota erit praedita definitio, si cum de- 
finito integre convertatur. 

4. Ees definienda , quoad respectum , sub quo 
definitur, definitionem non ingrediatur; secus expli- 
care quis contenderet idem per idem. 

Art. 9. De medio ad ambiguitatem et confusio- 
nem terminorum et conceptuum vitandam, seu 

ad ideas distinctiores efficiendas, scilicet de 

divisione. 

Q. 1. Quid est divisio? 

R. Divisio est distributio totius in suas partes. 

Q. 2. Undenam oritur necessil^s dividendi? 

R . Necessitas dividendi oritur ex mentis nostrae 
imbecillitate, qua difficillime res complexas uno in- 
tuitu distincte percipimus. 

Q. 3. Totum generatim, quod divisio in partes 
distribuit, quid et quotuplex est? 

R. Totum generatim id est, quod unum est ita, 
ut in plura resolvi possit. 

Est autem triplex, actuale, potestativum, mo- 
dale. Actuale est illud, quod constat partibus actu 
existentibus , ut sunt anima et corpus in homine. 

— Sumit hinc nomen partitio actualis, quae aeque 
ac totum dividitur. 

Potestativum est illud quod partes non habet 
actu, sed potentia tantum: talis est notio quaevis 
universalis, quoad inferiora, quae complectitur. 

Modale est, quod divisioni est obnoxium ratione 
modorum diversorum, quibuscum coniungi potest. 

— Hinc divisio modalis exurgit, quae fit triplici- 
ter; 1. dividendo subiectum ratione modorum, qui- 
bus afficitur, ut corpus in opacum et pellucidum : 
2. dividendo modum ratione subiecti, cui inhaeret, 
ut album in niveum et cycneum: 3. dividendo mo- 
dum ratione aliorum modorum, quibuscum sociatur, 
ut album in amarum et dulce. 

Q. 4. Totum actuale, de quo supra, patiturne 
aliquam subdivisionem ? 

R. Totum actuale tripliciter subdividitur, sc. in 
logicum, metaphysicum et physicum. 

Logicum, est, quod partibus constat a sola men- 
tis consideratione discretis; ut cum judicium cogi- 
tamus quasi copula et terminis coalescens , cum 
revera nonnisi simplex actus mentis sit. — Meta- 
physicum erit si* eius partes sint formaliter diver- 
sae, ut varii gradus entitatis, v. gr. substantiae, 
viventis, sentientis, rationalis, qui in homine vir- 
tualiter differunt, et per abstractionem mentis in- 
vicem separantur. — Physicum erit, si partes eius 
sunt reales et invicem separabiles. 

Et hoc postremum, physicum scilicet, iterum 
triplex est; nimirum essentiale, integrale, acciden- 
tale. Totum physicum essentiale est, quod partibus 
constat ad essentiam rei pertinentibus; ut homo 
ex anima et corpore coalescens. — Totum physi- 
cum integrale est cuius partes, non ad essentiam, 
sed ad quantitatem spectant; ut homo respectu 
membrorum. — Totum physicum accidentale est 
quod partibus constat non ita inter se junctis, ut 
unum naturale individuum conflent, sed vel pro- 
pinquitate vel ordine, vel actione mutua, invicem 
copulentur, ut acervus lapidum, exercitus militum, 
machina quaevis arte confecta. Huc reducitur to- 
tum morale, v. gr. familia, civitas etc. 

DE LEGIBUS DIVISIONIS. 

Q . Z7. Quot et quaenam sunt leges divisionis? 

R. Leges divisionis sunt quatuor, nimirum se- 
quentes : 

1. Divisio sit brevis, ideoque ad partes mini- 
mas non descendat. 

2. Fiat per membra se invicem excludentia ita 
ut unum non sit pars alterius. 

3. Membra dividentia totum divisum adaequent, 
ita ut divisio cum diviso convertatur. 

4. Partem quamlibet dividentem divisio excedat. 

Art. 10. De defectibus qui terminorum 
perceptionem vitiare possunt, deque eorum remediis. 

Q. 1. Quinam defectus vitiare possunt termi- 
norum perceptionem? 

R. Terminorum perceptio tres dotes habeat o- 
portet; nempe ut sit clara, distincta et integra: 
hinc tres defectus rectae perceptioni terminorum 
opponi possunt, et sunt obscuritas, confusio et di- 
minutio. 

Q. 2. Quomodo contingit obscuritas, et quo 
pacto tollitur? 

R. Obscuritas duplici modo contingere potest, 
sc. 1. ex parte termini, cuius sit obscura signifi- 
catio; 2. ex parte rei significatae, cum nempe in- 
telligimus quidem quae res termino designetur, 
non autem eius scimus naturam. 

Horum autem defectuum priori medetur defini- 
tio nominis; posteriori definitio rei, ut ex prae- 
dictis (a. 8) patet. 

Q. 3. Quomodo contingunt confusio et diminu- 
tio, et quodnam est earum remedium? 

R. Confusio contingit, cum in termino rem ali- 
quam co7nplexam significante, mens, ubi aliquam 

universaliorem notam perceperit, neglectis ceteris, 
rem se habere compertam confidit. — Huic defe- 
ctui medetur divisio. 

Diminutio contingit, cum soli termino attendi- 
tur, sed parum rei per ipsum significatae. — Et 
huic defectui medetur attentio et meditatio. 

Q. 4. Quaenam in praxi servandae sunt le- 
ges tum ad attentionem tum ad memoriam juvan- 
dam ? 

R. Tres praecipue leges sequentes prae oculis 
habendae sunt; 1. quod nonnisi unum uno tempore 
consideretur ; qui enim plura simul considerat, pa- 
rum singulis attendit. 2. Quod cuique rei justa im- 
pendatur mora. Quare animus cohibendus et assue- 
scendus est, ne avolet, sed 1. vim termini eiusq. 
amplitudinem rite perpendat: 2. rem ipsam, eiusq. 
notas omnes, attributa et respectus, sub quibus pro- 
ponitur, mature scrutetur. 

3. Quod rei eiusdem repetatur contemplatio, do- 
nec alte animo haereat ; atque ob id mens avocetur 
ab externis curis. Tandem quod ad consignandas 
cogitationes sit calamus semper paratus. 


CAPUT II. 

DE IUDICIIS ET PROPOSITIONIBUS. 


Caput praesens in sex articulos dividitur, quo- 
rum 1. 1,8 de judicii natura: 2. UB de propositione, quae 
illud exprimit: 3. U8 de divisione propositionum, quae 
aeque ac judicia dividuntur: 4. U8 specialius de pro- 

positionibus compositis: 5. U8 de modalibus et expo- 
nibilibus, quae ad genus compositarum reducuntur: 
6. U9 de propositionum proprietatibus sermocinabitur. 

Art. 1. De judicio eiusque natura. 

Q. 1. Quid est judicium ? 

R. Iudicium est ea mentis operatio, quae, dua- 
bus ideis inter se comparatis, eas aut affirmatione 
coniungit, aut negatione separat. 

Nota. Cum agitur de collatione duarum idea- 
rum cum tertia, tunc habetur iudicium mediatum, 
quod ad tertiam mentis operationem pertinet, ac de 
quo 3.° capite agendum erit, non vero immediatum 
vel a priori vel a posteriori, quod ad 2. am mentis 
operationem spectat, de quo agimus in praesenti. 

Q. 2. Quot et quaenam requiruntur ad effor- 
mandum judicium? 

R. Tria ad efformandum judicium requiruntur; 
scilicet 1. perceptio idearum, subiecti nimirum et 
praedicati quod de subiecto affirmari aut negari 
debet: 2. idearum comparatio; si enim intellectus 
duas ideas non confert ad .invicem, profecto neque 
potest percipere utrum inter se conveniant nec ne. 
Quae tamen comparatio non est formale judicii, sed 
tantum operatio illi praevia; nam saepe, illa pe- 
racta, nullum judicium ferimus; cum sc. relatio 
idearum adhuc latet: 3. perceptio relationis conve- 
nientiae aut discrepantiae, seu mentis assensus vel 
dissensus. 

Q. 3. In quo actu proprie judicium ponendum 
est? 

R. Iudicium proprie consistit in intuitu conve- 
nientiae vel discrepantiae idearum, quae compa- 
rantur ; mens enim non aliter quam perceptione sibi 
loquitur : omnis autem percipiendi actus ditionem 
aliquam mentalem constituit. Hinc judicium, assen- 
sus vel dissensus mentis, intuitio convenientiae vel 
discrepantiae idearum, non differunt quoad rem, 
sed sunt unum et idem. 

Q. 4 . Estne iudicium aliquid simplex an com- 
plexum? 

R. Iudicium subiective spectatum est simplex 
actus mentis; eius enim obiectum formaliter in- 
spectum non est nisi nexus et habitudo conceptuum, 
qui mutuo conferuntur. 

At ratione materiae et modi, quo in nobis gi- 
gnitur, complexum est : consistit enim in nexu vel 
discrepantia duarum idearum percipienda ; ad quod 
duabus ideis mutuo comparandis mens pervenit: id 
autem materialem quamdam obiecti compositionem 
importat. 

Aut. 2. De expressione judicii seu de propositione . 

Cum propositio sit aliqua oratio, de ipsa ora- 
tione generatim aliquid prius dicendum est; deinde 
de enunciationis et propositionis natura dissere- 
mus. 


§. 1. De oratione eiusque partibus . 

y 

Q. 1. Quid est oratio, et quid differt a voca- 
bulis ? 

R. Oratio est quidam vocabulorum complexus 
aliquam animi sententiam referens. Differt a vo- 
cabulis ut totum a partibus. 

Q. 2. Quotuplex est oratio? 

R. Oratio est duplex, perfecta et imperfecta. 
Imperfecta est ea, quae sententiam non integram, 
sed incompletam denotat; ac proinde auditorem su- 
spensum relinquit et aliud expectantem; v. g. si 
corpora non morerentur .... — Orationes huiusm. 
terminis complexis valde affines sunt; a quibus hoc 
differunt, quod non mere rationem partis habent, 
ut termini, sed revera sint aliquod' totum, licet non 
completum. 

Perfecta oratio est ea, quae perfectum sensum 
in audiente gignit, ut si dicas: Deus est immor- 
talis. 

Q. 3. Quotnam species numerantur orationis 

perfectae? 

R. Orationis perfectae quinque species recen- 
sentur a S. Thoma, et sunt: enuntiativa , depre- 
cativa , imperativa, interrogativa et vocativa ; qua- 
rum exempla sint: pro enuntiativa: Deus est sum- 
mum bonum: pro vocativa: o iuvenes studiosi (non 
enim sufficit unum nomen vocativi casus; quippe 
oratio pluribus vocibus constare debet): pro inter- 
rogativa: quid animo reputatis ? pro imperativa: 
logicae praeceptis diligenter attendite ; pro depre- 
cativa: rogo vos ne otio indulgeatis: pro optativa 
(quae ut dicemus ad deprecativam reducitur): uti - 
nam omnes discipuli eadem diligentia utantur: 
pro dubitativa, quae ad interrogativam refertur: 
forsitan non omnes contenti estis. 

Cuius quidem partitionis ratio sic assignatur a 
S. Thoma: Quia intellectus non solum concipit in 
seipso veritatem rei, sed etiam ad eius officium 
pertinet secundum suum conceptum alia dirigere 
et ordinare, ideo necesse fuit quod sicut per enun- 
ciativam orationem significatur ipse mentis conce- 
ptus, ita etiam essent aliquae aliae orationes si- 
gniacantes ordinem rationis, secundum quam alia 
diriguntur. — Dirigitur autem ex ratione unius 
ht ruinis alius homo ad tria: primo quidem ad at- 
tendendum mente; et ad hoc pertinet vocativa: se- 
cundo ad respondendum voce; et ad hoc pertinet 
interrogativa: tertio ad exequendum opere ; et ad 
hoc pertinet quantum ad inferiores oratio impera- 
tiva; quantum ad superiores deprecativa, ad quam 
reducitur oratio optativa, quia respectu superioris 
homo non habet vim motivam, nisi per expressio- 
nem sui desiderii. 

Quia igitur istae quatuor orationis species non 
significant ipsum conceptum intellectus, in quo est 
verum vel falsum, sed quemdam ordinem ad hoc 
consequentem; inde est quod in nulla earum in- 
venitur verum vel falsum, sed solum in enuncia- 
tiva, quae significat id, quod de rebus concipitur. 
Et inde est quod omnes modi orationis, in quibus 
invenitur verum vel falsum, sub enunciatione con- 
tinentur; quam quidam dicunt indicativam vel sup- 
positivam. Dubitativa autem ad interrogativam re- 
ducitur. (In lib. 1. Perihermoenias, lect. 7). 

Q. 4. Quaenam sunt potissimum partes ora- 
tionis? 

R . Partes orationis sunt duae potissimum , 

nempe nomen et verbum; idque duplici patet ar- 
gumento: 1. quia dummodo nomen et verbum adsit, 
oratio conflari potest, quamvis ceterae orationis 
partes desint: 2. quia partes aliae, v. gr. prono- 
men, adverbium, coniunctio etc., non aliud officium 
praestare videntur, quam ut revocent, aut tem- 
perent, aut afficiant, aut connectant nomina et 
verba , quibus oratio conficitur . Sunt ergo nexus 
potius et adiumenta quam verae partes orationis. 

Q. 5. Quid nomen a verbo differt? 

R. Nomen a verbo hoc differt, quod nomen si- 
gnificat sine tempore, dum contra verbum tempus 
includit. Sic lectio significat actionem legendi, non 
prout exercetur nunc aut alias, sed prout est actio 
per se et veluti res quaedam: contra lego signi- 
ficat eamdem actionem, sed in ipso exercitio, quo 
fit, ac proinde tamquam fluentem secundum motum, 
cuius mensura est tempus. 

Q. 6. Estne pars orationis principalior no- 
men an verbum? 

R. Pars principalior orationis absolute est no- 
men ; siquidem obiectum significat instar rei ; res 
autem est subiectum tum existentiae , tum actio- 
nis aut passionis, quae a verbis significantur. 

Q. 7. Competitne principalius e*sse partem o- 
rationis nomini et verbo substantivo, an adiectivo? 

R. Quoad nomen , principalius competit esse 
partem orationis nomini substantivo quam adiectivo: 
nam nomen substantivum 1. rem significat per 
modum substantiae; quod non faciunt adiectiva, 
quae rem significant per modum accidentis: 2. sub- 
stantivum adiunctum verbo reddit orationem veram 

vel falsam: sic si dicas « corpora existunt » habes 
quantum sufficit ad veritatem orationis; non aiitem 
si dicas, v. gr. « albus est, » nisi aliquid aliud su- 
baudias. — Et ob eamdem rationem nomen pro- 
prie est casus rectus; siquidem casus obliqui, e- 
tiamsi verbo j nugantur, orationem, quae vera aut 
falsa sit, non efficiunt, ut si dicas: Caesaris amat. 

Quoad verbum autem, non est simile; hoc enim 
etsi pariter dividatur in substantivum et adiecti- 
vum, tamen utroque modo sumptum est pars prin- 
cipalis orationis. 

Verbum substantivum est sim, es, est; quod 
proprie actum essendi significat, qui primus est, 
et fundamentum omnium reliquorum actuum. Verba 
autem adiectiva sunt cetera verba, quae actionem 
vel passionem exprimunt, vel alias quascumque 
essendi modificationes et varietates. 

Q. 8 . Quaenam ex diversis speciebus orationis, 
de quibus supra, proprie spectat ad logicam? 

R . E speciebus diversis orationis proprie ad lo- 
gicam pertinet oratio enuntiativa,: non enim agit 
logica de mentis operationibus earumque signis nisi 
quatenus veritatem aut falsitatem continent vel si- 
gnificant : esse autem signum veritatis soliorationi 
enunciativae Competit, ut dictum est; quia sola 
oratio enunciativa directe et proprie exponit judi- 
cium mentis, in quo proprie veritas aut falsitas 
continetur, ut suo loco probandum erit. — Reli- 
quae vero orationes exprimunt potius voluntatis 
actus, qui a judicio praevio ingenerantur, ac proin- 
de non ad logicam, sed ad Rhetoricam et Poesim 
pertinent. 

§. 2. De propositionis natura. 

. Q. 1. Quid est enuntiatio? 

R. Enuntiatio est oratio, quae verum vel fal- 
sum significat. 

Q. 2. Quandonam enuntiatio appellatur propo- 
sitio, et quaenam est definitio propositionis? 

R. Enuntiatio, quatenus invenitur in syllogi- 
smo, appellata est propositio, quia proponitur et 
assumitur ad aliquid inferendum. 

Quoniam vero sub artificiosa dispositione, quam 
ibi recipit, non attenditur eius veritas vel falsitas, 
sed sola eius assertio, hinc jure definitur oratio 
aliquid de alio affirmans aut negans . 

Q. 3. Quotnam partes distinguuntur in propo- 
sitione ? 

R. Tres in propositione 'distinguuntur partes, 
nempe sublectum, praedicationi et copula. Subie- 
ctum est id, de quo aliquid affirmatur aut nega- 
tur: praedicatum id, quod affirmatur aut negatur 
de aliquo: copula est ipsa affirmatio aut negatio; 
quae quidem non est terminus sed terminorum 
nexus. 

Q. 4. Potestne aliqua dari propositio, quae prae- 
dicato careat, aut subiecto? 

R. Negative; cum praedicatum et subiectum 
sint eius praedicata essentialia. — Saepe tamen 
subiectum aut praedicatum , vel etiam utrumque, 
in ea latent implicite, ut si dicas: lego: hoc est, 
ego sum legens . 

Q. 5. Quomodo se habent termini et copula ad 
propositionem ? 

R. Termini imprimis ita se habent ad proposi- 
tionem, ut sint eius materia; non enim ii soli pro- 
positionem constituunt, sed eius materiam prae- 
bent; copula autem, quae substantivi verbi sum , 
es, est jpraesenti tempore continetur, constituit eius 
formam ; quia sicut forma est actus, seu actuat vel 
ponit in esse rem, cuius est forma, ita copula dat 
esse propositioni. 

Et nota quod substantivum verbum, quotiescum- 
que in propositione ponitur praeterito tempore vel 
futuro, ad copulam praesentis temporis revocatur; 
quaevis autem relatio ad praeteritum vel futurum 
tamquam pars praedicati habenda est. Sic propo- 
sitio « justi erunt felices » ; hoc pacto est resol- 
venda: « justi sunt felices futuri »; et ita de aliis 
similibus. 

Art. 3. De propositionum partitione. 

Propositionum partitio sumi potest ex parte 
materiae seu terminorum, — ex parte horum ex- 
tensionis seu quantitatis — ex parte formae — 
ex parte convenientiae aut discrepantiae inter pro- 
positionem et obiectum, circa quod ipsa versatur. 

§. 1. De partitione propositionum ratione 
materiae seu terminorum. 

Q. U. Quomodo dividitur propositio ratione ma- 
teriae ? 

R. Propositio ratione materiae dividitur in ne- 
cessariam, impossibilem et contingentem. Proposi- 

tio necessaria est ea, in qua praedicatum per se 
(essentialiter vel naturaliter) inest subiecto, ut cum 
dicitur: homo est animal, vel: homo est risibilis. 

— Impossibilis dicitur illa, in qua praedicatum 
per se repugnat subiecto, ut in ea: homo est asinus. 

— Contingens est, in qua praedicatum nec per se 
repugnat, nec per se inest subiecto, ut in illa: Pe- 
trus sedet. 

§. 2. De divisione propositionum ratione 
extensionis subiecti seu ratione quantitatis . 

Q. TJ. Quomodo dividitur propositio ratione ex- 
tensionis? . 

R. Imprimis advertendum est quod quantitas 
propositionis attenditur penes subiectum. — Porro 
ratione extensionis seu quantitatis propositio divi- 
ditur in universalem, singularem, particularem et 
indefinitam. 

Universalis est, cuius subiectum afficitur signo 
universali, omnis, nullus; seu cuius subiectum sit 
terminus universalis generatim acceptus, ita ut sin- 
gulis inferioribus tribuatur, ut: omnis homo est 
liber ; nullum corpus est simplex, (nullus, idem ac 
non ullus.) 

Singularis est, cuius subiectum est singulare, 
aut signo singulari affectum, ut: Plato docuit Athe- 
nis; hic homo est bonus. 

Particularis est, cuius subiectum afficitur signo 
particulari, quidam, aliqui; seu cuius subiectum 
est terminus universalis, sed quoad partem tantum 
acceptus, ita ut praedicatum tribuatur tantum a- 

liquibus ex inferioribus, ut: aliquod ens est infe- 
ctum; aliquod astrum non scintillat. 

Indefinita est, cuius subiectum nullo afficitur 
signo, quod eius extensionem innuat, ut: homo est 
liber. 

Hic tamen est advertendum quod omnis pro- 
positio, quoad extensionem, revocanda est aut ad 
universalem aut ad particularem: nam vel subie- 
ctum sumitur in tota sua extensione, vel non: si 
prius, universalis, si posterius, particularis est pro- 
positio. — Et sane propositio singularis haberi potest 
tamquam universalis, quia eius subiectum sumitur 
secundum totam suam extensionem. Quoad indefi- 
nitam vero, haec si est in materia necessaria aut 
impossibili, aequivalet universali, ut si dicas: homo 
est liber; effectus non indiget causa; sin vero est 
in materia contingenti, aequivalet particulari; ut 
cum dicitur: homo est mendax. 

Notandum hic quoque est propositiones univer- 
sales , vel etiam indefinitas cum universaliter su- 
muntur, haberi universales universalitate vel meta- 
physica, vel physica, vel etiam morali; secundum 
quod aut contrarium repugnat absolute , aut re- 
pugnat tantum manentibus legibus physicis , quae 
suspendi possunt a Deo; aut stantibus legibus mo- 
ralibus , quibus non raro exceptiones fiunt , quae 
ab humano arbitrio dependent. 

§. 3. De divisione propositionum ratione formae 
seu qualitatis essentialis . 

Q. 1. Quomodo dividitur propositio ratione 
formae ? 

R . Propositio ratione formae dividitur in affir- 
mantem et negantem: affirmans est, quae asserit 
unum de alio, ut: Deus est justus: negans est quae 
aliquid de alio negat, ut: Deus non est mutabilis. 

Q. 2. Particula non in propositione efficitne 
ipsam semper negantem? 

R. Particula non in propositione ipsam non 
semper efficit negantem, sed tantum si cadat supra 
copulam: quare haec propositio, homo est non mor- 
talis, qnoad formam logicam non est negativa, sed 
habet negativum praedicatum. 

Q. 3. Propositio affirmans estne negante no- 
bilior ? 

R. Propositio affirmans est equidem nobilior 
negante; illa enim quid res sit, haec quid non sit 
tantum exprimit : insuper negatio in affirmatione 
fundatur, ac proinde propositio affirmans est etiam 
ordine prior negante. 

Q. 4. Attributum propositionis affirmantis su- 
mi tur ne , vi affirmationis , secundum totam suam 
extensionem, et secundum totam suam comprehen - 

. sionem? 

R. Attributum propositionis affirmantis non su- 
mitur secundum totam suam extensionem , vi affir- 
mationis: nam quando affirmatur praedicatum su- 
biecto convenire, non hoc ipso affirmatur convenire 

ipsi soli; scilicet non affirmatur, omnia quae ha- 
bent qualitatem expressam a praedicato , in hoc 
contineri subiecto; id enim minime importat affir- 
matio: Sic cum dicitur: Alexander est homo: pro- 
nuntiatur Alexandrum esse , non omnes homines , 
sed aliquem hominem. — Et diximus vi affirma- 
tionis: potest enim fieri vi materiae } ut sumatur 
secundum totam suam extensionem, ut cum dicitur: 
circulus est rotundus. 

Contra praedicatum propositionis affirmantis su- 
mitur secundum totam suam comprehensionem: si 
enim aliqua attributi qualitas repugnaret subiecto, 
inter utrumque non amplius existeret convenien- 
tia, quae hic affirmatur. 

Q. 5. Attributum propositionis negantis sumi- 
turne in tota sua extensione — et in tota sua com- 
prehensione? 

R. Attributum propositionis negantis sumitur 
in tota sua extensione: nam in propositione negante 
attributum removetur a subiecto, quia una saltem 
ex eius proprietatibus repugnat subiecto : quare 
omnia entia, quae habent id, cui repugnat subie- 
ctum, ab ipso removenda sunt: atqui omnia entia 
eiusdem extensionis seu speciei, habent id, cui re- 
pugnat subiectum ; secus eiusdem speciei non es- 
sent: ergo subiectum ea omnia removet. Sic si dicas 
« spiritus non est corpus » removes a subiecto entia 
omnia, quae corpus dicuntur et sunt. 

Contra in ipsa propositione negante attributum 
non sumitur in tota sua comprehensione : nam ut 
subiecto attributum repugnet, sufficit ut ex eius 
essentialibus proprietatibus una ipsi adversetur, 

cum essentiae sint indivisibiles: sic v. gr. corpus 
et spiritus in hoc conveniunt quod sunt duae sub- 
stantiae; discrepant vero in eo, quod corpus ma- 
teria coalescit, qua immunis est spiritus: haec au- 
tem differentia generat hanc negantem; corpus non 
est spiritus. 

§. 4. De divisione propositionum ratione respectus 

totius propositionis ad obiectum , circa quod 

versatur . 

Q. U. Quomodo dividitur propositio ratione re- 
spectus totius propositionis ad obiectum, circa quod 
ipsa versatur? 

R. Propositio sub hoc respectu dividitur in ve- 
ram et falsam. Vera est quae cum obiecto concor- 
dat: falsa, quae ab ipso dissonat. 

Aut. 4. De propositionibus compositis . 

Q. 1. Quaenam sunt propositiones simplices et 
quaenam compositae? 

R. Propositiones simplices sunt, quae constant 
uno subiecto et uno praedicato, etsi utrumque com- 
plexum sit, modo plures terminos ope alterius par- 
ticulae non connectat. Talis est «a: vir fortis non 
timet mortem. 

Compositae sunt, quae aut pluribus propositio- 
nibus coalescunt, aut attributo vel subiecto con- 
stant, quorum plures termini particulae cuiusdam 
adminiculo junguntur, ut: vita et mors sunt in 
manu linguae. Vel etiam: Pythagoras docuit animam 

migrare de corpore in corpus, et non esse licitum 
vesci carnibus. 

Q . 2. Quomodo dividitur propositio composita? 

R. Propositio composita dividitur in conditio- 
nalem, copulativam, causalem, disiunctivam, rela- 
tivam et discretivam. 

§ 1. De propositione conditionali. 

Q. 1. Quaenam dicitur propositio conditionalis; 
et quaenam ex propositionibus, quibus constat, di- 
citur conditio vel antecedens, quaenam autem con- 
ditionatum vel consequens? 

R. Propositio conditionalis est, quae constat 
particula si, aut alia conditionem exprimente, ut: 
si lucet, dies est. Propositio huiusmodi dicitur hy- 
pothetica ad oppositionem illius, in qua praedicatum 

• absolute tribuitur subiecto, quae dicitur categorica. 

Dicitur autem conditio vel antecedens ea pro- 
positio, quae per particulam si quodammodo su- 
spenditur; conditionatum vero vel consequens, quae 
ex eius positione consequitur. 

Q. 2. Quid requiritur ut propositio conditio- 
nalis sit vera? 

R. Ut propositio conditionalis sit vera, requi- 
ritur et sufficit, unum sequi ex alio, licet forte 
neutrum verum sit; proprie enim affirmatur utrius- 
que nexus, non vero alterutra propositio connexa. 

§ 2. De propositione copulativa , causali , 
disiunctiva, relativa , et discretiva. 

Q. 1. Quaenam dicitur propositio copulativa, et 
quid ad eius veritatem requiritur? 

R. Propositio copulativa dicitur ea, quae plura 
aut subiecta, aut praedicata, aut propositiones con- 
iungit per particulam copulantem; ut: horno est 
sensu et ratione praeditus. 

Ut propositio huiusm. sit vera, requiritur, stri- 
cte judicando, ut utraque pars vera sit. 

Q. 2. Quaenam dicitur propositio causalis, et 
quandonam vera est? 

R. Propositio causalis est, quae duas simplices 
propositiones jungit causali particula quia, eo quod, 
ut: superbit, quia dives est. 

Est vera quando antecedens est causa conse- 
quentis; id enim propositio causalis affirmat. 

Q. 3. Quaenam est propositio disiunctiva, et 
quid ad eius veritatem exigitur? 

R. Propositio disiunctiva est, quae plures par- 
tes nectit ope particulae disiungentis , ut: substan- 
tia aut est simplex, aut composita. 

Ad eius veritatem requiritur tum ut distribu- 
tio sit completa et absit proinde medium, tum ut 
una saltem divisionis pars vera sit. 

Q. 4. Quaenam est propositio relativa, et un- 
denam eius veritas pendet? 

R. Propositio relativa est, quae comparationem 
aliquam instituit, ut: quemadmodum se habet in- 
strumentum quoad artificem, sic se habet cibatura 
quoad Deum. 

Eius veritas pendet ex veritate comparationis, 
quam propositio instituit. 

Q. 5. Quaenam est propositio discretiva, et quid 
requiritur ad eius veritatem? 

R. Propositio discretiva est, quae duas propo- 
sitiones simplices jungit particula discretiva sed , 
tamen , ut: non est doctus sed pius. 

Ut sit vera, opus est ut partes ex quibus con- 
stat, verae sint, et quadam inter se oppositione 
adversentur. 

Art. 5. De aliis propositionibus , quae ad genus 

compositarum reducuntur , seu de modalibus et 

exponibilibus. 

§. 1. De propositione modali. 

% 

Q. 7. Qnaenam dicitur propositio modalis? 

R . Propositio modalis dicitur illa, quae ita prae- 
dicatum enuntiat de subiecto ut insuper exprimat 
modum, quo praedicatum subiecto competit. 

Nota. In propositione modali distinguitur di- 
ctum et modus. — Dictum est propositio absoluta 
in modali inclusa. 

Q. 2. Quot modalium genera numerantur? 

R. Quatuor propositionum modalium genera nu- 
merantur: aliae enim dicuntur modales ex neces- 
sario ; aliae ex contingenti ; aliae ex possibili; aliae 
ex impossibili. Exempla: homo necessario est ra- 
tionalis: mundus contingenter existit: alter mun- 
dus possibilis est: impossibile est brutum ratio- 
cinari.. 

Q. 3. Quid requiritur ut propositio modalis sit 
vera ? 

R. Ut propositio modalis sit vera requiritur ut 
praedicatum non solum conveniat subiecto, sed e- 
tiam ipsi conveniat eo modo, quo asseritur con- 
venire. 

§. 2. De propositione exponibili et exponente. 

Q. 1. Quaenam est propositio exponibilis et quae- 
nam propositio exponens? 

R . Propositio exponibilis est ea, quae specie 
tenus est simplex, reapse vero composita. — Ex- 
ponens est propositio aperte composita, in quam 
resolvitur, perspicuitatis gratia, propositio expo- 
nibilis. 

Q. 2. Quotuplex est propositio exponibilis? 

R. Propositio exponibilis quadruplex est, nempe 
exclusi va, excepti va, reduplicati va et relativa. 

Exclusira est ea, cui admiscetur particula ex- 
cludens, solum, tantum, ut: virtus tantum est lau- 
danda; quae sic exponitur: virtus est laudanda, et 
nihil aliud, praeter virtutem est laude dignum. — 
Ubi nota quod particula exclusiva aliquando se te- 
net ex parte praedicati, et tunc cetera praedicata 
excludit a subiecto, ut : divitiae sunt parandae so- 
lum ad usum: aliquando vero se tenet ex parte 
subiecti, et tunc excludit cetera subiecta a prae- 
dicato, ut: solus Deus est aeternus. 

Exceptiva est, cui interseritur particula exci- 
piens , praeter , nisi etc. ut : omne ens , praeter 
Deum, est mutabile; quae sic exponitur: Deus est 

immutabilis, et cetera omnia entia mutari possunt. 
— Haec distinguitur ab exclusiva in hoc quod ex- 
clusiva vi sua semper impertit contrarium praedi- 
catum parti, quam excludit; exceptiva vero non 
semper, idque a mente proferentis pendet, qui proin- 
de ad ambiguitatem tollendam se explicare debet. 

Reduplicativa est, quae particula reduplicante 
afficitur, quatenus, prout, inquantum etc., ut: ho- 
mo, quatenus homo, est liber; quae sic exponitur: 
homo est liber, et libertas convenit ipsi ratione 
humanitatis. 

Rehtiva est, quae comparationem aliquam af- 
fert, ut: aurum pretiosius est argento; et sic ex- 
ponitur: aurum est pretiosum, e* usque pretium 
maius est argento. 

Art. 6. De propositionum proprietatibus. 

Propositionum proprietates tres sunt potissi- 
mum, nempe oppositio, aequipollentia, convertibili- 
tas. De his singillatim. 

§. 1. De propositionum oppositione . 

Q. 1. Quid est propositionum oppositio? 

R. Propositionum oppositio est diversitas vel 
pugna duarum propositionum, eosdem habentium 
terminos, sed vel qu.alita.te, vel quantitate, vel u- 
traque discrepantium. — Dicitur eosdem habentium 
terminos, quia minima variatio, scilicet quoad sen- 
sum, tollit oppositionem. 

Q. 2. Quotnam species oppositionum numerantur? 

R. Quatuor oppositionum species numerantur, 
et sunt oppositio contradictoria, oppositio contra- 
ria, oppositio subcontraria et oppositio subalterna. 

Q. 3. Quid est oppositio contradictoria? 

R. Oppositio contradictoria est pugna inter duas 
propositiones, quae quantitate simul et qualitate 
differunt, ut: omnis homo disputat; aliquis homo 
non disputat. 

Nota. Propositiones singulares eo ipso quod dif- 
ferunt qualitate evadunt contradictoriae; earum e- 
nim subiectum (nullam extensionem habet : quare 
propositio negans penitus adversatur affirmanti. Sic 
sunt contradictoriae « Petrus est justus, Petrus 
non est justus ». 

Q. 4. Quid est oppositio contraria? 

R . Oppositio contraria est pugna inter duas 
propositiones, quae ambae sunt universales , et dif- 
ferunt qualitate , ut: omnis homo est justus; nullus 
homo est justus. 

Q. 5. Quid est oppositio subcontraria? 

R. Oppositio subcontraria est pugna inter duas 
propositiones, quae sunt ambae particulares , et 
differunt item qualitate , ut: aliquis homo est justus; 
aliquis homo non est justus. 

Q. 6. Quid est oppositio subalterna? 

R . Oppositio subalterna est pugna inter duas 
propositiones , quae differunt quantitate , sed non 
qualitate, ut: omnis homo loquitur: aliquis homo 
loquitur. 

Porro quae universalis est, dicitur subalternans; 
quae vero est particularis , vocatur subalternata. 
— Proprie tamen has inter propositiones vera op- 
positio non viget. 


6 


82 LOG. MIN. C. II. A. VI. 

Haec omnia, quae praediximus, hisce versiculis 
et sequenti schemate continentur: 

Asserit A, negat E, verum generaliter ambo: 
Asserit I, negat 0, sed particulariter ambo. 

Aliquod corpus non est grave 


JSubcontrariae. 


Q. 7. Propositiones contradictoriae possuntne 
esse simul verae aut simul falsae? 

R. Propositiones contradictoriae (sc. A et 0, 
E et I) nequeunt esse simul verae — item nec 
simul falsae. Kevera si praedicatum convenit om- 
nibus inferioribus 'subiecti , hoc ipso falsum est, 
quod eorum alicui non conveniat. — Et item si 
falsum est, praedicatum convenire omnibus inferio- 
ribus subiecti, hoc ipso verum erit quod eorum 
alicui non conveniat. 

Hinc statim inferes, ex veritate unius contra- 
dictoriae recte argui falsitatem alterius, et vice- 
versa. 

Q. 8. Debentne dici de contrariis, quae de con- 
tradictoriis dicta sunt? 

R. Propositiones contrariae possunt quidem si- 

mul esse falsae; at nequeunt esse simul verae: si 
enim praedicatum vere de omnibus dicitur, nequit 
simul vere de omnibus negari: et sic non possunt 
esse simul verae: potest tamen contingere quod nec 
omnibus sit tribuendum, nec de omnibus negandum 
sit, sed tribuendum aliquibus, aliquibus contra ne- 
gandum; et ita possunt esse simul falsae. — Pars 
prior potest etiam sic aliter demonstrari. Si A et 
E essent simul verae, I et 0 essent etiam verae; 
et sic verae essent simul A et 0, E et I, contra- 
dictoriae; quod est impossibile. 

Ex his inferes , ex veritate unius contrariae 
recte argui falsitatem alterius ; non posse autem 
ex falsitate unius veritatem alterius inferri. 

Q. 9. Quid de subcontrariis ? 

R. Propositiones subcontrariae 1. possunt simul 
esse verae in materia contingenti ; non autem in 
materia necessaria: 2. non possunt simul esse falsae; 
nam si falsa est I, vera erit E eius contradictoria, 
et a fortiori 0, inclusa in E: ergo si falsa est I, 
necessario vera est 0. — Pariter si falsa est 0, 
vera erit A, et consequenter I: ergo si falsa est 
0, vera erit I. 

Hinc inferes, ex veritate unius subcontrariae 
non posse statim argui veritatem nec falsitatem 
alterius (neutrum enim per se exinde sequitur, et 
potest tum hoc, tum illud contingere); posse tamen 
ex unius falsitate veritatem alterius illico inferri. 

Q. 10. Quid de subalternis ? 

R. Propositiones subalternae possunt esse si- 
mul verae, et simul falsae. 

Ex consideratione vero earum naturae intelliges 

1. ex veritate subalternantis rite argui veritatem 
subalternatae : 2. ex falsitate subalteniatae recte 
argui falsitatem subalternantis: non autem ex ve- 
ritate subalternatae posse argui veritatem subal- 
ternantis; sicut etiam ex falsitate subalternantis ne- 
quit argui falsitas subalternatae. 

§ 2. De aequiqiollentia propositionum. 

v 

Q. 1. Quid est aequipollentia? 

R. Aequipollentia, ut ipsa vox indicat, est ea- 
dem vis idemque sensus duarum propositionum pro- 
veniens ex signorum aequipollentia; seu est dua- 
rum propositionum oppositarum reductio ad eamdem 
significationem. 

Q. 2. Qnomodo fit huiusmodi reductio? 

R. Reductio huiusm. fit addendo particulam non 
uni ex propositionibus oppositis (quaelibet enim 
propositio habet aliam propositionem sibi oppositam); 
et hoc ipso habebitur propositio suae oppositae ae- 
quipollens. 

Particula non , ut patet, vim habet flectendi in 
sensum oppositum dictionem, cui praefigitur; et 
quidem si praefigitur quantitati , mutat propositio- 
nem ex universali in particularem , aut ex parti- 
culari in universalem; si vero praefigitur qualitati, 
mutat propositionem ex affirmativa in negativam 
et vieissim ex affirmativa in negativam. 

Q. 3. Quaenam traduntur regulae pro aequi- 
pollentiis ? 

R. Tres pro aequipollentiis traduntur regulae 
hoc versiculo inclusae: 

Prae contradic; post contra; prae postque 
subalter. % 

Idest si vis reddere propositiones aequipoll entes, 
negationem praepone contradictoriis, postpone con- 
trariis, praepone et postpone subalternis. 

Exempla l. ac regulae, scilicet prae in contra- 
dictoriis. 

Omnis homo est albus; eius contradictoria; ali- 
quis homo non est albus. Adde huic non , et ha- 
bebis propositionem suae oppositae , idest primae , 
aequipollentem ; non aliquis homo non est albus ; 
idest nullus homo non est albus, seu omnis homo 
est albus. 

Item, nullus homo est albus; eius contradicto- 
ria: aliquis homo est albus: addendo non , habebitur 
aequipollens primae; non aliquis homo est albus, 
idest nullus homo est albus. 

Vel etiam, nullus homo est albus: addendo huic 
non , habebitur alia : non nullus homo est albus ; 
seu ullus homo est albus ; idest aliquis homo est 
albus. Sic ergo primae addendo non , fit aequipol- 
lens suae oppositae, quae est, aliquis homo est 
albus. 

Exempla 2/ e regulae, sc. post in contrariis . 

Omnis homo est albus: eius contraria est, nullus 
homo est albus: postponendo subiecto primae non , 
habebitur alia; omnis homo non est albus, quae est 
aequipollens oppositae, nullus homo est albus. 

Item, nullus homo est albus: postponendo non , 
habebitur haec , nullus homo non est albus ; quae 
est aequipollens oppositae, omnis homo est albus. 

Exempla 3. ae regulae, sc. prae post que in su- 
alternis . 

Omnis homo est albus: eius subalterna est, a- 
liquis homo est albus: praeponendo et postponendo 
non subiecto primae , habebitur alia , non omnis 
homo non est albus, quae est aequipollens oppo- 
sitae, aliquis homo est albus. 

Item , nullus homo est albus ; eius subalterna 
est, aliquis homo non est albus; praeponendo et 
postponendo non subiecto primae , habebitur alia , 
non nullus (seu ullus , seu aliquis) homo non est 
albus, quae est aequipollens oppositae, aliquis homo 
non est albus. 

§ 3. De propositionum conversione . 

Q. 1. Quid est conversio propositionis? 

R. Conversio propositionis est commutatio eius 
tenninorum ita ut praedicatum fiat subiectum, et 
subiectum fiat praedicatum, salva tamen veritate, 
ut: scientia non est summum bonum: ergo summum 
bonum non est scientia. 

Q. 2. Quotuplex conversio assignatur a logicis? 

R. Triplex conversio assignatur a logicis, nempe 
simplex, per accidens, et per contrapositionem. 

Conversio simplex ea est, in qua servatur quan- 
titas propositionis. 

Conversio per accidens est, in qua eius quan- 
titas mutatur. 

Conversio per contrapositionem est ,' quae fit 
praefigendo particulam non utrique termino trans- 
posito, sed propositionis quantitas retinetur. 

Q. 3. Quibusnam legibus fit conversio? 

R. Conversio fit sequentibus legibus quae hisce 
sunt inclusae versiculis: 

Simpliciter feci convertitur, Eva per accid. 

Asto per contrap.; sic fit conversio tota. 

Ut vero significatio litterarum A, E, I, 0 fa- 
cilius memoria retineretur, eam dialectici hisce aliis 
versiculis incluserunt: 

Asserit A, negat E verum generaliter ambo: 

Asserit I, negat 0, sed particulariter ambo. 

Horum autem omnium sensus est, 1° converti 
simpliciter propositiones significatas per vocales 
E et I vocis feci , nimirum universales negativas 
et particulares affirmativas. 

Secundo converti per accidens propositiones si- 
gnificatas per vocales E et A vocis Eva, nimirum 
universales tum affirmativas tum negativas. 

Tertio converti per contrapositionem proposi- 
tiones significatas per vocales A et 0 vocis Asto, 
scilicet universales affirmativas et particulares ne- 
gativas. 

Exempla primae conversionis. 

Nullus homo est lapis (E): ergo nullus lapis est 
homo. — Item: aliqua substantia est vivens (I): 
ergo aliquod vivens est substantia. 

Exempla 2. ae conversionis. 

Omne animal est substantia (A) : ergo aliqua 
substantia est animal. — Item: nullum animal est 
carens vita (E) : ergo aliquid carens vita non est 
animal. 

Exempla 3. ac conversionis. 

Omnis homo est substantia (A): ergo omnis non 
substantia est non homo. — Item: aliquod vivens 
non est animal (0): ergo aliquod non animal non 
est non vivens, seu aliquod non animal est vivens. 

CAPUT III. 


DE RATIOCINIO ET ARGUMENTATIONE. 


Caput hoc tertium in 13 art. dividitur; quorum 
1. agit de deductione: 2. de eius expressione, ni- 


mirum de argumentatione, necnon de syllogismo , 
qui argumentationis est simplicior et completa ex- 
pressio: 3. de principiis, quibus syllogismus inni- 
titur: 4. de syllogismi legibus: 5. de quibusdam 
difficultatibus circa syllogismi leges occurrentibus: 

6. de syllogismi figuris: 7. de singularum figura- 
rum modis: 8. de syllogismo composito, nimirum 
de conditionali , disiunctivo et copulativo: 9. de 
syllogismo complexo et expositorio: 10. de fallaciis, 
seu de vitiis argumentationis: 11. de ceteris ar- 
gumentandi generibus, quae facile ad syllogismum 
reducuntur, et sunt Entliimema, Sorites, Epiche- 
rema, poly syllogismus, dilemma: 12. de inductione, 
ubi agi tui' speciatim de modo, quo syllogismi for- . 
mam induit. — Quibus duplex addetur appendix, 
nempe de concertatione scientifica, et de inven- 
tione medii. 


Art. 1. De deductione seu ratiocinatione. 

Q. 1. Quid est deductio seu ratiocinatio? 

R. Deductio seu ratiocinatio est ea operatio, 
qua mens ex una veritate cognita aliam deducit. 

Q. 2. Cuinam ex tribus mentis operationibus 
ratiocinatio respondet? 

V 

R. Ratiocinatio tertiae mentis operationi re- 
spondet: nam intellectus humanus, ut dictum est, 
ita a natura est comparatus, ut rerum notitiam non 
statim initio plene assequatur, sed gradatim per- 
ficiat. Hinc oriri diximus ut mens rem sibi pro- 
positam primo simpliciter apprehendat, deinde ju- 
dicet. Et etiam inde fit ut mens vi unius judicii 
procedat in aliud, et sic discursu quodam acquisi- 
tam cognitionem amplificet, et ulterius provehat. 

Ut autem intelligatur quo pacto id eveniat, 
advertendum est mentem, cum duas ideas inter se 
^comparat , dupliciter se habere posse : aut enim 
earum sive convenientiam sive discrepantiam illico 
deprehendit, aut secus. Si primum accidit, exurgit 
judicium, de quo superiori capite dictum est, quod 
propterea immediatum dicitur, quia praevium aliud 
judicium nullum habet, a quo derivetur, sed pro- 
xime sequitur apprehensionem idearum: sin accidit 
alterum, tunc mens haeret anceps, et ex eo statu 
se aliter eximere nequit, nisi ope tertiae cuiusdam 
ideae, cum qua duae praecedentes, utpote cum hac 
nexum immediatum habentes, ita comparentur, ut 
manifestetur, utrum ambae illi conveniant, an con- 
tra una quidem conveniat, altera vero discrepet; et 
sic tandem deducatur, utrum conveniant, an di- 
screpent inter se. 

Q. 3. Quaenam igitur requiruntur ad ratioci- 
nium? 

R . Ad ratiocinium requiruntur judicia aliqua, 
tamquam ratiocinationis materia, quae mutuo com- 
parantur: et intuitio nexus inter judicia isthaec 
intercedentis, qui ratiocinii formam constituit. 

Art. 2. De expressione ratiocinii seu de 
argumentatione , et ptotissimum de syllogismo . 

Q. 1. Quid est argumentatio; et quomodo eius 
partes nominantur? 

R. Argumentatio est oratio, qua propositio una 
ex alia infertur. 

Propositio autem, unde infertur, dicitur ante- 
cedens; propositio, quae infertur, consequens; ipsa 
vero consequentis ex antecedente derivatio , con- 
sequentia vocatur. — Differt ergo consequens a m 
consequentia; et haec potest esse vera, quin verum 
sit consequens, et vicissim. 

Q. 2. Quid est syllogismus? 

R. Syllogismus est completa et simplicior ra- 
tiocinii expressio. Definitur autem ea argumenta- 
tio, qua duabus positis propositionibus, tertiam 
consequi necesse est. 

Dicitur completa argumentationis expressio, quia 
omnis ratiocinatio tribus revera judiciis constat 
necessario ; cum in hoc vertatur , ut duas ideas , 
quarum pugnam, vel convenientiam immediate mens 
non percipit, comparet cum alia tertia, ut inde eam 
cognitionem arripiat — Dicitur deinde expressio 
ratiocinii simplicior, quia in syllogismo nihil re- 
dundat. 

Q. 3 . Quotnam ergo propositionibus constat 
syllogismus, et quibus nominibus donantur? 

R . Tribus propositionibus constat syllogismus, 
ut dictum est; et duae quae praecedunt, vocantur 
praemissae; tertia quae infertur, conclusio appel- 
latur. 

Q. 4. Quotnam termini requiruntur ad syllo- 
gismum? 

R . Tres ad syllogismum termini requiruntur 
et sufficiunt; quorum duo, qui conclusionem effor- 
mant, dicuntur extremi, sc. alter extremus maior, 
alter extremus minor: tertius, qui una cum prae- 
dictis praemissas constituit, medius terminus no- 
minatur. 

Q. 5. Quinam ex extremis (qui nempe con- 
clusionem efformant) , dicitur extremus maior , et 
quinam extremus minor? 

R . Extremus maior est, qui praedicatum agit: 
qui vero in ipsa conclusione locum tenet subiecti, 
extremus minor vocatur. — Dicitur autem prior 'ille 
extremus maior , quia latius patet, et subiectum, 
seu eius ideam perficit: alter vero dicitur extre- 
mus minor ratione contraria. 

Q. 6. Estne idem ordo assignandus inter prae- 
missas? 

R. AfF. Te ; altera enim ex iis dicitur praemissa 
maior, et altera praemissa minor. Et dicitur prae- 
missa maior ea , in qua maior extremus compa- 
ratur cum medio termino : ea vero in qua cum 
medio termino comparatur extremus minor, prae- 
missa minor vocatui’. 

Q. 7 . Quid ergo intelligitur ex praedictis pro 
materia remota et proxima syllogismi, et quid pro 
eius forma? 

R . Pro materia remota intelliguntur termini, 
ex quibus propositiones constant; pro materia pro- 
xima ipsae propositiones, ex quibus exurgit syllo- 
gismus: artificiosa vero earum dispositio ad infe- 
rendum reqmsita constituit eius formam. 

Art. 3. De principiis quibus innititur 
syllogismus et ratiocinatio generatim. 

Q. U. Quibusnam principiis innititur syllogi- 
smus et ratiocinatio generatim? 

E. Syllogismus et ratiocinatio generatim hisce 
duobus principiis innititur, quorum primum dici- 
tur principium identitatis, alterum principium re- 
pugnantiae, quae sic exprimuntur: quae sunt ea- 
dem uni tertio , sunt eadem inter se; — quorum 
unum est idem uni tertio s aliud vero non idem , 
non sunt eadem inter se. — Quae duo principia 
a veteribus dictum de omni et dictum de nullo 
appellata sic aliter exprimebantur: quidquid uni- 
versaliter distributive affirmatur de aliquo su- 
biecto , nequit non affirmari de particularibus , 
quae in eo continentur; et quidquid universali- 
ter distributive de aliquo subiecto negatur , ne- 
gandum est etiam de particularibus in illo inclu- 
sis. — Ratio autem est, quia secus, ut patet, affir- 
maretur simul et negaretur idem de eodem contra 
praescriptum principii contradictionis aientis « im- 
possibile esse idem simul esse et non esse ». 

Ubi tamen adverte quod discrimen inter illas 
formulas magis est quoad voces, quam quoad rem, 
ut facile consideranti patet. 

Art. 4. De syllogismi legibus. 

Q. 1 . Quot et quaenam sunt syllogismi leges? 

E. Leges syllogismi sunt octo, hisce versiculis 
inclusae: 


LOG., MIN. C. III. A.. IV. 93 

1. Terminus esto triplex, maior, mediusque, 
minorque. 

2. Latius hos, quam praemissae, conclusio non 

vult. 

3. Nequaquam medium capiat conclusio , o- 
portet. 

4. Aut semel aut iterum medius generaliter 

esto. 

5. Utraque si praemissa neget, nihil inde se- 
quetur. 

6. Ambae affirmantes nequeunt generare ne- 
gantem. 

7. Nil sequitur geminis ex particularibus un- 
quam. 

8. Peiorem sequitur semper conclusio partem. 

Q. 2. Quaenam est ratio l. ao regulae? 

R. Prima regula est : terminus esto triplex etc. 
— Huius regulae ratio est, quod ars syllogistica 
tota est in eo, ut duorum extremorum nexus aut 
pugna colligatur ex eorum comparatione cum ter- 
tio termino; quare si quartus addatur, tota syllo- 
gismi structura ruit. ' 

Et nota quod termini tres debent esse sensu, 
non voce ; nihil enim obstat quin termini sint com- 
plexi, vel etiam integrae propositiones. 

Q. 3. Quaenam est ratio 2. ae regulae? 

R. Secunda regula est : latius hos, quam prae- 
missae etc. — Ratio huius regulae est, quia si 
terminus aliquis in conclusione latius quam in prae- 
missis pateat, tunc l.° ex ea parte, qua latius pa- 
tet, non fluit ex praemissis; et 2.° habetur quartus 
terminus; qui enim terminus latius patet, differt 
ab eo qui minus patet. 

Q. 4. Quaenam est ratio 3. ac regulae? 

R. Tertia regula est: nequaquam medium ca- 
piat ete. — Huius regulae ratio est, quod officium 
conclusionis est coniungere aut seiungere terminos 
extremos, juxta eorum convenientiam aut discrepan- 
tiam cum tertio, non autem eos cum tertio comparare. 

Q. 5 . Quaenam est ratio 4. ae regulae? 

R. Quarta regula est: aut semel aut iterum 
medius etc. — Huius regulae ratio est, quia secus 
terminus medius esset aequi valenter duplex: pos- 
set enim exhibere in comparatione cum maiori et 
minori extremo duas, easque diversas, suae exten- 
sionis partes ; et sic haberetur quartus terminus ; 
nam duae illae diversae partes duos terminos con- 
stituerent. — Hoc vitio turpatur, ex. gr. hic syl- 
logismus: haec linea convenit cum parte tertiae 
cuiusdam lineae : haec alia linea convenit item cum 
parte tertiae illius lineae: ergone conveniunt inter 
se? Nil sequitur ex syllogismo: convenient si cum 
eadem parte illius tertiae lineae facta fuerit bina 
comparatio: secus si cum parte diversa. Ut syllo- 
gismus concluderet, dici, saltem semel, debuisset: 
haec linea convenit cum qualibet parte tertiae li- 
neae: haec alia convenit cum parte: ergo etc. 

Hic recolendum est, subiectum in omni et sola 
propositione universali generaliter sumi, seu in tota 
sua amplitudine: praedicatum vero in sola propo- 
sitione negativa, ut c. 2.° a. 3.° §. 3. dictum est. 

Q. 6. Quaenam est ratio 5. ae regulae? 

R . Quinta regula est: Utraque si praemissa ne- 
get etc. — Huius regulae ratio est, quia licet duo 
extremi non conveniant cum tertio, possunt tamen 

inter se convenire aut non convenire, sed neutrum 
exinde probatur: nam medius terminus adhibitus 
non est mensura comunis, et ideo non existit syl- 
logismus. 

Nota tamen quod id locum habet tantum quan- 
do utraque praemissa est negativa realiter et non 
apparenter dumtaxat. Sic v. gr. concludit, licet 
eius praemissae appareant negativae, syllogismus 
sequens : 

Quod non est comqwsitum, non est divisibile: 
Sed anima humana non est composita: 

Ergo anima humana non est divisibilis. 

Signum autem negationis non realis, sed ap- 
parentis, in eo habes quod medius terminus inve- 
niri debet idem in utraque praemissa; et hic ta- 
men non idem invenitur in maiori et minori: nam 
in minori non habetur « quod non est composi- 
tum » : ergo minor praemissa exponenda est. Quo- 
ties vero sic fieri expositio potest ut sine sensus 
mutatione habeatur praemissa affirmans, syllogi- 
smus concludit. Sic in exemplo allato expositio se- 
quenti modo optime fit: 

Quod non est compositum non est divisibile: 
Sed anima humana est aliquid quod non est 
compositum : 

Ergo anima humana non est divisibilis. 

Ubi vides, minorem allati argumenti realiter 
esse affirmantem, et medium terminum in utraque 
praemissa, expositione facta, idem redire. 

Q. 7. Quaenam est ratio 6. ac regulae? 

R. Sexta regula est: ambae affirmantes etc. — * 
Ratio huius regulae est, quod si ambae praemis- 

sae sint affirmativae, bini extremi conveniunt cum 
tertio : ergo, ex principio identitatis, nequeunt non 
convenire inter se. 

Q. 8. Quaenam est ratio 7. ae regulae? 

R. Septima regula est : nil sequitur geminis etc. 
— Ut huius regulae ratio pateat, triplex casus fin- 
gendus est: nimirum quod praemissae particula- 
res aut sint ambae affirmantes, aut sint ambae ne- 
gantes, aut alia affirmans, alia negans. 

Iamvero non concluditur in l.° casu: nam in 
particularibus affirmativis, nec subiectum, nec 
praedicatum distribuitur, ut c. 2.° a. 3.° §. 3.° di- 
ctum est : atqui id pugnat cum lege quarta syllo- . 
gismi; Aut semel aut iterum etc.: ergo. 

Item non concluditur in 2.°: nam ex lege 5. a , 
si utraque praemissa neget, nil sequitur. 

Tandem non concluditnr in 3.° casu. Habemus 
enim hic ex hypothesi praemissam unam particula- 
rem affirmativam, alteram particularem et nega- 
tivam. Porro l.°in propositione particulari affir- 
mativa nec subiectum nec praedicatum distribui- 
tur, ut dictum est: 2.° in propositione particulari 
negante, praedicatum quidem distribuitur, sed fru- 
stra. Si enim sedem illam, ut necesse est, occupet 
• medius terminus, nulla alia sedes generalis super- 
est pro extremis. . Hoc autem posito, vis conclu- 
sionem affirmantem, an negantem? — Si primum 
eligitur, syllogismus peccat contra principium re- 
pugnantiae: sin secundum, peccat contra legem 
2. am ; latius hos quam praemissae etc.: cum enim in 
conclusione negativa praedicatum distribuatur, de- 
buisset etiam distribui in praemissis ; atqui tamen . 

ex praedictis fieri non potuit , quia scilicet nulla 
alia sedes generalis in illis aderat nisi quam usur- 
pavit medius terminus: ergo. 

Q. 9. Quaenam est ratio 8. ae regulae? 

R. Octava regula est: peiorem sequitur sem- 
per etc. — Imprimis huius regulae sensus est, 
quod si alterutra praemissa erit negans , negans 
quoque erit conclusio : si alterutra praemissa erit 
particularis, conclusio quoque erit particularis. 

Hisce intellectis, ratio l. mi casus est ipsum prin- 
cipium repugnantiae. 

Katio autem 2.‘, quia secus aliquis terminus la- 
tius in conclusione pateret quam in praemissis. Nam 
vel utraque praemissa supponitur affirmans , vel 
alterutra tantum. Si l. ura eligitur, cum tunc ex hy- 
pothesi una ex praemissis sit particularis et ambae 
affirmantes, nonnisi una sedes generalis in prae- 
missis aderit, quae necessario usurpabitur a medio ' 
termino. Proinde nulla alia generalis sedes super' 
erit pro extremis: atqui ex lege 2. a sedes huiusm. 
universalis requireretur in praemissis, in qua su- 
biectum conclusionis distribueretur, si conclusio 
esse debeat universalis, cum haec ex natura sua 
universale subiectum habeat; ergo etc. — Sin e- 
ligitur 2. um , tunc quidem in promptu erunt duae se- * 
des generales, sed frustra iterum. Medius enim 
terminus tenebit unam ; alia supererit : atqui non 
una sed duae omnino requirentur pro conclusione ■ 
universali ex hypotesi, et negativa ex principio re- ' 
pugnantiae (quae conclusio generalis et negativa, 
tum praedicatum, tum subiectum universale habet): 
ergo semper deerit una sedes universalis ; et hinc 
nihil concludi poterit. 


Digitized by Google 


98 LOG. MIN. C. III. A. IV. V. 

Nota. Si loco propositionis particularis habea- 
tur propositio singularis, exceptio non repugnabit. 

Art; 5. De quibusdam difficultatibus circa 
syllogismi leges occurrentibus. 

\ 

Diff. as circa 2. am 

Solus Deus est aeternus: mundus non est Deus : 
ergo mundus non est aeternus. 

In hoc syllogismo maius extremum latius pa- 
tet in conclusione quam in praemissis, et tamen 
consequentia negari nequit. — Quid ergo? 

R. Propositio maior est exclusiva: aequivalet 
ergo duabus, quarum altera affirmans est, altera 
negans; sed vis argumenti allati in negante con- 
stituitur. Sic ergo praemissae exponendae sunt: 

Omne, quod non est Deus, non est aeternum : 
sed mundus est aliquid, quod non est Deus: ergo 
mundus non est aeternus. 

Et- ita maior, quae videbatur affirmans, revera 
est negans : minor vero , quae videbatur negans , 
affirmativa est. 

Diffi as circa 4. am 

Omne animal rationale est homo: aliquis homo 
agit irrationaliter: ergo aliquod animal rationale 
agit irrationaliter. 

Hic syllogismus rite videtur concludere ; et ta- 
men medius terminus « homo » bis particulariter 
sumitur. 

R. Concludit per accidens, sc* non vi formae, 
sed materiae. Patebit hoc si materiam ita muta- 
veris: omne animal rationale est substantia : ali - 

qua substantia caret ratione : ergo aliquod animal 
rationale caret ratione : ubi conclusio absurda ex 
praemissis quoad se veris, patefacit vitium formae 
in syllogismo. 

Diff. as circa 7. ara 

Tullius patriam servavit: Tullius mittitur in 
exilium : ergo qui patriam servavit , mittitur in 
exilium. 

Estne recta isthaec conclusio? Nam neutra pre- 
missa est universalis. 

R. Est recta, quia medius terminus Tullius, 
cum sit singularis, sumitur semper secundum to- 
tam extensionem, adeoque utraque praemissa aequi- 
paratur universali. 

Item. 

Quidam numeri simul additi aequant numerum 
sexdecim : 

Quidam numeri simul multiplicati aequant nu- 
merum sexdecim: 

Ergo quidam numeri simul additi aequant quos- 
dam numeros simul multiplicatos. 

Concluditne hic syllogismus? Ratio dubii est, 
quia ambae praemissae sunt particulares. 

R . In hoc syllogismo et similibus, apud mathe- 
maticos frequentissimis, deest maior , quae hoc prin- 
cipio continetur « quae sunt aequalia uni tertio, 
sunt aequalia inter se ». Quare syllogismus inte- 
ger sic construitur: 

Quae sunt aequalia uni ,tertio, sunt aequalia 
inter se : 

Sed quidam numeri simul additi et quidam nu- 
meri simul multiplicati sunt aequales uni tertio, 
nempe numero sexdecim: 

Ergo quidam numeri simul additi et quidam 

numeri simul multiplicati sunt aequales inter se. 

♦ 

i 

EXEMPLA SYLLOGISMORUM PECCANTIUM 
CONTRA REGULAS. 

Contra, l. am 

— ‘Lupus est animal: sed agnus est animal: 
ergo agnus est lupus. — In hoc syllogismo medius 
terminus animal usurpatur secundum binas parti- 
culares partes extensionis suae, seu non distribui- 
tur; et hinc quatuor habentur termini. 

— Omnis Leo est animal: sed haec statua est 
Leo: ergo haec statua est animal. — In hoc ter- 
minus aequivocus Leo usurpatur secundum diversas 
significationes, scilicet propriam, et metaphoricam; 
et hinc idem quod supra. 

— Cicero est vox trium syllabarum: sed Cicero 
est Orator eloquentissimus: ergo vox trium sylla- 
barum est Orator eloquentissimus. — In hoc ter- 
minus Cicero prius sumitur secundum suppositio- 
nem materialem, deinde secundum suppositionem 
formalem . 

— Genus humanum est idea universalis : sed 

Adam fuit parens generis humani: ergo Adam fuit 

parens ideae universalis. — In hoc fit transitus a 

suppositione logica ad realem. 

« 

Contra 2. am 

Omnis latro est homo : sed omnis latro noctu 
ambulat: ergo omnis homo noctu ambulat. — In 
hoc terminus homo latius patet in conclusione quam 
in praemissis. 

Qontra 4™ 

Aliquis homo ambulat: sed aliquis homo est 
mortuus: 'ergo aliquis mortuus ambulat. — In hoc 
medius terminus homo bis particulariter sumitur. 

Omne animal terrestre fuit conditum die sexta: 
sed canis meus est animal terrestre : ergo canis 
meus fuit conditus die sexta. — In hoc medius 
terminus animal terrestre sumitur in maiori di- 
stributione incompleta . idest quoad species tantum 
et non quoad individua; in minori vero distribu- 
tione completa. 

Contra 7. am 

Quaedam virtutes sunt gratae hominibus: quae- 
dam grata hominibus displicent Deo: ergo quaedam 
virtutes displicent Deo. — In hoc ambae praemis- 
sae sunt particulares. 

Art. 6. De syllogismi figuris . 

In syllogismo quovis, ut ex eius natura patet, 
binae praemissae habentur, in quibus medius ter- 
minus cum uno extremo coniungitur, cum alio au- 
tem coniungitur, vel ab eo separatur. At vero ex 
eiusdem natura minime determinatur, quem locum 
in utraque praemissa occupare medius terminus 
debeat, subiectine an praedicati; integra enim forma 
manente, potest utrumque contingere. Porro ex di- 
versa ipsius medii termini collocatione syllogismi 
figurae oriuntur, de quibus proinde breviter agen- 
dum est. 

Q. 1. Quid est syllogismi figura? 

R. Syllogismi figura est dispositio medii cum 
extremis ad concludendum apta. 

Q. 2 . Quot syllogismi figurae numerantur? 

/?. Tot syllogismi figurae numerantur, quot sunt 
modi, quibus medius terminus cum extremis apte 
ad concludendum disponi potest. — At vero qua- 
tuor sunt hi modi ; potest enim medius terminus 

l.° esse subicctum in maiori et praedicatum in 
minori; et sic habetur l. a figura. Exemplum. 

Fratres sunt diligendi; sed inimici sunt fratres: 
ergo inimici sunt diligendi. 

2. ° Potest esse praedicatum in ntraque prae- 
missa; et sic exurgit 2. a figura. Exemplum. 

Corpus non cogitat; sed mens cogitat: ergo mens 
non est corpus. 

3. ° Potest esse subiectum in xitraqne praemissa; 
unde oritur 3. a figura. Exemplum. 

Omnes impii sunt miseri : quidam impii sunt 
potentes: ergo quidam potentes sunt miseri. 

4° Potest esse praedicatum in maiori , snbie- 
ctum in minori ; cui respondet 4 a figura, quae Ga- 
lenica nuncupatur, quia a Galeno tribus praece- 
dentibus addita fuit; et etiam dicitur indirecta, quia 
illationis termini non eumdem locum in ea occu- 
pant, quem occupabant in praemissis: qui enim in 
praemissis fuit praedicatum, fit subiectum in illa- 
tione et viceversa. Figura huiusmodi non est nisi 
prima indirecte concludens. Exemplum. 

Omne rationale est liberum: homo est rationalis: 
ergo aliquod liberum est homo. 

Tres primae figurae sequenti versiculo expri- 
muntur: 

Sub prae prima, sed altera bis prae, tertia bis 
sub. — Sensus patet ex praedictis. 

Q. 3. Quasnam regulas quaeque figura servare 
debet ut ad concludendum sit apta ? 

R. Ut quaeque figura ad concludendum sit apta, 
certas regulas servare debet, quae hisce versiculis 
comprehenduntur : 

Pro fig. l. a Sit minor affirmans, maior vero generalis. 
Pro » 2. a Una negans esto, nec maior sit specialis. 
Pro » 3. a Sit minor affirmans, conclusio particu- 
laris. 

Ratio est quia nisi tres dictae figurae has re- 
gulas rite servent, contra aliquam ex legibus syl- 
logismi hoc ipso peccabunt. 

Q. 4. Quomodo id ostenditur pro l. a figura? 

R. In primis recole, in hac l. a figura medium 
terminum esse subtectum in maiori et ])raedica- 
tum in minori ; ideoque maius extremum esse prae- 
dicatum in maiori et minus extremum esse sub- 
tectum in minori. Hoc posito, in prima figura l.° 
minor debet esse affirmans. Si enim non sit talis, 
erit negans: tunc autem negans quoque erit con- 
clusio (ex lege 8. a ), et consequenter universale eius 
praedicatum. Atqui si ita est, nihil concluditur : nam 
vel praemissa maior est affirmativa, et tunc extre- 
mum maius (universale in concl. c neg. a ) , quod in 
maiori praedicatum agit, non ibi sumitur universa- 
liter, contra legem 2. am ; vel maior est negativa, et 
nihil concluditur ex lege 5. a 

2.° Maior debet esse universalis : cum enim 
minor sit affirmans , medius terminus, qui in hac 
praedicatum agit, particulariter sumitur. Debet ergo 
(ex lege 4. a ) universaliter sumi in maiori. Sed in 
ea subiectum agit; et subiectum non sumitur uni- 

versaliter, nisi in propositione universali; illud e- 
nim hanc facit talem: ergo. 

Q. 5. Quomodo idipsum probatur pro 2. a figura? 

* R . In 2. a figura medius terminus in utraque 

praemissa praedicatur : ergo extremi in utraque 
subiiciuntur . Hoc posito, l.° alterutra praemissa 
debet esse negans. Cum enim medius terminus sit 
in utraque praedicatum, si ambae sint affirmati- 
vae, nullibi uuiversaliter sumitur, contra le^em 4. am : 
nam praedicatum propositionis affirmativae sumitur 
est particulariter. 

2.° Maior debet esse universalis : nam si alter- 
utra praemissa ex dictis debet esse negans, ne- 
gans quoque erit conclusio, et hinc maius extre- 
mum universale: sed est subiectum maioris in hac 
figura: ergo maior universalis esse debet. 

Q. 6. Quomodo idem ostenditur pro 3. a figura? 

R. In 3. a figura medius terminus snbiicitur in 
utraque praemissa ; ergo extremi in utraque prae- 
dicantur. Hoc posito, l.° minor debet esse affir- 
mans: eadem demonstratio ac in l. a figura, n. 1°. 

2.° Conclusio debet esse particularis; nam in 
minori, quae ex dictis affirmans sit oportet, minus 
extremum, quod in ea praedicatum agit, particu- 
lariter sumitur: sed hoc erit subiectum conclusio- 
nis: ergo in conclusione, non universaliter, sed par- 
ticulariter accipiendum erit ex lege 2. a ; ideoque 
etiam conclusio erit particularis. 

Nota. Quoad 4. am figuram, l.° quando maior 
est affirmativa , minor semper erit universalis : 
2.° quando minor est affirmativa , conclusio erit 
semper particularis : 3.° in modis negativis maior 

erit semper universalis. — Quae tria praecepta simili 
-fere ratione demonstrantur ac in prioribus figuris. 

Art. 7. De singularum figurarum modis . • 

Q. i. Quidnam est syllogismi modus, et quid 
differt a figura? 

E. Modus syllogismi est dispositio praemissa- 
rum inter se secundum universalitatem et parti- 
culari tatem, affirmationem et negationem (seu se- 
cundum quantitatem et qualitatem). 

Differt autem modus in hoc a figura, quod haec 
respicit dispositionem terminorum in ratione prae- 
dicati et subiecti, modus vero dispositionem pro- 
positionum praemissarum secundum quantitatem 
et qualitatem. 

Q. 2. Quot sunt modi syllogismorum? 

E. Modi syllogismorum sunt quatuor et sexa- 
ginta numero. Revera quatuor sunt syllogismorum 
figurae, ut supra dictum est. In quaque autem fi- 
gura sexdecim modi inveniuntur. — Si enim at- 
tenditur propositionum sola qualitas, quatuor modi 
exurgunt, prout vel utraque praemissa erit affir- 
mativa, vel utraque negativa, vel affirmativa ma- 
ior, et negans minor , aut vice versa affirmativa 
minor et negans maior. — Si vero earum insu- 
per attenditur quantitas , singuli praedicti modi 
quadrifariam variari possunt; prout vel utraque sit 
particularis, vel universalis maior et particularis 
minor, aut etiam universalis minor et maior par- 
ticularis. Atqui sexdecim quater ducta aequant se- 
xaginta quatuor: ergo. 

Q. 3. Suntne isti omnes modi ad concludendum 
apti ? 

R. Non omnes praedicti modi sunt apti ad con- 
cludendum, sed novemdecim tantum ; quippe ceteri 
contra communes peccant syllogismi leges. 

Q. 4. Quotnam modos ex novemdecim aptis ad 
concludendum sibi vindicat quaeque figura ? 

R. Ex novemdecim aptis ad concludendum qua- 
tuor sibi vindicat l. a figura (directa) ; quatuor 2. a ; 
sex 3. a ; et quinque 4. a , vel Galenica, seu l. a indi- 
recta: qui omnes modi hisce versiculis exprimuntur: 

F. l. a Barbara, Celarent, Darii, Ferio (Indir. a ) 
Baralipton, 

Celantes, Dabitis, Fapesmo, Frisesomorum. 

F. 2. a Cesare, Camestres, Festino, Baroco (f. 3. a ) 
Darapti , 

Felapton, Disamis, Datisi, Bocardo, Ferison. 

Nota. — Quaeque vox exprimit syllogismum 
ope trium vocalium , quae in primis tribus syl- 
labis inveniuntur (recole quae dicta sunt de si- 
gnificatione vocalium A, E, I, 0). Trium ergo prio- 
rum syllabarum habenda tantum est ratio. 

Art. 8. De syllogismo composito. 

Q. 1. Quinam syllogismus dicitur compositus? 

R. Quemadmodum syllogismus simplex dicitur 
ille, qui simplicibus propositionibus constat, ita 
compositus syllogismus est, qui constat propositio- 
nibus compositis. 

Q. 2. Quotuplex est syllogismus compositus? 

R. Syllogismus compositus triplex est, nempe 
condi tionalis, disiunctivus et copulativus. 

§. 1. De syllogismo conditionali. 

Q. 1. Quinam est syllogismus conditionalis? 

E. Syllogismus conditionalis, qui etiam dicitur 
hypotheticus , est qui utramque , vel alterutram 
praemissam habet conditionalem, ut: si illuxit, solis 
ortus propinquat; atqui illuxit: ergo solis ortus 
propinquat. 

Q. 2. Quotupliciter vere argui potest in hoc 
syllogismo? 

R. In hoc syllogismo dupliciter argui recte 
potest; nempe l.° ex positione antecedentis ad po- 
sitionem consequentis, ut: si loquitur, vivit; sed 
loquitur : ergo vivit : — 2.° ex negatione conse- 
quentis ad negationem antecedentis , ut: si dies est, 
lucet: atqui non lucet: ergo non est dies. — Ratio 
autem 1 .* est quia si nexus adest inter membra pro- 
positionis conditionalis, profecto conditionis veritate 
posita, conditionati quoque veritas constet necesse 
est. Ratio vero 2.‘ est, quod si posita conditione 
verum est illico poni conditionatum, procul dubio 
si conditionatum desideratur, inferri debet condi- 
tionem non esse positam. 

Q. 3. Quomodo falso argueretur in hoc syllo- 
gismo ? 

R. Falso argueretur in hoc syllogismo , cum 
ex falsitate antecedentis inferretur falsitas con- 
sequentis , ut: si currit, movetur; atqui non currit: 
ergo non movetur: — vel cum ex veritate conse- 
quentis inferretur veritas antecedentis, ut: si cur- 
rit, movetur; sed movetur: ergo currit. — Ratio 

horum est, quia antecedens propositionis hypothe- 
flcae semper includit consequens, sed non vicissim 
consequens includit antecedens. 

§. 2. De syllogismo disiunctivo et copulativo. 

• V * 

Q. 1. Quinam dicitur syllogismus disiunetivus? 

R. Syllogismus disiunetivus dicitur ille , qui 
praemissam aliquam disiunctivam continet, et ex 
ipsa per exclusionem ceterarum partium, quae di- 
stribuuntur, infertur pars relicta, ut: vel degis in 
Europa, vel in Africa; sed non in Africa: ergo in 
Europa. — In hac syllogismorum specie cavendum 
est ne sit manca divisio partium, quae numeran- 
tur: secus negatione divisionis ipsius eluditur ar- 
gumentum. 

Q. 2. Quinam est syllogismus copulativus, et 
quomodo rite arguitur in hoc syllogismorum ge- 
nere? 

R. Syllogismus copulativus ille est, qui una 
saltem praemissa copulativa constat. 

In hoc autem syllogismorum genere rite ar- 
guitur a positione unius partis ad negatioiiem al- 
terius; non vero a negatione unius ad alterius po- 
sitionem. — Ratio est quia hic stricte pro syllo- 
gismo copulativo intelligitur syllogismus , cuius 
maior est copulativa negans; tunc enim solum habet 
peculiarem regulam. Porro copulativa negans pro- 
nuntiat, duo aut plura praedicata non posse simul 
de eodem subiecto praedicari, quin tamen unum ex 
iis necessario praedicari asserat ; hinc igitur si 
unum affirmetur, cetera negare oportet, sed non 






Digitized by Google 


LOGL MIN. C. III. A. VIII. IX. 109 

viceversa (et per hoc copulativus discriminatur a 
disiunctivo). Sic rite dices: Nemo potest servire Deo 
et mammonae; sed multi serviunt mammonae: ergo 
multi non serviunt Deo. — Contra falso argue- 
retur sic: nemo potest servire Deo et mammonae; 
sed multi non serviunt mammonae: ergo serviunt 
Deo; possunt enim aliis multis foedari vitiis. 

Nota. Generalis regula ad sciendum utrum syl- 
logismi compositi veram habeant illationem, est 
eos in simplices reducere; quae reductio admodum 
facilis est: nam duo extremi termini inveniuntur 
in conclusione, medius autem secernitur in prae- 
missis: atqui vix cognitis syllogismi tribus ter- 
minis, nullo negotio syllogismus ipse conficitur. — 
Sit in exemplum iste conditionalis. Si Deus est 
justus, virtutem remunerabit; sed Deus est justus: 
ergo Deus virtutem remunerabit. Vertitur ita: ens 
justum virtutem remunerabit; sed Deus est ens 
justum: ergo Deus etc. 

Aut. 9. De syllogismo complexo et expositorio. 

Q. 1. Quinam est syllogismus complexus? 

R. Syllogismus complexus qui peculiares re- 
quirit regulas, non est omnis ille qui complexum 
terminum habet (id enim syllogismi simplicitati non 
officit, dummodo medius in unaquaque praemissa jun- 
gatur cum unoquoque extremo solo et integro) , 
sed ille est, cuius conclusio aliquem complexum 
includit terminum qui non integer invenitur in 
altera praemissarum, aut etiam ille cuius conclusio 
continet propositionem incidentem, quae tamen ap- 
paret tamquam principalis. 

Cum ergo terminus aliquis conclusionis non in- 
teger invenitur in unaquaque praemissa, aut quando 
conclusio illius naturae est, quam supra descri- 
psimus, id signum est, syllogismum expositione in- 
digere. 

Exemplum 1.‘ generis. Christus est Deus: porro 
Maria est mater Christi: ergo Maria est mater Dei. 
— In hisce casibus syllogismus complexus ad for- 
mam simplicis reducitur ponendo unumquemque e- 
xtremum integrum in unaquaque praemissa: v. gr. 
sic: Mater Christi est mater Dei; sed Maria est 
mater Christi: ergo Maria est mater Dei. 

Exemplum 2.’’ generis. Lex evangelica praeci- 
pit ut diligamus proximos: sed inimici sunt pro- 
ximi : ergo lex evangelica praecipit ut diligamus 
inimicos. — In his casibus, incidens propositio 
seiungenda est , ita ut fiat mera probatio unius 
praemissarum: v. gr. sic: Proximi sunt diligendi ; 
id enim praecipit lex evangelica; sed inimici sunt 
proximi: ergo inimici sunt diligendi. 

Q. 2. Quinam est syllogismus expositorius? 

R. Syllogismus expositorius est ille, qui con- 
stat aut omnibus terminis singularibus, aut medio 
saltem singulari, ut: Alexander vicit Persas; sed 
Alexander fuit filius Philippi: ergo filius Philippi 
vicit Persas. 

Syllogismus expositorius iisdem legibus subii- 
citur ac syllogismus communis, cum proportione 
tamen, quae facilius ex sensu ipsius propositionis, 
quam ex praeceptis judicabitur. — Sic syllogismus 
allatus fuit legitimus, quia Philippus unicum filium 
habuit: si plures habuisset, tunc in illatione, non 

filius Philippi, sed aliquis filius Philippi dici de- 
buisset. 


Art. 10. De fallaciis . 

Q. 1 . Quid sunt fallaciae? 

E. Fallaciae sunt vitia argumentationis, quibus 
syllogismus in sophysma vel paralogismum con- 
vertitur. 

Q. 2. Quotuplici ex capite syllogismus in so- 
physma degenerare potest? 

E . Syllogismus in sophysma degenerare potest 
triplici ex capite, sc. ex parte formae, ex parte 
vocum et ex parte rerum. 

At vero circa fallaciam formae nihil hic dicen- 
dum occurrit, cum ad hanc detegendam eorum re- 
minisci sufficiat, quae supra de regulis syllogismi 
tradita sunt; et haec tamen est communior falla- 
cia. De fallaciis itaque vocum et rerum pauca hoc 
loco dicenda supersunt. 


§ 1. De fallaciis vocum. 

> 

9 

Q. U. Quandonam habetur fallacia vocum? 

E. Fallacia vocum tunc habetur, cum quis vo- 
cibus abutitur ut decipiat, easque usurpat in sensu 
fallaci. 

Sunt autem quinque praesertim modi fallendi 
in vocibus. Primus est aequivocatio; quae habetur, 
cum quis in argumento utitur voce aequi voca : v. 
gr. si quis arguat: Aries est animal; sed machina 

bellica est Aries: ergo machina bellica est animal. . 
Etenim nomen aries aequivoce sumitur pro animali 
et pro machina bellica. 

— Secundus modus est amphibologia, quae ha- 
betur cum quis utitur phrasi ancipitis sensus, ut 
saepe solebant antiqua gentilium oracula. Sic Pyrro 
quaerenti, an Romanos superare posset, respondit 
oraculum : aio, te Eacida Romanos vinCere posse. , 

Tertius modus est fallacia sensus compositi et j 
divisi; cum sc. quis arguit a sensu composito ad 
divisum , vel viceversa , ut : qui habet potentiam . 
ambulandi, potest de facto ambulare: sed Petrus 
sedendo habet potentiam ambulandi : ergo Petrus 
sedendo potest de facto ambulare. 

Quartus modus est fallacia accentus; et habetur 
cum quis voce utitur ex diversitate accentus sen- 
sum variante, ut: qui occidit, moritur; sed gladius 
occidit: ergo gladius moritur. 

Quintus modus est fallacia figurae dictionis; 
quae habetur cum ex identitate rei fit transitus > 
ad identitatem qualitatis; et quia res, diverso modo 
se habens et sub diverso respectu sumpta, eadem 
dictione nominatur, perinde arguitur ac si eodem 
modo et sub eodem respectu acciperetur , ut : ille 
sepultus est hodie, qui nudius tertias loquebatur 
tecum: sed is erat homo vivens: ergo sepultus est 
homo vivens. — Dissolvitur reponendo illum eum- 
dem, sed non eodem modo se habentem etc. 

§ 2. De fallaciis rerum. 

Q . U. Quot in rebus fallaciae contingere pos- 
sunt ? 

R. Plures in rebus fallaciae contingere pqssunt; 
septem vero praecipuae numerantur. 

Prima est fallacia antecedentis seu praedicati, 
quando sc. praedicatum variat suppositionem , ut si * 
quis dicat: animal est genus; sed homo est animal: 
ergo homo est genus. 

Secunda fallacia est a simpliciter ad secundum 
quid , et viceversa; cum sc. quis arguit ab eo quod 
est verum simpliciter, ad verum secundum quid, 
ut : anna sunt restituenda domino ; sed hic furi- 
bundus est dominus talium armorum: ergo isti fu- 
ribundo sunt restituenda. — Quamvis enim, maior 
sit vera simpliciter, non est tamen vera secundum 
quid, nimirum licet arma sint absolute restituenda 
domino, non tamen in aliquo casu, si nempe sit 
furibundus. 

Tertia est fallacia contradictionis, cum nempe 
infertur contradictio ubi nulla est, ut si quis di- 
cat: aethiops est albus secundum dentes; sed non 
est albus secundum alia membra: ergo est albus 
et non albus. — Ubi tamen nulla habetur contradictio, 
quia non est albus et non albus secundum idem. 

Quarta fallacia est petitio principii, cum quis 
scilicet aut arguendo aut respondendo assumit con- 
clusionem probandam pro medio vel solutione; ut 
si quis ad probandum Deum esse in genere aliquo 
diceret : Deus est in praedicamento : ergo est in 
genere aliquo. 

• Quinta fallacia est ignorantia elenchi seu ar- 
gumentationis , quae habetur cum quis extra con- 
troversiam evagatur, et demonstratione aliud evin- 
cit, quam quod in quaestione versatur. 

Sexta fallacia est non causae pro causa , cum 
nempe quis tribuit effectum ei a quo non causatur, 
vel non causatur nisi partialiter, ut si quis dicat: 
inebriari est malum; sed vinum inebriat: ergo vi- 
num est malum. — Ubi non vinum sed malus eius 
usus est causa ebrietatis. 

Septima est fallacia interrogationis, cum nempe 
quis de oppositis simul interrogando, unam pro 
utroque responsionem elicit, ut si quis ita quaerat: 
virtus et iniquitas estne bona an mala? Si enim 
respondetur bona, inferet: ergo iniquitas est bona: 
sin vero respondeatur mala, inferet: ergo virtus 
est mala. 


Art. 11. De ceteris argumentandi generibus, quae 
facile ad syllogismum reducuntur , nempe de 
Enthimemate, Sorite , Epicheremate, Polysyl- 
logismo et dilemmate. 

§ 1 .De Enthimemate. 

Q. 1 . Quid est Enthimema? 

E. Enthimema est argumentatio duabus coale- 
scens propositionibus, quarum una infertur ex alia, 
ut: animus humanus est spiritualis: ergo immor- 
talis. 

Q. 2. Quibusnam legibus regitur enthimema? 

R. Enthimema iisdem legibus regitur ac syllo- 
gismus; quamvis enim tria per voces non prodeant 
judicia, nihilominus in mente eliciuntur. 

Q. 3. Quaenam ex praemissis in enthimemate 
reticeri potest, et quomodo dignoscitur quaenam e 
duabus omissa fuerit? 

R. Praemissa, quae in enthimemate reticetur, 
potest esse tum maior, tum minor. Facile autem 
.deprehenditur quaenam sit, si notetur quodnam e 

duobus extremis in antecedente en thim ematis re- 
periatur. Si enim in antecedente adest extremum 
maius , propositio suppressa erit minor ; sin vero 
extremum minus, omissa erit maior. — Quod si 
neutrum extremorum in antecedente reperiatur, id 
signum erit, integrum syllogismum esse hypothe- 
ticum; qualis est iste: sol quiescit: ergo terra mo- 
vetur; sic enim exponitur: si sol quiescit, terra 
movetur ; sed sol quiescit : ergo terra movetur. 


§. 2. De Sorite. 

$ 

Q. 1. Quid est' sorites? 

R. Sorites seu acervalis, est argumentatio plu- 
ribus propositionibus ita constans, ut s&mper prae- 
dicatum praecedentis fiat subiectum sequentis, do- 
nec formetur conclusio, in qua subiectum primae 
propositionis cum praedicato ultimae copuletur, ut: 

A B 

p 

Qui cupiditates suas non coercet, multa desiderat; 

B C C 

qui multa desiderat, multis eget; qui multis eget, 

D 


X 


D 

inquietus vivit; qui inquietus vivit, miser est; ergo 
A X 

qui cupiditates suas non coercet, miser est. Seu 
generaliter: A est B; B est C; C est D; D est X: 
ergo A est X. 

Q. 2. Quid in usu soritis praecipue cavendum 

est ? ' 

R. In usu soritis cavendum est l.° ne praedi-* 
catum propositionis praecedentis, dum evadit sub- 
iectum sequentis, aliquantulum immutetur : 2.° ne 
aliqua propositio falsa vel ambigua intermisceatur: 
3.° ne solis constet propositionibus negativis. 

Q. 3. Quo pacto sorites resolvitur in syllogi- 
smum? 

R. Sorites resolvitur in syllogismum sequenti 
methodo : 

B est C. Qui multa desiderat, multis eget; 

A est B. Sed qui cupiditates suas non coercet, 
multa desiderat: 

A est C. Ergo qui cupiditates suas non coer- 
cet, multis eget. 

C. est D. Qui multis eget, inquietus vivit; 

A est C. Sed qui cupiditates suas non coercet, 
multis eget. 

A est D. Ergo qui cupiditates . suas non coer- 
cet, inquietus vivit. 

D est X. Qui inquietus vivit, miser est: 

A est D. Sed qui cupiditates suas non coercet, 
inquietus vivit: 

A est X. Ergo qui cupiditates suas non coer- 
cet, miser est. 

§. 3. De Epicheremate. 

Q. U. Quid est Epicherema? 

R. Epicherema est syllogismus, cuius vel al- 
terutri vel utrique praemissae probatio adiungi- 
tur. — Exemplum. Omne ens simplex est incor- 
ruptibile; non enim habet partes, in quas resolvi 
possit ; sed animus humanus est simplex ; nam im- 
possibile est ut compositum cogitet: ergo animus 
humanus est incorruptibilis. — Haec argumenta- 
tio, ut patet, in tres syllogismos resolvitur, et ideo 
iisdem legibus regitur ac syllogismus. 

§. 4. De Poly syllogismo. 

Q. U. Quid est polysyllogismus? 

R. Polysyllogismus est argumentatio, in qua 
uni completo syllogismo alter ita subnectitur, ut 
conclusio praecedentis fiat praemissa sequentis. — 
Exemplum. Quod est simplex non habet partes; sed 
anima humana est simplex : ergo anima humana 
non habet partes ; sed quod non habet partes, est 
indivisibile: ergo anima humana est indivisibilis. 
Argumentatio, huiusmodi evidenter non est nisi 
multiplex syllogismus. 

§. 5. De DiJemmate. 

Q. 1. Quid est dilemma? 

R. Dilemma (quod ad syllogismum disiuncti- 

vum reduci potest) est argumentatio ita bifariam 
distributa, ut utraque eius pars assumatur et ad 
concludendum adhibeatur, ut illud Tertulliani : vel 
nocentes sunt' Christiani vel innocentes; si nocen- 
tes, cur inquiri prohibes? si innocentes, cur dela- 
tis poenam irrogas? 

Differt tamen a syllogismo disiunctivo in hoc 
quod in disiunctivo una tantum pars disiunctionis 
assumitur ad probandum, utraque vero in dilem- 
mate. 

Q. 2. Quid in dilemmatis usu cavendum est? 

R. Haec duo in dilemmatis usu cavenda sunt 
nimirum l.° ne divisio sit manca, seu ne detur quid 
tertium inter partes distributionis; secus enim ad- 
versario pateret effugium : 2.° ne possit retorqueri 
in ipsum qui eo utitur. 

Art. 12. Re Inductione . 

Q. 1. Quid est inductio? 

R. Inductio est argumentatio, qua de subiecto 
universali concludimus id, quod, docente experien- 
tia, de inferioribus eius singiliatim affirmavimus 
vel' negavimus. V. gr. cum singiliatim liaec et haec 
corpora gravitate donari conspicimus, id de omni- 
bus corporibus generatim affirmandum esse dedu- 
cimus. — Seu aliter, est argumentatio, qua mens 
infert aliquod iudicium universale ab alio univer- 
saliori (quod communiter subauditur), mediante con- 
sideratione particularium. 

Q. 2. Quotuplex est inductio? 

R. Inductio est duplex, alia completa, alia in- 

completa. Completa ea est, quae individua singula 
enumerat; incompleta, quae non omnia numerare 
potest, sed nititur experimento tantum vel obser- 
vatione nonnullorum. 

Q. 3. Quodnam est judicium illud universalius, 
quod, si non exprimitur, semper subauditur pro 
inductione completa, et quomodo inductio huius- 
modi ad syllogismi formam reducitur? 

E. Iudicium illud universalius, quod est gene- 
ralis formula et fundamentum inductionis comple- 
tae, sic exprimitur: id, quod est, vel non est prae- 
dicatum omnium particularium, est, vel non est 
praedicatum universalis: v. gr. infantili, adolescenti, 
juvenili, senili, decrepita aetate homo vexatur malis: 
ergo omni aetate homo vexatur malis. 

Quam quidem conclusionem generat iste pro- 
cessus. Quod de omnibus particularibus praedicatur, 
praedicari debet de universali ; sed de omnibus . 
particularibus aetatibus, nempe de infantili, ado- 
lescenti etc. praedicatur' quod vexantur malis: ergo 
de omni aetate idem praedicandum est. 

Nota. Formula haec valet dumtaxat pro indu- 
ctione completa, pro casu nempe quo fiat observatio 
et enumeratio omnium particularium ( quod quidem 
raro admodum est possibile ) ; non autem pro in- 
ductione incompleta, sc. cum non omnes sed plures 
tantum casus observantur aut experimento sub- 
duntur. 

Q. 4. Quaenam igitur alia formula assumenda 
erit pro inductione incompleta? 

E. Formula quae latius patet et praefatam 
supplet, ac pro inductione incompleta valet, sic 

exprimitur : id, quod est, vel non est praedicatum 
constans et uniforme plurium ( licet cetera non 
fuerint explorata) particularium, est, vel non est 
praedicatum universalis. 

Q. 5. Estne huiusm. universalior formula ob- 
w * 

iective vera; et, quatenus affirmative, quo pasto 
jus praebet deducendi conclusionem universalem 
ex enumeratione incompleta particularium? 

R . Formula huiusm. universalior est imprimis 
obiective vera. Nam ex una parte, ut ex inspectione 
formulae quisque novit, agitur hic de praedicato 
quod particularibus convenit constanter et uni- 
formiter \ seu quod vi sumptae experientiae, va- 
riatis licet opportune adiunctis, et experimentis 
aut observationibus rite iteratis, inventum est non 
varie et ambigue sed eadem semper constantia 
particularibus usquedum recognitis tribuendum; ex 
alia vero praedicatum aliquod fieri potest ut congruat 
particularibus vel vi alicuius influxus externi, v. 
gr. loci, situs, temporis, agentium circumstantium, 
vel vi eorumdem qualitatum individualium, vel vi il- 
lorum naturae aut proprietatis specificae. Atqui prae- 
dicatum quod particularibus convenit constanter 
etuniformiter , nequit 1° ipsis congruere vi alicuius 
influxus externi, aut vi eorumdem qualitatum iudi- 
vidualium, sed, 2° vi eorum naturae aut proprietatis 
specificae convenire- debet; quo in casu omnibus 
et singulis eiusdem naturae erit tribuendum (prout 
fert formula allata), et ceteris etiam particularibus, 
etsi non exploratis, necessario applicandum: ergo. 

Et probatur l a pars. Quidquid fit causam habet 
et quidem proportionatam : ergo in casu nostro 

praedicatum, de quo agitur, cum sit ex hypothesi 
effectus constans et uniformis, subaudit in parti- 
cularibus* quibus tribuitur , causam seu subiectum 
constans et uniforme. Atqui causa eiusmodi sc. 
constans et uniformis , non est 1° influxus externus; 
nam situs v. gr., tempus, agentia circumstantia , 
non eadem ubique sunt aut permanent — et in- 
super sic experimenta rite variari possunt aut 
observationes iterari, ut causae exteriores et ac- 
cidentales, quae forte effectura comitabantur, remo- 
veantur vel varientur assidue, ita ut effectus , qui 
idem semper remanet, dignoscatur non esse ab 
ipsis: item 2° nec sunt causa constans et uniformis 
qualitates individuales particularium, quae, utpote 
propriae individuorum, cum individuis ipsis continuo 
variantur : ergo. 

Probatur 2 a pars. Dictum est supra, quemcumque 
effectum causam requirere necessario et quidem 
proportionatam. Ergo in praesenti casu praedica- 
tum, de quo agitur, utpote effectus constans et 
uniformis , subaudit in particularibus , quibus vi 
sumptae experientiae tribuitur, causam vel subiectum 
constans et uniforme. Sed in particularibus nil 
vere constans et uniforme est, nisi eorum natura 
aut proprietas specifica : ergo praedicatum constans 
et uniforme nequit ipsis congruere nisi vi eorum 
naturae, aut specificae proprietatis. Atqui si prae- 
dicatum aliquod competit particularibus vi eorum 
naturae aut specificae proprietatis, hoc ipso com- 
petere debet omnibus entibus eiusdem naturae et 
speciei : nam natura ( eadem in omnibus ) tunc est 
in iis causa eiusm. praedicati, et evidenter « eaedem 


122 LOG. MIN. C. III. A. XII. 

causae physicae eosdem semper producunt effectus »: 
ergo. 

Idem dic de praedicato seu de effectu, qui ex 
observationum vel experimentorum iteratione con- 
simili processu colligi potuerit, non ex causa aliqua 
varia et accidentali, sed ex hac vel illa naturae 
lege derivari. Naturae leges sunt constantes : ergo 
effectus ille in casibus omnibus eiusdem speciei 
semper idem expqctandus erit. . 

Et hinc habes quo pacto processus huiusm. ius 
faciat deducendi conclusionem universalem ex enu- 
meratione, licet incompleta, particularium. Nempe 
mediante experientia et principio causalitatis , a- 
scenditur ad secernendam causam praedicati alicuius 
constantis et uniformis in particularibus, in ipsa 
eorum natura aut specifica proprietate: hoc posito, 
cum eadem sit communis toti speciei aut generi, 
idest universalis, mediante alio principio « causae 
naturales eosdem semper producunt effectus, vel 
leges naturae sunt constantes » generalis conclusio 
ex eo processu legitime infertur ; sc. praedicatum 
illud omnibus particularibus eiusdem naturae esse 
applicandum. 

Q. 6. Quaenam, ad praxim quod attinet , rite 
observanda sunt ut vera causa alicuius phaeno- 
meni dignoscatur? 

R. Praeter variationes adiunctorum, de quibus 
supra, et iterationes experimentorum vel obser- 
vationum, haec imprimis regula generalis statuenda 
est, eam scilicet esse causam alicuius phaenomeni, . 
quae si adest, effectus adest; si demitur, effectus 
demitur; si crescit, crescit effectus, et si minuitur, 
effectus simul minuitur. 

Et hic obiter nota quod experimentum ab ob- 
servatione differt in hoc, quod illud habetur cum 
factum, cuius experientiam sumere volumus, con- 
silio quaeritur,. idest industria nostra producitur; 
haec vero, sc. observatio, cum factum ultro se offert, 
et a nostra industria non dependet. 

Q. 7. Quo pacto inductio incompleta fit teme- 
raria et ad concludendum impar? 

R. Inductio incompleta fit temeraria et ad con- 
cludendum impar , aut saltem non praebet nisi 
conclusionem probabilem, cum pauciores casus quam 
par sit, observantur vel observari possunt, et ex 
iis praepropere concluditur de omnibus. Casuum 
autem observandorum numerus ‘ ex materia , de 
qua agitur, prudenter determinandus est; quo 
enim simplicior, vel contra magis complexa erit, 
minorem vel maiorem numerum experimentorum 
aut observationum requiret, ut per se patet. 

Q. 8. Quid differt inductio incompleta a syl- 
logismo ? 

R. Inductio incompleta a syllogismo non differt 
quoad formam nisi quod non uno, sed triplici syl- 
logismo continetur ; ut videre est in sequenti pro- 
cessu, qui totam simul doctrinam de incompleta 
inductione complectitur. 

I Effectus qui, licet variatis adiunctis, est con- 
stans et uniformis, a causa provenit con- 
stanti et uniformi; 

Sed effectus, quem animadverti in his indi- 
viduis, variatis licet adiunctis, est constans 
et uniformis : 

Ergo a causa provenit constanti et uniformi. 

! Quod a causa provenit constanti et uniformi, 
ab individuorum natura provenit ; 

Sed effectus ille a causa provenit constanti 
et uniformi; 

Ergo ab individuorum natura provenit. 

I Quod a natura quorumdam individuorum 
provenit, commune est omnibus individuis 
eiusdem naturae; 

Sed effectus ille ab eorum individuorum na- 
tura provenit : 

Ergo communis est omnibus individuis eius- 
dem naturae. 

\ 

Appendix l a . De scientifica concertatione. 

Q. 1. Quid est concertatio scientifica? 

R. Concertatio scientifica est duorum dispu- 
tatio, quorum alter statutae propositionis veritatem 
impugnat, alter vero tuetur. — Qui veritatem 
propositionis tuetur, defendens; qui contra eius 
veritatem impugnat, arguens nominatur. 

« Q !. 2. Quemnam finem sibi praescribit liuiusm. 
concertatio ? 

R. Finis huiusm. concertationis est ut veritas 
investigetur, vel ut refutetur error, vel etiam ut 
de alicuius ingenio aut doctrina experimentum 
sumatur: item colitur ut mentis vires agone et 
lucta roborentur. Utilitas liuiusm. concertationis 
est sane maxima , ubi recto animo fiat et justa 
exigatur methodo certisque legibus. 

Q. 3. Quotuplex forma existit disputationis 
scientificae ? 

R . Disputationis scientificae triplex existit forma; 

nempe communis, socratica et syllogistica. — Com- 
munis est quae liberum omnino sequitur disserendi 
modum, ut in sermocinatione communi fieri solet. 

Socratica sic appellata, quia Socrati in deliciis 
fuit, ea est quae interrogationibus artificiose ex- 
cogitatis ac apte sibi succedentibus, quasi adver- 
sarium consulens, ipsum expugnat ; idest quatenus 
paullatim et per gradus, nec opinantem , eo illum 
adducit ut cogatur fateri assertionis, quam antea 
negabat, veritatem ; aut etiam ut secum ipse pu- 
gnans deprehendatur, et ita opinionis suae falsi- 
tatem, velit nolit, agnoscat. 

Syllogistica , quae vocatur etiam scholastica , 
quia apud scholasticos maxime viguit, est quae ar- 
gumentationem omnem severa syllogismi aut en- 
thimematis forma perpetuo constringit ; quin tamen 
excludat, ubi opus sit, praevias interrogationes, 
quibus via atque aditus ad argumenta sternatur, 
aut etiam expolitionem, liberiori oratione, propo- 
sitionum quarumdam seu argumentationum ipsa 
syllogistica argumentatione peracta. 

Omissis hic duabus prioribus disputationis formis, 
de tertia, nempe de disputatione syllogistica, aliqua 
a nobis dicenda sunt; et 1° agemus de munere 
defendentis ; 2" de munere arguentis. 

§. 1. De munere defendentis in syllogistica 

disputatione. 

Q. 1. Quodnam est in syllogistica disputatione 
munus defendentis ? 

R. Defendens in syllogistica disputatione, audito 

oppo?ientis argumento, totum semel repetere debet 
fidelissime, nullis additis animadversionibus: deinde 
eiusdem munus est ad argumenti initium regredi, et 
de argumento toto ac de singulis propositionibus 
judicare. 

Q. 2. Quid ipsi agendum erit, si in argumento 
consequentia desideretur ? 

. R. Si in argumento consequentia desideretur, 
defendens Omittat ferre judicium de praemissis, et 
consequentiam neget. 

Q . 3. Quid vero si forma sit recta? 

R . Si forma recta sit, defendens judicet de sin- 
gulis propositionibus; veras concedat, falsas neget, 
nec addat rationes assensus vel negationis ; nam 
onus probandi incumbit adversario : eas tandem , 
quae non sunt ad rem, transmittat, vel permittat 
ut assumantur tamquam concessae. 

Q. 4. Quid si occurrat propositio ambigua, seu 
partim vera, partim falsa? 

R. Si propositio occurrat ambigua, eam defen- 
dens distinguat , et sensum propositionis verum 
concedat, ac neget falsum. — Quod si unum aut 
alterum \distinctionis membrum aliquam ambigui- 
tatem adhuc offerat, adhibeat subdistinctionem. 
— Datam vero distinctionem declarare debet, si 
opus sit, et adversarii interrogationibus respondere. 

Q. 5. Distinctio, ubi occurrit, debetne semper 
eodem fieri modo? 

R . Distinctio, ubi occurrit, diversimode appli- 
cari debet iuxta diversitatem terminorum, in quibus 
latet ambiguitas : haec verojtum in medio termino , 
tum in extremorum altero latere potest. 

Itaque 1° si ambiguitas lateat in medio ter- 
mino , distinguenda est tum maior , tum minor 
praemissa, quia medius terminus in utraque redit. 
— Ita vero applicanda est ut quae pars conce- 
ditur in maiori, negetur in minori, et viceversa. — 
Exemplum. Idea quae dicitur de multis, est uni- 
versalis; sed idea collectiva dicitur de multis : ergo 
idea collectiva est universalis. — Medius terminus 
est « idea quae dicitur de multis » et in eo latet 
ambiguitas. Sic ergo respondebis: 

D. M. Idea quae dicitur de multis distributire 
est universalis , c. M. ; quae dicitur de multis 
simul sumptis, n. M. ' 

Atqui idea collectiva dicitur de multis, contrad. 
m. ; dicitur de multis simul sumptis, c. m. : dicitur 
de multis distributive , n. m. ; ergo etc. n. con- 
sequentiam. 

2.° Si autem ambiguitas haereat alteri extre- . 
morum, cum terminus extremus sedem habeat in 
altera ex praemissis et in conclusione, tunc di- 
stincta praemissa, in qua ille terminus sedem habet, 
eodem modo erit distinguenda conclusio. 

Consequentia vero absolute neganda non est, 
sed concedenda secundum eum conclusionis sensum, 
qui conceditur, et neganda secundum eum, qui 
negatur. 

Exemplum. Actus quem voluntas impedire potest, 
non est necessarius ; sed assensus legitimae con- 
clusioni est actus, quem voluntas impedire potest: 
ergo assensus legitimae conclusioni non est ne- 
cessarius. — Ambiguitas latet in extremo minori; 
hinc respondebis. 

C. M. — D. m. Assensus legitimae conclusioni 
est actus quem voluntas impedire potest, quando 
veritas praemissarum est dubia, c. m. ; quando est 
manifesta, n. m. — Eodem modo distinguitur con- 
sequens. 

• Q, 6. Subdistinctio, ubi occurrit, caditne semper 
in illum ipsum terminum, in quem cadit distinctio, 
an secus? 

JZ. Subdistinctio, ubi occurrit, non semper in 
illum ipsum terminum cadit, iu quem cadit di- 
stinctio , sed modo in ipsum , modo in alium. — 
Quod postremum si contingat , distinctio prima 
applicanda erit ubi redit primus terminus, secunda 
ubi redit alter. Exemplum. 

Quod constat ex pluribus , potest dividi in 
partes ; sed anima humana constat ex pluribus 
gradibus enti tatis : ergo potest dividi in partes. — 
Respondebis: 

D. M. Quod constat ex pluribus reipsa distinctis, 
potest dividi in partes, c. M. ; quod constat ex 
pluribus distinctis tantum virtualiter, potest di- 
vidi in partes, subd. M. ; potest dividi in partes 
metaphysicas , c. M. ; in partes physicas, n. M. 

Et contradist. m. Anima humana constat ex 
pluribus gradibus entitatis virtualiter tantum di- 
stinctis, c. m.; reipsa distinctis, n. m. .(en di- 
stinctio). 

Et dist. consequens. Anima humana potest 
dividi in partes metaphysica, c. cons.“ 8 ; in partes 
physicas, n. cons. na et consequentiam, (en subdi- 
stinctio). 

Q. 7 . Quid si arguens aliquid aperte vel occulte 

supponat et assumat tamquam conveniens subiecto, 
quod non sit tale ? 

R. Respondendum est tunc negando suppositum. 
Ut si quis dicat: Deus, quum esse coepit, fuit in- 
finitus ; vel : circulus quadratus est maximum 
miraculorumr negatur suppositum in utroque casu. 

§. 2. De munere arguentis. 

Q. 1. Quodnam est arguentis munus? 

R. Arguens, probe apud se determinato quae- 
stionis statu, argumentum ita debet proponere, ut 
eius conclusio sit propositae theseos contradictoria. 
Si tamen veritas id postulet, nihil vetat quominus 
arguens contrariam opponat. 

Q. 2. Si defendens argumenti oppositi ab ar- 
guente consequentiam, vel aliquam propositionem 
neget, quid ipsi arguenti agendum erit ? 

R. Si defendens neget consequentiam vel ali- 

quam propositionem, arguens consequentiam ipsam, 
vel propositionem negatam, probare tenebitur ; onus 
enim probandi non defendenti, ut dictum est, sed 
arguenti incumbit: .) 

Q. 3. Quid si defendens distinctionem adhi- 
beat? 

R. Si defendens distinctionem adhibeat, tunc 
arguentis erit instaurare argumentum; qua in re 
eius perspicacitas potissimum clarere debebit. 

Q. 4. Quonam igitur pacto argumenti instau- 
ratio fieri poterit ? 

R. Triplici modo argumenti instauratio fieri 
poterit ; nempe 1° impugnando distinctionem ipsam, 

seu negando eam in casu habere locum, vel quia 
non adsit ambiguitas, vel quia conclusio sequatur, 
quomodolibet accipiatur propositio distincta. — Sic 
in distinctionem supra peractam hoc modo insurgere 
poteris: Atqui sive veritas praemissarum sit dubia, 
sive sit manifesta, assensus tamen legitimae con- 
clusioni a voluntate impediri potest : ergo nulla 
distinctio. — (Antecedens huius argumenti dicitur 
sub sumptum) . 

Secundo modo fieri instauratio potest impu- 
gnando distinctionis applicationem , ostendendo 
scilicet partem negatam esse veram ; ita ut quamvis 
distinctio in se subsistat, frustra tamen argumento 
applicetur. — Sic dices in eodem exemplo: Atqui 
assensus legitimae conclusioni a voluntate impe- 
diri potest . etiam cum praemissarum veritas est 
manifesta: ergo stat difficultas. 

Tertio modo fieri potest instauratio probando 
consequentiam : quod fit ostendendo conclusionem 
bene fluere ex parte concessa ab adversario. — Sic 
ergo dices: Atqui si assensus potest impediri quando 
veritas praemissarum est dubia, nunquam est ne- 
cessarius: ergo stat consequentia. — Vel aliter: 
probo conseq ara . Assensus legitimae conclusioni est 
per te necessarius, quando veritas praemissarum 
est dubia : 

Atqui veritas praemissarum semper est dubia : 
ergo nunquam assensus est necessarius. 

Nota 1. Si defendens disiunctivam neget, licebit 
arguenti petere ab adversario, ut assignet mem- 
brum disiunctive addendum ad enumerationem 
complendam; quod exprimitur dicendo: peto medium . 

Nota 2. Si defendens neget conclusionem uni- 
versalem, inductionis ope collectam, arguenti fas 
erit petere ut defendens afferat aliquid, ad quod 
ea conclusio non se porrigat ; quod exprimitur di- 
cendo : peto instantiam. 

Nota 3. Post secundam distinctionem argu- 
menta, quae forte supersunt, extra formam stricte 
syllogisticam exponi solent. 


Appendix 2. a De inventione medii. 


Cum ratiocinationis instituendae difficultas fere 
tota in inventione medii sita sit (eo enim dato, 
nullo negotio instruitur argumentatio per eius 
comparationem cum extremis); hinc inquirendum 
remanet, an per praecepta logica illius inveniendi 
facilitas acquiri possit ; et quatenus negative, quid 
ex iis ad rem obtinere liceat. 

Q. 1. Potestne igitur facilitas inveniendi medii 
termini per logica praecepta conquiri ? 

R. Facilitas medii termini inveniendi per prae- 
cepta logica conquiri nequit ; ipsa enim ex peritia 
pendet singularum scientiarum, in quibus ratio- 
cinatio instituitur. — Quare id doceri tantum 
potest, quomodo generatim se habere debeat medius 
terminus quoad extremos , nempe terminos illa- 
tionis, propter quos uniendos vel separandos fla- 
gitatur. , . 

At vero hic statim notare juvat, non totidem 
regulas medii termini inveniendi, quot simt modi 
argumentationis, tradendas esse. — Quadruplex 

enim illatio datur, sc. aut universalis aut parti- 
cularis , et in utroque casu aut affirmativa aut 
negativa; ad quas illationes deducendas novem- 
decim suppetunt syllogismi modi , ut dictum est. 
Atqui ex iis priores quatuor tantum considerandi 
sunt ; tum quia ad eos ceteri reducuntur , ut ex 
praedictis patet, tum quia eorum solum est usus 
in ratiocinando. — Insuper ex hisce quatuor duo 
posteriores, nempe Darii et Ferio hoc loco negligi 
impune possunt, cum illationem particularem con- 
tineant, quae proprie ad scientiam non pertinet 
et consequitur ex universali. — Restat ergo ut 
considerentur primi duo , Barbara nempe et ce- 
larent , quorum alter universali affirmativa, alter 
universali negativa concludit; quorumque medii 
termini pro ceteris omnibus ratiocinandi modis 
sunt opportuni. 

Q. 2. Quaenam ergo regula statuenda est pro 
inventione medii ad ratiocinandum in Barbara ? 

R. Ad ratiocinandum in Barbara , seu ad pro- 
bandam propositionem universalem affirmativam, 
quaerendus est medius , qui subiiciatur universa- 
liter praedicato propositionis, et praedicetur uni- 
versaliter de eius subiecto. 

Cuius regulae ratio est, quia in propositione 
universali affirmativa praedicatum dicitur esse in 
subiecto. Atqui non est in eo immediate; secus, 
subiecto cognito, videretur in ipso: ergo alio me- 
diante termino, qui sit ipse immediate in subiecto, 
et simul contineat praedicatum. Sic enim praedi- 
catum est in medio termino; sed medius termi- 
nus tunc est in subiecto: ergo etiam praedicatum, 

illo mediante, erit in subiecto. Hoc modo medius 
terminus erit subiectum in maiori , praedicatum 
in minori. 

Q. 3. Quaenam alia regula tenenda est pro 
inventione medii ad ratiocinandum in Celarent ? 

E. Ad ratiocinandum in Celarent , seu ad pro- 
bandam propositionem universalem negativam , 
quaerendus est medius terminus talis qui repu- 
gnet praedicato illationis , et conveniat eius sub- 
iecto ; Si enim aliquid repugnat praedicato , et 
tamen dicitur de subiecto , profecto praedicatum 
cum subiecto non erit idem, cum mensuram com- * 
munem non habeant. — Item cum omnis propositio 
universalis negativa converti possit simpliciter, 
hinc 'ad eam probandam valet etiam medius ter- 
minus, qui repugnet subiecto et conveniat praedicato. 

Q. 4. Quid si agatur de probatione, non directa, 
sed indirecta ? 

R. Si agatur de probatione indirecta, ad inve- 
niendum medium syllogismi, excogitandum erit 
quaenam absurda consequerentur si propositio non 
esset vera (affirmans vel negans, non refert) ; seu 
pro affirmativis, absurda quae sequerentur si prae- 
dicatum non conveniret subiecto ; pro negativis, si 
conveniret; iisque utendum erit ad syllogismum 
instruendum. 

DISPUTATIO. 


Quae ratiocinium respiciunt, in logica minori 
satis enucleata sunt. Ratiocinium autem ducit 
veritatem : iam ergo de veritate ipsa, quantum ad 
logicam pertinet, agendum est; ita tamen ut de 
respectu etiam humanae mentis ad ipsam, de mediis 
quae homini suppetunt ad eam detegendam, deque 
veritatis criterio potissimum disputemus. Et hinc 
statim tria priora huius disputationis capita emer- 
gunt; quorum l um de ipsa veritate et humanae 
mentis statibus quoad ipsam ; 2 um de mediis, quae 
nobis suppetunt ad veritatem assequendam; 3 um de 
veritatis criterio sermonem faciet: 

At quoniam veritas perfecta aut continetur in 
axiomatibus aut ex iis derivatur, axiomata autem 
ex conceptibus exurgunt ; hinc, in triplicem mentis 
operationem (apprehensionem scilicet, judicium et 
ratiocinationem) redeuntes, 1° et speciatim agemus 
de universalibus, quae sunt obiecta simplicium 
mentis conceptionum ; 2° de axiomatibus, quae ex 
conceptibus constant, 3° de scientia, quae in axio- 
matibus fundatur; 4° de methodo seu de via in 
scientiis acquirendis tenenda; et ita septem capi- 
tibus tota haec pars absolvetur. 

Quibus tamen appendix addenda erit de arte 
critica et hermeneutiea, quae intantum cum fine 
humanae mentis seu veritate colligatur, inquantum 
prior, nempe critica subvenit ad recte iudicandum 
de factis historicis , et de authentia praesertim et 
incorruptione librorum ; posterior , nimirum her- 
meneutica (quae vel a critica non omnino distin- 
guitur, vel eius est quasi pars aut rivulus) artem 
denotat eruendi genuina auctorum sensa ex eorum 
scriptis. 

CAPUT I. 

DE VERITATE ET MENTIS HUMANAE STATIBUS 

QUOAD IPSAM. 

Caput praesens in sex articulos dividitur; quo- 
rum 1 U8 quaerit de veritate ipsa deque eius divi- 
sione : 2 U * in quo cognitionis actu veritas reperi- 
tur: 3 U ' de humanae mentis statibus quoad ipsam 
(nempe de statu ignorantiae , dubii , opinionis ac 
certitudinis) : 4 U * de certitudine et evidentia spe- 
ciatim: 5” de probabilitate: 6 0, de humanae igno- 
rantiae errorumque causis. 

Art. 1. De veritate eiusque divisione. 

Q. 1 . Quid est veritas ? 

R. Veritas generatim definitur a S. Thoma 
« adaequatio rei et intellectus ». (Summ. Theol. 1 p. 
q. 16, a. 2). 

Q. 2. Quaenam adaequatio requiritur rem inter 
et intellectum ut veritas habeatur? 


LOG. MAIOR. C. I. A. I. 139 

R. 2. Requiritur adaequatio formalis. Ad cuius 
evidentiam adverte, duplex distingui cognitionis 
obiectum, aliud materiale et aliud formale. Ma- 
teriale est ipsa res ut est in se, cum suis notis 
omnibus quascumque habet : formale est illa eadem 
res secundum quod habet notas , quibus hic et 
nunc intellectui manifestatur. Sic ergo ut cognitio 
sit vera, sufficit ut formaliter adaequet obiectum 
suum; praesertim quod materialis adaequatio vel 
raro vel nunquam 'possibilis nobis est. 

Et quia de oppositis est eadem ratio, hinc 
habes simul quodnam judicium sit ferendum de 
falsitate. Cum enim falsitas, utpote veritatis con- 
traria, sit difformitas intellectus ab obiecto , ibi 
erit falsitas propria et positiva , ubi inadaequatio 
formalis contigerit : contra ubi inadaequatio fuerit 
tantum materialis, falsitas quoque erit solum im- 
propria et negativa; quae inscitia potius quam 
falsitas dicenda est. 

Q. 3. Quotuplex est veritas ? 

R. Veritas est triplex, logica , metaphysica et 
moralis. — Veritas logica, quae cognitionem af- 
ficit, est adaequatio idearum cum suis obiectis. 

Veritas metaphysica est convenientia rei cum 
notis ipsam constituentibus, seu est ipsa obiecti 
realitas prout ad veram sui notitiam ingenerandam 
est apta. — Ubi nota quod cum de rebus creatis 
agitur, quoniam hae intantum sunt, et ad veram 
sui cognitionem movere possunt, inquantum ideae 
respondent supremi artificis ; hinc earum veritas 
metaphysica in huiusm. convenientiam cum divinis 
ideis tandem aliquando resolvitur. 

Veritas moralis est concordia signorum vel 
sermonis cum animi sententiis ; quippe veridicum 
illum dicimus , qui quod mente concepit , verbis 
exprimit ; dum contra eum appellamus mendacem , 
qui aliud exprimit verbis, quam quod mente tenet. 

Q. 4. Res, signa et conceptus, quemadmodum 
veritate ornari possunt, itane etiam falsitate tur- 
pari queunt? 

R. Verba, utpotequae ab arbitrio loquentis 
pendent, sine dubio falsitate turpari queunt, ut 
patet. — Idem dic de humanis cognitionibus ; 
humana enim cognitio errori saepius obnoxia est. 

Quoad res vero distinguendum est; vel enim 
agitur de rebus naturalibus vel de artificialibus. 
Porro res naturales cum necessario divinas ideas 
imitentur, nunquam falso subesse possunt per se, 
sed solum quandoque per accidens , quatenus no- 
tionem a se discrepantem ex cogitantis defectu 
ingenerare possunt. — At res artificiales tum per 
se tum per accidens falsitate aliquando laborant , 
sive quia deficere possunt ab idea artificis , sive 
quia possunt intelligi aliter quam sint. 

Q. fi. Veritas logica, metaphysica et moralis, 
de quibus supra, pertinentne omnes ad logicam ? 

R. Non omnes, sed sola veritas logica: nam 
veritas moralis , quoad se , cum veracitas potius 
quam veritas dici debeat, in scientia morum, quae 
honestae operationis regulas tradit, considerari 
debet: veritas autem metaphysica ad ontologiam 
pertinet : sola ergo veritas logica , quae scilicet 
afficit cognitionem, et in concreto nihil est aliud 
quam cognitio suo obiecto conformis , prout in ab- 

stracto est consensus et adaequatio conceptuum 
cum obiectis, lioc loco consideranda est. 

Art. II. De mentis actu in quo veritas 

invenitur . 

Q. 1. In quo mentis actu veritas invenitur? 

R. Distinguendum est; aliud enim dici debet 
de veritate imperfecta et aliud de veritate perfecta: 
nam veritas perfecta nonnisi in iudicio proprie 
reperitur: veritas autem imperfecta in simplici 
etiam apprehensione reponenda est. Et idem dic 
de falsitate, cum de oppositis sit eadem ratio. 

Q. 2. Quomodo probatur veritatem perfectam 
nonnisi in iudicio residere ? 

R. Veritatem perfectam nonnisi in iudicio re- 
sidere, probatur triplici argumento; Et l°ex signo: 
nam quemadmodum voces sunt signa idearum, ita 
propositiones sunt signa iudiciorum. Atqui quando 
quis voces distinctas profert, nemo eius sermonem 
verum aut falsum dicit, bene vero si propositiones 
componat: ergo id signum est in iudiciis proprie 
et perfecte veritatem aut falsitatem inveniri ; in 
iudiciis, inquam, quae per propositiones exprimun- 
tur, non vero in ideis, quae exprimuntur pei; vo- 
cabula. 

Probatur 2° ex natura actuum mentis: nam 
veritas est perfectio cognitionis: ergo in eo actu 
mentis reponi debet, in quo reperitur perfecta 
cognitio: atqui id soli iudicio competit:* in ipso 
enim tantum mens quiescit sicut in termino et 
proprio actu: ergo. 

Probatur 3° ex ipsa veritatis notione: veritas 
enim, ut supra dictum est, definitur adaequatio 
rei et intellectus : ergo in ea mentis operatione 
erit reponenda, quae adaequationem illam exprimit 
et enuntiat : sed id perfecte fit tantum in iudieio, 
vi cuius duorum conceptuum comparatorum adae- 
quatio exprimitur unum inter et alium , ut cum 
dicito: homo est animal rationale, scilicet prae- 
dicatum convenit subiecto, seu sunt eadem inter 
se, et generatim A B: ergo. 

Q. 3 . Quomodo probatur veritatem imperfectam 
in simplici etiam apprehensione reponendam esse ? 

R. Haec propositio ex ipsis terminis constat; si 

enim idea suo obiecto conformis est, hoc ipso 

% * 

vera est. 

Sed illud etiam hic est addendum, scilicet ve- 
ritatem sub hoc respectu numquam posse ab ap- 
prehensione separari. Revera cogitatio, quae circa 
nullum versetur obiectum , manifeste repugnat : 
ergo apprehensio omnis circa aliquod obiectum 
necessario versatur: atqui talis cogitatio obiecti 
similitudinem importat , et haec adaequationem 
aliquam et consequenter aliquam veritatem : ergo 
veritas inchoata nunquam a simplici apprehensione 
separari potest. 

Si dicas , posse mentem , dum unum obiectum 
percipit, alterius similitudinem in se concipere; 
contra: id aperte repugnat: in tantum enim mens 
aliquid concipit, inquantum eius ideam, et non al- 
terius, in se exprimit: si ergo ideam alterius ex- 
primeret, hoc aliud et non primum obiectum in se 
conciperet: ergo. 

Recole simplicem apprehensionem nullum con- 
tinere judicium. 

Q. 4. Quod respectu veritatis de intellectu 
dictum est, potestne aeque de sensibus pronuntiari ? 

R. Imprimis in nullo sensu reponi potest per- 
fecta et propria veritas, quia nullus sensus iudicium 
unquam efformare potest. 

Secundo, si agatur de veritate et falsitate in- 
choative, tunc idem dici debet de sensibus, quod 
de intellectu percipiente, cum proportione tamen, 
superius diximus; nam ipsi etiam vel obiectum ex- 
primunt, et consequenter aliquam adaequationem, 
ideoque aliquani veritatem, vel nihil apprehendunt. 

Art. 3. De variis mentis statibus resjpectn 
veritatis assequendae. 

Iam dictum est veritatem assequi idem esse 
ac assequi judicia consona rebus circa quas intel- 
lectus versatur. 

Q. 1. Quotuplici in statu mens, quoad veritatis 
adeptionem, reperiri potest? 

R. Quoad veritatis adeptionem, quadruplici 
in statu mens reperiri potest, nempe vel in statu 
ignorantiae , vel in statu dubii , aut opinionis , 
aut certitudinis. 

Q. 2. Quid est status ignorantiae et quotuplex 
ignorantia distinguitur? 

R . Status ignorantiae est status mentis , in 
quo nullum judicium aut idea rei habetur. 

Ignorantia duplex est, nimirum universalis et 
particularis. Universalis dicitur, quae circa omnia 

versatur, ut in infantibus: particularis est, quae 
versatur tantum circa aliquas, plures vel pauciores, 
veritates; quae quidem, plus minus, reperitur in 
creata quavis intelligentia. 

Q. 3. Quinam dicitur status dubii, et quotuplex 
dubium distinguitur ? 

R. Status dubii est status mentis, in quo, obiecto 
proposito, in neutram contradictionis partem in- 
clinamur. 

Est autem dubium duplex, .nempe negativum 
et positivum. Negativum habetur, cum ex neutra 
parte ratio elucet, a qua mens moveatur, et hoc 
parum ab ignorantia differt : positivum est cum 
utrinque ratio aliqua intellectum in suam partem 
inclinat. 

Q. 4. Quid est status opinionis, et quid opinio 
differt a probabilitate ? 

R. Status opinionis, qui medius est inter dubium 
et certitudinem , is dicitur in quo mens , obiecto 
proposito, assensum praestat , at non sine formi- 
dine oppositi et haesitantia quadam. 

Hoc autem differt opinio a probabilitate, quod 
probabilitas proprie sit pondus momentorum, quibus 
ad assensum impellimur; opinio contra sit ille 
idem assensus. 

Nota. Ad opinionem revocari potest suspicio, 
quae licet judicium non sit, est tamen quaedam 
adjudicandum inclinatio; quae quidem quatenus 
judicium non est, differt ab opinione quae judicium 
semper includit , licet non firmum ; at quatenus 
propensionem exhibet ad iudicandum propter indicia 
qu:iedam vel motiva, quae in re apprehenduntur , 
est veluti via et quasi inchoatio opinionis. 

Art. 4. De certitudine et evidentia . 

Hic articulus in tres § 0B dividitur, quorum 1“ 
agit de certitudine et evidentia secundum se, deque 
earum divisione : 2 U8 de nexu veri evidenter ap- 
parentis cum certitudine: 3 U9 de certitudinis gradibus. 

§. 1. De certitudine et evidentia secundum 
se deque earum divisione . 

Q. 1. Quid est certitudo? 

R. Certitudo, si consideretur prout subiectum 
afficit , de quo primario dicitur , definiri potest 
stabilitas assensus obiecto adhaerentis propter mo- 
tivum aliquod, quo obiectum firmatur. — Si vero 
spectetur prout afficit obiectum , de quo dicitur 
secundario , et ad quod ex actu mentis transfertur, 
est aptitudo ipsa obiecti ad extorquendum as- 
sensum, sine dubio et formidine oppositi. 

Q. 2. Quotuplex est certitudo tum subiectiva 
tum obiectiva? 

R. Certitudo tum subiectiva tum obiectiva est 
triplex, nimirum metaphysica, physica et moralis. 

■ Certitudo metaphysica est, quae fundatur in 
ipsa rei natura et nexu praedicatum inter et sub- 
iectum necessario intercedente, ut in hac veritate: 
totum maius est sua parte. 

Certitudo physica est ea, quae fundatur in 
constantia legum naturae et facti ipsius experientia, 
ut in his judiciis: ignis comburit; existunt corpora; 
nocti succedit dies. 


10 

Certitudo moralis est illa, quae fundatur in 
hominum testimonio et legibus, quibus humani 
mores temperantur, ut in his judiciis: Caesar ex- 
titit; parentes diligunt filios. 

Q. 3 . Quid est evidentia et quotuplex ? 

R. Evidentia si spectetur in oblecto , de quo 
primario dicitur, est lux seu capacitas apparendi 
intellectui nostro , qua ipsum obiectum afficitur . 
— Si vero spectetur in subiecto , de quo dicitur 
secundario , et ad quod ex obiecto transfertur, est 
lumen quoddam in ipsa mente exurgens ex per- 
ceptione alicuius obiecti certi et evidentis , et 
perceptionem totam perfundens. 

Dividitur autem, aeque ac certitudo, in meta- 
physicam, physicam atque moralem. 

Q. 4. Quomodo subdividitur tum evidentia tum 

certitudo ? - 

R. Tum certitudo, tum evidentia, subdividitur 
in immediatam et mediatam. Immediata est de 
iis, quae animo, sine ratiocinatione, statim ac pro- 
ponuntur, apparent : mediata vero de illis, quorum 
veritas, ut pateat, ratiocinatione indiget ; et debet 
ex aliunde notis demonstrari. 

•v 

§. 2. De nexu veri evidenter ap)par entis 
cum certitudine. 

Q. U. Verum evidenter apparens gignitne ne- 
cessario certitudinem ? 

R. Verum evidenter apparens necessario gignit 
certitudinem. Revera omnis potentia necessario 
conquiescit in possessione boni, ad quod tendit; mens 

autem tendit in verum : ergo aut nunquam perficit 
actum suum, qui in verit tis assequutione consistit, 
aut si pei^ficit , habetur evidens cognitio veri , et 
quies, et consequenter certitudo. — Nam verum 
cognosci et menti evidenter apparere sunt unum 
et idem. 


§. 3. De certitudinis gradibus. 

Q. 1. Suntne assignandi gradus in certitudine ; 
seu daturae certitudo alia certitudine maior ? 

R. Distinguendum est. Si enim attendas ad 
partem negativam, nimirum ad exclusionem dubii, 
sic una certitudo alteri non praestat; nam certitudo 
sub hoc respectu consistit in indivisibili. — Si 
vero attendas ad partem certitudinis positivam, 
nempe ad intensitatem adhaesionis, tunc una cer- 
titudo praestat alteri , ut ex sequentibus patebit. 
Sit itaque tanquam basis 

Q. 2. Certitudo mentis estne proportionalis 1° 
ipsi motivo, quod in obiecto proposito ad assensum 
pertrahit : 2° essentiae subiecti intelligentis et 
lumini, sub quo mens adhaeret obiectis : 3° pen- 
detne etiam ex aliis capitibus ? 

R. Certitudo mentis 1° est proportionalis mo- 
tivo, quod in obiecto proposito ad assensum per- 
trahit ; omnis enim effectus proportionalis est 
causae, a qua gignitur : sed certitudo mentis per 
se gignitur a motivo, quod ex parte obiecti ad 
assentiendum trahit; mens enim idcirco adhaeret 
obiecto , quia stabile motivum in ipso conspicit : 
ergo. 

Nola. Motivum liuiusm., quod in obiecto ad 
assentiendum impellit, appellatur obiectum for- 
male. Sic in ea veritate: effectus exposcit causam , 
obiectum formale erit necessarius nexus inter 
subiectum et praedicatum. 

Secundo, certitudo mentis per se proportionalis 
est etiam essentiae subiecti intelligentis , et lu- 
mini sub quo mens obiectis adhaeret. Revera actus, 
et ea quae actum consequuntur (hic certitudo), 
per se attemperantur fundamentali perfectioni 
subiecti, a quo actus efficitur, scilicet eius essentiae, 
et qualitatibus (idest lumini), quae subiectum pro- 
xime disponunt ad actum ipsum eliciendum : ergo. 

Tertio, Certitudo mentis potest variari etiam ex 
aliis capitibus, nimirum ex ingenio maiori vel mi- 
nori, ex attentionis gradu, speculationis exercitio 
etc. — Quae tamen diversitas non amplius essen- 
tialis erit, sed tantum. accidentalis , quoad intelli- 
gentias eiusdem speciei et eodem lumine illustra- 
tas. Hisce positis sit 

Q. 3. Certitudo methapliysica, physica et moralis 
differuntne specie inter se , et praestatne una 
alteri ? 

4 

R. Quod certitudo metaphysica, physica et 
moralis specie differant, demonstratione non eget; 
nam obiectum formale est diversum in singulis; 
ergo speciem diversam impertit actui et iis quae 
actum consequuntur. 

Quod vero una alteri praestet, facile probatur; 
nam ubi motivum (obiectum formale) est efficacius 
et maiore vi praeditum, certitudo quae inde gi- 
gnitur, est praestantior: sed ita est in casu. Mo- 

tivum enim metaphy sicae certitudinis est ipsa 
identitas idearum ; quod motivum tale est ut eius 
oppositum semper et omnino repugnet: motivum 
physicae est constantia legum naturae, quae su- 
spendi possunt a Deo : motivum moralis est sta- 
bilitas legum moralium, quae, etsi per se firmae 
sint, ordinem tamen involvunt ad voluntatem, quae 
in ente mutabili depravationem subire potest; ergo. 

Et liinc argues iudicia secundi et tertii generis 
absoluta non gaudere necessitate, sed hypothetica 
tantum, quae in casu peculiari exceptioni obnoxia 
est. — Tandem sit 

Q. 4. Certitudo fidei supernaturalis exceditne 
quamlibet naturalem certitudinem ? 

R. Certitudo fidei supernaturalis excedit quam- 
libet naturalem certitudinem. Et hoc iterum patet 
tum ex eius motivo , quod est divina auctoritas 
qua ad credendum impellimur, quae magis est 
errandi nescia quam quaelibet metaphysica evi- 
dentia rationis; tum ex lumine , nempe fidei, quo 
mens illustratur, ^quod naturalem quamlibet intel- 
ligentiae lucem exsuperat. Et insuper , quatenus 
fides pendet a voluntate, quia nititur in speciali 
motione Spiritus sancti, quae ad excellentiorem cer- 
titudinem praestandam est maxime efficax. 

Q. 5. Certitudo potestne unquam ab evidentia 
intrinseca separari ? 

R. Distinguendum est ; aliud enim de obiectis, 
quae humanum captum non excedunt, aliud de iis, 
quae captum nostrum exsuperant, dicendum est. Ita- 
que si de primis agitur, quoad haec fieri nequit 
ut evidentia a certitudine sejungatur, nisi per 


* 


150 LOG. MAIOR. C. I. A. IV. 

accidens , scilicet in homine indocto respectu ve- 
ritatum ad scientiam aliquam pertinentium: per se 
autem in veris lmiusmodi nunquam a certitudine 
evidentia sejungitur, si menti rite proponantur; 
nulla enim causa est, cui' huius generis obiecta evi- 
denter apparere non debeant, cum et in se eviden- 
tiam habeant, et nostrae intelligentiae viribus sint 
consentanea. 

At si agitur de iis obiectis, quae humanum 
excedunt captum, vel etsi non excedant, fide tamen 
credenda sint, tunc procul dubio certitudo ab evi- 
dentia sejungi potest: nam Deus ad effectum aliquem 
producendum naturalibus mediis non indiget; et 
consequenter optime potest applicare sine evidentia 
motivum , ac certum et firmissimum assensum a 
mente nostra sic elicere, quin evidens apparentia 
obiecti ad assentiendum nos adigat. Sic accidit in as- 
sensu fidei supernaturalis, quem veritatibus revelatis 
praestamus, quemadmodum Theologi fuse explicant. 

Difficultates. 

D. 1. Certitudo physica non videtur esse vera 
certitudo ; cum enim patiatur exceptiones , non 
excludit omne dubium. — Et idem dic de certi- 
tudine morali. 

R. Dicendum ex eo quod certitudo tum phy- 
sica tum moralis * exceptiones patiantur, non se- 
qui eas non esse veras certitudines, sed tantum 
non esse absolutas sed hypotheticas; idest eius- 
modi ut conditionem illam involvant « nisi ex- 
ceptio contigerit in ordine rerum et morum». 

Ceterum etsi absolute et abstracte 'exceptio sit 
possibilis , tamen , quoad certitudinem physicam , 
cum exceptio naturae legibus fieri debeat a Deo , 
qui temere non operatur; si nulla est ratio, quae 
suadeat naturae cursum in casu illo esse suspen- 
sum, nonnisi insipienter ad id suspicandum mo- 
veremur. — Item , quoad certitudinem moralem , 
cum exceptio in legibus, quae hominum mores 
gubernant, provenire debeat ex abusu libertatis, 
quo quis veluti humanitatem exuerit; absurdum 
est dubium, quando nulla est ratio, quae tale por- 
tentum in casu, de quo agitur, coniicere faciat, 
— Igitur cum statui possit exceptionem in hoc 
vel illo casu concreto non fieri, tunc mens obiecto ■ 
adhaeret absque ulla formidine oppositi. 

D. 2. Certitudo fidei supernaturalis non vi- 
detur praestare certitudini naturali; haec enim 
etiam invitos trahit , non vero illa sed solum 
volentes. 

D. Dicendum quod ratio cur certitudo naturalis 
invitos etiam cogit, certitudo autem fidei super- 
naturalis nonnisi volentes , deducitur non ex eo 
quod haec non sit firmior illa, sed ex eo quod 
in fide supernaturali medium desideratur ordine 
naturae idoneum ad extorquendam intellectus ad- 
haesionem (baec enim externo tantum criterio 
fulcitur, nimirum testimonio Dei revelantis ) ; dum 
contra huiusmodi naturale medium habetur in na- 
turali certitudine, et est evidentia. At hinc non 
aliud infertur nisi priorem assensum esse neces- 
sarium , utpote evidentem ; alterum vero liberum 
utpote evidentia orbatum. Nos autem praestantiam 

fidei prae naturali certitudine, non ex evidentia 
et necessitate assensus , sed a nobilitate luminis 
supernaturalis, quo mens instruitur, et ab excel- 
lentia motivi desumpsimus; quae certe praestan- 
tiora esse in fide quam in naturali scientia, nemo 
nisi amens inficiabitur. 

Nota. Agitur de certitudine. Porro mens potest 
de veritate aliqua maxime esse certa (ut in casu, 
quo eam Deus revelet) quin ipsam videat : (imo in eo 
casu sic necessario est); plus enim Deo revelanti, 
quam nostrae experientiae aut naturali cognitioni, 
quamvis evidenti, est adhaerendum, cum Deus sit 
absolute infallibilis. 


Art. 5. De probabilitate. * 


Cum in vitae usu non modo, sed etiam in ipsis 
scientiis certitudinem assequi non semper datum sit, 
sed probabilitate plerumque contenti esse debeamus, 
hinc abs re non erit aliquantisper de ipsa dis- 
serere. 

Q. 1 . Quid est probabile et quotuplex? 

E. Probabile idem est ac dignum quod probetur, 
quemadmodum amabile dicitur id quod est amore 
dignum. 

Est autem duplex, nimirum internum et ex- 
ternum. Probabile internum est quod nititur mo- 
mentis ex ipsa rei natura desumptis : externum 
vero est, quod nititur momentis ex auctoritate 
testantium provenientibus. 

Q. 2. Probabile estne situm in indivisibili, an 
patitur extensionem quamdam? 

R. Probabile, etiam quoad partem negativam, 
patitur latitudinem quamdam ; potest enim propo- 
sitio aliqua esse vel probabilissima, vel probabilior 
sua opposita, vel aeque aut minus probabilis, prout 
gravissimis aut gravioribus, aut aeque aut etiam 
minus gravibus argumentis roboratur prae alia. 

Q. 3. Potestne fingi probabilitas quasi certi- 
tudinis fractio? 

R. Probabilitas nullo modo fingi potest quasi 
certitudinis fractio: nam certitudo sita est in in- 
divisibili, ut supra (a. 4°) dictum est; eamque 
inter et probabilitatem essentiale viget discrimen 
ut ex earum definitionibus patet : quapropter cer- 
titudo variis gradibus probabilitatis simul sumptis, 
quasi partibus seu fractionibus constare nequit ; 
et hinc probabilitas non est certitudinis quasi 
fractio. 

Q. 4. Propositio', quae habeat contradictoriam 
probabiliorem, fitne hoc ipso improbabilis? 

R. legative ; nam magis et minus non mutant 
speciem, nec nisi inter terminos eiusdem speciei 
comparatio possibilis est: quare si unam ponis 
probabiliorem , necessario aliam vere probabilem 
ponas oportet; praesertim quod quae minus pro- 
babilis apparet, forte dein vera invenitur, et pro- 
babilior falsa. 

Art. 6. De humanae ignorantiae 
errorumgue causis . 

Q. 1. Quaenam sunt causae humanae ignorantiae ? 

R. Causae humanae ignorantiae sunt sequentes; 

nempe l. a ipsa conditio naturae, qua homo scientiis 
orbatus nascitur, et cuius limitatio ad plurium re- 
rum notitiam comparandam obicem ponit. 

2 . a Est inertia; nam studium labor quidam est; 
inertia autem laborem fugit. 

3. a Voluptatum appetitio; tum quia voluptates 
a speculabilibus mentem avertunt, tum quia men- 
tem ipsam oblectamentis affixam acie destituunt 
ac perdunt. 

4. a Ordo studiorum praeposterus ; sicut enim 
nil acquirendae sapientiae magis favet, quam ordo 
studiorum et disciplina, ita nihil plus nocet, quam 
eorum confusio ac deordinatio. 

5. a Contemptus quaestionum abstractarum et 
subtilium. — Qua in re tamen cavendum est tum 
ne illae quaestiones omittantur , sine quibus ple- 
raeque disciplinae indigestae moles factorum essent 
potius quam scientiae, tum contra ne plura diffi- 
ciliora et subtiliora nimis sine necessitate ac 
quasi ad jocum in medium afferantur. 

Q. 2 . Quinam sunt errorum fontes, et imprimis 
quid est error? 

E. Error est assensus falsae propositioni adhi- 
bitus, vel dissensus verae. 

Fontes autem errorum sunt multiplices : l u * est 
praeiudicium , seu anticipata et fixa opinio. — 
Cuius remedium est sapiens et moderata dubitatio, 
qua nihil admittatur nisi, pro rei diversitate, aut 
per se evidens sit, aut legitima demonstratione, 
aut auctoritate fundatum. 

Secundus est affectuum dominatus ; quod enim 
quisque amat, facilius probat. — Huius remedium 

est, in judiciis ferendis, non cupiditatum inclina- 
tionem, sed rationem sequi. 

Tertius est negligentia, defectus necessariae 
considerationis, praesumptio; ex quibus fit ut ar- 
gumenta utrinque militantia nihil aut leviter per- 
pendantur, ideoque temere proferatur judicium. — 
Horum remedia sunt diligentia, attentio opportuna 
et meditatio, suique ipsius diffidentia. 

Quartus est logicae neglectus; nam logicae 
severitate posthabita , difficilius deteguntur so- 
physmata atque fallaciae. — Quae igitur, stylo 
academico disputata, obscuriora apparebunt, ad 
formam dialecticam redigenda erunt: hoc enim modo 
omne errandi periculum facilius vitari poterit. 

CAPUT II. 

* 

Media, quibus pro veritate assequenda a pro- 
vido Auctore naturae donati sumus, cognoscendi 
facultatibus continentur; iis enim obiecta detegimus, 
ideas et iudicia nobis comparamus. 

Porro de iis disserere ad psycologiam pertinet. 
Logicae tantum est breviter eas describere, ut de 
illarum veracitate dein sermo institui possit. 

Itaque facultates praedictae, prout ad veritatem 
acquirendam referuntur seu sub consideratione lo- 
gica, ad quatuor reduci possunt, nempe ad sensi- 
bilitatem , ad intelligentiam , ad rationem et ad 
conscientiam. Revera obiecta omnia vel sunt per 
se evidentia et huiusmodi ut immediate cogno- 
scantur, vel contra per se non patent, sed tamen 
alterius cognitionis auxilio innotescunt. Si hoc se- 

eundum accidit, ad iudicia de iis proferenda per- 
venimus mediante ratiocinatione, quam facit ratio. 
Si primum contingat, tunc obiectum illud imme- 
diate notum vel spectabit ad ordinem idealem, 
vel ad realem. Si spectabit ad ordinem idealem , 
quatenus sit aliqua notio in suis intrinsecis cha- 
racteribus contemplanda, facultas qua attingitur , 
vocatur intelligentia-, sin spectet ad ordinem rea- 
lem, tunc vel erit ipsum subiectum cogitans, quod 
attingit conscientia ; vel erunt corpora in propria 
concretione percepta, et facultas iis respondens 
dicitur sensibilitas. — Hae igitur sunt faculta- 
tes, quarum totidem articulis primum descriptio 
fiet, deinde veracitas propugnabitur; ita scilicet ut 
1° agatur de sensibilitate: 2° de intelligentia : 
3° de ratione : 4° de conscientia ; quarum descrip- 
tione breviter peracta, 5° instituetur sermo de 
sensuum veracitate (cui tractationi addetur ap- 
pendix de corporum existentia): 6° de veracitate 
conscientiae: 7° de veracitate intelligentiae : 8° de 
veracitate rationis , cum alia appendice , de sce- 
pticismo. 


Art. 1. De sensibilitate . 

Delibanda hic aliqua sunt 1° de sensibilitate 
generatim: 2° de sensibilitate interna: 3° de sen- 
sibilitate externa. 

§. 1. De sensibilitate generatim. 

Q. 1. Quid est sensibilitas? 

R. Sensibilitas est vis quaedam perceptiva , 

quae ab anima ope organorum corporis exercetur. 
— Nomine autem organi intelligitur pars corporis 
peculiari structura gaudens pro exercitio functionis 
alicuius vitalis. Quod si talis functio sit sensatio, 
tunc 'eius organum dici etiam solet sensorium. 

Q. 2. Quodnam est sensibilitatis obiectum? 

R. Obiectum sensibilitatis sunt corpora in pro- 
pria concretione percipienda. 

Q. 3. Quotuplex est obiectum sensus? 

R . Obiectum sensus est triplex, nempe pro- 
prium, commune et per accidens . 

. Obiectum proprium dicitur illud quod attingi- 
tur ab unoquoque sensuum, et ab alio sensu at- 
tingi nequit. 

' Obiectum commune est illud, quod non ad u- 
num sensum dumtaxat, sed ad plures refertur: sic 
extensio, figura, motus, quies, distantia, numerus, 
inter obiecta communia numerantur. — Ubi tamen 
nota quod ipsa etiam vi obiecti proprii a sensibus 
percipiuntur. 

Obiectum per accidens est res illa, cui accidit 

esse subiectum obiecti sensus : sic buic vel illi co- 

» 

lorato accidit esse hominem vel brutum. 

Q . 4. Quid respectu sensuum intelligitur pro 
specie sensibili impressa et pro specie sensibili 
expressa ? 

R. Respectu sensuum pro specie sensibili im- 
pressa intelligitur determinatio illa, quam obiecta 
in ipsa facultate sentiendi producunt, quaeque 
facultatem sensibilem ad hanc potiusquam aliam 
sensationem eliciendam inflectit. — Pro specie vero 
expressa intelligitur ipsa perceptio, quae inde con- 
sequitur. 

§. 2. De sensibilitate externa. 

Q. 1. Quid est sensibilitas externa? 

R. Sensibilitas externa est vis quaedam per- 
ceptiva, quae ab anima ope organorum corporis ex- 
ternorum exercetnr. 

• Q. 2. Quotnam sensibus constat sensibilitas 
externa ? 

R. Sensibilitas externa quinque sensibus con- 
stat, nempe visu, auditu, olfactu, gustu et tactu; 
quorum organa sunt respective oculi, aures, nares, 
palatus et cutis. 

Q. 3. Quodnam est obiectum proprium cuiusque 
horum sensuum? 

R. Obiectum proprium visus est lux cum co- 
loribus ex ea emergentibus; auditus sunt soni; ol- 
factus odores; gustus sapores; tactus resistentia 
corporum et temperatura, earumque diversi gradus 
et modificationes. 

§. 3. De sensibilitate interna . 

Q. L Quid est sensibilitas interna; et quotnam 
sensibus constat? 

R. Sensibilitas interna est vis quaedam perce- 
ptiva, quae ab anima ope organorum corporis in- 
ternorum exercetur. 

Quatuor sensibus interna sensibilitas constat 
juxta S. Tliomam et alios, et sunt sensus commu- 
nis, imaginatio vel phantasia, aestimativa et me- 
morativa seu memoria sensitiva. 

Q. 2. Quid est sensus internus seu communis, 
et quodnam est eius organum? 

R . Sensus internus seu communis est facultas 
organica, qua apprehendimus corpus nostrum prout 
sensitivum est. — Dicitur communis, non commu- 
nitate praedicationis (est enim potentia particularis 
in animante), sed quia in ipso quasi in [centro om- 
nes externi sensus uniuntur, et ipse est percepti- 
vus et discretivus obiectorum omnium externorum 
sensuum. 

Eius organum videtur residere in systemate 
nerveo, quod per totum corpus extenditur, et cum 
singulis externis sensoriis se communicat. 

Q. 3 . Quid est phantasia, et quanam in parte 
corporis eius organum ponendum est? 

R. Phantasia est facultas repraesentativa et 
perceptiva sensibilium in eorum absentia. 

Organum phantasiae videtur ponendum in ce- 
rebro , quocum communicant omnia organa aliorum 
sensuum, et in quo radicantur per nervos. Attamen 
eius exercitium a toto sistemate nerveo aliqua- 
tenus pendet; nam aetas, temperies corporis,* 
debilitas nervorum, irritabilitas fluidorum magnam 
illi varietatem afferunt. — Illud autem pro certo 
habendum est, eius organum cum organis aliorum 
sensuum non confundi, ut quidam erronee posue- 
runt ; nam laeso organo alicujus sensus, adhuc 
phantasia species reproducit per illum sensum 
prius habitas. 

Q. 4. Quid est aestimativa? 

R. Aestimativa est facultas organica interior, 
quae apprehendit sensile sub ratione insensata , 
seu sub ratione convenientis et disconvenientis.- 

Q. 5. Quid est memorativa? 

R. Memorativa seu memoria sensitiva respondet 
aestimativae, et definitur potentia qua animal co- 
gnoscit idem ac aestimativa , in absentia tamen 
obiectorum. Differt ab imaginatione, quae non re- 
producit ea, quae ab aestimativa fuerunt percepta. 
— Eius organum est cerebrum. (Plura vide in psy- 
cliol. c. 1). 


Art. 2. De intellig entia. 

Q. 1 . Quid sub nomine intellectus venit-? 

R. Intellectus duplici significatu, nimirum la- 
tiori et strictiori, sumi potest. Sub nomine intel- 
lectus late sumpti venit vis, non modo iudicandi, 
sed etiam ratiocinandi: at in significatu strictiori 
intellectus sumitur pro vi, qua apprehendimus, ac 
judicia immediata proferimus, quae scilicet mentis 
discursio , ut pronuntientur , non egent. 

Q. 2. Quodnam est obiectum intellectus? 

R . Obiectum intellectus est quod quid est , 
'nimirum essentia. — Cum vero essentia per se 
ad nullum individuum coarctetur , hinc fit ut 
obiectum intellectus, eo ipso quod est essentia, 
sit universale; quemadmodum e converso obiectum 
sensus, hoc ipso quod est factum aliquod, semper 
particulare et concretum est. — Et hinc patet in- 
tellectum esse potentiam inorganicam. Sed de hoc 
fuse in Psychologia. 

Q. 3. Essentiae quaelibet suntne obiectum 
immediatum intellectus ? 

R. Non omnes sed aliquae tantum essentiae 

sunt intellectus obiectum immediatum. Cum enim 
intellectus noster exeat de potentia in actum , 
progressione quadam suas cognitiones acquirit. Ali- 
quas tamen essentias immediate percipiat oportet ; 
secus nullum initium sui processus haberet. 

Quaenam vero sint istae, duplici ex capite de- 
finiri potest; nimirum l.° ex ratione universalitatis; 
2.° ex ratione originis in cognoscendo: nam ex una 
parte quo. aliqua notitia est universalior et abstra- 
ctior, eo est magis confusa et minus determinata; 
ex alia vero, ut in psychologia videbimus, omnis 
cognitio nostra incipit a sensibus. 

Itaque , ex primo capite , intellectus noster eo 
ipso quod ex imperfecto ad perfectum procedit, eas 
tantum essentias immediate percipit, quae maxime 
universales sunt; et, ex alio capite, illas quae fa- 
cilius abstrahi possunt a perceptione rerum sen- 
sibilium. 

Hae igitur erunt in primis notiones entis, unius 
et reliquorum conceptuum transcendentalium , qui 
cum ente convertuntur. — Deinde notiones eorum, 
quae proxime enascuntur ex entis partitione ; ut 
sunt notiones actus , potentiae , substantiae , acci- 
dentis et similium. — Tertio notiones eorum , quae 
sensus directe percipit, quatenus tamen cum uni- 
versalissima conceptione copulantur, non quatenus 
peculiaribus differentiis adstringuntur. — Sic illico 
mens concipit colorem, sonum, motum etc., prout 
sunt qualitates corporeae dumtaxat hanc vel illam 
sensationem in nobis excitantes; licet ad eorum 
naturas distinctius dignoscendas , et prout pecu- 
liaribus differentiis afficiuntur , nonnisi mediate , 
nempe per rationis discursum, deinceps ascendat. 

11 

Q. 4. Quotuplicis generis sunt iudieia imme- 
diata (quae scilicet stricte ad intelligentiam, prout 
a ratione distinguitur, pertinent) idest quae mera 
obiecti intuitione immediate proferuntur; et primo 
quid est intuitio et quotuplex ? 

R. Intuitio est perceptio veritatis, quae menti 
nostrae sese manifestat per semetipsam absque 
auxilio alterius veritatis. — Est autem triplex , 
nempe idealis , psychologica et sensibilis : l a ver- 
satur circa ideam: 2 a circa factum internum: 3 a 
c^ca factum externum. — Intuitio idealis ea est , 
qua cogitando spectamus obiectum, non prout 
physice in propria individualitate subsistit, sed 
prout intelligibile quiddam est,, et rationem mentis 
suppeditat a facto experientiae per se non depen- 
dentem, ut est notio substantiae, qualitatis, causae 
etc. — Intuitio psychologica ea dicitur , qua in- 
tuemur factum in rerum natura existens et in- 
ternum, quod sit ipsum subiectum cogitans vel 
aliqua eius affectio. — Intuitio sensibilis est qua 
intuemur factum a subiecto cogitante distinctum, 
nimirum factum externum. 

Hisce positis, duplex ordo, et duplex iudiciorum 
classis, oritur in scientiis. Duplex ordo; nempe idea- 
lis seu rationalis, ex intuitione idearum; et expe- 
rimentalis, ex intuitione factorum; qui postremus 
subdividitur in internum et externum, ut ex dictis 
patet. Et item duplex exurgit classis judiciorum, 
quae a mente colliguntur in utroque ordine; imme- 
diata omnia, quatenus non ex aliis derivantur, sed 
simplicem apprehensionem tantum ideae aut facti 
cuiusdam subaudiunt; et alia ordinis idealis seu 

rationalis , alia ordinis experimen talis ; seu alia 
analytica, alia syntketica. 

Quae duplicis huius ordinis iudicia hoc dif- 
ferunt inter se , quod quae pertinent ad ordinem 
idealem sunt necessaria absolute et universalia , 
quum identitate idearum nitantur; quae vero ad 
ordinem pertinent experimen talem sunt particularia 
tantum et contingentia; cum in re non existat 
nisi singulare et , Deo excepto , nisi contingens. 
Possunt tamen ad universalitatem attolli vi in- 
ductioni s, ut in l a parte logicae dictum- est. 

Art. 3. De ratione. 

Q. 1. Quid est ratio ? 

R. Ratio est functio intellectus, qua ex una 
veritate nota ad aliam ignotam deducendam fit 
gradus. 

Q. 2. Quomodo vocatui* actus huiusm., et quo- 
tuplex distinguitur ratiocinatio ? 

R . Actus huiusm. vocatur ratiocinatio , quae 
duplex est ; alia apodictica seu demonstrativa, et 
alia probabilis. De utraque duobus §. 19 agendum 
est. 


§. 1. De ratiocinatione apodictica scu 
demonstrativa. 

Q. 1. Quaenam est demonstratio Apodictica seu 
demonstrativa, et quot eiusdem genera nume- 
rantur ? 

R. Demonstratio dicitur apodictica seu demon- 

strativa cum a certis et evidentibus praemissis 
procedit. 

Huius autem quatuor sunt genera; nempe de- 
monstratio a priori , demonstratio a posteriori , 
directa, et apagogica seu indirecta. 

Demonstratio a priori ’ habetur cum notitia 
effectus ex notitia causae suppeditatur, ut si dicas: 
in homine est rationalitas: ergo libertas. 

Demonstratio a posteriori dicitur cum causa 
ex effectu probatur, ut si dicas : existit mundus : 
ergo existit Deus. 

Demonstratio directa vocatui' cum ex una no- 
tione subiecti aliam inferimus , ut si dicamus : 
animus est spiritualis: ergo immortalis. 

Demonstratio apagogica seu indirecta tunc est 
cum propositio ostenditur ex absurdis alias con- 
secuturis, ut si quis dicat: vita futura est ad- 
mittenda; secus totus ordo mundi perturbaretur. 

Q. 2 . Quaenam harum demonstrationum est 
praestantissima ? 

R. Harum praestantissima est demonstratio a 
priori ; in ea enim sciendi cupiditas plene expletur, 
non vero in aliis ; tunc enim solum perfecte scimus 
cum rei causam cognoscimus. 

* Adverte tamen , onmes et singulas esse apo- 
dicticas, seu omne dubium excludere. 

Nota. Demonstratio a priori dicebatur a ve- 
teribus demonstratio propter quid ; contra alia a 
posteriori appellabatur demonstratio quia. 

Q. 3. Estne admittenda alia ratiocinationis 
partitio, qua ratiocinium dividitur in purum, em- 
piricum et mixtum, et quid pro singulis hisce ra- 
tiociniis intelligitur ? 

E. Divisio kuiusm. admittenda est, imo est 
magni momenti, si rite res consideretur. 

Et illud dicitur ratiocinium purum quod solis 
praemissis rationalibus constat , ut si dicas : ex 
aequalibus summis, aequalibus demptis partibus, 
quae supersunt sunt aequalia ; atqui in omni trian- 
gulo summa angulorum aequat duos angulos rectos: 
ergo si duobus triangulis demitur aequalis angulus, 
summae angulorum, quae supersunt, erunt aequales. 

Empiricum autem ratiocinium dicitur, quod so- 
lis constat iudiciis experimentalibus, ut si dicas: 
ignis admotus stipulae eam comburit; atqui huic 
stipulae ignis admovetur: ergo eam comburi ne- 
cesse est. 

Ratiocinium mixtum est quod altera rationali, 
altera experimentali praemissa coalescit, ut si di- 
cas: nequit existere ens contingens nisi existat 
ens necessarium; atqui existunt entia contingen- 
tia: ergo ens necessarium existat oportet. 

Q. 4. Quid ratiocinia pura, empirica* et mixta 
differunt inter se? 

E. Hoc differunt quod ratiocinia pura nonnisi 
relationes quasdam inter ideas ipsas detegunt, sed 
per se ad realem existentiam inferendam non va- 
lent; reliqua contra existentiam attingunt. 

Nam, ad ratiocinationem empiricam quod atti- 
net, haec tota est in realitate ipsa conferenda et 
judicanda. — Mixta vero veritatem quamdam pu- 
ram et rationalem alteri veritati experimentali , 
realem existentiam includenti, applicat , et ita o- 
stendit eas ipsas relationes in rebus existere, quae 
inter ideas intercedunt ; veritates enim purae sunt. 

ut ita dicam, conditionate reales et practicae, qua- 
tenus scilicet quod absolute' asserunt de ideis, idi— 
psum etiam asserant de rebus, dummodo conditio, 
quam includunt, reducatur ad actum. Sic cum di- 
cis: ens contingens extare nequit sine ente ne- 
cessario, idem est ac si diceres : si existit ens con- 
tingens, extare debet ens necessarium; unde cum 
postea in minore asseris existentiam entis contin- 
gentis, consequens est ut in. illatione realem entis 
necessarii existentiam deducas. — Ex quibus in- 
telligitur quantae utilitatis* sit kuiusmodi ratioci- 
natio , cum per eam ex iis, quae experientiae sub- 
lecta sunt, ea quae per existentiam non attingun- 
tur, necessario et evidenter inferimus. 

Q. 5. Quaenam dicitur ratiocinatio ad homi- 
nem ? 

R. Ratiocinatio ad hominem dicitur ea, qua ex 
principiis adversariorum aliquid contra ipsos osten- 
dimus. 

§. 2. De argumentatione probabili. 

Q. 1 . Quaenam est argumentatio probabilis? 

R. Argumentatio probabilis ea est, quae ex 
utraque vel alterutra praemissa probabili concludit. 

Q. 2. Estne spernenda probabilis demonstratio? 

R. .Demonstratio probabilis minime spernenda 
est; l.° quia probabiles cognitiones aditum certi- 
tudini saepissime parant: 2.° quia in multis tum 
ad humanum commercium, tum etiam ad nobilissi- 
mas disciplinas spectantibus saepe nulla suppetit 
demonstratio, ex qua conclusiones evidentes proce- 

dant; unde in iis argumento probabili, si datur, 
contenti simus oportet. 

Q. 3. Demonstratio probabilis reduciturne ad 
sua propria principia ? 

R. Quemadmodum omnes propositiones certae 
ad principia per se nota reducuntur, ita omnes 
propositiones probabiles ad principia per se pro- 
babilia ; cuiusmodi sunt sequentia : quod in uno 
similium valet, valet in ceteris : vel : quod maxima 
pars eorum , qui in quavis arte periti sunt, dicit, 
id verum est. — Quae sententiae dicuntur maxi- 
mae , • quia earum quaelibet plurimas sententias 
continet magis particulares, quae ad arguendum 
assumi possunt. ■ 

Q. 4. Quotuplex est argumentatio probabilis? 

R. Argumentatio probabilis, non secus ac de- 
monstrativa seu apodictica, dividitur in argumen- 
tationem a priori et a posteriori : nam omnis 
argumentatio probabilis vel revocatur ad analo- 
giam , quae a priori procedit, vel ad hypothesim , 
quae procedit a posteriori. 

Q. 5. Quid est argumentatio ab analogia; quibus 
principiis innititur, et quo pacto reducitur ad 
syllogismum ? 

R. 1° Demonstratio ab analogia est de- 
monstratio quaedam , qua ab una proportione 
nobis comperta, aliam proportionem non comper- 
tam inferimus. Unde patet, analogiae argumentum 
inductionem imperfectam (cum inductione incom- 
pleta non confundendam) merito vocari; nam in- 
ductio a partibus ad totum genus procedit ; analogia 
vero a parte procedit adj variem, quae sub eodem 

genere utcumque contineatur. — Quo quidem ar- 
gumentandi genere passim utimur, eiusque ope 
cognitiones, pene innumeras adipiscimur. Neque 
aliud fere est sagacitas illa, qua experrectae mentes 
veritatem propemodum odorantur, venatuque stu- 
dioso prosequuntur, quam facilitas quaedam ac 
promptitudo analogias in analogiis detegendi , 
ampliandi, confirmandi. Hinc physicorum prima 
semina ac celeberrima nostrae aetatis inventa 'etc. 

2° Demonstratio ab analogia hisce potissimum 
principiis innititur: 

Quod in uno similium valet, valet in ceteris: 
quod non valet in uno similium, nec in ceteris 
valet. 

Causae similes effectus similes producunt : res 
similes proprietatibus similibus instructae sunt: 
— secundum similes typos conditae sunt: — si- 
miles fines habent: — similibus legibus reguntur etc. 

Dissimilibus dissimilia conveniunt: — contra- 
riorum contrariae sunt causae etc. 

3° Demonstratio ab analogia hoc modo redu- 
citur ad syllogismum: 

Similes causae similes producunt effectus; sed 
hae causae similes sunt : ergo similes effectus 
producunt. Sed effectus causae A (quem cognosco), 
talis est: ergo talis erit etiam effectus causae B, 
nondum notus. 

Conclusio, ut patet, probabilis tantum erit. 

Q. 6. Quaenam in usu analogiae potissimum 
vitanda sunt? 

E. In usu analogiae haec duo potissimum vi- 
tanda sunt, nempe l.° eiusdem contemptus; quo 

vitio laborant angustae mentis homines qui har- 
moniam naturae et proportionum convenientiam 
minime sentiunt: 2.° nimia eius aestimatio; qua fit 
ut non pauci analogiae vim ac pondus pluris fa- 
ciant quam par sit, et contrarias demonstrationes 
ipsi posthabeant. 

Q, 7. Quid est hypothesis, et quibusnam argu- 
mentis innititur? 

R. Hypothesis seu suppositio est propositio, 
cuius veritas nondum demonstrata est; sed tamen 
assumitur tamquam vera, quia facta quaedam com- 
mode . explicat. 

Hisce autem argumentis seu praemissis inniti- 
tur: si existeret haec causa, talia facta nobis ex- 
hiberentur: sed facta talia nobis exhibentur: ergo? 
an deduces abrupte causam illam existere? Vetat 
id conditionalis syllogismi natura. Concludere igitur 
licebit fieri posse ut ea causa existat. — Ubi ta- 
men nota quod si hypotheses omnes ea in re pos- 
sibiles collectas habeas, et demonstres omnes, una 
excepta, esse excludendas, tunc jus tibi fiet abso- 
lute concludendi causam illam certe existere ; et 
ita hypothesis in t-hesim mutabitur. 

Q. 8 . Quaenam requiruntur conditiones ut pro- 
babilis fiat hypothesis? 

i?. Ut hypothesis probabilis fiat, hae requirun- 
tur conditiones; l. a ut sit possibilis, et consequen- 
ter non repugnet intrinsece, nec legibus exploratis 
sive physicis sive moralibus sive hermeneuticis 
opponatur. — Adverte tamen hypothesim inter- 
ventus divini immediati in explicandis iis, quae 
contra ordinem naturae fiunt, nulli legi physicae 

opponi. — Item nota liypothesim impossibilem quan- 
doque usum habere non ad explicanda facta, sed 
ad sententias erroneas evertendas. 

Secunda conditio est, ut omnia facta, ad quae 
explicanda assumitur, commode explicet, aut sal- 
tem ex iis praecipua, ceterisque sive per se sive 
per aliud aliquando explicandis existimari apta 
possit. 


Art. 4. De conscientia . 

Q. 1. Quid est' conscientia ? 

• E. Conscientia est facultas, qua mens opera- 
tiones suas et seipsam apprehendit. 

Q. 2. Conscientia estne facultas distincta ab 
intellectu ? 

E. Conscientia non est facultas distincta ab 
intellectu sed actus est eius, seu, ut aiunt, intel- 
lectus functio: nam obiecta intellectus et conscien- • 
tiae non sunt irreducibilia ad unum: et tamen hoc 
requireretur ad constabiliendam diversitatem fa- 
cultatum. 

Q. 3. Quotnam per actum conscientiae appre- 
henduntur ? 

E. Per actum conscientiae duo semper, saltem 
confuse, apprehenduntur, scilicet affectio animae , 
et subiectum, cui illa insidet. — Katio est quia 
affectio illa concrete attingitur et prout est; est 
autem non in se sed in subiecto, quod ipsa infor- 
matur: unde per conscientiam homo propriam exi- 
stentiam (non naturam, quam cognoscit per ratio- 
cinium) attingit; licet non intelligat se esse et 

vitae principium habere nisi quatenus se operari 
intelligit. 

Q. 4. Potestne homo per conscientiam plene 
redire in seipsum ? 

R. Homo vi conscientiae in seipsum plene 
redire potest; nam conscientia exercetur tum 
circa actus singulorum sensuum , tum generatim 
circa actus omnium aliarum facultatum, ideoque 
completo reditu constat in activitatem subiecti 
cogitantis. Hinc conscientiae ope propriam exi- 
stentiam percipimus, ut dictum est. 

Q. 5. Reflexio conscientiae propria seu psy- 
chologica, et reflexio ontologica, suntne unum et 
idem? 

R. Reflexio conscientiae propria seu psycholo- 
gica cum reflexione ontologica confundi nequit : 
haec enim , scilicet ontologica , ea est , qua non 
subiectum respicitur aut eius actus, sed ipsum 
obiectum cognitum ut denuo cogitetur, seu est 
recogitatio : illa contra , nempe psycologica est 
ea quae non rem cogitationi obiectam , sed co- 
gitationem ipsam et subiectum ea affectum re- 
spicit. 


Art. 5. De xeracitate sensuum. 

Descriptis facultatibus, quibus ad veritatem 
detegendam a provido naturae Auctore donati su- 
mus, jam de earum veracitate agendum est. 

Ut vero a sensibus incipiamus , praenotandum 
est sensationem, ut ex praedictis patet, dupliciter 
considerari posse : 1° modo prout est modificatio 

quaedam subiecti sentientis; 2° modo prout est quae- 
dam repraesentatio rei alterius a subiecto distin- 
ctae. Porro sub 1° respectu sensatio vera est ut res 
quaedam , et percipienda obiicitur interno sensui: 
at sub 2° respectu ifcerum dupliciter consideratur, 
scilicet vel quatenus est mera obiecti perceptio , 
vel quatenus umbram quamdam judicii participat. 
Sub priori respectu nulli controversiae dat locum ; 
nam in simplici apprehensione rei nec veritas nec 
falsitas proprie invenitur, sed tantum veritas in- 
choativa quae in ea numquam deficit, ut supra 
ostensum est ; cum enim vides , v. gr. , colorem 
flavum, in visione illa quatenus ad merum colorem 
flavum refertur, nullus error fingi potest: etsi enim 
a parte rei nullum detur fortasse corpus flavum, 
semper tamen verum erit repraesentationem illam 
esse coloris flavi et non viridis. 

Igitur quaestio tota reducitur ad sensationem 
quatenus complexa est, seu quatenus iudicium aliquo 
modo imitatur, propterea quod obiectum non ab- 
stracte sed concrete respiciat, et actu ipso, quem 
exercet, perceptam qualitatem alicui subiecto tri- 
buat. De veracitate sensationis sic inspectae in prae- 
senti articulo disputamus. — Porro sensus versari 
possunt aut circa sensibile proprium, aut circa 
sensibile commune, aut circa sensibile per accidens. 
Hinc triplex oritur quaestio. 

Q. 1. Possuntne sensus falli quoad perce- 
ptionem sensibilis proprii? 

E. Sensus, si nullum impedimentum adsit in 
organo vel in medio (impedimentum enim si adsit, 
ait S. Thomas, non est aliunde nisi aut ex parte 

organi aut ex parte medii (Qq. Disp. Quaest. de 
veritate a. XI.) , falli nequit circa sensibile pro- 
prium. Nam actus sentiendi ad hoc naturaliter 
tendit ut proprium obiectum detegat, ad quod 
per se ordinatur: consequentia autem naturalis & 
proprio subiecto abesse nequit nisi per accidens ; 
eo vel magis quod error eiusmodi refunderetur in 
Deum si nullo intercedente impedimento sensus 
natura sua erraret circa proprium obiectum. 

Q. 2. Possuntne sensus falli quoad perceptio- 
nem sensibilis communis ? 

R. Sensus circa commune sensibile non fal- 
luntur, si coniunctim sumantur; nam coniunctim 
sumpti sunt potentia completa et integra, ideoque 
circa commune sensibile agunt tanquam circa 
obiectum proprium ; potentia autem quaevis na- 
turaliter obiectum proprium attingit. — Si vero 
sumantur seiunctim , tunc falli possunt; non enim 
sensus unus , sed plures, a natura ordinantur ad 
obiectum illud percipiendum; et consequenter unus 
sensus non est in eo casu potentia integra; unde 
falli potest. 

Q. 3. Errantne facile sensus circa sensibile 
per accidens ? 

R . Sensus circa sensibile per accidens facillime 
errant. Cum enim sit tantum per accidens, quod 
haec vel illa res sit actuale subiectum obiecti 
proprii vel communis sensuum, hinc fit ut si relatio 
admittatur unius sensus, aliaque rei adiuncta non 
perpendantur, saepe una substantia cum alia con- 
funditur. Quae tamen deceptio in homine levi 
negotio vitari potest, nimirum ope rationis , quae 

res non modo , sed ipsas sensuum relationes 
diiudicat. 

Difficultates. 

D. 1. Sensus non videntur esse veraces ; l.° 
quia referunt inesse in corporibus colorem, sapo- 
rem et huiusmodi, quae tamen non sunt in ipsis, 
sed in sentiente: 2.° quia non dicunt quid qualitates 
illae sint. 

R. Ad l. um quod duo hic attente sunt distin- 
guenda; nimirum l.°ipsa coloris aut saporis sensatio; 
2.° proprietas aliqua obiecti, quae ad sensationem 
determinat. Porro sensatio est in sentiente, ut 
patet ; proprietas vero ad sensationem determinans 
evidenter in corporibus invenitur. 

Ad 2. um respondeo, proprium non esse sensuum 
cognoscere rerum naturas deque iis judicare, sed 
rationis: sensuum tantum est pronuntiare de obiecti 
proprii praesentia. Non ergo sensus falluntur si 
de extraneis nil dicunt. 

D. 2. Saltem relatio sensuum non est atten- 
denda circa sensibile commune et per accidens : 
nam in eo casu intantum iis haberetur fides, in- 
quantum error unius sensus corrigeretur ab alio: 
atqui si uni non creditur, nec alteri fides habenda 
est: ergo. 

R. Dicendum quod in ea hypothesi non idcirco 
admittitur relatio sensuum, quia error unius cor- 
rigitur ab alio, sed quia, si rite applicentur, eo- 
rum quilibet sine errore fungitur munere suo. — 

Quod si error exurgat quia forte integra facultas 
non adhibetur, vel quod huius compositae facul- 
tatis aliqua pars praeterit fines suos , tunc non 

hic vel ille sensus, sed ratio, errorem sensuum cor- 
rigere debet, ut per se patet. 

D. 3. Attamen, si non ceteri, saltem sensus 
internus errori obnoxius valde esse videtur; tum 
quia non percipit impressiones, quae in corpore no- 
stro fiunt a circulatione sanguinis, a pressione 
aeris, a calore vitali et similibus; tum quia non 
raro contingit ut cui crus vel brachium amputatum 
fuerit, is in crure vel brachio nihilominus dolo- 
rem sentiat. Atqui prior relatio sensum internum 
infidelem , posterior ipsum deceptum demonstrat : 
ergo. 

R. Ad 1.™ quod ex obiectis ad summum hoc 
tantum inferri poterit, scilicet sensum internum ad 
omnia non protendi , quae in corpore nostro gi- 
gnuntur, sed certis confiniis coerceri : id vero non 
infidelitatem, sed limitationem importat. — Cete- 
rum circulatio sanguinis et alia huiusmodi, idcirco 
non sentiuntur, quia, nisi excessu aliquo varientur, 
ad constantem organorum dispositionem pertinent; 
sensatio autem non excitatur nisi immutatio quae- 
dam fiat in corpore. — Ne dicam quod non desunt 
qui putant harum rerum aliquam internam sensio- 
nem assidue haberi, debilem quamvis et uniformem, 
quae ob id praecise conscientiam elabitur ; sed de 
his fusius in psycologia. 

Ad 2. um dico quod error huiusmodi non est aliud 
nisi lusus phantasiae: nam dolor ille sentitur in 
extremitate nervorum, qui secti sunt: imaginatio 
autem supplet partem amputatam; et hinc infir- 
mus ob habitudinem praeviam et praesentis status 
novitatem, ad erroneum judiciimi proferendum in- 

ducitur; eo vel magis quod sensus doloris interni 
valde per se est confusus, et, quoad limites loci 
quibus adstringitur, admodum indeterminatus. 

Appendix. — De corporum exi st entia 
contra idealistas. 

Cum corporum existentia ex sensuum relatione 
cognoscatur, hinc veracitate sensuum constabilita, 
priusquam ad alia gradum faciamus, de existentia 
corporum disserendum est. Circa hoc autem duo 
quaeruntur; l.° an ipsa corpora existant: 2.° u- 
trum mediate an immediate cognoscantur. 

§. 1. De ipsa corporum existentia . 

Q. 1 . Existentia corporum indigetne demon- 
strari ? 

R. Corporum existentia proprie demonstrari non 
indiget, cum sit veritas per se nota, et factum 
experientia compertum. — Haec igitur quaestio 
instituitur contra Idealistas et procedit per argu- 
mentationem, ut aiunt, ad hominem; et tota est 
in eorum sophysmatibus evertendis. 

Q. 2. Idealistae quinam sunt, et quid sub no- 
mine idealismi venit? 

R. Idealistae dicuntur ii omnes , qui e rerum 
existentium numero corpora auferunt, eaque in ideis 
tantum collocant aut animi repraesentationibus. — 
Eorum autem erroneum systema vocatur idealismus. 

Q. 3. Quotuplex idealismus distinguitur? 

R. Duplex' idealismus distinguitur, nempe vul- 

garis et transcendentalis. Vulgaris est qui mundi 
exterioris existentiam negat, at animi cogitantis 
existentiam non aggreditur: transcendentalis con- 
tra subiectum ipsum cogitans, nedum corpora, in- 
ter vanas apparentias reiicit. 

Nota . Vulgarem idealismum professi sunt ve- 
teres sceptici, eumque instauravit Berckelei: tran- 
scendentalem vero excogitavit Kant, eiusque di- 
scipulus Fichte illum ad perfectionem adduxit. — 
Malebranche etsi corporum existentiam admitteret, 
eam tamen nonnisi ex Dei revelantis auctoritate 
nobis constare decrevit. Quare ad naturalem co- 
gnitionem quod attinet, non modo vehementer ar- 
duum esse et periculorum plenum, sed plane animo 
cerni non posse dixit, sintne corpora. 

Q. 4. Quo igitur pacto ad corporum existen- 

tiam sartam tectamque servandam contra ideali- 
stas procedendum est? - . 

R. Procedendum est per argumentationem ad 
hominem , ut supra diximus, hoc nempe modo. — 
Concedunt idealistae corporum repraesentationes 
esse in nobis: porro harum repraesentationum ratio 
sufficiens assignari debet. Quaenam autem erit ratio 
sufficiens huiusmodi? Profecto hanc rationem prae- 
bebunt vel ipsa corpora in se extantia, vel (si non 
ipsa), interna animi conformatio, aut subiecti co- 
gitantis voluntas, aut divinus influxus. Aliud me- 
dium non datur. Atqui, prima excepta, ceterae cau- 
sae admitti nequeunt, ut ex dicendis patebit: ergo 
remanet quod ipsa corpora jin se extantia sint causa 
sufficiens, quam quaerimus. 

Q . 5. Quomodo imprimis probatur, causam sen- 

sibilium repraesentationum, quae in nobis sunt, 
esse non posse internam animi conformationem? 

E, Sic probatur. Ante omnia, in systemate i- 
dealistarum corpora nulla sunt: ex alia parte a- 
nimus est simplex natura sua, et, si nulla corpora 
existunt, ipse etiam est corpore omnino expers. — 
Hoc posito, animus esse nequit causa repraesen- 
tationum sensibilium quae in nobis sunt. Revera 
cum omne ens, omni determinatione extrinseca se- 
clusa, iuxta suam naturam operetur, animus, qui 
est substantia simplex, nonnisi ad simplicia sibi 
repraesentanda incitabitur. Atqui e contra animus 
noster a sensibilibus omnem suam operationem 
incipit , et circa sensibilia saepius moratur : ergo 
interna animi conformatio nequit esse causa sen- 
sibilium repraesentationum, quae sunt in nobis. 

Praeterea si ratio sensibilium repraesentatio- 
num esset interna animi conformatio, corpora quae 
animus sibi fingeret, in abstracto sibi fingeret et 
quoad conceptum tantum; vel si in concreto, non 
tamen ut vere, realiter et actualiter existentia, dum 
in hypothesi idealistarum non extarent: atqui con- 
trarium prorsus contingit; corpora enim animus sibi 
repraesentat tamquam actualiter et determinate 
existentia, seu ut actu praesentia; imo ad ea sic 
sibi repraesentanda se cogi sentit : quae quidem 
necessitas, in idealistarum systemate, effectus re- 
manet sine causa ; non enim dici possunt c^-usa 
huiusmodi corporum impressiones, quia corpora nulla 
sunt; nec iterum animus, ex cuius natura huiusce 
necessitatis ratio frustra quaeritur : ergo. 

Insuper si repraesentationes ideales corporum 

ab animo tantum determinarentur, corpora non 
extra ipsum posita, sed potius intra, imo cum eo- 
dem confusa, commixta, referri deberent; quod 
non est ita: nam corpora ut extra nos extantia 
evidentissime repraesentantur, et quidem differenti 
loco, situ, ordine et distantia posita; quem ordi- 
nem, distantiam, locum et' situm iterum animus 
sentit sibi imponi : ergo. 

Tandem quo pacto sine absurditate fingi potest 
ut harum repraesentationum sit animus tota ratio ; 
et tamen idem animus ac ea quae ipsi insunt, non 
modo non cogitentur, sed potius cogitentur alia di- 
versa prorsus, imo contraria ? Siccine intelligitur 
lex, qua quaevis determinatio sequitur naturam 
subiecti , cui innascitur , et causae unde profici- 
scitur ? 

Q. 6 . Quomodo 2.«° probatur, causam sensibilium 
repraesentationum , quae in nobis sunt , esse non 
posse subiecti cogitantis voluntatem ? 

E. Sic probatur. Voluntas cogitantis nequit 
aliquid velle, quod prius cogitans non cognoverit : 
atqui in hypothesi idealistarum nec in se nec in 
suis repraesentationibus corpora essent praecognita: 
ergo. 

Praeterea , voluntas est rationalis , ideoque a 
ratione aliqua moveatur oportet : at vero quaenam 
in casu ratio assignari posset, cur subiectum volens 
corpora, quae nusquam sunt, sibi tamquam exi- 
stentia et praesentia exhiberet? Num ad sibi illu- 
dendum haec fingeret? Nil enim aliud quod iure 
reponatur, inveniri potest. 

Insuper , si repraesentationes corporum a vo- 

luntate unice essent , ab ea reapse penderent ; 
ideoque illas pro lubito excitare posset, vel contra 
subtrahere : saltem numquam in animo illae appa- 
rere possent, voluntate acriter repugnante. Atqui 
voluntate etiam obsistente, passim illae in animo 
efformantur , ut fit cum praesens est obiectum et 
sensus applicatur ad ipsum , et generatim cum 
contra voluntatis propensionem aliqua cogitatio 
exurgit in animo: ex alia parte non sufficit vo- 
luntatis actus, ut repraesentatio obiecti praesentis 
gignatur , si revera obiectum non sit praesens : 
ergo. 

Q. 7. Quomodo 3.° probatur, causam reprae- 
sentationum sensibilium, quae in nobis sunt, esse 
non posse divinum influxum? 

R Sic probatur. Si Deus esset causa reprae- 
sentationum sensibilium , quae in nobis sunt , Is 
esset causa mendacii. Sic enim sentiendi vim in 
nobis determinasset, ut quod obiective verum et 
reale non esset, tanquam reale et verum eviden- 
tissime nobis appareret: atqui id dicere de Deo 
est blasphemum : ergo. 

Nec dicas cum Malebranchio id Deo minime 
repugnare, cum Ipse sit omnipotens: optime enim 
repugnat potentiae Dei quod eius repugnat ve- 
racitati. 

Item nihil juvat reponere , hypothesim illam 
veracitati divinae nil detrahere quia error sensuum 
configeretur a mente: nam imprimis est omnino fal- 
sum, errorem sensuum in adversariorum hypothesi 
a mente corrigi ; quin imo mens sensum in suo er- 
rore confirmaret; cum revera dicat eius relationibus 

standum esse, si rite adhibeatur: deinde vanum 
prorsus effugium illud est: si enim sensus etsi 
rite dispositi falli posse dicuntur, cur non ipsa 
mens ? — Ne illud addam absurde omnino fingi , 
vi unius facultatis naturaliter nos inclinari ad 
judicia, quae, utpote falsa, perpetuo ab alia po- 
tentia respuenda forent. 

Q . 8, Quaenam est igitur sensibilium reprae- 
sentationum , quae in nobis sunt , vera causa et 
ratio sufficiens ? 

E. Vera causa et ratio sufficiens sensibilium 
repraesentationum, quae in nobis sunt, in ipsis 
corporibus realiter extra nos existentibus est re- 
ponenda; quae corpora, quia revera in se extant, 
per sensiles perceptiones, tanquam vere et realiter 
extra nos e^istentia, referuntur. 

Difficultates, 

D. 1. Existentia corporum non videtur suffi- 
cienter adstrui per sensuum relationes ; sensus enim 
sunt fallaces. Ita Malebranchius. 

E. Dicendum quod sensus non sunt fallaces 
natura sua ; secus non essent potentiae cognosci- 
tivae veri. Quod si ex aliquo impedimento aut 
requisitae conditionis carentia falli posse dicuntur, 
id per accidens est, semperque vitari potest si 
leges, quibus sensuum perceptio temperatur, rite 
serventur. Et insuper nota quod ipse error per 
accidens nonnisi raro contingere potest, cum na- 
tura ut plurimum non deficiat. Igitur si debitae 
conditiones serventur, testimonio sensuum standum 

est, quorum est tanta evidentia, ut cum alicuius 
rei evidentiam amplificare volumus, rem cerni o- 
culis et manibus attrectari dicamus. 

B. 2. Attamen multa nobis obversantur in som- 
niis , quae deinceps dum vigilamus , falsa esse 
deprehendimus : quidni igitur suspicabimur, nos in 
perpetuo somnio versari? 

R. Dicendum quod quaestio procedit de vigi- 
lantibus, non de somniantibus. Est autem in promptu 
medium ad secernendam vigiliam a somnio ; et hoc 
medium est conscientia, quae seriem sensationum 
nostrarum ordinatam, constantem, rationibus suf- 
ficientibus fultam referat. * * 

Ceterum argumentum in ipsum Malebranchium 
retorqueri potest: si enim somniemusne, an vigi- 
lemus , ambigitur , ne ipsa quidem Dei revelatio 
dubium expellet; ipsa enim, ut percipiatur, vigi- 
lantes profecto, non somniantes postulat. 

1). 3. Si sensus referant , non corpora , quae 
extra nos sunt, sed tantum internas animi modi- 
ficationes, incertam relinquent corporum existentiam; 
atqui ita est : ergo. 

R. Dato et non concesso, quod sensibus mediate 
tantum corpora percipiamus, directe vero internas 
animi modificationes, semper verum certumque 
apud nos foret extare corpora extra nos; secus enim 
repraesentationes sensibiles, quae admittuntur, ef- 
fectus essent sine causa. — Ceterum suppositum 
adversariorum falsum est, ut ex §. sequenti patebit. 

D . 4. Saltem suspicari semper licebit de aliquo 
maligno genio, qui nos de industria decipiat. 

R. Dicendum quod suspicio huiusm. vana 

omnino est, imo impossibilis, tum quia error eius- 
modi refunderetur in Deum, a quo sunt potentiae 
cognoscitivae, tum quia excluditur omnis error a 
maxima illa evidentia , qua sensuum operationes 
ornantur. — Insuper si ex timore alicuius maligni 
genii prudens circa sensuum relationes dubitatio in- 
cidere posset, quidni iterum pro sua quoque re- 
velatione illius fraudes Malebranchius non timeret? 

D. 5. Existentia corporum detrahere videtur 
sapientiae Dei ; Deus enim, ut sapientissimus, per 
simplicissima media operatur : est autem simplicius, 
si solus Deus corporum repraesentationes in nobis 
producat, quam si id faciat per corpora: ergo cor- 
pora redundant. 

R . Dicendum quod sapientiae ratio importat 
quidem ut Deus per media simplieissima operetur; 
quae tamen fini, qui intenditur, sint proportionata. 
Porro si solus Deus omnia operaretur, non amplius 
universi servaretur ordo, qui ex actione creatorum 
agentium exurgit. — Sic igitur verum est repu- 
gnare divinae sapientiae quod faciat per plura et 
grandiora, quae per pauciora et exigua efficere 
potest, cum scilicet modus et finis est utrobique 
idem, non vero quum finis et modus diversi sunt 
ut in re nostra contingit. 

D. 6 . Evidentia non datur nisi de veritatibus 
necessariis ; . sed corporum existentia est veritas 
contingens : ergo ut inevidens nutat. Ita ratio- 
nalistae. 

R. Nego suppositum.} Habetur enim evidentia 
etiam de veritatibus contingentibus: nam corpora, 
eo ipso quod sunt, inq. sunt, sine dubio cognosci 

possunt. Imo eorum veritas sub aliquo respectu 
etiam necessaria dici potest, quatenus, etsi non 
absolutam, hypotheticam tamen necessitatem ex- 
hibet , hocce principio fultam , quod aliquid dum 
est, inquantum est, nequit non esse. 

§. 2. De corporum immediata cognitione 
contra adversarios. 

* 

Q. 1 . Quinam inter philosophos recentiores im- 
mediatam corporum perceptionem impugnare ausi 
sunt ? 

E. Immediatam corporum perceptionem inter 
philosophos recentiores impugnarunt Cartesius , 
Lockius et alii , qui immediate et directe , non 
ipsa corpora, sed nostras modificationes sensibus 
attingi docuerunt. Sic itaque , sensationibus in 
mera subiectivitate inclusis, magna inquisitio fieri 
coepta est de ponte, ut aiunt, qui nos ex sensa- 
tionibus ad earum obiecta, ut vere existentia, 
transferret 

v 

Idealismo mature admodum ansam dedit do- 
ctrina huiusmodi; viam enim stravit Condillachio 
ut assereret « corpora quoad nos nihil esse aliud 
nisi diversas sensationum congeries. » 

Q. 2 . Quomodo imprimis probatur, sensatione 
non sensationem ipsam sed obiectum corporeum 
extra animum positum, directe et immediate attingi? 

R. Sic probatur. Sensatio est quaedam < per- 
ceptio ; perceptio autem non datur nisi de re aliqua: 
atqui haec aliqua res nequit esse ipsa sensatio : 
nam res percipienda profecto praeexistere debet : 

sensatio autem non praeexistit perceptioni alicuius 
obiecti , cum sit obiecti alicuius perceptio , ut di- 
ctum est: ergo si ipsa percipi immediate et directe 
deberet, praeexisteret ut percipienda, et simul non 
praeexisteret quia per eam nondum obiectum ali- 
quod perceptum fuisset; quod repugnat. 

Hoc posito cuiusnam generis erit illud obiectum 
sensatione immediate et directe percipiendum? — 
Non spiritus, ut patet, nec aliqua spiritus affectio ; 
haec enim vim sensationis omnino excedunt. Restat 
igitur ut sint corpora vel corporum modificationes, 
vel melius utrumque prout concretum aliquod ex- 
hibet. 

Q. 3. Potestne 2° cum aliis fingi, quod si non 
sensatio, saltem species impressa sit id quod sen- 
sibus primo attingitur, eaque mediante attingarftur 
corpora ? 

E. Negative, et hoc propter tria. Primo qui- 
dem quia si species impressa esset ratio, cur co- 
gitamus obiectum, profecto similitudo aliqua inter 
impressionem illam et obiectum, a quo oritur, in- 
tercedere deberet; cum ex ea, tanquam ex imagine 
speculari, corpus ipsi respondens cognoscendum 
foret. Atqui isthaec similitudo prorsus in casu de- 
sideratur; nam species impressa non est imago 
formalis obiecti, sed est conditio praerequisita ad 
hoc ut sensus veram speciem seu imaginem obiecti 
exprimat : ergo. — Quod quidem in sententia ad- 
versariorum praesertim locum habet, a quibus ad 
purum motum impressio organica revocatur ; quae 
enim similitudo fingi potest inter motum et figuram, 
ac colores, odores aliasque qualitates, quas sensu 
apprehendimus ? 


i 


186 LOG. MAIOR. C. II. APP. AD A. V. 

Secundo quia si impressio in organis peracta 
esset id, quod a sensibus externis immediate per- 
cipitur, tunc in sentiendo ad impressionem eamdem, 
non ad obiectum cogitandum nos incitari primitus 
deberemus: esset enim signum ex quo corpora 
perciperentur: et hinc ipsa impressio primitus et 
maxime nota esse deberet : atqui contrarium docet 
experientia; nam ex una parte, ut quisque in se 
sentit, primum obiecta, deinde impressionem ad- 
vertimus ; ex alia maior hominum pars ipsam exi- 
stentiam speciei impressae ignorat ; ergo. 

Tertio quia in hypothesi adversariorum omnes 
sensus externi non amplius subsisterent, saltem 
tamquam potentiae pcrceptivae-, quid enim, quaeso, 
perciperent ? 

Ad summum haberi possent tamquam media 
ad impressiones organicas recipiendas; quibus semel 
receptis, sufficeret sensus internus ad illas impres- 
siones percipiendas; id enim revera interni sensus 
obiectum est. Unum tantum insuper accedere de- 
beret, scilicet iudicium mentis et ratiocinatio, quae 
inde existentiam externae cuiusdam causae de- 
duceret : sed hoc idem in ipsa hypothesi adver- 
sariorum necessarium esset pro sensibus externis. 
At vero quantum haec in se sint absurda, nemo 
nisi amens, non videt. 

Evidenter itaque infertur, sensibus externis 
obiecta ipsa, quae foris sunt, directe et immediate 
attingi, prout haec sensilibus quibusdam qualita- 
tibus afficiuntur. 

Nota. Nihil hic dicimus de impressione illa 
mere materiali et physica, quam inepte adversarii 


LOG. MAIOR. C. II. A. VI. 187 

confundunt cum specie impressa, quaeque ipsam 
speciem impressam comitatur; quia talis physica 
impressio nihil cum perceptione seu cognitione 
sensuum commune habet: haec enim in organo, 
ut mere corpus est , recipitur, in eoque recipi posset 
etiamsi principium sentiendi abscederet, dum contra 
species impressa in ipsam sentiendi vim prout talis 
est , recipiatur oportet ad hoc ut subiectum sen- 
tiens in sentiendi actum prosiliat. 

Q. 4. Quid ergo dicendum restat de ponte illo, 
quem adversarii inquirunt ut per ipsum ex sensa- 
tionibus mens transeat ad earum obiecta ? 

R . Dicendum quod ille pons, non inutiliter modo 
sed absurde quaeritur. Falsum est enim in cogni- 
tione a subiecto ad obiectum haberi transitum. 
Revera sensatio est actio vitalis et immanens, 
quae proinde in facultate sentiente perficitur. Cum 
ergo cognitio in eo consistat quod res cognita sit 
in cognoscente, si pontem ullum quaerere opus 
est, non ad hoc inquiri debet ut subiectum transeat 
ad obiectum, sed potius ut obiectum in subiectum 
introeat. At vero -pons huiusmodi ipse sensus est, 
in quem obiectum ingreditur per speciem , quam 
sensui imprimit actione sua : obiectum enim per 
se non iungi, sed praesens fieri debet cognoscenti. 

Art. 6. De veracitate conscientiae. 

Q. 1. Potestne demonstrari conscientiae ve- 
racitas ? 

R. Conscientiae veracitas proprie demonstrari 
nec potest, nec eget; cum sit veritas primitiva: 

licet autem eam sic explanare. — Error qui ti- 
meretur in conscientiae renunciatione vel proveniret 
ex alteratione potentiae, vel ex alteratione eius 
obiecti, vel ex impedimento medii. Atqui 1° con- 
scientia cum sit facultas intellectiva, et non orga- 
nica, alterari nequit. — Sed neque eius obiectum; 
haec enim alteratio si daretur, ab ipsa conscientia 
renunciaretur ; nam quidquid variatur in animo, 
conscientiae obiectum constituit et est; et ita illa 
eadem alteratio in eius obiectum converteretur. — 
Tertio tandem neque per impedimentum medii ti- 
mendus est error, quia conscientia immediate, et 
non per medium, attingit obiectum suum: ergo. 

Quae quidem conscientiae veracitas etiam inde 
elucet , quod qui eam in dubium vocat , ille sibi 
contradicat , necesse est. Ut enim dubium eiusm. 
adstruatur, renunciationi conscientiae standum est: 
revera qui dubitat, is aut se dubitare conscit, aut 
non: si non conscit, falso asserit se dubitare; unde 
enim id novit? Si autem conscit, jam fatetur con- 
scientiae veracitatem; eius enim nixus testimonio 
aliquid affirmat, illud scilicet dubium, quo pulsatur: 
ergo conscientiae veracitas eodem tempore, quo 
impetitur, affirmatur. 

Difficultates, 

D, 1. Si conscientiae veracitas demonstrari ne- 
quit, ergo nutat. 

R. Dicendum quod veracitas conscientiae, non 
secus ac aliarum potentiarum, demonstrari proprie 
nec potest, nec eget, quia est veritas primitiva. 

Quod si omnia demonstranda essent, nulla demon- 
stratio possibilis foret; nam demonstratio quaelibet 
subaudit quaedam principia certa, nec datur pro- 
cessus in infinitum: quare ponere oportet aliqua 
principia per se nota, quae demonstratione non 
egeant. In horum autem numero testimonium con- 
scientiae habendum est, quo nihil intimius et evi- 
dentius. 

D. 2. Ut certi simus nos conscientiam habere 
huius vel alterius affectionis, alia indigeremus con- 
scientia; et pro hac iterum alia, et sic in infinitum; 
quod est absurdum. 

R. Dicendum quod alia conscientia opus non 
est, nt eius prior actus cognoscatur, sed alio con- 
scientiae actu; potest enim ipsa in semet, redire , 
suumque consciendi actum attingere. 

D. 3. Conscientia non refert causas internarum 
affectionum, nec modum, quo excitantur, nec cuius 
naturae sint manifestat: ergo non est verax. 

R. Dicendum quod circa proprium obiectum 
conscientia non fallitur : quae vero in contrarium 
afferuntur, non conscientiae, sed rationis obiectum 
revera sunt. 

D. 4. Id, per quod aliud cognoscitur, debet esse 
notius illo: ergo si animus noster sine alio medio 
seipsum cognosceret, dicendus esset seipso notior; 
quod est ridiculum. 

R, Dicendum quod in actu conscientiae , quo 
animus seipsum cognoscit, animus non est id, ex 
cuius cognitione, velut ex principiis conclusio,, ipse 
cognoscatur ; sed id , in quo ipse cognoscitur ; et 
ita non oportet quod sit seipso notior. 

Art. 7. De veracitate intelligentiae. 

De mentis veracitate, quatenus simpliciter ap- 
prehendit, jam supra dictum est: item de eius 
veracitate, quatenus ratiocinatur, dicemus art. 0 
seq.* 1 — Hoc loco de veracitate intelligentiae, qua- 
tenus judicia immediata profert, disserere iuvat. 

Q. 1. Potestne falli mens in proferendis judiciis 
immediatae evidentiae ? 

R. Negative; nam quaevis potentia cognosci- 
tiva circa proprium obiectum non fallitur, cum 
illud ita ipsi se offert ut eius assensum necessitet ; 
secus esset et non esset potentia veri cognoscitiva. 
Atqui iudicia immediatae evidentiae tum rationalia 
tum experimentalia sese menti offerunt evidentia 
praedita (evidentia inquam rationis, si haec oriatur 
ex immediato nexu idearum; experientiae vero si 
experientia offerat et manifestet coniunctionem prae- 
dicati cum subiecto); evidentia autem assensum in- 
tellectus necessitat : ergo in judiciis immediatis 
tum rationalibus tum experimentalibus mens errare 
nequit. 

Et ad confirmationem adverte in judiciis im- 
mediatis rationalibus, praedicatum quod de subiecto 
dicitur , in ipsa analysi ideae subiecti inveniri : 
quare ad haec efformanda judicia nil aliud requi- 
ritur nisi quod mens ideam subiecti explicet, in 
cuius analysi invenitur praedicatum. Idest in iis 
proferendis non aliquid mens creat, aut aliunde 
acceptum adiungit subiecto, sed tantum relegit et 
idealiter exprimit, quod ab obiecto immediate ma- 

nifestatur. — In judiciis autem syntlieticis nil aliud 
praestare debet nisi quod analysi et synthesi sua 
ad formam evehat intellectualem id quod perce- 
ptione continetur. Idest illud unum tribuere debet 
subiecto quod evidentia immediata experimentali 
cum ipso coniungi percipit. Ergo in judiciis huiusm. 
falli nequit. 

Q. 2. Undenam igitur repetendus est error si 
in intellectu contingat ? 

R. Error, si in intellectu contingat, ex motione 
libera voluntatis repetendus est : nam intellectus 
necessitatur seu trahitur ab evidentia : ubi autem 
habetur error, evidentia eo ipso dee st; nam evi- 
dentia cum errore non copulatur : seclusa autem 
evidentia, non potest intellectus determinari ad 
assensum, cum ipse liber non sit; eo pari modo 
quo cessante causa, cessat effectus (et ita ex hac 
parte nunquam potest intellectus necessitari ad 
falsitatem): quare si adhuc profertur judicium, 
restat quod temere illud proferatur ex motione li- 
bera voluntatis. 

Itaque, ad quaestionem praesentem quod attinet 
advertendum est erroris absentiam circa huiusm. 
judicia tunc obtinere, cum mens fideliter id tantum 
affirmat aut negat, quod reapse idea quam reco- 
gitat, vel perceptio concreta sensuum aut con- 
scientiae, immediate ostendunt se includere aut ex- 
cludere. Si aliud affirmaret aut negaret , deesset 
evidentia seu non haberetur judicium per se evidens, 
sed temere prolatum; de qua tamen temeritate 
quisque non posset non esse conscius. 

Difficultates . 

* 

D. 1. Veracitas intelligentiae non ‘videtur certa; 
quomodo enim demonstrari potest nisi subaudiatur 
intelligentiae veracitas? Sic autem habetur petitio 
principii. 

R. Dicendum quod de intelligentiae veracitate 
non acquiritur certitudo vi demonstrationis proprie 
dictae (agitur enim de veritate primitiva), sed vi 
naturae ; quae tamen certitudo naturalis in scien- 
tificam convertitur ope reflexionis, qua fundamenta, 
quibus innititur, et modus quo in nobis gignitur, 
considerantur. 

D. 2 . Mens humana est fallibilis natura sua : 
ergo certitudinem praestare nequit. 

R. Dicendum quod mens humana sic ordinatur 
ad veritatem , ut ab ea non deficiat nisi per ac- 
cidens: unde natura sua non ad errorem, sed ad 
veritatem dirigitur. Ipsa vero fallibilitas per ac- 
cidens , non quoad judicia immediata , sed tantum 
circa mediata , ut infra dicemus, contingere potest. 

D . 3. Si mens errare nequit circa judicia im- 
mediatae evidentiae, quoad haec, dicenda foret in- 
fallibilis ; atqui infallibilitas competit soli Deo : 
ergo. 

R. Dicendum quod infallibilitas huiusm., quae 
competit humanae menti, non est originaria et ab- 
soluta, sed relativa et participata; et in eo consistit, 
quod licet non omnia, aliqua tamen necessario et 
sine errandi periculo mens cognoscat, qualia sunt 
principia immediatae evidentiae, et quae ratioci- 

natione legitima deducuntur. In ceteris errare po- 
test, quamvis si rite suo lumine utatur, hunc ipsum 
errorem detegere potest. 

D. 4. Ut certo constet de evidentia judiciorum 
immediatorum, debet id per normam aliquam ju- 
dicari; atqui hoc est officium non intelligentiae , 
sed rationis: ergo. 

R. Dicendum quod sicut lux alia luce non in- 
diget, qua judicetur, ita dicendum est de evidentia 
judiciorum huiusmodi; quae evidentia est lux quae- 
dam obiecti et mentis seu cognitionis, ut suo loco 
dictum est. 

D. 5. E videntia judiciorum immediatorum pendet 
ab usu attentionis et a debita mentis conforma- 
tione : ergo pendet ab aliquo tertio, 'et ideo talia 
judicia rationi subduntur. 

R. Dicendum quod dependentia judiciorum im- 
mediatorum ab attentione et a debita mentis con- 
formatione non est ab his quasi a demonstrationis 
principiis, sed tamquam ab efficientibus operationis 
principium rite dispositum. Sunt igitur conditiones 
praesuppositae, non vero principia deductionis. 

Art. 8. De veracitate rationis . 

Q. 1. Potestne imprimis mens praemissis as- 
sentiens conclusioni non assentiri? 

R. Mens praemissis assentiens conclusioni nequit 
non assentiri; et hoc duplici ex capite patet: l.° 
quia in asserendis praemissis mens implicite as- 
serit conclusionem in iis inclusam: quare si as- 
sensum praestaret praemissis quem postea conclusioni 

negaret, idem de eodem simul affirmaret et negaret; 
quod est absurdum. 

Secundo quia contra naturam mentis est a vero 
evidenti refugere ; si vero mens , dum assentitur 
praemissis, negaret assensum conclusioni, quam ex 
iis derivari conspicit , a vero evidenti refugeret : 
ergo. — Hoc posito sit 

Q. 2. Potestne mens nostra falli in deducendis 
illationibus ? 

R. Mens per se non fallitur in illationibus, seu 
judiciis mediatis, deducendis : nam deductio est natu- 
ralis actus rationis; nulla autem potentia, ut saepius 
dictum est, a naturali suo actu deficit: ergo. 

Potest tamen falli per accidens , inq. scilicet 
ratiocinationis leges rite non servet : deductio enim 
eatenus habet certitudinem , quatenus ex prae- 
missis legitime derivatur. 

Et tamen menti semper medium in promptu 
est, quo certior fiat utrum eas regulas, nec ne, 
servaverit; quod quidem medium in eo consistit 
ut reflexione sua mens perlustret iter, quod in 
ratiocinando sequuta est, scilicet resolvendo quae- 
stiones in sua principia. 

Q. 3. Ratiocinatio estne medium ad novas ve- 
ritates detegendas idoneum ? 

R. Aff. c ; mens enim per ratiocinium aut com- 
paratione principiorum inter se, novas eorumdem 
relationes dispicit; aut comparatione alicuius ideae 
cum' rebus experientia compertis videt in iis con- 
crete reperiri, quod prius in illa abstracte contue- 
batur. — Imo hoc adeo indubium est, ut nunquam 
scientiae, nisi ope ratiocinii, novis veritatibus au- 

geantur. Eevera experientia per se non praebet 
nisi casus singulares ; inductio autem vel in syl- 
logismum resolvitur, vel syllogismo nititur. 

Difficultates. 

D. 1. Videtur quod ratio non sit verax: si 
enim talis esset, nullus error in scientiis, nulla 
inter philosophos discrepantia haberetur. 

R. Dicendum quod errores qui habentur in 
scientiis, non ex defectu rationis, sed ex libertatis 
abusu repetendi sunt; ex quo fit ut plura iaciantur 
tamquam pfincipia, quae talia revera non apparent; 
vel ex praecipitatione aut alio voluntatis vitio le- 
gitimae ratiocinationis leges non serventur ; unde 
conclusiones cum principiis non connexae, vel falsis 
innixae praemissis admittuntur. Hinc etiam potis- 
simum oritur inter philosophos discrepantia. 

D. 2. Ratiocinatio a memoria pendet: sed haec 
est fallax : ergo etiam illa. 

R . Dicendum quod memoria, aeque ac quae- 
libet potentia cognoscitiva , non est fallax si rite 
adhibeatur: quare falsum est suppositum. — Dato 
autem quod quandoque errori subsit ob aliquod 
impedimentum, semper erit in rationis potestate 
ea, quae memoria refert, ad trutinam revocare, et 
ita errorem detegere. 

Ceterum non semper ratiocinando memoria uti- 
mur; nam quum conclusiones ex principiis per se 
notis proxime deducimus, tunc mens principia et 
conclusiones in iis inclusas (per modum unius) unico 
actu et tempore contuetur. 

D. 3. Ea potentia nequit esse verax quae con- 
tra naturae ordinem procedit; atqui in rationis 
processu id contingit ; nam natura a particu- 
lari ad universale, ratio contra ab universali 
ad particulare progreditur : ergo. 

R. Dicendum quod procedere a particulari ad 
universale est secundum naturae ordinem cum agi- 
tur de rebus percipiendis, quae cognitioni praebent 
initium ; non vero cum agitur de iudiciis inferendis; 
et ideo obiectio non tenet. 

D . 4. Videtur quod ratiocinium non sit medium 
ad novas detegendas veritates: nam veritas, quam 
ratiocinii conclusio continet, 1 .° iam ante nos co- 
gnoscebatur: 2.° et a nobis ipsis erat in principiis 
iam cognita. 

R. Ad l um dist. Iam ante nos cognoscebatur, 
sed non a nobis, transeat : et cognoscebatur a nobis, 
nego. — Transmisimus l am partem, quia multae 
sunt revera veritates, quae antea hominibus ab- 
solute erant ignotae, ut v. gr. quotidianus scien- 
tiarum physicarum progressus demonstrat. 

Ad 2 um iterum dist. Et a nobis ipsis erat in 
principiis iam cognita , nimirum implicite , conc. ; 
explicite subd.; quum bina principia per ratiocinii 
actum combinata sunt, seu peracto ratiocinio, conc.; 
prius, nego. 

R. 5. Instabis. Qui ratiocinium instituit, iam 
conclusionem cognoscit explicite ; et probatur. Finis 
ante media cognosci debet; sed conclusio habet ra- 
tionem finis ; ergo. 

R. Nego ant. eD8 . Ad probationem, dist, maiorem. 
Finis ante media cognosci debet quantum sufficit 

ad eligenda et adhibenda media, c. M. ; ultra hoc, 
n. M. Et concessa m. , eodem modo distinguitur 
cons. en8 

Idest ante ratiocinium cognoscenda est con- 
clusio sub ratione generica conclusionis de tali 
subiecto, cui dubium est quodnam praedicatum con- 
veniat. Et haec cognitio sufficit, ut conclusio de- 
terminata quaeri possit. 

% , 

Appendix ad quatuor praecedentes art. os 

De Scepticismo. 

Demonstrata veracitate nostrarum facultatum 
cognoscitivarum, de scepticismo facile erit iudicium 
ferre. Pauca igitur de ipso dicenda sunt. 

Q. 1 . Quid est scepticismus et quosnam habuit 
Auctores ? 

R. Scepticismus est error ponentium, nil a nobis 
posse certo cognosci, eo quod media homini ad co- 
gnoscendum data certitudinem gignere nequeunt. 

Auctores scepticismi inter veteres habentur 
Pyrro (ex quo pyrronismi nomen) , et Sextus co- 
gnomento empiricus , qui omnium maxime scientifico 
apparatu, si ita loqui fas est, scepticorum causam 
defendendam suscepit. Inter recentiores illum plus 
minus professi sunt Baylius , Hume, Kant, Fichte 
aliique e postrema schola sophystarum transcen- 
dentalium. 

Q. 2. Quotuplex est scepticismus? 

R. Scepticismus est duplex, nempe particularis 
et universalis. Particularis est, qui non de om- 

nibus dubitat, sed vel de rebus tantum sensu 
perceptis, vel de solis obiectis naturalibus, exclusis 
iis, quae auctoritate divina firmantur : universalis 
contra in eo est ut omne reiiciat certitudinis 
principium, atque ideo dubia omnia ac incerta 
declaret. 

Porro scepticismus particularis iam suo loco 
superius refutatus est, et data opportunitate ul- 
terius refutabitur. — Hic scepticismus universalis 
# impetendus est. 

Q. 3. Potestne ergo admitti scepticismus ex 
vera animi sententia? 

R. Scepticismus ex vera animi sefttentia non 
solum admitti nequit, sed imo chimaera est aut 
certe delirium. Et sic probatur. 

Quod ex necessitate naturae procedit, removeri 
nequit: atqui huiusmodi est certitudo quoad obiecta 
quae ab aliqua facultate vel immediate percipiun- 
tur, vel ex principiis legitima ratiocinatione infe- 
runtur. Revera omnis potentia sicut necessario 
movetur a proprio obiecto ipsi sufficienter propo- 
sito, ita in eius adeptione necessario conquiescit: sed 
certitudo est huiusmodi mentis quies in cognitione 
obtenta: ergo mens nequit non consequi perceptio- 
nem veritatis et certitudinem. — Et hinc efficitur 
ut ii omnes, qui scepticismum profitentur, sibimet 
passim, in praxi saltem, contradicant. 

Q. 4. Quomodo probatur scepticos universales, 
non solum operatione profiteri certitudinem quam 
verbis negant, sed etiam sibimet dissidere , qua- 
tenus in oppugnatione ipsa dogmatismi se dogma- 
ticos faciunt? 

R. Sic probatur. Sceptici in oppugnatione do- 
gmatismi ratione tamquam veri pedissequa continue 
utuntur; deinde dum asserunt nos in omnibus de- 
cipi , cunctasque nostras cognitiones inania esse 
phantasmata, non paucas statuunt veritates, v. gr. 
sui existentiam, facultates cognoscendi, deducendi, 
repraesentationes diversarum facultatum etc. etc., 
quas profecto non possent dictitare fallaces nisi 
has subaudirent 

Quin imo scepticismi adsertores in ipsa dubi- 
tatione quam adstruunt , veritatem includant ne-* 
cesse est: nam eo ipso quod dubitant, indubie 
statuunt veram esse hanc propositionem « de om- 
nibus dubitandum esse ». Atqui eo ipso veritatem 
dari generatim subaudiunt : ergo. — Apposite S. 
Augustinus: « Regulam ipsam, quam vides, con- 
cipe hoc modo : omnis qui se dubitantem intelligit, 
verum intelligit, et de hac re quam intelligit, 
certus est. De vero igitur certus est. Omnis igitur 
qui dubitat utrum sit veritas , in se ipso habet 
verum unde non dubitet; nec ullum sine veritate 
verum est. Non itaque oportet eum de veritate 
dubitare qui potuit undecumque dubitare. » (Lib. 
De vera religione c. 37. n. 73.). 

Similiter ex ipsa dubitatione, quam sceptici 
tuentur, ostendi potest eos conscientiae testi- 
monium inconcussum habere. Hoc autem admisso, 
de scepticismo actum est. Perbelle iterum Augu- 
stinus : « nam et nos sumus, et nos esse novimus 
et id esse et nosse diligimus. In his autem tribus 
nulla nos falsitas verisimilis turbat. Non enim ea, 
sicut illa quae foris sunt, ullo sensu corporis tan- 

gimus... sed sine ulla phantasmatum imaginatione 
mihi esse me, idque nosse et amare , certissimum 
est. Nulla in his veris Academicorum argumenta 
formido dicentium: quid si falleris? Si enim fal- 
lor, sum: nam qui non est, utique nec falli potest; 
ac per hoc sum, si fallor. Quia ergo sum si fallor, 
quomodo me esse fallor, quando certum est me 
esse si fallor? (De Civ. Dei, lib. II, c. 26). 

Quod si conscientiae etiam testimonium de- 
trectabunt, tunc ex alia parte destruetur systema, 
iquatenus labefactata conscientia, ipsa etiam corruet 
dubitatio: ergo quocumque se vertent, proprium 
systema diruent. 

Q. 5. Estne possibilis disputatio cum homine, 
qui perfectum seepticismum sive sincere, sive si- 
mulate profiteatur ? 

E. Negative; nam omnis disputatio principiis 
certis inniti debet, imprimisque illi, quo veritatem 
certo nos posse assequi statuamus. Atqui scepticus 
universalis tum hoc , tum quidquid ad veritatem 
pertinet non admittit: ergo. 

Quapropter quoad disputationem cum scepticis, 
haec attente retine: si ipsi aliqua tamquam firma 
et indubia, seque in vigilia et sanos esse concedunt, 
ac proinde perfectum pyrronismum non sequuntur, 
tunc ex iis quae admittunt, rile coargui poterunt, 
demonstratione saltem ad hominem. Sin contra 
omnino de omnibus dubitare se profitentur, obser- 
vandum erit utrum ludicre an. serio id dicant; et 
si ludicre dicunt, ludicre etiam irridendi sunt ; sin 
autem serio, tunc non philosopho, sed medico, ut 
curentur, tradendi erunt, tamquam mentis egeni. 

Difficultates. 

D. 1. Scepticismus videtur esse probandus: pru- 
dens est enim de omnibus dubitare ut ita error 
omnis et praeiudicium vitetur. Nam qui de om- 
nibus dubitat, ab omni errandi formidine vivit 
securus. 

R. Dicendum quod prudentia non docet dubi- 
tandum de omnibus, nempe etiam de certissimis 
veritatibus, quae vel immediate patent , vel ra- 
tiocinatione legitima deducuntur ; sed de incertis 
tantum: in his enim, non vero in illis aliquis error 
timendus est. — Insuper admitti nequit quod qui 
de omnibus dubitat, ab omni errandi formidine sit 
securus ; in hoc enim is maxime errat quod de iis 
quoque dubitat, de quibus dubitare non licet; du- 
bium autem universale est omnium errorum maximus. 

D. 2. Demonstrari nequit veritatem esse : ergo 
de eius existentia dubitandum est. 

R. Dicendum quod veritatis existentia est ali- 
quid per se notum, et omnis cognitionis principium; 
et consequenter existentia veritatis demonstratione 
non eget, sed ad summum reflexa explanatione. 

D. 3. Scepticus universalis refutari nequit: 
ergo eius status immobilis est, ac proinde* verior. 

R. Dicendum quod scepticus universalis refu- 
tari nequit, non quia sit optima eius conditio (cum * 
in pura negatione quoad veritatem versetur), sed 
quia rationi nuncium misit ; hinc est quod nulla 
ex parte veritas illi ostendi potest. 

CAPUT m. 

De veritatis criterio. 

Hactenus de veritate et de mentis humanae 
statibus quoad ipsam, nec non de mediis, quae 
nobis suppetunt ad veritatem assequendam: nunc . 
de veritatis criterio disserendum est. 

Q. 1. Quid est criterium veritatis ? 

R. Criterium seu iudicatorium, iuxta vim no- 
minis, est instrumentum seu medium iudicandi. 

Q. 2. Quotuplex est criterium? 

R . Criterium est duplex; nempe criterium per 
quod , et criterium secundum quod. 

Criterium per quod est ipsa facultas , qua de 
veritate iudicamus ; nimirum intellectus latissime 
sumptus, seu tam intuitivus quam discursivus; de 
cuius veracitate iam supra egimus, nec ulli amplius 
controversiae dat locum. — Criterium vero secun- 
dum quod est id, a quo rationem iudicandi petimus, 
seu ad quod in iudicando respicimus, seu est ratio 
productiva assensus ; aut etiam principium vel ratio 
quae in nobis certitudinem parit; quae nos certiores 
reddit de veritate iudiciorum nostrorum. 

Q. 3. Quotuplex est criterium secundum quod ? 

R. Criterium secundum quod iterum est duplex, 
nimirum intrinsecum et extrinsecum. Quandoque 
enim propositioni alicui cssentimur propter eius 
evidentiam intrinsecam y quae nobis affulget; et talis 
eius cognitio praebet certitudinem scientificam : 

quandoque vero assentimur propositioni alicui pro- 
pter motiva extrinseca , quae propositionem illam 
evidenter credibilem faciunt, etsi rationem intrin- 
secam illius veritatis minime intueamur; et co- 
gnitio huiusm. praebet certitudinem fidei sive 
divinae sive humanae. 

Q. 4 . Quomodo haec tractatio dividitur? 

R. Tractatio haec ita dividitur, ut l.° decri- 
terio interno : 2.° de criterio externo sermonem 
faciamus. 


Art. 1. De criterio interno. 

Circa supremum et tempore primum criterium 
veritatis internum non eadem fuit philosophorum 
sententia. Alii enim criterium vere internum pe- 
nitus negaverunt; alii contra, illud quidem asse- 
rentes, criterium tamen falsum aut defectuosum, 
etsi internum, proposuere. — Quare hic l.° expo- 
nenda sunt atque refutanda eorum systemata, qui 
internum criterium excludunt : 2.° existentia seu 

t 

necessitas alicuius criterii interni veritatis con- 
stabilienda est. Quibus peractis, 3.° erunt referendae 
ac refellendae sententiae eorum, qui criterium ali- 
quod defectuosum, internum licet^ propugnarunt: 
4.° tandem doctrinam veram circa supremum et tem- 
pore primum criterium veritatis internum expo- 
nemus ac confirmabimus. — Primo autem muneri 
satisfacient tres priores §.* : 2.° quartus; 3.° tres 
sequentes: 4°, octavus et ultimus. 

§. 1. De doctrina Huetii circa supremum 
veritatis criterium . 

Q. 1. Quid docuit Huetius circa supremum et 
tempore primum veritatis criterium ? 

R. Circa supremum et tempore primum veritatis 
criterium Huetius docuit, illud non posse esse . 
nisi divinam revelationem; ipse enim nil omnino a 
nobis certi, nisi vi eiusdem divinae revelationis, 
haberi posse putavit. 

Itaque is excludit criterium supremum inter- 
num , qui in re rationi nostrae extrinseca illud 
collocat. 

Q. 2 . Quid de hac doctrina dicendum est? 

R. Dicendum est divinam revelationem esse 
non posse nec unicum nec tempore primum veri- 
tatis criterium. 

Et probatur l a pars, nempe quod divina re- 
velatio non sit unicum veritatis criterium. Id, quod 
per se non praebet nisi fidem, nequit esse unicum 
veritatis criterium ; secus de scientia omnino actum 
esset; nam per fidem obiecta non intuemur, sed 
credimus : sed divina revelatio per se non praebet 
nisi fidem: ergo. 

Praet. illud nequit esse unicum veritatis cri- 
terium , quod per se notitiam certam veritatis 
aliunde habitam postulat: atqui divina revelatio 
ita se habet : ipsa enim tamquam certa haberi ne- 
quit, nisi nostra saltem existentia, et existentia Dei 
eiusque veracitas praesumatur; quae veritates, si 

praesumuntur, ‘nonnisi per aliud eriterium compa- 
rari possunt : ergo. 

Et hinc etiam patet 2 a pars, nimirum divinam 
revelationem esse non posse eriterium primum quoad 
tempus. Eevera nequit esse veritatis eriterium pri- 
mum , quoad tempus , illud cuius usus praeviam 
aliarum veritatum certitudinem requirit : atqui re- 
velatione divina uti non possumus , nisi eam ho- 
minibus illuxisse et ab omni falsitate esse liberam 
iam ante sciamus (quod nisi mediante alio criterio, 
ut patet , scire nequimus) : ergo praeter divinam 
revelationem necessario aliud veritatis eriterium, 
quod tempore illam praecedat, agnoscendum est. 

§. 2. De doctrina Lamennesiana circa 
supremum veritatis eriterium. 

Q. 1. Quid docuit Felicitas De-Lamennais circa 
supremum veritatis eriterium ? 

E. Felicitas De-Lamennais circa supremum 
veritatis eriterium docuit, fulcrum totius certitu- 
dinis, quoad nos, in auctoritate et consensu generis 
humani (quem sensum communem appellat) repo- 
nendum esse. — Statuit enim rationem indi vidua- 
lem ad divbitandum solummodo idfmeam esse, nec 
quidquam posse perse cum certitudine acquirere. — 
Unam itaque eamque infallibilem veritatis regulam 
esse consensum humani generis, cuius testimonium 
ipsius Dei testimonium est; quatenus ratio uni- 
versalis verbo manifestata est verbum Dei ipsius, 
primitiva quadam revelatione una cum sermone 
homini communicatum. 

* Q. 2. Quid de hac doctrina dicendum est? 

R . Haec doctrina nullo modo probari potest; 
l.° quia falso prorsus nititur fundamento, nempe 
essentiali fallibilitati omnium facultatum nostrarum 
cognoscitivarum; quod quam longissime aberret a 
veritate, iam supra capite praecedente, ubi de ea- 
rum facultatum veracitate egimus, satis ostensum 
est. 

Secundo quia mutuo pugnantia iungere invicem 
frustra contendit. In hac enim sententia ponuntur 
universi homines et scire et discere ac docere 
posse, sublata illis antea facultate ipsa sciendi, 
ac discendi , nec non docendi : quomodo enim ho-^ 
mines assererent cum certitudine id de quo du- 
bitarent? Aut quomodo responsa aliorum colli- 
gerent, eorumque sensa cum certitudine asseque- 
rentur , si discentes omnes essentialiter * essent 
fallibiles ? Sic ergo criterium huiusm. se ineptum 
prodit tum ex parte eorum, qui universalem con- 
sensum praebent, tum ex parte eorum, qui illum 
communem consensum colligunt. 

Nec in medium afferre iuvat divinam revela- 
tionem : eam enim esse non posse primum , quoad 
tempus, criterium, iam ex praecedente §.° abunde 
patet. 

Ceterum ex principiis ipsis Domini De-Lamen- 
nais eiusdem criterium funditus evertitur: nam iuxta 
ipsum, illud est unice ac certe veritatis supremum 
criterium, quod tale esse communis dictat consensus: 
atqui consensus communis non in communi con- 
sensu criterium veritatis supremum reponit; nam 
universalis consensus ultro fatetur, posse homines 

veritates non paucas, v. gr. existentiam propriam, 
cum certitudine acquirere absque medio universalis 
consensus: ergo. 

Tandem illud non potest esse unicum et su- 
premum veritatis criterium, ex quo maior pars 
hominum in perenni dubio relinqueretur, et vi cuius 
eruditissimi tantum aliquam certitudinem, eamque 
solum post longum tempus et labores innumeros 
adipisci possent : atqui ita est de criterio Lamen- 
nesiano ; ex quo sapientes dumtaxat, et post longum 
tempus et studium et quoad pauca scibilia, quid 
circa ipsa senserit humanum genus vel nunc tem- 
poris sentiat, vix detegere possent: ergo. 

Brevius : criterium Lamennesianum non re- 
spondet necessitati humanae naturae ; ergo nequit 
esse criterium veritatis supremum et unicum. 

§. 3. De doctrina scholae sentimentalis 
Germaniae circa supremum veritatis criterium . 

% 

Q. 1. Quid docet schola sentimentalis Germaniae 
circa supremum veritatis criterium? 

R . Schola sentimentalis Germaniae, auctore 
Iacobi , normam veritatis supremam in affectiva 
animi propensione reperiri opinatur. 

Doctrina huiusmodi fructus est scepticismi et 
desperationis cuiusdam, qua rationi diffidentes eius- 
dem Auctores, in iis praesertim quae vim sensuum 
excedunt, ad interiorem quemdam animi sensum 
et affectionem, velat ad anchoram, confugiunt; et 
tamquam verum habendum esse dicunt, quod af- 
fectus interior tum approbat tum propensione qua- 
dam amplectitur. 

Q. 2. Estne probanda doctrina buiusmodi ? 

R. Doctrina huiusm. nullo modo probari potest. 
B e vera assensus mentis nostrae, utpote qui est a 
subiecto rationali, alicuius rationis aut moti vi cogni- 
tione eget, a quo determinetur: cum enim operatio 
specifica semper naturae respondeat subiecti ope- 
rantis, absurde poneretur, subiectum intelligens 
alicui propositioni adhaerere, quin rationem, quae 
eius assensum iustificaret, reapse cognosceret. Atqui 
affectus animi caecus est, ideoque nullum motivum 
percipere potest, quo determinetur reapse ad as- 
sensum, et quo assensus eiusm. actio fiat respondens 
naturae subiecti intelligentis : ergo impossibile 
prorsus est in affectu supremum veritatis criterium 
reponere. 

Insuper si affectus necessitate iis obiectis ipsi 
adhaeremus, ad quae affectivus impetus urget, quid 
inde ? Consequiturne idcirco ea esse vera quibus 
adhaeremus ? Necessarium quidem ita credere no- 
bis erit; sed utrum reipsa obiecta vera in se sint, 
nos absolute semperque latebit. 

Praeterea criterium veritatis aliquid obiectivum 
et immutabile praebere debet ; nam veritas est ab- 
soluta et eadem pro omnibus.* atqui affectus est 
maxime subiectivus; variatur enim pro varietate 
subiecti, seu pro eius physica constitutione, phan- 
tasia, aetate, cupiditatibus, praeiudiciis etc.: ergo. 

Tandem id nequit esse rationis norma, quod 
a ratione ne deerret , [temperari debet : atqui 
affectus talis est; ipse enim, utpote caecus, guber- 
nari a ratione debet, ne plurium errorum origo 
fiat et radix: ergo. 

§. 4. De necessitate alicuius interni 
criterii veritatis. 

i 

Q. U. Estne necessario admittendum aliquod 
veritatis internum criterium? 

R. Internum aliquod veritatis criterium neces-, 
sario admittendum est. Revera nos de rebus non 
modo fidem habemus, sed etiam scientiam, nimirum 
notitiam, quae certitudine simul et evidentia fruitur: 
atqui huiusm. notitia evidens rerum haberi nequit 
nisi obiectum propriis et internis momentis fultum 
proponatur, ac proinde non per externum quoddam 
criterium, sed per normam intrinsecam iudicetur: 
ergo criterium veritatis internum necessario ad- 
mittendum est. 

Praeterea intellectus est facultas idonea ad ve-; 
ritatem intime scrutandam: ergo si veritas rite 
intellectui proponatur, nequit eidem non apparere: 
sed obiectum quod apparet et se manifestat facultati 
cognoscitivae, hoc ipso iudicatur per normam ali- 
quam; ergo. 

Sic itaque aliquod veritatis internum criterium 
necessario admittendum est. 

Quoniam vero, ut supra diximus, non omnes 
qui internum criterium admittunt, circa rem tan- 
dem in qua reponendum est, conveniunt; hinc 1/ 
systemata erronea circa hanc materiam afferemus 
et refutabimus; deinde in quo criterium veritatis 
internum revera ponendum sit, declarare et confir- 
mare curabimus. 

§.5. De criterio Cartesiano. 

Q. 1 . Quid docuit Cartesius circa supremum 
veritatis criterium ? 

E. Cartesius docuit supremum veritatis criterium 
esse ideam rei claram et distinctam ; ita ut cri- 
terium eiusm. non sit nisi affectio subiecti et qua- 
litas cognitionis, et, quod consequens est, subiecti vum. 

Q. 2 . Quid de hoc criterio Cartesiano dicen- 
dum est? 

E. Criterium Cartesianum nullo pacto admitti 
potest. Eevera criterium causa est seu principium, 
quod certitudinem gignit; vel etiam est id, per 
quod intellectus quiescit in veritate. Atqui non 
perceptio id praestat, sed ipsa veritas intellectum 
irradians ; dum contra perceptio clara et distincta 
effectus est ipsius veritatis intellectum irradiantis, 
et non ipsa veritas intellectum irradians. 

Et declaratur. Obiectum proprie id est quod 
entitate sua debito modo intellectui proposita rapit 
et cogit intellectus assensum : non secus ac, quoad 
sensum, cibus est id, quod pascit ac quiescit po- 
tentiam gustus; nam veritas intellectui est cibus. 
Equidem obiectum ut vim huiusm. exerceat, percipi 
debet et clare percipi; quemadmodum cibus op- 
portune applicandus est sensui gustus, ut eius 
quietem determinet; sed semper tamen obiectum 
est, quod intellectui vim facit, entitate sua et ve- 
ritate : entitate sua , inquam , cuius iunctio cum 
intellectu, mediante actu cognoscitivo , pascit et 
explet eius potentiam. Quapropter perceptio clara 

et distincta requiritur quidem tamquam conditio 
sine qua non\ non vero ut causa efficiens, neque 
ut ratio formalis , quae certitudinis principium 
constituit. 

Itaque vel in hypothesi quod omnis idea clara 
et distincta semper iungatur cum veritate, syste- 
ma Cartes i falsum est. Quemadmodum enim falso 
diceretur : radius solis semper cum sole coniungitur; 
ergo radius est causa solis: sic falso pariter af- 
firmaretur : idea clara semper coniungitur cum ve- 
ritate ; ergo idea clara est causa seu regula ve- 
ritatis. Et sane claritas cognitionis ipsane est 
principium aut regula reali tatis et veritatis obiecti, 
an ex adverso obiecti realitas id est, quod entitate 
sua, menti opportune apparente, determinat cogni- 
tionem claram, eoque clariorem quo convenientius 
obiectum ipsum proponitur ? Profecto hoc postre- 
mum dices ; non secus ac vere assereres splendo- 
rem solis determinare visionem claram , et non 
viceversa claritatem visionis determinare splendo- 
rem solis. . 

Quae omnia sic aliis verbis et brevius expri- 
mes. Veritas est mensura cognitionis humanae (in 
rebus naturalibus) , et non e contrario cognitio 
humana est mensura veritatis. At vero Cartesiana 
sententia cognitionem humanam facit mensuram 
veritatis eamque ita aequiparat cognitioni divi- 
nae f nam quemadmodum dicimus , rem aliquam 
esse veram, prout conformis est intellectui divino, 
sic dicere oporteret, propositionem aliquam esse ve- 
ram vel falsam, prout esset vel non esset confor- 
mis cognitioni humanae. Et sane non licet Cartesio 


212 LOG. MAIOIl. C. III. A. I. 

dicere, lianc vel illam propositionem esse veram 
vel fallam,- quia res est evidens, sed tantum quia 
sic et non aliter sibi videtur. * 

Et haec quidem in ipsa hypothesi, quod omnis 
idea clara et distincta, ut supra diximus, continuo 
vera praesupponatur. At, characteribus omnibus 
absolutis et obiectivis in Cartesiano systemate de- 
ficientibus, quo pacto id tandem constabit? Ideae 
omnes, quae clarae et distinctae putantur, eruntne 
semper proprie ac vere tales? An forte impossi- 
bile est ut quae huiusmodi mihi apparent, non ita 
sint nisi effimere ac apparenter? — Insuper quo- 
modo eos coarguam, qui forte ideas quas ipse claras 
voco, obscuras praedicent? 

Quae iterum brevius aliis verbis sic exprimi 
possunt. Criterium veritatis nequit constitui in re 
mutabili et abusui valde obnoxia : atqui idea clara 
et distincta Cartesii reapse est huiusmodi; hanc 
enim (criterio obiectivo deficiente) quisque pro 
lubito aut illusione mentis iactare posset quoad 
rem falsam, aut inficiari quoad veram : ergo. 

§. 6. De doctrina Qaluppii circa supremum 
veritatis criterium. 

t 

Q. 1. Quid docuit Galuppius circa supremum 
veritatis criterium? 

R. Galuppius docuit supremum veritatis •cri- 
terium in conscientiae testimonio reponendum esse. 

Q. 2. Potestne probari sententia huiusmodi? 

R. Sententia huiusm. probari nequit:. l.° quia 
ipsum conscientiae testimonium debet norma aliqua 
iudicari; ideoque esse non potest criterium primum. 

Secundo quia criterium universale et ultimum 
veritatis per se pertinere debet ad cognitionem tum 
reflexam , tum directam : respicere debet non su- 
biectum tantum, sed etiam, imo primitus, obiectum, 
et quidem non quoad solam existentiam , sed ma- 
xime quoad essentiam . Atqui conscientiae testi- 
monium de factis tantum internis nos certos reddit, 
et existentia cogitationum, quibus afficimur : unde 
actus est qui reflexione constat, solius experientiae 
ambitu coercetur, atque ad subiectum ipsum co- 
gitans totus, quantus est, refertur: ergo. 

§. 7. De doctrina Malebranchiana, Rosminiana, 

et Giobertiana circa supremum veritatis 

criterium . 

• 

Q. 1 . Quid docuerunt Malebranche, Rosmini 
et Gioberti circa supremum veritatis criterium ? 

R. Malebranche, utpote qui omnia in Deo a no- 
bis perspici assereret, supremum veritatis criterium 
rationes aeternas divinae mentis esse docuit. 

Rosmini illud reposuit in idea entis possibilis ; 
Gioberti in idea entis realis. 

Q. 2. Quid de huism. sententiis dicendum est ? 
* R. Dicendum quod sententiae huiusm. tum expe- 
rientiae tum rationi repugnant. — Experientiae qui- 
dem; quia iuxta hasce respective sententias, mens 
nostra, ut rei alicuius certitudinem assequeretur , 
deberet sic procedere. Scilicet, proposito obiecto, 
statim ad eius typum vel in divinis ideis, vel in actu 
creante, vel in idea entis possibilis deligendum re- 
currere deberet; ac post eius comparationem cum re 

iudicanda, sic ipsi esset ratiocinandum: quidquid e 
rebus creatis convenit typo in divinis ideis vel in 
ente reali aut possibili relucente, verum est : atqui 
hoc obiectum reapse illi typo convenit; ergo est 
verum ac proinde in eius cognitione possum secure 
conquiescere. At vero id nullo modo contingit ho- 
minibus , qui non modo eorum typorum visionem 
non experiuntur, sed ad eorum existentiam dete- 
gendam nonnisi ratiocinio quoad typum Malebran- 
chianum e£ Giobertianum , et abstractione a sin- 
gularibus quoad Rosminianum, se adduci sentiunt : 
ergo. 

Rationi vero repugnat quam maxime , ut in 
psychologia, ubi de origine idearum agemus, fuse 
demonstrabimus. — Hoc unum hic adnotare sufficiat, 
haec omnia systemata ex ignoratione naturae fa- 
cultatis cognoscitivae ortum sumere. Nam facultas 
cognoscitiva hoc ipso quod obiectum proportiona- 
twm praesens habet , ipsi adhaeret et in eo con- 
quiescit , cum eo pervenerit quo tendebat. — 
Quia vero haec quies, non a deliberatione quapiam, 
sed a constitutione et natura ipsius facultatis pro- 
cedit (nam in omni mobili cessat motus, adepto 
termino); hinc facultas cognoscitiva, non ratioci- 
natione aut collatione uti debet cum typo aliquo, 
ut dicat: ergo quiescamus; sed plane conquiescit 
pondere ipso, quo fertur ad obiectum sibi congruum: 
ergo non anticipatio aut usus typi cuiusdam ad 
certitudinis genesim explicandam requiritur, sed 
sufficit proportio naturalis facultatis cum obiecto , 
et huius actualis adeptio. 

§. 8. De vera doctrina circa supremum 
veritatis criterium. 

Q. 1. In quo igitur supremum veritatis cri- 
terium reponendum est? 

R. Supremum veritatis criterium in evidentia 
rei obiective et ontologice spectat % reponi debet , 
ut iam ex praedictis arguitur et mox probabi- 
mus. 

Attamen priusquam quaestionem aggrediamur, 
quid proprie pro hac evidentia obiective et onto- 
logice spectata intelligatur, dicendum est. 

Itaque adverti imprimis debet quod evidentia, 
iuxta vim nominis, nihil est aliud nisi obiecti per- 
spicuitas, seu eminens quaedam ac prominens vi- 
sibilitas, qua obiectum quasi ultro se porrigit 
intuendum. — Quae visibilitas triplici ex capite 
oritur, nempe l.° ex realitate ipsa obiecti: 2.° ex 
opportuna lucis copia, quae obiectum illustret: 3.° 
ex actu, quo obiectum luce sua vimvisivam per- 
cellit. 

Atqui haec tria , ut patet ,' ad intelligibilia o- 
ptime extenduntur. Nam et in iis tria illa inveniun- 
tur elementa; hoc est l.° rei veritas, quae respondet 
realitati: 2.° motiva veritatem per se notam vel 
rite demonstratam manifestantia, quae respondent 
luci : 3.° ipsa manifestatio motivorum intellectui , 
quae respondet actioni lucis in sensum visus. 

Et hinc consequenter habes, ^quod evidentia est 
in obiecto , et intuentem afficit, et a visione distin- 
guitur, ut causa ab effectu. 

Unde argues tandem evidentiam obiective et on- 
tologice spectatam non esse nisi obiecti realitatem % 
quatenus menti fit praesens et innotescit. — Fit 
praesens, inquam, et innotescit: evidentia enim 
quae criterium sit veritatis, necessario talis est 
ut ad cognoscentem referatur: nam mens a rea- 
litate ac veritate obiecti moveri nequit, nisi ab ea 
rapiatur; rapi autem ab ipsa nequit, nisi menti 
manifestetur. 

Q. 2. Quomodo, hisce praeiactis, probari potest 
criterium veritatis, in genere inspectum, esse ipsam 
rei evidentiam obiective et ontologice spectatam? 

R. Sic probatur; idest l.° ex loquendi usu, qui . 
duo praedicta confirmat, nempe evidentiam esse 
in obieeto, non in subiecto, et veritatem fieri ne- 
cessario intelligibilem evidentia . Dicimus enim, 
quoad l. om , veritatem, falsi tatem, propositionem, 
demonstrationem, imo meritum, periculum, innocen- 
tiam, crimen, iniuriam esse evidentem, hoc est evi- 
dentes esse propositiones, in quibus haec asseruntur: 
at nemo dicit, ego sum evidens, quemadmodum 
dici ex adverso solet, ego sum percipiens, certus, 
dubius, quia istae sunt affectiones subiectivae. Huc 
quoque pertinent illa : sentire vim evidentiae, evi- 
dentiam percipere, evidentiae resistere et alia hu- 
iusmodi. — Item, quoad 2. um , dicimus : nos cogi ab 
evidentia, evidentiam insilire in oculos, vel nolen- 
tem convincere etc. — Et hinc fit ut homines re- 
prehendant et obiurgent eos quibuscum loquuntur 
aut disputant, si eos videant non intelligere quod 
evidens est, quia nempe est impossibile id non in- 
telligi. Et hinc etiam contingit ut homines de- 

clinare se putent onus demonstrandi quum dicunt : 
hoc est evidens : ergo ex communi loquendi usu 
evidentia obiective et ontologice considerata est 
supremum veritatis criterium. 

Probatur 2.° ratione. Ex obiecti manifestatione 
gignitur naturaliter certitudo (intrinseca) ; eam 
enim manifestationem consequitur quies resultans 
in potentia ex eo quod suum terminum attige- 
rit, seu (hic) obiectum perceperit. At vero hic ef- 
fectus (certitudo) causam subaudit : quidnam erit 
igitur causa huiusmodi? Causa huiusmodi, scilicet 
criterium, erit id, quod in ea manifestatione ex- 
torquet et regit mentis assensum ; atqui id quod 
in tali manifestatione extorquet et regit mentis 
assensum non est aliud, nisi ipsa entitas obiecti, 
quatenus menti fit praesens et innotescit; quae 
quidem obiecti entitas menti praesens non est aliud 
nisi evidentia obiective et ontologice considerata, 
ut dictum est: ergo. 

Et sane, si sedulo investigemus motivum, quo 
adducimur ad assensum certum in quovis iudicio 
praestandum, videbimus profecto in evidentia on- 
tologice inspecta consistere; ad eam enim respi- 
cimus in iudicando, et ex ipsa rationem petimus 
iudicii , quod proferimus. Kevera veritas , cui ex 
motivo interno assentimur, vel est aliquid per se 
pafens, vel aliquid ratiocinatione deductum. In l.° 
casu, veritas per se patens non aliter menti sa- 
tisfacit, nisi quatenus intuenti animo semetipsam 
evidenter offert; in altero, motivum assensus est 
principium immediate notum, cum quo veritas illa 
evidenter connectitur. Ergo in utroque casu entitas 

ipsa rei, prout perspicua menti fit, seu evidentia 
obiective et ontologice spectata , est ratio , quae 
certitudinem in nobis parit. 

Difficultates. 

D. 1. Videtur quod evidentia non sit criterium 
veritatis : huiusmodi enim criterium confunderetur 
cum Cartesiano. 

R . Dicendum quod evidentia in sensu exposito 
distinguitur a criterio Cartesiano ut obiectivum 
distinguitur a subiectivo. Revera Cartesiani evi- 
dentiam sumunt subiective et psychologice , idest 
quatenus confunditur cum idea mentis clara et 
distincta, et vim quamdam ineluctabilem exerit in 
animo. At nos evidentiam sumpsimus obiective et 
ontologice, nimirum pro obiecti ipsius realitate et 
veritate , quae vim habeat se manifestandi intel- 
lectui, et actu hanc manifestationem exerceat. 
Unde doctrina Cartesii absurdam Protagorae sen- 
tentiam renovat statuentis scientiam nostram esse 
mensuram obiecti ; dum nostra e contrario obiectum 
facit mensuram scientiae. Hoc autem dumtaxat 
modo scientiae valor potest esse absolutus, et 
scientia eadem haberi apud omnes. 

D. 2. Si nomine evidentiae intelligitur ipsa 
veritas obiecti , quatenus menti patet , tunc pro- 
positio affirmans criterium veritatis esse evidentiam, 
aequivalet huic: veritas est criterium veritatis; 
quae propositio tautologiam involvit. 

R. Cum distinctione : aequivalet huic « veritas 
obiectiva est criterium veritatis subiectivae, con- 
cedo ; veritas obiectiva est criterium veritatis obie- 

ctivae , nego. Scilicet quando quaerimus criterium 
veritatis, loquimur de ratione quae in nobis cer- 
titudinem pant , seu quae nos certiores reddit de 
veritate iudiciorum nostrorum ; non autem de ve- 
ritate rei, cuius criterium et norma est divina 
idea, cui illa per se et essentialiter conformatur. 

D. 3. Evidentia potest esse vera vel falsa: 
ergo nequit esse criterium veritatis. 

R. Cum distinctione : evidentia sumpta in sensu 
subiectivo et psychologico potest esse vera vel falsa, 
transeat; sumpa in sensu obiectivo et ontologico, ne- 
go: sic enim notas ipsas obiecti, quod percipimus, 
contuemur, et erroris periculum omnino vanescit. 
Et sane vel agitur de evidentia immediata, vel de 
mediata. Prima respicit factum per se praesens, vel 
propositiones in quibus praedicatum est identicum 
cum subiecto; et in his mens non fallitur, ut supra 
dictum est. Si vero evidentia est mediata, tunc etiam 
error nequit intercedere, si ratiocinium ad truti- 
nam revocetur, et illatio in principia, a quibus de- 
ducitur, resolvatur. 

Art. 2. De criterio veritatis externo. 

Q. 1 . Estne admittendum aliquod externum 
criterium veritatis *? 

R. Criterium aliquod veritatis externum neces- 
sario admittendum est; nam plura sunt quae ca- 
ptpm nostrum omnino excedunt, quaeve locorum 
dissociatio , aut temporum lapsus nobis absentia 
facit. Haec vero aliter scire non possumus, nisi 
ex aliorum, qui ea noverint, testimonio. Et hinc 

a natura insita nobis est propensio quaedam ad 
fidem ceteris adhibendam; et hinc etiam habetur 
externum veritatis criterium , nimirum testantis 
auctoritas, quae in certis rerum adiunctis ad ple- 
nam certitudinem nos adducere potest. 

Q. 2. Quid est igitur testis et quotuplex : quid 
pro testificatione vel testimonio intelligitur ? 

R . Testis est, qui aliquid, tamquam a se co- 
gnitum, alteri quocumque signo manifestat. 

Quum de factis agitur, duplex est, oculatus 
vel auritus, prout propriis oculis, vel ex aliorum 
narratione rem cognovit. 

Testificatio vel testimonium est ipsa actio, qua 
testis rem testatur. 

Q. 3. Quid est, et quid producit testis au- 
ctoritas ? 

R. Testis auctoritas est vis fidem imponendi; 
seu est vis testificationis, qua testis movet ad as- 
sensum rei assertae. 

Producit vero fidem , quae est assensus , quo 
vera esse tenemus, quae dicuntur, propter dicentis 
auctoritatem. Hic autem assensus potest esse certus 
vel tantum probabilis prout excludit vel non ex- 
cludit omne dubium. 

Q. 4. Undenam vis oritur auctoritatis? 

R. Vis auctoritatis evidenter ex scientia rei 
enarratae, quam testis possidet, et ex eius vera- 
citate repetenda est. 

Q. 5. Quotuplex est testificatio seu testimonium? 

R . Testimonium, si spectes personam testantis, 
est duplex , divinum nempe et humanum . Potest 
enim Deus, et possunt homines nos docere quae 

sciunt, ac nos ignoramus. — Si vero testimonii 
materiam consideres, tunc aliud dicitur dogmati- 
cum , cuius materia est veritas ad scientiam per- 
tinens ; aliud historicum , cuius materia est aliquod 
factum. — Hinc ergo triplex criterium exurgit, 
nimirum divina revelatio, testimonium hominum 
generatim et testimonium doctorum. De hisce igitur 
singillatim tribus §. u agendum est ; quibus ultimus 
§. na addetur de sensu communi naturae. 

§. 1. De auctoritate divini testimonii . 

Q. U. Quaenam esjfc auctoritas divini testimonii? 

E. Auctoritas divini testimonii talis est, ut 
quaecumque Dei docentis testificationi innituntur, 
sive dogmata sint, sive facta, auctoritatem habeant 
infinitam, omnique dignam mentis obsequio. Re- 
vera Deus non modo absolute et essentialiter di- 
cendus est infallibilis , sed imo est * ipsa veritas : 
unde repugnat omnino, ut vel decipi vel decipere 
possit : ergo quaecumque Deus revelet , plusquam 
metaphysica gaudent certitudine. 

Patet autem quod si quaedam revelentur a Deo, 
ea tuto ab hominibus apprehendi poterunt per media 
ab Ipso electa et adhibita ad imponendam fidem. , 
Si enim secus esset, id vel ex eo repetendum foret 
quod Deus nollet, vel ex eo quod Deus non posset 
scopum revelando sibi praefixum attingere; quod 
est blasphemum. 

At vero per miracula et prophetias praesertim 
se loqui Deus testificatur; quae quidem signa, ut- 
pote facta maximi momenti, facillime esse cogno- 
scibilia nemo non videt. 

Et haec generatim dicta hic sufficiant ; nam 
utrum Deus reapse supernaturaliter veritates aliquas 
manifestaverit , ac miracula edita , et prophetiae 
ad earum veritatum confirmationem expletae fue- 
rint, non huius, sed alterius disciplinae investigare 
proprium est. 

§. 2. De auctoritate humani testimonii 

quoad facta. 

Q. 1. Debetne admitti, quoad facta, humanum 
testimonium tamquam externum veritatis criterium? 

R. Consentiunt omnes testimonium humanum , 
quoad facta, admittendum esse tamquam veritatis 
externum criterium; scilicet quotiescumque sciri 
certo possit, testes aliquod factum narrantes nec 
in errorem quoad se incidisse, nec alios ullo modo 
velle decipere. Ex quibus habes, scientiam testium 
eorumque veracitatem duo esse fulcra, quibus fides, 
quae humano testimonio adhibetur, innititur. 

Q. 2. Quomodo generatim constabit , reapse 
testes praedictis duabus ornari dotibus, ideoque 
eorum testimonium plenam fidem facere ? 

E. Id generatim constabit, si communiter testes 
sint plures, et unanimiter, quoad eius substantiam, 
conveniant in facti enarratione. — Et revera cum 
testes sunt plures et unanimiter conveniunt, quoad 
substantiam, in facti enarratione, si eorum testimo- 
nium erroneum praesumendum foret, hoc vel ideo 
esset quod ipsi in facto apprehendendo erravissent, 
vel ideo quia conspirassent simul ad ceteros deci- 
piendos. Atqui neutra hypothesis admitti rationa- 

biliter potest. Non l. a : non enim nisi absurde fingi 
potest, quod plures testes vel in sensoriis organis 
omnes vitium habeant, vel vitio eodem simul omnes 
laborent. Unde impossibile est ut hominum multitudo 
circa apprehensionem alicuius obiecti sensibilis de- 
cipiatur; homo enim etsi individualiter falli posse 
dicatur, non est tamen fallibilis nisi fallibilitate 
abstracta et remota, quae ratione circumstantiarum 
impediri potest quominus in actum prodeat, et re- 
vera impeditur in multitudine, seu cum testes sunt 
plures. — Item neque 2. a hypothesis est rationabilis; 
cum enim homines sponte et natura sua verum 
ament, scrutentur et amplectantur, tamquam o- 
mnino veraces habendi sunt, nisi forte ex passione 
aliqua eos ad mentiendum adduci constet. Atqui ubi 
testes habentur plures et unanimes, id nullo modo 
evenire potest: nam passiones pro individuis variae 
sunt, imo saepe oppositae, ita ut quod uni placet, 
non placeat alteri, et si forte cuipiam mendacium 
prosit , alteri nocet ; et si hi passionum affectibus 
abripiuntur, alii contra veritati postponunt omnia: 
ergo impossibile est quod hominum multitudo in 
id conspiret ut errorem teste tur: hinc notum illud 
« nemo omnes, neminem omnes fefellerunt ». 

Quod si praeterea evidenter appareat , testes 
nullimode potuisse ad mentiendum adduci , qua- 
tenus rem apud illos confirment , quorum intersit 
mendacium detegere, quique facile id possint, sumptis 
etiam de mentiente poenis ; — si ii, qui debent, 
et possunt impune mendacium detegere, non con- 
tradicant ; — si facti enarratio talis sit quae non 
commoda et honores, sed nocumenta potius testi 

afferat, v. g r. bonorum iacturam, infamiam, tormenta, 
mortem etiam ; tunc longe certius erit testem ad 
factum enarrandum nulla cupiditate moveri po- 
tuisse, ideoque vera narrasse ; nemo enim gratis 
est malus. 

Item vis testimonii humani magis magisque 
roborabitur, si quoad testantium scientiam, factum 
sit huiusmodi ut ipsis nullo negotio rite innote- 
scere potuerit; nimirum si agatur de facto simplici, 
perspicuo, cognituque facillimo, quod contuentium 
attentionem excitet ; et, quoad veracitatem, si aga- 
tur de testibus qui singulari prudentiae iustitiam 
coniungant praecellentem: quo in casu vel unus 
testis plenam fidem aliquando facere poterit. 

Itaque, cum de scientia testium deque eorum 
veraci tate non raro constare possit, quis neget in 
hisce casibus humanam auctoritatem posse plenam 
fidem facere, «ac proinde veram certitudinem omne 
prudens dubium excludentem suppeditare ? 

Attamen nota, quod non omnia praedicta ad- 
iuncta semper et ubique sunt necessaria, ut plena 
evadat auctoritas , sed haec vel illa plus minus 
pro rei opportunitate et usu,, iudicio prudentum, 
ut per se patet. 

Q. 3. Auctoritas, si non sit plena, habetne 
aliquem usum et utilitatem, ad praxim praesertim 
quod attinet ? 

R. Auctoritas, etsi non plena, est tamen ma- 
ximi usus et utilitatis, ad praxim praesertim quod 
attinet. Cum enim certitudo non in omnibus obti- 
neri possit, hinc in pluribus probabili regulae ad- 
haereamus oportet , et merito : nam in auctoritate 

etiam non plena dignoscere non difficulter possumus, 
titrum testis ea prudentia et iustitia instruatur, 
vel saltem versetur in talibus circumstantiis, ut 
errandi periculum admodum probabiliter vitare 
potuerit, et ad mentiendum non inducatur: tum vero 
auctoritati fides habenda est, nisi intolleranda 
mentis pertinacia peccare velimus. 

Q. 4. Possuntne occurrere adiuncta eiusmodi , 
ut auctoritas certitudinem praebeat praestantiorem 
eertitudine morali ? 

R. Etsi certitudo quam gignithumana aucto- 
ritas , per se moralis sit , utpote quae fundatur in 
legibus quae humanos mores gubernant; possunt 
tamen quandoque eiusm. occurrere adiuncta, ut si 
quis in iis casibus mendacium praesumat, suppo- 
sitio illa sit metaphysice absurda. Finge, v. gr., 
mendacium esse quod omnes asserunt, existere 
Romam. Sequeretur inde magnam hominum partem 
me unum velle decipere ; quod est moraliter im- 
possibile. Sed insuper cum hic consensus, absque 
praevia conspiratione habere locum nequiverit ; ex 
alia parte conspiratio huiusmodi certissime non 
adfuerit, iam patet mendacium quod supponimus , 
effectum esse absque causa. Atqui effectus talis 
metaphysice est impossibilis: ergo. — Et idem dic 
quotiescumque suppositio habita divinam tolleret 
providentiam, vel generatim veritatem aliquam 
metaphysice certam impeteret. 

Difficultates. 

D. 1. Videtur quod plurium testium auctoritas 
non sit maioris ponderis quam auctoritas unius ; 
nam homo quilibet natura sua fallibilis est, et 
ideo etiam collectio plurium ; quod enim convenit 
partibus , convenit etiam toti , nec ipsa collectio 
tollit testium naturam. 

R. Cum distinctione. Homo natura sua falli- 
bilis est, nimirum est homini naturalis fallibilitas 
abstracta et remota , quae ratione circumstantiarum 
impediri potest, quominus in actum prodeat , conc. ; 
naturalis est ipsi fallibilitas huiusmodi, quae actu 
fallat, et nunquam, ne in actum exeat, impediatur, 
nego. — Revera capacitas deficiendi homini na- 
turalis in hoc consistit, ut nisi certa caveantur 
impedimenta, deficere homo possit. Habet igitur 
conditionem , quae tolli potest , et revera tollitur 
saltem in collectione plurium, qui unanimes quoad 
substantiam testantur factum aliquod, ut ex prae- 
dictis patet. 

Ad id ergo quod additur de fallibilitate col- 
lectionis, iterum distinguendum est. Collectio plu- 
rium fallibilis est fallibilitate, de qua constat non 
esse ad actum reductam , quando nempe ex dictis 
auctoritas plena est, conc. ; de qua id non constat, 
nego. Et tandem, quod convenit partibus, convenit 
etiam toti, cum sermo est de perfectione aliqua, 
transeat ; cum sermo est de defectu, subd. : quod 
convenit partibus simul sumptis, convenit etiam 
toti , conc. ; quod convenit partibus seorsum ac- 

ceptis, iterum subd. ; si collectio lyhil confert ad 
defectum impediendum, conc. ; si confert, nego. 

Et consequenter testimonium collectionis falli— 
bilis non praebet certitudinem, si sit fallibilitatis 
eiusm. , quae pro rei adiunctis ad actum reduci 
possit, conc. ; secus nego. 

D. 2 . Quilibet testis non praebet nisi proba- 
bilitatem : ergo in collectione nonnisi summa pro- 
babilitatum habetur, quae nunquam in certitudinem 
mutari potest. 

R. Dicendum quod auctoritas singulorum ho- 
minum seorsim sumpta communiter probabilitate 
dumtaxat fruitur, quatenus plerumque constare non 
potest, ab uno homine errorem et mentiendi vo- 
luntatem revera abfuisse : si enim de hoc constaret, 
tunc unus testis, non minus quam multitudo, cer- 
titudinem veram praeberet. Atqui de hoc optime 
et indubie constat , cum plura individua diverso- 
rum studiorum etc. et quoad substantiam facti 
enarrati inter se convenientia, testantur aliquid, 
ut ex rationibus in thesi expositis patet : ergo eo- 
rum testimonium non summam tantum probabili- 
tatum, sed summam certarum responsionum exhibet. 

§. 3. De auctoritate virorum sapientum et in 
arte peritonim quoad dogmata . 

Q. U. Quaenam est auctoritas testimonii viro- 
rum sapientium et in arte peritorum in re scien- 
tifica ? 

R. Auctoritas virorum sapientum et in arte 
peritorum in re scientifica est eiusmodi, ut l.°pro 

rudibus norma ^it, cui omnino est acquiescendum; 
2.° pro doctis et eruditis grave quidem habeat 
pondus, ea tamen rationi cedat.' 

Probatur l. a pars. Kudes veritatem scientificam 
per se detegere aut demonstrare nequeunt: ergo 
nisi illius notitia destitui malint, omnino oportet 
ut in actoritate fide dignorum conquiescant, de 
quorum scientia et veriloquio prudenter dubitare 
non possint. Hinc illud: « Peritis in arte creden- 
dum est. » 

Et hic rite nota quod pro rudibus non hoc loco 
intelliguntur ii dumtaxat , qui simpliciter rudes 
nominantur, sed etiam ii qjnnes cum proportione 
qui tales sunt respectu huius vel illius scientiae 
' determinatae, quarum notitia privantur; v. gr. 
musicus vel geometra respectu medicinae et theo- 
logiae»; nam in hisce casibus etiam musicus et 
Geometra Theologo aut medico credant oportet. 

Deinde apprime advertendum est quod quia 
veri nominis sapientes nunquam suas amplectuntur 
sententias, nisi gravibus momentis fultas eas prius 
agnoscant; hinc rudes eorum auctoritati adhae- 
rendo ita adhaerent, ut revera iis tandem ratio- 
nibus et momentis innitantur credendo. 

Probatur 2. a pars. Etinprimis quod sapientium 
auctoritas, etiam apud peritos in eadem scientia , 
grave habeat pondus, per se patet. Cum enim in 
more sapientium sit, ut iam diximus, opiniones 
suas non amplecti, nisi post longum studium, com- 
parationes et considerationes diutinas, hinc prae- 
sumptio, pro veritate sententiarum, quas tandem 
amplectuntur, aperte militat. Et hoc quidem eo 

magis obtinet, quo plures ac graviores numerantur * 
auctores in eamdem convenientes sententiam. Quare 
cum nobis ratio aliqua occurrit , quae consensioni 
sapientium opponitur, non illico pro illius rationis 
valore temere standum est, sed levitate animi reie- 
cta, ratiocinia, a quibus pendet, erunt accuratius 
perpendenda, ut sic demum appareat, utrum ratio 
illa auctoritati plurium sapientium opposita veram 
nec ne sibi vindicet evidentiam. 

Quod si ratio huiusmodi auctoritatis pondus 
sua luce exsuperare tandem inveniatur, tunc au- 
ctoritas utique rationi necesse erit ut cedat; non 
enim auctoritas vim aliter habet imponendi fidem 
nisi quatenus veritatem cum possidet, tum prae- 
sefert. 

Gener&tim autem pro doctis et in arte peritis 
rationi auctoritas cedit, quia hoc hominum genus 
in disciplinis, quibus dant operam, non quaerunt 
fidem sed scientiam, quae non auctoritate nititur 
sed rationum momentis; et insuper quia ipsi ut- 
pote in ea rerum speculatione versati, idonei sunt 
ad ea omnia perpendenda argumenta, quae pro 
veritate illa afferuntur. Haec igitur docti homines 
possunt et debent prudenter exquirere, nec aliorum 
fidere pronuntiatis more pecudum et sine causa. 

§. 4. De sensu communi naturae 
eiusque auctoritate. 

Q. ]. Quid venit sub nomine sensus communis? 

R. Sub nomine sensus communis obiective sum- 
pti veniunt iudicia illa stabilia, uniformia, com- 

munia, quae in toto extant hominum genere, nec 
aetate contabuere, sed cum ipsis saeculis quodam- 
modo inveterarunt , quaeque communes sententias 
appellavit Aristoteles. Huiusmodi sunt illa: exi- 
stunt corpora; leges naturae sunt constantes: Deus 
existit; cultus ipsi impendendus est; honestum a 
turpi distinguitur; colendi sunt parentes; animus 
humanus fato corporis est superstes ; praemia iu- 
stis, poenae nocentibus in futuro aevo retribuen- 
tur, et alia eiusdem generis. Pro sensu communi 
subiective sumpto quid intelligi debeat, dicemus 
infra. 

Q. 2. Quibusnam characteribus ornantur iudi- 
cia sensus communis? 

R. Iudicia sensus communis, ut iam superius 
innuimus, ornantur l.° universalitate,’ diuturni- 
tate, constantia: 2.° convenientia cum rationis 
principiis, quibus si comparantur non evanescunt, 
sed imo elucescunt magis: 3.° exclusione cetera- 
rum causarum , ex quibus repeti posset eorum o- 
rigo; cuiusmodi esset ignorantia, praeiudicium, cor- 
ruptela morum, superstitio, utilitas conquisita et 
similia. Hisce igitur notis iudicia sensus com- 
munis secernuntur ab aliis. 

Q. 3. Undenam iudicia sensus communis ori- 
ginem sumere dicenda sunt? 

R . Iudicia sensus communis nonnisi a natura 
rationali proficiscuntur. Nam, cum omnis effectus 
causam sui et quidem proportionatam subaudiat; 
principia huiusmodi, quae sunt effectus universalis, 
permanens, uniformis, causam universalem, perma- 
nentem et uniformem omnino requirunt: atqui 

huiusm. causa in homine (a quo ea iudicia pro- 
cedunt), non est nisi eius natura: ergo. 

Q. 4. Quid intelligitur pro sensu communi sub- 
uctive sumpto ; et quid dicendum de iis qui sub 
ei as nomine vim quamdam venire docent ab in- 
telligentia et ratione diversam? 

R. Pro sensu communi subiective sumpto intelli- 
gitur illa ipsa vis, a qua iudicia laudata profici- 
scuntur; quae quidem non est profecto nisi homi- 
nis ratio prout unanimiter sponte sua in eiusm. 
iudicia prorumpit. 

Nec audiendi sunt qui vim aliam diversam a 
ratione sub eius nomine venire docent. Hoc enim 
idem esset ac instaurare Reidianum commentum , 
quo suggestio quaedam et caeca naturae inspira- 
tio inducitur, a qua cogimur ad quaedam affir- 
manda ac pro certis habenda non ut per se im- 
mediate evidentia, vel comperta experimentis, aut 
ratiocinio derivata, sed instinctive et irrationa- 
liter. Quod manifeste contra naturam rationis est, 
quae si ratio dicitur, rationaliter operari debet. 

Ast, inquiunt, quomodo in hac sententia po- 
terit explicari nimia illa facilitas, qua etiam ru- 
des, non minus quam docti, in eiusmodi iudicia, 
-etiam difficiliora prorumpunt? 

Huic argumento imprimis respondemus, adver- 
sarios difficultatem eorum iudiciorum nimis iusto 
exaggerare. Si enim res accurate considerabitur, 
profecto patebit, iudicia illa faciliora esse fortas- 
sis, quam putantur, et rudium captum communiter 
non excedentia : porro et ipsi ratione pollent; ma- 
teria vero circa quam ea iudicia versantur, non 

adeo recondita est ut intellectivam vim commu- 
nem exsuperet. — Nec obstat quod ratiocinia hu- 
iusmodi (certe vulgari et imperfecto modo com- 
texta, propter disciplinae carentiam), sibi ipsis rii- 
des vel aliis explicare nesciant; certe enim multo 
facilius est aliquam actionem exerere quam ip^am 
enucleare. 7 

Ceterum si .quae iudicia sint communem cap- 
tum exsuperantia, horum optime originem prjftiitiva 
explicabit revelatio; quin sit necesse ad Reidia- 
num commentum recurrere, quod quantuqz pugnet 
cum recta ratione, cum quisque videt,/ tum suo 
loco demonstrabitur. j 

Q. 5. Quaenam est auctoritas sensus communis? 

E. Auctoritas communis sensus /talis est, ut 
veram praebeat certitudinem, et sit externum ve- 
ritatis criterium. Revera iudicia sensus communis 
falso subesse nequeunt; haec enim a natura pro- 
veniunt, ut dictum est, seu a ratione hominis, quae 
per se ad verum tendit. — Neque hac in re er- 
ror aliquis ex contingenti aliqua causa aut im- 
pedimento superveniente pertimescendus est; a- 
bunde enim et evidenter ex characteribus, quibus 
illa ornantur iudicia, et potissimum ex eorum uni- 
versalitate , omne periculum errandi xcluditur ; 
ergo. 

CAPUT IV. 

DE UNIVERSALIBUS. 

* • * 

Hactenus de veritate disseruimus, deque va- 
riis humanae mentis statibus, quoad ipsam; item 
de mediis ad eam acquirendam idoneis eorumque 
veracitate, necnon de veritatis criterio; cuius or- 
dinis rationem ex ipso mentis nostrae fine desum- 
psimus, scilicet veritate. 

At quoniam veritas perfecta, ut iam diximus, 
vel in axiomatibus continetur, vel ex iis deriva- 
tur; axiomata autem ex conceptibus exurgunt; 
hinc, ut tutior latiorque via aperiatur scientiae, 
in triplicem mentis humanae operationem redeuntes, 
ventilabimus l.° doctrinam circa obiecta simpli- 
cium mentis conceptionum, seu agemus de uni-r 
versalibus: 2.° de axiomatibus: 3.° de scientia ipsa, 
quae in iis fundatur; et tandem 4.° de methodo 
seu de via in iisdem scientiis percurrenda. Quae 
omnia quatuor capitibus expedientur. 

In praesenti autem pertractabimus de univer- 
salibus; et quia circa hanc materiam non pauci 
multimodis erraverunt, hinc nos, consueto ordine 
procedentes, dicemus l. p quid universalia non sint; 
deinde vero quid sint, et ubinam sedem habeant. 

Art. 1 . De falsis philosophorum sententiis 

circa universalia . 

Falsae opiniones, quae circa naturam conce- 
ptuum universalium a philosophis inventae sunt, ad 

tres potissimum reduci possunt, nempe ad nomi- 
nalismum, ad conceptualismum et ad realismum 
exaggeratum. De iis dicendum tribus § u . 

§. 1. De Nominalismo. 

Q. 1. Quid est Nominalismus ? 

R. Nominalismus est doctrina eorum, qui u- 
niversalia non admittunt nisi in meris vocibus. 
— Ad horum autem originem explicandam siy sterna 
huiusmodi statuit, vocabula prius solis individuis 
singularibus applicata , dein successiva extensione 
ad alia individua iis similia denotanda suam si- 
gnificationem amplificasse; et sic gradatim tandem 
communia evasisse. — Ita opinati sunt veteres 
sensistae, et media aetate Roscelinus, et hac no- 
stra Dugald-Stevart. 

Q. 2. Quid de hoc systemate dicendum est? 

R. Systema huiusmodi evidenter absurdum est; 
l.° quia universalitas illa, qua eo in casu gau- 
derent vocabula, nullo pacto ut vera universali- 
tas haberi posset; nam individua cognita, quot- 
quot -sint, numerata sunt: at universalitas vera, non 
omnia cognita tantum, sed omnia etiam existentia, 
imo et omnia possibilia sub se includit: ergo. 

Secundo quia vocabula, cum sint signa idea- 
rum, universalia esse nequeunt, quin universales 
prius sint ipsae ideae, quas illa exprimunt; secus 
enim aliquid poneretur in signo ut tali, quod non 
esset in re, cuius est signum; quod est absurdnm. 
Et tamen id aperte docet systema huiusmodi. 

Tertio, quia cum nomen novis individuis ap- 

plicaremus, vel ratio applicandi adesset vel non. In 
hoc postremo casu nomen illud ex impositione 
omnino arbitraria nullo modo fieri posset commune: 
in priori autem, nempe dato quod ratio adesset, iam 
hoc ipso idea universalis, et universale obiecturn 
in ratione illa individuis communi repositum, affir- 
maretur; quod quidem nominalismum destrueret. 

§ 2. De Conceptualismo. 

' Q. 1. Quid est Conceptualismus? 

E. Conceptualismus est systema eorum, qui 
universalia admittunt in vocibus et in ideis, at 
nullo modo in rebus. — Haec doctrina nominali- 
smus mentalis dici potest; et antiquitus a Stoicis, 
media autem aetate ab Abailardo tradita est; cui 
tandem nostris temporibus accesserunt Kantiani. 

Q. 2. Quodnam iudicium ferendum de hoc sy- 
stemate ? 

E. Hoc etiam systema nullo pacto probari po- 
test; nam l.° sicut vocabula sunt signa idearum , 
ita ideae seu conceptus sunt signa rerum: atqui 
nihil in signo' ut tali admitti potest, quod aliquo 
modo in re, cuius est signum, non reluceat: ergo 
necesse est universalitatem, eo ipso quod est in 
conceptibus, aliquo modo etiam in rebus esse. 

Secundo idem probatur ex eo, quod scientia 
est simul de universalibus (particularia enim sunt 
obiecturn historiae), et simul de rebus, non de con- 
ceptibus. Ergo ut salvetur utrumque, nempe quod 
scientia sit simul de universalibus dequfe rebus, 
universalia etiam in rebus aliquo modo esse ne- 
cesse est. 

Tertio probatur idem ex eo , quod , ut conce- 
ptuales concedunt, nos percipimus individua con- 
venire inter se. Porro si hoc admittitur, oportet 
ut percipiamus in iis aliquid, quod aeque omni- 
bus inest, et per se non differt in singulis; atqui 
hoc est concipere universale, quod utique est ali- 
quid commune pluribus: ergo. 

§. 3. De realismo exaggerato. 

Q. 1. In quo consistit systema realismi exag- 
gerati? 

R. Systema realismi exaggerati in hoc consi- 
stit, quod universalia, quae a nobis percipiuntur, 
esse ponantur extra mentem formaliter seu prout 
actu universalia sunt. 

At vero hoc systema non uno modo explica- 
tur a realistis exaggeratis. Nam imprimis Plato- 
nici asserebant, nos, quum notionibus communibus 
afficimur, intueri formas aliquas universales et 
per se subsistentes. — E contrario moderni ontologi 
putant, intuitum illum nostrum ad divinas ideas 
directe et immediate in se contemplandas con- 
verti. — Tandem Guglielmus Champeaux ipsas res 
existentes universales esse dixit, quatenus in es- 
sentia, quae omnibus communis est seu iuxta ip- 
sum pro omnibus realiter un$ numero , non differ- 
rent, sed tantum in accidentibus, quibus individua 
singula determinantur. 

Quam doctrinam Almaricus De Bene et David 
de Dinaht ad purum Pantheismum, cuius germina 
continebat, propulerunt; eosque nostris temporibus 
sequuti sunt realistae transcendentales. * . 

Q. 2. Estne probandus realismus Platonicus? 

E. Eealismus platonicus probari nequit. Et l.° 
quia, praeterquamquod intuitio illa formarum uni- 
versalium et per se subsistentium asseritur gratis, 
insuper repugnat in se ; nequeunt enim formae illae 
platonicae directe perspici, si in se non subsistant: 
atqui ita est; in re enim non existunt nisi indi- 
vidua; universalia autem, ut sic, non sunt nisi in 
mente, ut infra videbimus: ergo. 

Secundo quia sicut datur universalis conceptus 
substantiae, ita et accidentis. At in sententia pla- 
tonica cuilibet conceptui universali respondet forma 
per se subsistens: ergo accidentis etiam erit forma 
per se subsistens: porro quis non videt accidens 
per se subsistens esse accidens non accidens, seu 
meram contradictionem? Et tamen id recta sequitur 
ex doctrina platonica. 

Tertio quia in platonica hypothesi scientia no- 
stra nunquam esset de rebus, scilicet individuis, 
mutabilibus, temporaneis, concretis, quae hunc mun- 
dum elformant, et quas scire ipsi credimus; sed de 
aliis longe diversis , impassibilibus , aeternis , ab 
omni concretione solutis, sc. de iis formis univer- 
salibus et per se subsistentibus, quas nemo tamen 
se intueri sentit. Quomodo autem novimus hasce 
res ipsas, quae nos circumstant? 

Dicet fortasse aliquis, nos intueri quidem for- 
mas illas platonicas universales et per se subsi- 
stentes; dein vero ex earum contemplatione devenire 
ad scientiam rerum, quae apud nos sunt, propter 
similitudinem, quam has inter et illas intercedere 
conspicimus. — Sed contra. Ut similitudo huiusm. 

concipiatur, non aliud suppetit medium nisi quod 
mediante abstractione percipiamus individua apud 
nos extantia quoad principia essentialia seclusis 
iis , quibus in propria individualitate determi- 
nantur ; ut enim appareat singulare hoc vel illud 
convenire cum sua respective essentia separata, 
profecto necesse est, ut huius vel illius individui 
essentia, seclusis individuationibus , cum essentia 
universali et per se subsistente rite comparetur. 
Atqui si id nobis licet, iam per huiusm. abstra- 
ctionem habetur universale, quin alias formas uni- 
versales et per se subsistentes imaginari oporteat: 
ergo. 

Q. 3. Estne admittendus realismus Ontologo- 
rum ? 

R. Realismus Ontologorum admitti nequit. Re- 
vera nos praedicamus per identitatem de singula- 
ribus illud ipsum, quod in conceptibus universalibus 
intuemur; ut cum dicimus « Petrus est homo » 
affirmamus de individuo Petro illam ipsam naturam 
humanam, quae * obiectum est notionis universalis 
(intellige universalis directi), qua concipimus ho- 
minem. Si autem , ut volunt Ontologi , obiectum 
ideae universalis est idea divina, sequitur quod 
praedicemus identitatem inter divinas ideas et in- 
dividua creata. Sic propositio « Petrus est homo » 
non differret ab alia « Petrus* est idea divina; » 
quod ad Pantheismftm recta ducit. 

Et id multo magis elucet, si advertamus dari 
conceptum universalem cum corporis v. gr. , tum 
entis, ac iuxta Ontologos conceptum illum entis 
referre Deum ‘etsi contuse spectatum. Iam, quaeso, 

cum dicimus « Sol est ens » num putamus cum 
Sole Deum identificari? Et tamen id fluit ex do- 
ctrina Ontologorum, idest in hypothesi quod obie- 
ctum ideae universalis entis sit ipse Deus. 

Si dicas , per intuitionem divinarum idearum 
non concipi a nobis divinas ideas sed obiecta per 
illas ideas repraesentata, seu res quae apud nos 
sunt, tunc eo ipso Ontologorum systema ruit; nam 
in eiusm. hypothesi non amplius habetur obiectum 
uniyersale, sed universaliter concipiendum a mente. 

Q . 4. Quid tandem dicendum de realismo exag- 
gerato ? * 

R. Realismus exaggeratus maxime absurdus di- 
cendus est. Revera si individua quoad realitatem 
essentiae (quae nempe sit realiter una numero) 
inter se non differunt, sed tantum in accidenti- 
bus, tunc necessario admittendum est commen- 
tum Pantheistarum transcendentalium unicam po- 
nentium absolutam realitatem, quae se multifa- 
riam explicando et determinando res omnes mun- 
danas constituat: sicut enim singuli homines unica 
constarent humanitate, ita singula entia una con- 
starent entitate; quemadmodum enim habemus 
ideam universalem hominis, ita etiam entis. Atqui 
conclusio huiusmodi est pantheistica : ergo. 

Praeterea, si universalia sunt in rebus forma- 
liter , tunc naturae * humanae v. gr. existenti in 
Petro competeret universalitas: ac quoniam uni- 
versale individua omnia complectitur, hinc Petrus • 
esset omnes homines, et ita Paulus non esset ho- 
mo. Insuper natura Petri iisdem omnibus ornaretur 
dotibus, quae rationem universalitatis consequlin- 

tur; y. gr. esset aeterna, immutabilis, abstracta 
a loco, quantitate, figura, ceterisque notis indivi- 
duantibus ; quod est ridiculum: ergo. 

Observatio . 

Ex quibus patet, vitium potissimum tribus hisce 
systematibus commune in eo esse, quod tamquam 
causam universalium assignent unum elementum 
dumtaxat, subiectum scilicet ut faciunt duo priora, 
aut contra obiectum, ut in tertio videre est : dum 
e contrario duo hac in re necessario iungenda sunt 
velut concausae ad efformanda universalia, obiectum 
nimirum et mens, ut mox videbimus. Nec id mi- 
rum alicui esse debet quod scilicet mens aliquo 
modo operari debeat ad sibi parandum obiectum: 
non enim haec ad instar sensus, qui obiectum iam 
de se promptum subaudit, passiva est; sed tam- 
quam potentia superior, tum agit quatenus obie- 
ctum suum cognoscit, tum etiam quatenus sibi illud 
praeparat quoad modum , quo ipsum attingit, ut di- 
cetur infra. 

Art. 2. De vera doctrina circa universalia . 

■Ni . 

Doctrina Scholasticorum circa universalia, quam 
ipsi sequimur, dici potest realismus temperans. Haec 
vero rite exponi nequit, nisi distinctior notitia prae- 
cedat de duplici universali, directo nempe et re- 
flexo; unde sit 

§ 1. De duplici universali , directo et reflexo. 

Q. 1. Quid intelligitur pro universali directo 
et quid pro reflexo? 

R. Pro universali directo, sic appellato quia 
directa intuitione concipitur, intelligitur quidditas 
considerata unice per se, nullo habito respectu ad 
individua, ad quae sic abstracta referri potest. — 
Pro reflexo autem, sic nominato, quia ex consi- 
deratione reflexa resultat , intelligitur illa eadem 
quidditas comparata cum individuis existentibus 
vel possibilibus, ad quae ea natura relationem in- 
cludit: qua reflexa cognitione essentia illa conci- 
pitur tamquam unum habens ordinem ad plura, seu 
ut forma quae reperiri potest in hoc vel illo in- 
dividuo, quin unquam quoad suam amplitudinem 
exhauriatur. 

Q. 2. Hoc nomen « universale » competitne 
potius universali directo an reflexo? 

R. Hoc nomen « universale » competit magis 
universali reflexo, quam directo. Revera univer- 
sale dicit unum versus alia vel omnia, seu dicit 
unum respiciens plura , habitudinem habens ad 
plura: atqui hoc explicite et positive competit uni- 
versali reflexo, quod actu refertur ad individua; 
directo autem implicite et negative , quatenus na- 
tura illa seu forma, per se et absolute spectata, 
ad nullum individuum coarctatur, et solum apti- 
tudinem habet, ut deinceps reflexione mentis re- 
feratur ad omnia individua existentia vel possibi- 
lia: ergo. 

Q. 3. Universale directum et universale re- 
flexum dicuntne unum, an plura, an utrumque? 

R. Universale directum , licet quoad conce- 
ptum formalem quo constat, includat unitatem (est 
enim conceptus unius essentiae), tamen quoad rea- 

lem individuationem , non dicit neque unitatem 
neque multitudinem ; ab ea enim omnino prae- 
scindit. 

Contra universale reflexum, cum iam involvat 
relationem ad singula, unitatem dicit et multi- 
tudinem; unitatem quoad se , multitudinem quoad 
terminum suae relationis: consideratur enim ut 
natura seu forma, quae apta sit inveniri in plu- 
ribus individuis, saltem possibilibus, tamquam id 
in quo individua non differunt, sed conveniunt . 

Q. 4. Universale reflexum quidnam addit su- 
pra universale directum ? 

R . Universale reflexum includit directum, ei- 
que superaddit relationem ad individua, ita ut 
consideretur tamquam aliquid unum commune plu- 
ribus. Hinc pro varietate huius relationis dividi- 
tur in quinque praedicabilia, quae sunt genus, 
species, differentia, proprium seu attributum et 
accidens, de quibus in 1.* p. e logicae dictum est. 
Quare species v. gr. et genus proprie exprimunt 
universale reflexum. Directum non proprie est ge- 
nus vel species, sed principium generis, vel spe- 
ciei, quatenus exhibet elementum illud obiectivum, 
quod continetur in notione generica vel speci- 
fica. 

Q. 5. Quod praedicatur per identitatem de par- 
ticularibus estne universale directum an reflexum? 

R. Quod praedicatur de particularibus per iden- 
titatem est universale directum, seu est elemen- 
tum illud obiectivum, quod continetur in notione 
generica vel specifica, sine ratione universalitatis 
quam deinceps mens eidem adiungit ad concipien- 

dum universale reflexum: illudque elementum obie- 
ctivum exprimit naturam per se, quae sic inspecta 

indifferens est inveniri in uno aut in pluribus; nam 

< 

si necessario exigeret esse in uno, nunquam inveni- 
retur in pluribus; si vero exigeret esse in pluri- 
bus, nunquam inveniretur in uno. 

§ 2. De sede utriusque universalis. 

Q 1. Ubinam existit universale reflexum ? 

R. Universale reflexum existit in mente, et 
non existit nisi in mente. 

Probatur l. a pars. Universale reflexum est quid- 
ditas quaedam seu essentia vel forma, prout re- 
cogitatur a mente, et comparatur cum individuis 
existentibus vel possibilibus: atqui obiectum re- 
cogitationis et comparationis mentalis est aliquid 
iam cogitatum, seu aliquid iam existens in actu 
mentis: ergo. 

Probatur 2. a pars. Universale reflexum expri- 
mit aliquid commune pluribus: atqui nihil eiusmodi 
est in rebus; siquidem in rebus, quidquid est, in- 
dividuum est ac singulare: ergo. 

Q. 2. Ubinam existit universale directum ? 

R . Universale directum existit in rebus, quoad 
id quod concipitur; non vero quoad modum , quo 
concipitur. 

Probatur l. a pars. Nisi id quod concipitur, 
idem esset cum entitate rei, quae extra nos est, 
nunquam posset affirmari de ea per identitatem; 
atqui liaec affirmatio locum habet; vere enim di- 
cimus: Petrus est homo: ergo universale directum, 

quoad id quod concipitur, unum idemque est cum 
rebus singularibus. 

Probatur 2. a pars. Res quae concipitur, quoad 
modum quo concipitur, concipitur abstracte , idest 
sine conditionibus rem indi viduantibus; in se au- 
tem prout existit in determinato subiecto, res illa 
concreta est iisque conditionibus adstricta: ergo 
universale directum, quoad modum quo concipitur, 
non existit in rebus. 

Q. 3. Si res ita se habet, quid ergo ad for- 
mandum universale requiritur ex parte mentis? 

E. Ad efformandum universale nil aliud re- 
quiritur ex parte mentis, nisi abstractio quaedam 
praecisiva, qua in obiecto quod apprehenditur, 
negligantur conditiones individuales , et sola con- 
cipiatur essentia, qua talis est. Revera ex effectu 
arguitur causa; atqui in universali directo, prae- 
ter euiit at em, quae exhibetur a rebus , non aliud 
invenitur nisi praecisio idolis conditionum indi- 
viduantium: ergo nil aliud revera requiritur ex 
parte mentis nisi vis quaedam, a qua praecisio 
illa procedat. 

Nec alicui mirum esse debet quod huiusmodi 
. virtus abstractiva tribuatur menti. Ipsa enim vi- 
siva vis (et idem dic de quovis sensu) nonne pro- 
prium obiectum percipit, nempe colorem, sine ’ob- 
iectis aliorum sensuum, quamvis omnia in una et 
eadem uniantur concreta re? Quae quidem sensuum 
praecisio equidem non est veri nominis abstractio: 
at longe etiam inferioris naturae est sensus re- 
spectu mentis. Cum igitur conceptus formalis es- 
sentiae a conceptu existentiae differat, quid vetat 

unum haberi sine alio, idest quod mens contem- 
pletur essentiam, sine notis illam individuantibus? 

Neque tamen putandum est mentem in hac 
prima et directa operatione tum essentiam tum 
individuantes notas intueri, hasque postremas ne- 
gligere ad unam essentiam nudam contemplan- 
' dam: nam revera essentiam unice intuetur mens 
in hac operatione directa et nil aliud; quemad- 
modum vis visiva intuetur colorem, non autem sa- 
porem etc. — Individuantes notas mens dein per- 
cipit operatione tantum* reflexa, ut in psychologia 
c. 1. a. 5. §. 1. q. 4. ostendemus. 

Difficultates. 

D. 1. Videtur quod universalia nullo modo sint 
in rebus, sed tantum in vocibus, vel ad summum 
in conceptibus: revera quidquid extra mentem exi- 
stit, est individuum: ergo mens ut obiectum reale 
concipiat, non potest apprehendere nisi individua. 

R. Dicendum quod essentia, quae concipitur in 
universali directo, vere realis est. Haec autem 
licet in re non existat nisi individuata, quia tamen 
ratio essentiae rerum cum ratione individuationis 
earum non confunditur nec necessario nectitur (se- 
cus essentia nunquam inveniri posset nisi in tali 
individuo determinato, et sic unum tantum indi- 
viduum possibile esset; quod rationi et experien- 
tiae adversatur), hinc optime potest concipi sine 
notis individuantibus. 

Duplex ergo realitas considerari debet, nimi- 
rum existentiae et essentiae. Si agitur de prima, 

certe non potest quidquam apprehendi ut reale, 
nisi sit individuum; nam sola individua existunt. 
— At si sermo est de secunda, nihil vetat quo- 
minus realitas competat universali, hoc ipso quod 
in universali concipitur aliq%dd a subieciiva men- 
tis repraesentatione diversum. 

D. 2 . Ut essentia percipi posset sine notis in- 
dividuantibus , deberet ab iis esse distincta. At- 
qui nulla distinctio intercedit inter essentiam et 
individuationem: ergo ad universale percipiendum 
non sufficit vis abstractiva mentis. 

R. Dicendum quod quamvis essentiam inter et 
individuationem nulla sit distinctio r eatis et en- 
titativa ; est tamen distinctio virtualis et rationis 
cum fundamento in re; et haec sufficit ad hoc ut 
una concipi possit per abstractionem sine alia. 

D. 3. Ut mens universale colligat , debet in- 
ductione procedere, qua discernat, individua, li- 
cet distincta, convenire tamen in essentia. Atqui 
convenientia haec deprehendi nequit, nisi iam an- 
tea typus aliquis universalis in mente habeatur, 
seu notio formae, respectu cuius individua illa si- 
milia sint inter se: ergo. 

R. Dicendum quod obiectio procedit de uni- 
versali reflexo, non de directo. Nam ad univer- 
sale directum colligendum mens non inductione, 
sed abstractione procedit, qua puram essentiam 
cogitat, neglectis conditionibus individuantibus : 
ad hoc autem non requiritur enumeratio et exa- 
men plurium individuorum, sed sufficit ut unum 
individuum ipsi obiiciatur vere continens illam es- 
sentiam, quae per se considerari potest sine in- 
dividuatione quam habet. 


Digilized by Google 


LOG. MAIOR. C. IV. A. II. 247 

Rite enim notandum est quod ad separandam 
cogitatione essentiam a notis individuantibus mens 
non inducitur ratiocinio, sed determinatur vi na- 
turae, quatenus sic est per se comparata, ut ob- 
iectum primo perspiciat quoad quidditatem, et 
postea cetera, quae ad ipsum pertinent, conseete- 
tur: quaeque enim facultas a natura sortitur pro- 
prium modum attingendi suum obiectum. Sicut igi- 
tur modus proprius visus, ut iam diximus, est vi- 
dere colorem sine odore et ceteris quae in re sunt; 
ita mentis est in prima operatione percipere es- 
sentiam sine individuatione. 

D. 4. Mens in prima in tuitione obiecti passive 
potius se habet quam active; atqui si abstractione 
uteretur licet instinctiva, actionem exerceret: 
ergo. 

R. Dicendum quod licet prima intuitio rei dici 
possit passiva, quatenus mens non aliquid tribuit 
obiecto, quoad id quod percipit, sed mere recipit 
et obiectum idealiter exprimit, tamen hoc ipso 
quod intelligit, operatur. Quod vero ad modum 
percipiendi pertinet, mens activa a fortiori di- 
cenda est; operatur enim abstrahendo etc. ut di- 
ctum est. 

D. 5. Si mens obiectum singulare perciperet 
sub forma universali, falleretur; conciperet .enim 
obiectum aliter quam est: ergo. 

R . Dicendum quod id verum esset, quando 
mens de obiecto, quod percipit, affirmaret univer- 
salitatem: ast id non contingit in simplici appre- 
hensione, per quam mens quidditatem intuetur ab- 
solute, quin de ea uuiversalitatem affirmet, sed 

mere negligit seu non considerat individualita- 
tem. De obiecto autem sic apprehenso mens iure 
profert iudicia , et instituit ratiocinationes , quae 
ad meram rei quidditatem per se et absolute con- 
sideratam referantur. 

D. 6. Universalia sunt absoluta et aeterna: 
ergo sunt ipse Deus vel saltem divinae ideae. 

R. Dicendum quod universalia dicuntur ne- 
cessaria in ratione essentiae, et aeterna negative 
quatenus praescindunt a tempore; non vero in ra- 
tione existentiae et de aeternitate positiva; et 
ideo non tenet conclusio, (v. s. Th. Quodl. 11. a. 1.) 

D. 7. Ex praedictis sequeretur universalia in 
rebus esse, quod est inconveniens. 

R. Dicendum quod inconveniens existeret, si 
universalia ponerentur in rebus for malit er et actu; 
non vero si ponantur in rebus fundamentaliter 
et in potentia , ut revera facit systema Schola- 
sticum; quod statuit ita essentias a singularibus 
non differre re , ut tamen ratione differant; quate- 
nus nempe de se spectatae hanc potiusquam a- 
liam individuationem non exigant. Quare mens, 
quae rationes rerum, et non merum factum, at- 
tingit, intuitu suo optime unum secernit ab alio, 
et ita contemplatur essentiam nude sumptam 
quam deinceps comparatione cum individuis uni- 
versalitate donat positiva. 

CAPUT V. 

0 

DE AXIOMATIBUS. 

Caput praesens de axiomatibus in tres articu- 
los dividitur; quorum l. us de ipsis axiomatibus se- 
cundum se: 2. 08 de eorum reductione: 3. us de ipso- 
rum certitudine et valore contra adversarios ser- 
mocinabitur. 

Art. 1. De axiomatibus secundum se. 

Circa axiomata secundum se tria opportune pos- 
sunt considerari, nempe l.° quaenam sit eorum in- 
doles: 2.° quaenam ipsorum divisio: 3.° quaenam 
genesis eorum universalitatis. Quae omnia tribus 
§. i8 absolventur. 

§ 1. De axiomatum natura. 

Q. U. Quaenam iudicia vocantur axiomata? 

R. Axiomata vocantur iudicia illa, quae non 
modo per se evidentia sunt, sed insuper universa- 
litatem habent, ideoque constituunt principia scien- 
tiarum. — Et haec ratio est, cur axiomatum no- 
mine quod dignitatem significat, donata sunt; quia 
scilicet in cognitione altissimum obtinent locum. 

§ 2. De axiomatum diversitate. 

Q. 1. Quot iud: ciorum immediatorum classes 
distinguuntur, prout ad axiomata constituenda e- 
vehuntur ? 

R. Duae immediatorum iudiciorum classes di- 
stinguuntur, prout ad axiomata constituenda eve- 
huntur, ut iam supra diximus; quarum l. a com- 
prehendit ea , quorum veritas elucescit ex ipso 
idearum nexu: 2. a autem illa complectitur, quae 
non item sed facto et experientia fundantur. — E- 
xemplum iudiciorum primi generis sit « partes 
simul sumptae aequant totum »: exempla secundi 
« ego sum cogitans : existunt corpora ». 

Q. 2. Quomodo iudicia huiusce duplicis classis 
nominantur ? 

R. Iudicia primae classis dicuntur a priori , 
quia ex experientia non pendent; vel analytica , quia 
ex resolutione ideae subiecti aut praedicati ena- 
scuntur, ut iam dictum est. 

Iudicia secundae classis dicuntur a posteriori , 
quia experientia praebentur; vel syntlietica, quia 
attributum extra notionem subiecti positum eidem 
adiungunt. 

Q. 3 . Potestne denominatio eiusmodi ad iudicia 
etiam 'mediata transferri? 

R. Aff. T8 ; nam l.° si iudicium mediatum sit 
eiusmodi, ut per ratiocinium purum ex duobus a- 
nalyticis iudiciis deducatur, nulli dubium quin i- 
psum quoque analyticum censendum sit: sic si dicas 
« quidquid simplicem naturam habet, caret partibus; 
sed quidquid caret partibus, discerpi et dividi ne- 
quit: ergo quidquid simplicem naturam habet, di- 
scerpi et dividi nequit » certe haec illata veritas 
eadem , qua praemissae , necessitate pollet ; et licet 
mediate , ex idea tamen subiecti resolutum prae- 
dicatum habet. 

Si vero per ratiocinium empiricum ex duplici 
iudicio experimentali aliquid inferas, ut si dicas: 
« aestati succedit autumnus; sed modo est aestas: 
ergo post erit autumnus » evidens est deductionem 
istiusmodi non esse nisi veritatem empiricam, quae 
physicae tantum sit certitudinis. 

Tandem quum per ratiocinium mix(um ex prae- 
missis altera rationali, alia experimentali, illatio 
deducitur, ut si dicas « non existit ens contingens 
nisi existat ens necessarium; sed entia contin- 
gentia existunt: ergo existit ens necessarium » 
aperte vides illationem kuiusmodi non esse ratio- 
nalem , nec experimentalem tantum , sed mediam 
quodammodo et hypotheticae necessitatis quoad nos: 
nimirum talis, ut vi praemissae necessariae re- 
pugnet oppositum, facta tamen hypothesi veritatis 
praemissae experimentalis, ex qua etiam pendet. 

§ 3. De genesi universalitatis 
utriusque classis axiomatum. 

m 

* 

Q. 1. Quo pacto iudicia immediata universali- 
tatem induunt, ita ut principiorum seu axiomatum 
classes constituant? 

R. Ut pateat, quomodo iudicia immediata uni- 
versalitatem induant ita ut axiomatum seu prin- 
cipiorum classes constituant, distinguendum est 
inter iudicia immediata analytica^ et syntketiea; 
aliter enim induunt universalitatem priora et aliter 
posteriora. 

Ergo ad iudicia analytica quod attinet, haec 
necessitatem et universalitatem revera includunt 

suapte vi; sunt enim eiusmodi, ut non modo sua 
luce pateant, sed etiam ad omnes casus possibiles 
se protendant , seu natura sua sunt universalia : 
nam reapse in hisce iudiciis praedicatum cum sub- 
iecto absoluta necessitate copulatur ; unde non 
potest uspiam inesse notio subiecti, quin praedi- 
cati notio ibidem etiam adsit. Quot igitur sunt iu- 
dicia analytica immediate evidentia , tot habentur 
axiomata seu principia scientiarum. 

At contra si de iudiciis syntheticis sermo sit, 
res non est ita; nam l.° quae ex iis iudiciis sin- 
gularia et individua obiecta habent, ea non modo 
universalia non sunt, sed nec (utpote singularia) 
ad universalitatem evehi possunt. 

Quoad particularia vero, haec licet universalia 
per se non sint (cum particularia dicantur), pos- 
sunt ad universalitatem attolli; non tamen ope i- 
dearum, ex quibus constant, sed inductionis au- 
xilio: cum enim praedicatum habeant extra no- 
tionem subiecti positum (unde dicuntur synthe- 
tica), nequeunt universalia esse vi sua. Quo au- 
tem pacto ope inductionis ad universalitatem e- 
vehantur, vide in l. a parte logicae ubi fuse haec 
questio pertractata est, c. 3. a. 12; neque enim 
eadem repetere iuvat. 

Q. 2. Quid, hisce subauditis, dicendum est 
de doctrina Volfii asserentis iudicia synthetica , 
prout ad casus nondum exploratos extenduntur, 
probabilia esse tantum, non certa; ac proinde 
quoad casus iam exploratos certitudine relativa 
dumtaxat gaudere? 

R. Dicendum doctrinam huiusm. falsam esse; 

quamvis enim non raro id verum sit (nimirum 
iudicia synthetica probabilia esse tantum) , cum 
scilicet inductio sufficiens non praecesserit; atta- 
men in casu contrario, idest cum sufficiens in- 
ductio praeiverit, iudicia etiam synthetica omni- 
modam universalitatem cum certitudine veri no- 
minis exhibent, ut loco supra citato evidenter 
demonstravimus. 

Art. 2. De principiorum seu 
axiomatum reductione. 

Q . 1. Quo sensu inquiritur aliquod primum 
principium, ad quod cetera revocentur? 

R. Principium primum, ad quod cetera revocen- 
tur, non eo sensu inquiritur, quasi illud dumta- 
xat sit per se notum, cetera autem ex eo postu- 
lent demonstrari; id enim repugnat omnino, tum 
quia iudicia analytica immediate percipiuntur, in- 
tellectis terminis; tum quia, ut patet, ratiocinatio 
institui nequit, quin duo saltem principia certa 
habeantur; ne quid dicam de aliis necessario su- 
bauditis, in quibus ratiocinii forma fundatur. — 
Inquiritur ergo principium illud eo sensu ut certum 
statuatur iudicium, quod ceteris velut implicitum 
sit, et conditionem generalem exprimat, quae in 
quovis mentis assensu praesumatur. 

Q. 2. Existitne igitur principium huiusmodi? 

R. Existit principium huiusmodi; et contine- 
tur pervulgato illo effato contradictionis « nequit 
aliquid simul esse et non esse ». Revera quod tale 
principium sit omnium primum, quod in ceteris 

latet implicitum, sic probatur. Idea entis in quo- 
libet conceptu implicita est ; sed principium con- 
tradictionis immediate consequitur ex idea entis: 
ergo in omni iudicio implicitum esse debet. — 
Maior declaratur. Cum cogito, v. gr., hominem, 
solem, aquam, plantam etc., profecto entitatem a- 
liquam cogito; et item cogito entitatem, cum con- 
sidero formam quamlibet , quae in idea com- 
prehensiva hominis vel solis etc. includitur. Idem 
dici debet cum de homine, aqua vel planta, de- 
que notis omnibus in quovis obiecto comprehen- 
sis, iudicium fertur; semper enim de entitate a- 
liqua iudicatur: ergo idea entis in quolibet con- 
ceptu et iudicio implicita est. — Declaratur mi- 
nor. Principium contradictionis non supponit ens 
hoc vel illud seu ens tale, sed ens generalissime 
acceptum prout ad omnem rerum ordinem se pro- 
tendit; unde non fundatur nisi in sola notione 
entis, et non enuntiat nisi repugnantiam, quae 
viget inter ens eiusque negationem seu non ens; 
ad quod non supponitur nisi entis notio ; mens 
enim cognoscendo ens, cognoscit etiam non ens, 
cum intellectio se habeat ad oppositu. — Aliis ver- 
bis: data notione entis, id sufficit ad iudicium con- 
tradictionis efformandum; quod tamen non suffice- 
ret ad formandum quodvis aliud iudicium magis 
comprehensivum, v. gr. ad pronuntiandum aliquid 
esse substantiam, vel corpus, solem aut hominem: 
ergo principium contradictionis, eo ipso quod ex 
idea entis generalissime accepti immediate conse- 
quitur; iudicia vero quaelibet semper de aliqua 
entitate sint ; necessario in omnibus latet im- 
plicitum, et prius est ceteris. 

Praet. illud principium ceteris est implicitum et 
liaberi debet tamquam conditio omnibus praesuppo- 
sita, quod est tum evidentissimum, tum universa- 
lissimum, et insuper ita necessarium ut, eo sublato, 
certitudo omnis eripiatur. Atqui huiusmodi est 
principium contradictionis; nimirum est evidentis- 
simum; nam eadem claritate innotescit, qua idea 
entis; item est universalissimum; nam iuxta en- 
tis amplitudinem se protendit; denique est maximae 
necessitatis; continet enim primam veluti legem, 
qua mens temperatur in iudicando , a qua si re- 
cederet, illico cogitatio omnis et certitudo corrue- 
ret: ergo. 

Q. 3. Principium contradictionis exprimitne 
formulam generalem , in quam veritas ceterorum 
principiorum ultimo et indeterminate resolvitur? 

R. Affirmative, si agatur de iudiciis analyticis. 
Nam mens iudiciis eiusmodi idcirco assensum prae- 
stat, quia in illis terminorum identitatem, eorumque 
nexum necessarium sic videt, ut contrarium co- 
gitari non posse perspiciat. Hanc autem impossi- 
bilitatem ideo videt, quia videt non posse idem 
simul esse et non esse. — Et hinc fit ut iudicia 
analytica apud pertinacem hominem possint per 
principium contradictionis tum declarari, tum et- 
iam demonstrari indirecte, nimirum demonstra- 
tione ex absttrdo, modo notionem obiecti, de quo 
agitur, adversarius admittat: qui enim iudicium 
analyticum negat , in principium contradictionis 
illico offendit. Quare principium contradictionis est 
veluti medium ad iudicia analytica detegenda : illa 
enim in noc numero haberi debent, quae si vera 

non essent, idem simul oporteret affirmari et ne- 
gari. 

At de iudiciis syntheticis non est ita. Cum 
enim dico « Petrus existit » vel « ignis com- 
burit » non idcirco huiusmodi iudiciis assentior, 
quia secus idem simul esset et non esset , sed 
quia experientia vel inductione cognovi existen- 
tiam Petri et effectum ignis. Et revera principium 
contradictionis idealem ordinem non egreditur. — 
Attamen principium istud in his etiam iudiciis 
aliquo modo se immiscet, ut superiori quaestione 
dictum est; quatenus nempe, habita prius expe- 
rientia de eorum veritate , intelligimus ea non 
posse, cum sint vera (ut ex exferientia constat) , 
simul esse falsa. — Sed hoc non sufficit ut prin- 
cipium contradictionis constituatur veluti gene- 
ralis formula, in quam veritas iudiciorum synthe- 
ticorum resolvatur, cum sine experientia illud 
nunquam ad eorum veritatem detegendam nos ad- 
ducat: v. gr. nunquam dicit Petrum non posse hic 
et nunc non existere, nisi prius existentiam Pe- 
tri experientia dictaverit. Haec igitur, nempe ex- 
perientia, praerequiritur; qua semel posita, prin- 
cipium contradictionis tunc satisfacit muneri suo; 
nunquam vero in hoc iudiciorum genere sine ipsa ; 
quia non est absolute necessarium v. gr. Petrum 
existere, sed conditione posita eiusdem creationis, 
et, quoad nos, habita huius ‘conditionis experimen- 
tali notitia. 

Q. 4. Potestne saltem dici quod sit princi- 
pium rationis sufficientis ea generalis formula, in 
quam iudicia synthetica resolvantur, ut posuit 
Leibnitius ? 

R . Distinguendum est; si enim l.° intelliga- 
tur quod iudicia synthetica in ipsum tantum re- 
solvantur, quasi illud sit totale motivum, quo 
ad iis assentiendum impellimur; vel 2.° si agatur 
de indiciis syntlieticis particularibus , quatenus 
particularia sunt, respondendum est negative in 
utroque casu. — Et ratio utriusque negationis 
est, quia sine fundamento experientiae numquam 
iudicia synthetica pronunciarentur, ut dictum est; 
principium enim rationis sufficientis, ipsum etiam, 
ordinem idealem non egreditur, et ideo, saltem de 
se, non sufficit ad iudicium experimentale prae- 
bendum. — Equidem verum est, res contingen- 
tes semper habere nexum cum aliqua sui ratione 
sufficienti et causa: id vero earum existentiam, non 
cognitionem respicit; quam quidem cognitionem 
nos in praesenti ordine, non a priori, sed a post- 
eriori et ex facti ipsius intuitione consequimur. 
Idest, principium rationis sufficientis dicit: si quid 
existit, rationem sui sufficientem habet: sed an 
dein aliquid revera existat, non ex principio illo, 
sed ex facto dignoscendum a nobis est. 

At e contrario si agatur de veritatibus con- 
tingentibus non quibuslibet, sed de iis quae ope 
inductionis ad universalitatem evehuntur , tunc 
hae principio rationis sufficientis, indirecte sal- 
tem, nituntur. Kevera, ut in quaestione de induc- 
tione dictum est, inductio in universalitate im- 
partienda veritatibus contingentibus principio cau- 
salitatis (quod principii rationis sufficientis non 
est nisi coarctatio quaedam) regitur. Intantum e- 
nim causam phaenomenorum , quae scrutatur , de- 

17 


258 LOG. MAIOR. C. V. A. II. 

tegit esse vel ipsam naturam subiecti, vel legem 
a Deo constabilitam, inq. mordicus adhaeret huic 
principio: non datur effectus sine causa. — Qua 
interpretatione semel admissa , Leibnitiana do- 
ctrina probari posset: ad ambiguitatem tamen au- 
ferendam sic proponenda foret : Indicia univer- 
salia , ex quibus ratiocinia pendent, duobus ma- 
gnis superstruuntur principiis ; quorum unum est 
effatum contradictionis , alterum est principium 
rationis sufficientis. Priori principio innituntur a- 
xiomata analytica, pro quibus non praesupponitur 
nisi intuitio idealis; posteriori vero axiomata ex- 
perimentalia , pro quibus requiritur intuitio facti 
cum legitima enumeratione casuum particularium. 

Difficultates. 

D. 1. Videtur quod principium contradictionis 
non sit primum in genere principiorum: est enim 
negativum; principium autem negativum est post- 
erius positivo ; nam negatio in affirmatione fun- 
datur. — Insuper est modale; modale autem est 
posterius absoluto; modus enim subaudit rem quam 
afficit: ergo. 

R. Ad 1.®” dicendum quod principium contra- 
dictionis ita constat negatione, ut constet etiam 
affirmatione; docet enim ea, quae sunt, sic esse ut 
simul non esse nequeant: id vero ad positivam 
perfectionem entis et cognitionis pertinet: nil ergo 
contra nos facit quod negatio in affirmatione fun- 
detur; siquidem principium contradictionis revera 
in positiva cognitione nititur, nimirum in per- 

ceptione entis, ad cuius perfectionem pertinet ut, 
‘inquantum est, nequeat non esse. Habet ergo in 
se positionem in qua eius negatio fundatur. 

Ad 2. um dico quod ideo quia principium eius- 
modi modali propositione exprimatur, nil inde 
detrahitur eius prioritati : nam modus de quo a- 
gitur, non est modus proprie dictus, qui a re di- 
stinguitur, et rem quam afficit, supponit; bene 
vero improprie dictus, qui nempe non differt a 
re, et cum ipsa notione simplici omnino identi- 
ficatur. Cum ergo modus, de quo agitur, a re non 
differat, non est posterior ipsa: et patet quia re- 
pugnantia quam habet ens cum non ente , non 
differt ab ipsa notione entis , quae 'certe nihilum 
a se excludit et quidem necessario: idest exclusio 
nihili confunditur cum ipsa notione entis in quan- 
tum est ens; unde iudicium modale, quod id ex- 
primit, non requirit aliud iudicium praevium, quod 
versetur circa rem simpliciter inspectam. 

Idque iterum manifestum fit ex eo quod prin- 
cipium contradictionis exprimi etiam potest sub 
forma simplici, sic; ens non est nihilum: enti re- 
pugnat non esse: nequit id quod est, non esse. 

D . 2. Principium contradictionis supponit evi- 
dentiam: ergo non est primum. 

R. Dicendum quod a principio contradictionis 
subauditur evidentia, non tamquam principium 
ex quo ratiocinando, indirecte saltem, principium 
contradictionis inferatur, sed ut . character et pro- 
prietas iudicium quodlibet verum concomitans. Et 
revera quomodo ex evidentia, per modum iudicii 
expressa, inferri posset iudicium contradictionis. 

si, eo non praesupposito , iudicinm omne corruit? 
Si enim dicas « quidquid est evidens, verum* 
est » mente praesumere debes, non posse idem 
simul esse et non esse. 

D. 3. Principium contradictionis idcirco affir- 
matur verum, quia in eo percipitur praedicatum 
cum subiecto esse unum et idem ; atqui id con- 
stituit principium identitatis « quod est, est », seu 
A aequat A: ergo hoc prius est illo. 

R. Dicendum quod huiusm. identitas est con- 
ditio iudicium quodlibet necessarium afficiens, non 
autem iudicium , ex quo cetera derivantur. Quod 
quidem ex eo etiam patet quod si principium id- 
entitatis esset effatum, ex quo aliorum veritas 
inferretur, haberetur ratiocinium nugatorium se- 
quens « quod est, est; atqui hoc est; ergo est ». 
Ubi minor id ipsum exprimit quod conclusio. 

Art. 3. De valore et certitudine 
axiomatum analyticorum 
et syntheticorum contra adversarios . 

Quoad axiomata analytica, unice nobis pugnan- 
dum erit contra Beguelin, qui principium causa- 
litatis (ab eo cum principio rationis sufficientis 
perpetuo confusum), utpote obscurum et demonstra- 
tionis incapax, incertum esse contendit: unde con- 
stabilire nititur, saltem tamquam possibilem, hy- 
pothesim fortunae vel casus, seu, ut ipse ait, hy- 
pothesim existentiae vel eventus, qui exurgat sine 
causa. 

Quod vero ad iudicia synthetica pertinet, im- 

primis ea e medio pellenda erunt, quae Kant vo- 
cat synthetica a 'priori: deinde contra Humium re- 
liquorum certitudo obiectiva erit vindicanda. Quae 
omnia tribus §.“ absolventur. 

§. 1. De valore et certitudine 
principii causalitatis contra Begnelin. 

Notandum imprimis est principium causalita- 
tis duplici modo enuntiari posse ; l.° modo posi- 
tive, sic; quidquid fit, causam habet; 2.° modo ne- 
gative , sic: non datur effectus sine causa. — Et 
idem dicendum est de principio rationis sufficien- 
tis; nam positive sic exprimitur: quidquid est ha- 
bet rationem sufficientem sui esse : negative au- 
tem sic enuntiatur: nihil est sine ratione suffi- 
cienti. 

Notandum 2.° quod principium causalitatis , 
quamvis communi usu cum principio rationis suf- 
ficientis confundi soleat, ab hoc tamen non parum 
differt. Nam sicut effici non est idem quod esse, 
sed minus patet (esse enim de Deo dicitur et crea- 
turis; contra effici nonnisi de postremis dici po- 
test); ita eadem ratione causa non est idem quod 
ratio sufficiens. Revera causa importat quod id 
cuius est ratio, fiat; at ratio sufficiens per se si- 
gnificat id tantum, unde est quod aliquid sit po- 
tiusquam non sit. Sic Deus habet rationem suffi- 
cientem sui esse in se, sed non habet causam: Ipse 
vero est causa omnium. Igitur omnis causa est 
ratio sufficiens, sed non vicissim omnis ratio sufficiens 
continuo est causa: quare si duo praedicta principia 

differunt terminis, profecto non sunt idem. Hisce 
positis, sit 

<2- U. Principium causali tatis estne absolute 
certum ? 

R . Principium causalitatis absolute certum est. 
Idque patet, tum ex communi naturae sensu; nemo 
enim serio de hoc principio dubitat , si terminos 
intelligat: tum ex eius terminorum analysi. Est 
enim iudicium analyticum, ita ut si unum ex eius 
terminis auferas , alterius etiam notio evanescat 
oportet. Et revera, quod existere incipit, profecto id 
quod non habebat, acquirit: conceptus autem rei 
existentiam accipientis correlativum habet conce- 
ptum rei existentiam elargientis , cum nihilum nihil 
det: atqui realitas existentiam tribuens est id quod 
dicitur causa et ratio sufficiens: ergo existentia et 
necessitas causae, quoad rem quae fit , cum rei ef- 
fectae notione necessario nectitur. 

Hoc ipsum clare evincitur ex principio contra- 
dictionis. Nam causa rei, quae fit, non existat: quo 
ergo pacto tandem haec efficietur? Certe non ex eius 
possibilitate ; possibilitas enim est quid minus e- 
xistentia; quare si possibilitas causaret rem, tunc 
minus causaret maius, seu esset minus et non mi- 
nus. — Item neque effici poterit ex nihilo; secus 
haberetur nihilum ut supponitur, et non nihilum, 
eo ipso quod causaret; idest haberetur simul nihilum 
et non nihilum; quod pugnat cum principio contradi- 
ctionis: ergo effectus cum sui causa necessario ne- 
ctitur. 

Nota. Consimili processu quodlibet iudicium 
analyticum defendi potest. 

Difficultates . 

D. 1 . Videtur quod principium causalitatis sit 
valde obscurum; in eo enim fit transitus ad exi- 
stentiam realem, cuius notio valde obscura est. Ita 
Beguelin. 

R. Dicendum l.°quod dato et non concesso quod 
principium causalitatis ad realem existentiam tran- 
siret, non inde tamen obscurum fieret; nam notio 
existentiae realis, ne quid obscuritatis habeat, imo 
est maxime evidens, ut quisque conscit. 

Secundo tamen negandum est principium cau- 
salitatis pendere ab aliqua reali existentia ex cuius 
experientia colligatur, ut in axiomatibus experi- 
mentalibus contingit: nam principium causalitatis 
enuntiat generatim et abstracte necessarium nexum 
inter existentiam entis contingentis et eius cau- 
sam, seu inter ideam entis contingentis, idest entis 
exigentis causam, et ideam entis existentiam elar- 
gientis, nimirum causae ipsius: ergo. — Quod si 
dein eveniat quod ens contingens sit in re , pro- 
fecto tunc eius causa realis quoque dicenda erit: 
at hoc etiam valet pro principio contradictionis, 
quod adversarius tamen non impugnat; si enim ens 
aliquod realiter est, statim sequitur quod realiter , 
dum est, nequeat non esse. 

D. 2. Principium causalitatis demonstrari ne- 
quit sine circulo vitioso; nam demonstrare aliquid, 
idem est ac eius rationem sufficientem afferre: ergo 
eius veritas nutat. 

R. Dicendum l.° falsum esse suppositum, sci- 

licet quod principium causalitatis demonstratione 
indigeat: est enim per se notum, ut supra osten- 
sum est. — Quod si demonstratione indigeret, eum 
demonstratio omnis , iuxta adversarium , in illo 
fundetur, eo ipso omnis demonstratio fieret im- 
possibilis. Quid vero tunc dicendum foret de ar- 
gumentis, quae Beguelin nobis opponere nititur? 

Dicendum 2.° iterum falsum esse omnem de- 
monstrationem huic inniti principio: quamvis enim 
verum sit quod demonstrare aliquid sit eius ratio- 
nem sufficientem afferre, haec tamen ratio sufficiens 
non oportet quod continuo sit principium rationis 
sufficientis, sed erunt principia rei, de qua agitur, 
propria. Sic cum dico: quod est spirituale, est li- 
berum; sed anima humana est spiritualis; ergo est 
libera: ratio sufficiens huius conclusionis est ani- 
mae humanae spiritualitas , non vero principium 
rationis sufficientis. 

Ceterum iam observavimus , inepte ab Adver- 
sario principium causalitatis cum principio rationis 
sufficientis perpetuo confundi. 

D. 3. Si principium rationis sufficientis admit- 
titur, tunc l.° veritates omnes, quae illius ope de- 
ducuntur, necessariae essent absolute: 2.° omnes 
effectus etiam forent necessarii; nam sicut posito 
rationato ponenda est ratio sufficiens , ita ratione 
sufficienti posita, rationatum quoque ponere opor- 
teret: atqui id est inconveniens: ergo. 

R. Ad l. um dicendum, quod quum agitur de ve- 
ritatibus syntheticis, hae idcirco non sunt absolute 
necessariae, quia ex praemissis profluunt, quarum 
ima est quidem necessaria absolute, alia vero non 

item, sed tantum hypothetice: quare conclusio, cum 
semper debiliorem partem sequatur, nonnisi phy- 
sica certitudine gaudere potest. 

Ad 2. um dicendum quod inversio illius principii, 
quae in obiectione fit, locum habet dumtaxat, cum 
agitur de causis necessariis, non autem cum agitur 
de causis liberis; harum enim proprium est, positis 
etiam omnibus ad agendum requisitis, posse adhuc 
pro lubito operari et non operari. 

§. 2. De absurditate indiciorum Kantii 
syntheticorum a priori. 

Q. 1. Quaenam alia iudicia, praeter analytica 
et synthetica apud omnes recepta, obtrudit Kant? 

R. Kant iudicia ipsa synthetica in duas classes 
dividit, nimirum in synthetica a posteriori apud 
omnes recepta, et in synthetica a priori , quae 
ipse tantum novit. 

Q. 2 . Quomodo iuxta Kantium ex animo nostro 
profluunt iudicia huiusmodi synthetica a priori ? 

R. In primis notandum est quod in doctrina 
Kantii omnis cognitio nostra duplici constat ele- 
mento, ut fusius dicemus in Cosmologia, altero sub- 
iectivo, alio obiectivo; ita ut obiectivum sit ma- 
teria, subiectivum vero sit forma, quae omnino a 
subiecto est. 

Hoc posito, iuxta Kantium, iudicia synthetica 
a priori ex animo nostro profluunt sponte sua, vi 
quarumdam formarum ( elementum subiectivum ) 
menti inhaerentium, quas ex instinctu nos excitati 
ab impressione, quam materia externa (elementum 

obiectivum) in nos producit, applicamus ipsi ma- 
teriae, vel impressioni productae a materia in sensus 
nostros. 

Q. 3. Suntne iudicia huiusmodi synthetica a 
priori admittenda? 

R . Negative prorsus, quia n -turae mentis hu- 
manae manifeste repugnant. Et sane mens nostra 
est facultas eognoscitiva: ergo nulli obiecto assentiri 
potest, quod nec in se, nec in alio contuetur. Atqui 
in Kantiana hypothesi mens nostra assentiretur 
obiecto, quod nullo modo videt; nam nexum prae- 
dicatum inter et subiectum, qui deberet esse obie- 
ctum iudicii quod profertur, neque in mutua re- 
latione conceptuum, neque in ratiocinii deductione, 
neque in medio experientiae mens conspiceret. Re- 
vera non l. um admittitur nec 2. um , quia tunc habe- 
rentur iudicia analytica vel immediata vel dedu- 
cta; non 3. uni , quia sic haberentur iudicia synthetica 
a posteriori; dum contra Kantius militat pro iu- 
diciis syntheticis a priori: ergo. 

Cum itaque omnis actus mentis, obiectum co- 
gnitione attingens, sit positus in perspiciendo, mens 
revera iudicium proferre nequit, nisi acie sua de- 
t prehendat rem ita se habere. Quare ubi agitur non 
de fide praestanda auctoritati, sed de iudicio spe- 
ctante ad scientiam, necesse est ut mens ab aliquo 
motivo aut ratione, afficiente obiectum intrinsecus , 
trahatur ad assensum. Atqui in iudiciis syntheticis 
a priori nullum motivum , pulla ratio obiectiva , 
sc. nec evidens idearum nexus, nec ratiocinatio 
legitima, nec percepta experientia, ut iam obser- 
vavimus, mentem flecteret ad assensum: ergo iu- 

dicia synthetica a priori , utpote actus sine luce, 
et ex rationis fundo irrationaliter et contra eius 
agendi modum dimanantes, humanae mentis natu- 
rae omnino adversantur. 

Et hoc etiam ex ipsis Kantii principiis derivari 
potest. Statuit enim Kant, mentem nostram in * 
eiusm. iudiciis syntheticis a priori proferendis, 
eorum absolutam necessitatem pronuntiare. Ast pro- 
nuntiatio mentis cum intnitione ipsa confunditur : 
ergo ut illam necessitatem mens pronuntiet, a ra- 
tione aliqua obiectiva cogi debet; seu necessitatem . 
eorum absolutam, hoc ipso quod eam pronuntiat; 
necessario contuetur: non ergo dari potest indicium 
caece et ex instinctu a mente prolatum. 

Q. 4. Faventne sententiae Kantianae exempla, 
quae ipse Kantius pro se adducit? 

R. Exempla, quae pro se adducit Kant, nulli- 
mode ipsi favent. Revera sex iudiciorum exempla 
refert, quae nec analytica, nec synthetica a po- 
steriori, bene vero synthetica a priori esse con- 
tendit, nimirum sequentia: 

l. um Quidquid fit, causam habet: 2. um , desum- 
ptum ex aritmetica: quinque plus septem aequant 
duodecim: 3. um , ex geometria: linea recta est bre- 
vissima omniufin, quae duci possunt inter duo data 
puncta (quod minus vere dicit Kant ex conceptu 
recti deduci: non enim ex idea recti, sed ex idea 
lineae rectae reapse deducitur): 4. am , ex physica: in 
omnibus mutationibus mundi corporei eadem manet 
materiae quantitas: 5. nm , item ex physica: in quovis 
♦motu communicando actio et reactio semper est 
aequalis: 6. um , ex metaphysica: mundus aliquando 
primordia coepit. 

Atqui ex hisce indiciis quatuor priora evidenter 
sunt analytica , quia in iis notio praedicati ex no- 
tione subiecti evolvitur; quintum est syntheticum 
a posteriori , utpotequod ex experientia et indu- 
ctione derivatur; sextum autem ne principium qui- 
•dem est, sed illatio tantum ex ratiocinio deducta, 
ut consideranti patet: ergo. 

§. 3. De valore et certitudine axiomatum 
syntheticorum (a posteriori) contra Humium. 

Nota. Kant per excessum, Humius per defectum 
nobis repugnat. 

Q. 1. Quid Humius docuit circa principia expe- 
rimentalia ? 

R. Circa principia experimentalia in primis Hu- 
mius docuit, eorum fundamentum contineri tantum 
in eo effato « futurum erit consimile transacto »; 
deinde effati huiusraodi certitudine negata (quia 
neque immediata idearum relatione fulcitur, ut per 
se patet; neque in experientia, ut ipse ait, fun- 
datur, quia futurum nondum accidit), exinde de- 
ducit , axiomatum experimentalium certitudinem 
esse quidem aliquid a subiectiva animi persuasione 
ex more et consuetudine admissum , sed sine ullo 
fundamento obiectivo. 

Q. 2. Quo pacto, contra Humium, axiomatum 
experimentalium certitudinem propugnare contendit 
Reid, et quid de Reidiana defensione dicendum 
est? 

R. Reid ad scepticismum Humii vitandum et * 
axiomatum experimentalium certitudinem tuendam, 

statuit fundamentum eorum certitudinis in caeco 
quodam naturae instinctu esse reponendum, quo 
ineluctabili quadam vi ad sic iudicandum incita- 
remur, necessario scilicet et instinctire. — Quod 
quidem ostendere conatur exemplo desumpto ex in- 
fantibus; si enim, inquit, infanti alicui semel con- 
tingit digitum lucerna comburi, timet ipse ne dolor 
redeat, si lucernae alteri aut cuivis flammae iterum 
manum admoveat; et, quod consequens est, is com- 
burendi vim tribuit toti speciei. Inductio isthaec, 
prosequitur Reid, quae ex ratiocinatione non pro- 
ficiscitur quamque ratam non facit ratiocinatio, ex 
vi illa ineluctabili oritur, quae nos instinctu quo- 
dam adducit ad tribuendas toti speciei qualitates, 
quas in individuis experti sumus. Sic constitutio 
ipsa naturae fert. 

Atqui haec Reidiana defensio naturam axioma- 
tum experimentalium, non secus ac doctrina Humii, 
pessumdat, licet diversa via. Et sane, si mens caeco 
quodam naturae instinctu iudiciis illis assentitur, 
quis non videt, de eorum natura iam actum esse? 
Mens enim absque ulla obiectiva ratione assensum 
praestaret, et consequenter irrationaliter ageret. 
— Et illud quidem verum est in animo nostro esse 
naturalem quamdam ad vere et recte iudicandum 
determinationem : sed haec non impedit quominus 
semper requiratur ex parte obiecti fundamentum 
et ratio, qua mens nitatur, et a qua moveatur, 
cum iudicat. 

Quod vero pertinet ad exemplum ex infanti- 
bus desumptum, nil revera facit ad rem; hoc enim 
' loco agitur de homine prout fruitur vita sua ra- 

tionali: infantes vero idcirco absque ratiocinatione 
ad similes effectus a similibus causis expectandos 
moventur, quia nondum expedito rationis usu gau- 
dent; nec de futuris effectibus aut possident aut 
possidere possunt veram certitudinem. 

Q. 3. Estne liuic defensioni Reidianae ea prae- 
ferenda, quam tentavit Galuppius ? 

R. Imprimis Galuppius censuit similitudinem 
inter transactum et futurum vi experientiae cer- 
tam haberi; ideoque effatum illud « futurum erit 
simile transacto » empiricam praebere veritatem. 
— Id vero sic persuadere nititur. Finge, ait, 
spatium longissimum praeteriti temporis: totum 
hoc tempus quod nunc praeteritum est, quondam 
futurum erat, scilicet respectu primi instantis ex 
quo exordium coepit; atqui in toto eius decursu, 
eventuum similitudinem mens deprehendit: ergo 
similitudo inter transactum et futurum experi- 
mento fuit obnoxia. 

Verum hoc revera nil persuadet: nam impri- 
mis exordio illius temporis quod fingitur, profecto 
de futuro nihil adhuc constabat experimentaliter. 
Deinde de ipso sumpta fuit experientia ab eo 
puncto remotissimo ad nostra usque tempora, et 
similitudinem inter illud transactum illudque fu- 
turum mens experimentaliter deprehendit. At vero 
a praesenti puncto ad nova iterum tempora eritne 
hoc aliud futurum transacto simile? Si experi- 
mentaliter id sciri debet, experientia certe circa 
hoc novum futurum adhuc desideratur: ergo etc. 
Aliter: haec propositio « similitudo inter transa- 
ctum et futurum fundatur in sola experientia » 

vel supponitur veritas immediata vel deducta . 
Immediata non est, quia etsi experientia transacta 
ostenderit similitudinem inter aliqua praeterita 
et aliqua futura , utrum tamen haec similitudo 
in posterum sit permansura, id nec dicit nec 
dicere potest, quia experientia non respicit nisi 
praesens: mediata item non est, quia illatio ne- 
quit esse amplior praemissa : atqui similitudo in- 
ter transactum et futurum , quae affirmatur in 
principiis experimentalibus, est universalis; expe- 
rientia contra, utcumque dilatetur, particularis 
semper est: nullo igitur pacto ex hac dumtaxat 
poterit illa deduci. 

Q. 4. Quo igitur pacto tum Humii sceptici- 
smus vitari, tum axiomatum experimentalium cer- 
titudo propugnari potest? 

R. Humii scepticismus vitabitur, et axioma- 
tum experimentalium certitudo simul defendetur, 
statuendo, similitudinem inter transactum et fu- 
turum ita fundari in experientia ut, ea praesup- 
posita , inferatur ex aliquo principio rationali. 

Hic tamen prius advertendum est, non satis 
accurate dici, principia expcrimentalia praesu- 
mere similitudinem inter transactum et futu- 
rum; nam potius haec similitudo deducitur ex u- 
niversalitate antea constabilita principii experi- 
mentalis. Sic v. gr. ex hoc principio « omnis ignis 
adurit » iure infertur lignum combustum iri si 
igni admoveatur; seu futurum in hoc genere ef- 
fectuum simile fore transacto. Ed idem dic de aliis. 

Hoc posito, ad propositionem probandam, omnia 
illa hic repetenda sunt, quae de inductione suo loco 

diximus : abunde enim ostensum est, principia ex- 
perimentalia non ex sola experientia efformari , sed 
superventu principii causalitatis vel rationis suf- 
ficientis, cuius vi detegajnus, causam observati 
phaenomeni vel esse proprietatem aliquam , vel 
ipsam rei naturam, vel legem a Deo constabili- 
tam. — Quibus peractis, procul dubio futuri cum 
transacto similitudo fluit sponte sua ex alterutro 
liorum principiorum: causa naturalis (necessaria) 
eosdem semper producit effectus: leges naturae 
sunt constantes. 

Et hic tandem rite notandum venit, princi- 
pium illud « futurum simile erit transacto » ali- 
ter duobus hisce effatis inniti si in abstracto , a- 
liter si in concreto spectetur. — Nam in abstracto 
spectatum ab experientia non pendet, et per ra- 
tiocinium purum ex iis deducitur, v. gr. sic: ad- 
ministratio mundi sapiens sit oportet: sed sapien- 
tia exigit ordinem et constantiam: ergo leges, qui- 
bus mundus regitur, constantes erunt: ergo fu- 
turum quod in permansione ordinis consistit, trans- 
acto respondeat opus est. — Ubi principium istud, 
absolute et in abstracto prolatum, rationale est 
prorsus et certitudinis metaphy sicae. 

Si vero spectetur in concreto, sc. prout locum 
obtinet in quolibet rerum ambitu seorsim accepto 
et peculiares rerum ordines respicit, tunc in ap- . 
plicatione pendet ab experientia, quae per itera- 
tam observationem nos docuit, rem illam, puta a- 
quam, esse naturalem causam illius effectus, nempe 
refrigerii; et ita principium illud non iudicium est 
analyticum sed cxperimentale , et consequenter 
certitudinis physicae. 

CAPUT VI. 

DE SCIENTIA. 


Scientiae nomen sumitur multifariam : modo 
enim opponitur fidei aut etiam opinioni; et tunc 
generatim significat quamlibet notitiam certam et 
evidentem sive rei per se notae sive cognitae per 
demonstrationem : modo restringitur ad denotan- 
dam rei notitiam, quae ratiocinando ex aliis de- 
rivetur. Item quandoque indicat integrum harum 
notionum systema, quatenus, ratione ordinis, in 
varias classes dividuntur notitiae illae, prout or- 
dinantur sub principiis, a quibus procedunt. Tan- 
dem usurpatur etiam ad ipsum habitum innuen- 
dum, qui mentem inclinat ad cognitiones huiusmodi 
eliciendas. 

Caput praesens, omissa prima, tres posteriores 
significationes retinet; fct dividitur in tres articu- 
los, quorum l. UR agit de scientia in communi et de 
praecipuis scientiae differentiis : 2. us de coordina- 
tione scientiarum : 3. us de earum subordinatione. 

Art. 1. De scientia in communi 
et de praecipuis scientiae differentiis. 

Q. 1. Quid scientia est prout significat cogni- 
tionem aliunde derivatam? • 

D. Scientia prout significat cognitionem dedu- 
ctam, est effectus ratiocinii; et definiri potest « co- 

18 

gnitio certa et evidens per demonstrationem com- 
parata ». 

Q. 2. Existitne in nobis scientia huiusmodi? 

R. Existit, quia revera ratiocinamur. Causa 
vero kuiusce scientiae in ipsa conditione intellectus 
nostri cernitur, qui est progressivus in cognoscendo, 
quatenus nempe principiis cognitis, non illico in 
ipsis omnia intuetur, quae in iis continentur: unde 
opusjhabet, principia per se evidentia ad deter- 
minatas materias applicare, et ita ex principiis 
conclusiones deducere. 

Q. 3. Quotuplici via acquiritur scientia? 

R . Duplici via acquiritur scientia, inventione 
nimirum et disciplina. Mens enim ad novas noti- 
tias ex principiis per se notis eliciendas, non in- 
diget nisi ut applicet principia illa subiectis qui- 
busdam peculiaribus, quorum vel memoriam reti- 
net, vel actu sumit experimentum. Porro id vel 
proprio marte mens perficit, et habetur inventio; 
vel ductu alterius doctioris-, et habetur disciplina: 
ergo. — Ad rem S. Thomas: « Sicut aliquis dupli- 
citer sanatur, uno modo per operationem naturae 
tantum, alio modo a natura cum adminiculo di- 
sciplinae; ita etiam duplex est modus acquirendi 
scientiam: unus quando ratio naturalis per sei- 
psam devenit in cognitionem ignotorum, et hic mo- 
dus dicitur inventio; alius quando rationi naturali 
aliquis exterius adminiculatur, et hic modus dicitur 
disciplina ». (Qq. Disp. Quaestio de Magistro a. 1°). 

Q . 4. Habetne se passive tantum, qui disci- 
plinam recipit, an etiam active? 

R. Non passivus tantum sed activus etiam est 

qui disciplinam recipit. Nam tum quoque cum quis 
disciplinam recipit, eius scientia ex interno lu- 
mine procedat oportet : vi enim interni luminis 
percipitur nexus illationis cum principiis, et haec 
perceptio praebet scientiam. « Sicut pharmaca, ait 
S. Thomas, quae ministrantur a medico non tri- 
buunt naturae vim medendi , sed tantum vires 
nonnullas subiecto applicant, ut hoc bene dispo- 
natur et influxui naturae recipiendo accomodetur; 
ita doctor non vim intelligendi largitur aut au- 
get, sed tantum mentem excitat et dirigit, tum 
proponendo materiam cui discipulus applicet lu- 
cem principiorum, qua iam instruitur, tum in- 
dicando ordinem , quo principia disponi debent, ut 
illationem patefaciant ». (Summ. Theol. l. a p. q. 
117. a. L). 

Q. 5 . Quaenam scientia perfecta dicitur? 

R. Scientia perfecta dicitur quae inducit co- 
gnitionem perfectam. Cum vero perfecta cognitio 
ea sit, quae rem intellectui repraesentat eo modo 
quo est in se; res autem in se est vi suarum 
causarum aut rationum sufficientium; hinc scien- 
tia perfecta erit quae rem explicat per suas cau- 

. sas aut rationes sufficientes. 

Item ea scientia perfecta est, quae plene explet 
propensionem mentis; atqui mens cupidissime fer- 
tur in cognitionem causarum vel rationum suffi- 
cientium, et donec ad has perveniat, ab inqui- 
rendo non desistit: ergo cognitio rei perfecta non 
habetur nisi eius cognoscantur causae vel ratio- 
nes sufficientes. 

Q. 6. Undenam scientia speciem sumit ? 

R. Scientia specificatur ab obiecto, prout sub- 
est principiis, vi quorum innotescit. Revera mo- 
tus quilibet specificatur a termino , prout respon- 
det initio ; sed actus sciendi est motus quidam 
rationis, cuius initium sunt principia per se nota, 
terminus autem sunt obiecta : ergo scientia spe- 
ciem sumit ab obiecto prout subest lumini prin- 
cipiorum. 

Praeterea, scientia est cognitio quaedam: sed 
cognitio omnis specificatur ab obiecto formali, seu 
a ratione sub qua obiectum attingitur: ergo idem 
de scientia dicendum est. Sed ratio, sub qua ob- 
iectum scientiae attingitur, est quatenus obiectum 
illud subest luci principiorum, quorum ope menti 
innotescit : ergo. 

Sequitur quod quantumcumque diversa sint per 
suam naturam scibilia aliqua (obiectum materiale), 
dummodo tamen per principia eadem sciantur (ob- 
iectum formale), ad unanl scientiam pertinent. Sic 
de humanis vocibus et sonis corporum inanima- 
torum est eadem scientia, nempe musica. 

Q. 7. Quo pacto dividitur scientia, inspecto 
fine ad quem tendit? 

R. Scientia, inspecto fine ad quem tendit, du- 
pliciter dividitur, scilicet in speculativam et pra- 
cticam . — Speculativa est quae pro fine habet so- 
lam veritatis contemplationem, in qua immediate 
sistit, ut: Deus est immensus. Practica est, quae 
ipsam contemplationem veritatis refert ad opera- 
tionem , ut : non est faciendum aliis quod nobis 
fieri nolumus. 

Quae divisio ex ordine etiam patet, quem 

scientia habet ad subieetum, quod perficit; subie- 
ctum enim scientia perficit vel mera notitia, vel 
operatione, quae ex notitia consequitur. 

Q. 8. Intellectus speculativus et practicus dif- 
feruntne inter se? 

R. Intellectus speculativus non differt a pra- 
ctico nisi fine. Nam speculativus pro termino ha- 
bet notitiam rei, practicus autem opus, ad quod 
notitiam ipsam dirigit: hinc illud effatum: « in- 
tellectus speculativus extensione fit practicus ». Ad 
rem. Clemens Alexandrinus: « veritatis alia qui- 
dem est pars, quae versatur in cognitione; alia 
vero in actione; profluxit autem a contemplatione ». 
(Stromatum 6). 


Difficultates. 

D. 1 . Videtur quod scientia non acquiratur in- 
ventione; in hac enim hypothesi mens gigneret 
veritatem ; atqui veritas , * utpote aeterna , gigni 
nequit: restat ergo quod veritas acquiratur disci- 
plina et non alia via. 

R. Dicendum quod veritas alia est obiectiva, 
alia subiectiva. Obiectiva non est mentis actus, 
sed id quod actui mentis relucet; et haec non pro- 
ducitur, sed detegitur: insuper haec prout a mente 
nostra concipitur, aeterna dicitur negative , prout 
nempe praescindit a tempore. 

Si vero agitur de veritate subiectiva quae in nobis 
est, ac definitur consensio conceptus cum obiecto seu 
in concreto ipse conceptus obiecto conformis, haec 
utique produci potest et revera producitur a mente. 

cuius est actus; non tamen ab ipsa sola, sed a 
mente simul et obiecto. Porro veritas hoc modo 
sumpta non est aeterna in creaturis, ut patet, 
sed temporanea. In Deo autem, cuius ideae arche- 
typae a sua ipsius essentia et existentia non di- 
stinguuntur, veritas obiectiva, sicut etiam subie- 
ctiva, aeternitatem habet positivam. 

D. 2. Cognitio per causam non videtur esse 
perfecta; nam cognoscere per causam est cogno- 
scere per aliquid rei extrinsecum, dum contra per- 
fectio cuiusque rei ab intrinseco derivatur. 

R. Dicendum l.° quod non omnis causa est 
extrinseca rei; nani causa materialis et formalis 
intimam rei essentiam constituunt: qui ergo per 
lias causas rem cognoscit, per aliquid plane in- 
trinsecum eam cognoscit. Deinde quis non videt, 
longe perfectius esse per omnes causas, nempe 
etiam per finalem, exemplarem et efficientem, quam 
per aliquas tantum res cognoscere? — Et illud 
tamen negari nequit quod si plene cognosceretur 
effector, quatenus est rei effector totalis et adaequa- 
tus, ceterae etiam causae ignorari non possent. 

R. 3. Quod rem intrinsecus constituit, dat rei 
speciem: ergo scientia non ab obiecto, quod ipsi ex- 
trinsecum est, sed a propria entitate speciem sumit. 

R. Dicendum quod hic non agitur de specifi- 
cativo intrinseco scientiae, sed de extrinseco, a 
cuius influxu ipsa scientiae entitas intrinseca de- 
terminatur seu specificatur; et ideo hoc specifica- 
tivum recte sumitur ab obiecto formaliter consi- 
derato. — Ratio autem cur hic recurritur ad spe- 
cificativum extrinsecum in eo est, quod scientia 

et generatim omnis cognitio, est veluti imago ob- 
iecti eiusque expressio: unde, qua talis, intelligi 
nequit nisi in ordine ad suum exemplar. 

Art. 2. De 'partitione et coordinatione scientiarum. 

Q. 1. Scientia sumpta seorsum pro simplici 
demonstrationis effectu postulatae dividi et coor- 
dinari ? 

R. Cum multitudo, nisi ordine instruatur, con- 
fusionem gignat ; scientia vero sumpta seorsum 
pro simplici demonstrationis effectu, multitudinem 
infinitam notionum exhibeat (tot enim scientiae sunt, 
quot demopstrationes institui possunt); hinc , ut 
confusio vitetur, earum divisio et coordinatio ma- 
xime necessaria est. Et revera videmus quod sa- 
pientes omni tempore coordinationem huiusm. per- 
ficere conati sunt, scientiamque ad aliquam uni- 
tatem reducere. 

Q. 2. Quanam norma usi sunt sapientes ad 
hanc divisionem et coordinationem perficiendam? 

R. Non omnes eadem nonna usi sunt . ad di- 
visionem et coordinationem scientiarum perficien- 
dam : alii enim considerationem converterunt ad 
diversas potentias, quibus in cognitione utimur; 
alii ad diversa genera obiectorum prout differunt 
realitate; alii ad diversas formas, sub quibus ve- 
ritas nobis offertur. S. Thomas pro regula scien- 
tiarum partiendarum assumpsit diversum gradum 
abstractionis , quo res intellectui contemplandae 
obiiciuntur. 

Q. 3. Quaenam ex hisce regulis praeferenda 

est ? • 

R. Illa regula praeferenda videtur, quae scien- 
tias dividit secundum diversos abstractionis gra- 
dus. Et sane generalis divisio actuum alicuius po- 
tentiae optime desumitur ex differentia illius cha- 
racteris, quo obiectum efficitur idoneum ut per se 
ab illa potentia attingatur: atqui abstractio est 
character huiusmodi; nam obiectum prout concrete 
in individuo consideratur, est per se obiectum 
sensus, non mentis : contra prout abstractioni sufc- 
est, fit idoneum ut per se ab intellectu attinga- 
tur: ergo ex diverso abstractionis gradu iure ratio 
desumitur generalis divisionis scientiarum, /j>rout 
sub se comprehendunt illationes non modo, sed 
etiam principia a quibus derivantur. 

Praeterea scientia est non de singularibus , 
sed de universalibus; nam circa singularia versa- 
tur historia: atqui universalia fiunt per abstra- 
ctionem; et quo est altior abstractio, eo obiectum 
latius patet: ergo abstractio efficit obiectum sci- 
bile et ingenerat diversos scibilitatis gradus. Sed 
scientia dividitur iuxta diversitatem scibilium : 
ergo. 

Q. 4. Quo ergo pacto, iuxta hanc regulam, di- 
vidi scientia potest ? 

R. Scientia, inspecto abstractionis diverso gradu, 
dividitur in quinque primarias, nempe Physicam, 
Mathematicam, Metaphysicam , Logicam et Mo- 
ralem. 

Et sane, iuxta praedictam regulam, tot scien- 
tiae constitui debent, quot sunt scibilium ordines 
diversi, ex abstractione resultantes: atqui huiusm. 
ordines quinque sunt, iisque respeetive respon- 
dent scientiae enumeratae. 

Revera primus abstractionis gradus est , ut 
mens avocetur a sola materia individuali , non 
autem a materia sensibili; et huic respondet Phy- 
sica, quae pro obiecto habet ens sensibiliter mu- 
tabile. 

Secundus gradus est, ut praecisio fiat etiam a 
materia sensibili, non tamen a materia intelligi- 
bili; quatenus nempe consideratur ens corporeum 
sub sola notione quantitatis, remota omni muta- 
bilitate sensibili; et huic respondet Mathematica, 
quae pro obiecto habet ens quantum , sive discre- 
tum ut in numeris, sive continuum ut in figuris. 

Tertius gradus est quo ab omni materia o- 
mnino praescinditur, et consideratur ens immate- 
riale sive praecisive, sive negative; idest quate- 
nus vel spectantur rationes, quae etiam extra ma- 
teriam inveniri possunt, ut notiones causae, sub- 
stantiae et similium, vel spectantur substantiae, 
materiam a se penitus excludentes, ut animus hu- 
manus, et maxime Deus; et huic respondet Meta- 
physica , quae pro obiecto habet ens immateriale. 

Tandem ultimus gradus est ut praescindatur 
ab ipsa obiecti realitate, et res considerentur re- 
flexe prout in actu animi vel cognoscitivo vel af- 
fectivo subsistunt. — Qui quidem gradus neces- 
sario in duplicem ordinem distribuitur, prout scilicet 
obiecta refert ad intellectum vel ad voluntatem, 
eorumque aut idealitatem aut moralitatem consi- 
derandam exhibet. Horum autem priori respondet 
Logica, quae ens ideale considerat; posteriori vero 
Moralis, quae pro obiecto habet ens morale. 

Q. 5. Possuntne recte sub hisce quinque su- 
premis reliquae omnes scientiae coordinari? 

R. Reliquae scientiae omnes sub hisce quinque 
supremis recte ordinantur. Revera principia, quibus 
uti potest scientia quaevis, vel colliguntur expe- 
rientia sensibili, ut fit in physica; vel considera- 
tione mentali numerorum et figurarum, ut in ma- 
thematica; vel notionibus universalibus a materia 
abstrahentibus, ut in metaphy sica;- vel reflexione 
supra actus mentis in verum dirigendos, aut supra 
actus voluntatis dirigendos in tfonum, ut in logica 
et in morali: ergo quaevis scientia ex aliqua prae- 
dictarum scientiarum sua principia derivat : sed 
scientia, quae principia quibus utitur, ab alia de- 
sumit, sub ipsa iure ordinatur: ergo. 

Et quidem , quae hic de scientiis dicta sunt , 
de artibus etiam cum proportione sunt dicenda: 
nam praecepta, quibus artes reguntur, principiis 
fundantur ad aliquam ex quinque primariis scien- 
tiis pertinentibus. 


Difficultates. 

D. 1. Scientiae sunt divisae vi naturae; ipsae 
enim speciem recipiunt ex obiectis per se diversis: 
ergo non indigent dividi vi artis, nec consequenter 
secundum diversos abstractionis gradus. 

R. Dicendum quod divisio ex diversitate rerum 
singularium desumpta non praeberet nisi immensam 
multitudinem sine ullo ordine: unde fit ut scientiae 
indigeant dividi ope artis. 

Ceterum etiamsi vi naturae haberetur perfecta 
et ordinata divisio, nihil tamen prohiberet, quo- 
minus, proposito novo fine, nova divisio a sapien- 
tibus induceretur. 

B. 2. Ergone sapientes naturam corrigunt ? 

fi. Sapientes naturam non corrigunt, sed se- 
quuntur; natura enim idcirco hominem ratione do- 
navit, ut ea uteretur ad plura determinanda, quae 
ipsa non determinavit per se, sed normas tantum 
proposuit quas sectari oportet. Prout in lege mo- 
rali etiam inspicitur quae non omnia singillatim 
definit, nec poenas statuit pro quolibet delicto in- 
fligendas; sed ad lioc natura destinavit publicam 
auctoritatem in societate, instituendam. 

B. 3 . Si scientiarum divisio pendet ab arte, 
erit omnino arbitraria ; nullo igitur pacto poterit 
disputari quaenam sit divisio praestantior. 

fi. Dicendum quod ars pendet a libertate qui- 
dem, sed ita ut haec a ratione regatur ac eidem 
obtemperet: natura vero etsi divisionem scientia- 
rum ordine determinato per se non fecerit, funda- 
mentum tamen praebuit, quo in ea peragenda ratio 
inniteretur. Hoc vero fundamentum diversis ab- 
stractionis gradibus optime constituitur, ut ex 
praedictis patet. . 

B. 4. Divisio quae desumitur ex diversis gra- 
dibus abstractionis non videtur probanda : nam 
obiecta quae per hanc divisionem assignantur uni 
scientiae, saepe tractantur ab alia. Sic Psychologia, 
quae pars est Metaphysicae, agit de corpore hu- 
mano, quod ad Physicam pertinet; et idem dic de 
aliis. 

fi. Dicendum quod duplex scientiarum obiectum 
distingui debet, nempe obiectum per se seu attribu- 
tionis , et obiectum per accidens seu attributum. 
Et dicitur obiectum per se seu attributionis obie- 

ctum, genere saltem unum, quod primo et per se 
respicitur a scientia aliqua; dum contra obiectum 
per accidens seu attributum est illud, quod utique 
a scientia eadem attingitur sed secundario, nimi- 
rum propter aliquem respectum, quo ad obiectum 
attributionis refertur. Sic Psychologia considerat 
quidem corpus humanum, sed quatenus ad animam, 
a qua informatur (et quae obiectum primarium psy- 
chologiae constituit), ordinem tabet. 

Et ideo generatim dicendum est quod quamvis 
obiecta aliqua a diversis scientiis quandoque tra- 
ctentur, non tamen ita tractantur ut singulae illae 
scientiae ea obiecta attingant per se sed per ac- 
cidens; sc. non ita ut omnes illa obiecta respiciant 
tamquam obiectum attributionis, sed, praeter unam, 
ceterae ut obiectum attributum. 

B. 5. Saltem divisio quinaria non est sufficiens; 
gradus enim abstractionis sunt plures quam enu- 
merati. Sic v. gr. abstractio, qua consideratur ens 
immateriale negative , est altior abstractione, qua 
consideratur praecisive : ergo. 

B. Dicendum quod cum sermo est de scientia- 
rum divisione suprema et primaria, non quilibet 
abstractionis gradus, sed primarii tantum consi- 
derandi sunt, secundariis omissis. At vero diver- 
sitas, quae viget inter abstractionem respicientem 
ens immateriale negative , et eam quae respicit 
ens immateriale praecisive , secundaria tantum est, 
non primaria; sive enim substantias a materia se- 
paratas , sive notiones ab ea separabiles contem- 
plemur, sempeu verum est, in huiusm. consideratione 
nos supra sensum et imaginationem evehi oportere 
et solo intellectus lumine perduci: ergo. 

D . 6. Gradus abstractionis Logicae non est di- 
versus ab eo quo utitur Moralis; nam uterque in 
eo consistit quod obiectum consideretur non se- 
cundum esse reale, sed secundum relationem ad 
actus animi: ergo ex hac parte saltem non est 
bona partitio. 

R. Dicendum quod, posito etiam quod gradus 
abstractionis Logicae non sit formaliter diversus 
ab eo, quo Moralis* utitur, diversus est tamen ae- 
quivalenter; hoc ipso enim quod obiectum refert 
ad duplicem adeo diversam . facultatem (intellectum 
nempe et voluntatem), duplicem ordinem scibilium 
inducit. Nam non modo affert diversissimum aspe- 
ctum considerandi obiectum , sed etiam principia 
praebet toto genere differentia. Insuper novam u- 
trinque superandam difficultatem includit, quae ex 
una parte nascitur ex reflexione mentis supra pro- 
prios actus, ex alia ex passionum tumultu iudicia 
mentis in re morum obnubilantium. 

D. 7. Sunt aliquae scientiae mixtae, quae su- 
munt principia a duabus simplicibus, ut ex. gr. 
Astronomia et Mechanica, quae Mathesis simul et 
Physicae utuntur lumine: hae igitur sub neutra 
earum ordinari poterunt. 

R. Dicendum quod mixtae ordinantur sub utra- 
que scientia, cuius lumine utuntur; ex utraque enim 
simplici sua mutuantur principia, et utriusque or- 
dinis obiecta participant. 

Art. 3. De scientiarum subor dinatione. 

Q. 1. Estne aliqua e quinque primariis scien- 
tiis praedictis, quae alteri proprie subalternetur ; 
et, quatenus negative, potestne poni inter easdem 
subordiuatio saltem latius sumpta ? 

R. Nulla est e quinque scientiis primariis, quae 
proprie alteri subalternetur; si vero non de pro- 
prie dicta subalternatione , sed de subordinatione 
agatur latius sumpta, haec inter ipsas existere 
dicenda est. 

Probatur l. a pars. Veri nominis subalternatio 
postulat ut obiectum scientiae inferioris ex restri- 
ctione resultet obiecti scientiae superioris, princi- 
piisque innitatur ad ordinem eumdem pertinentibus. 
Sic corpus sanabile, quod respicitur a medicina, 
resultat ex contractione amplioris obiecti Physicae, 
quod est generatim ens mutationibus sensibilibus 
obnoxium; et principia utriusque scientiae ex sen- 
sibili experientia aeque colliguntur. Atqui e quin- 
que scientiis primariis nulla est, de qua dici id 
possit respectu alterius; nam earum quaeque habet 
obiectum plane diversum; et quamvis utatur prin- 
cipiis metaphysicae, his tamen addit principia pro- 
pria alterius plane ordinis : ergo. — Et dixi , e 
quinque primariis: nam si de secundariis loquimur, 
has ad quinque primarias respective revocari tam- 
quam ad primigenios fontes, iam supra notatum 
est. Quae quidem reductio non subiectio est qua- 
liscumque, sed vera subalternatio, cum obiectum 
et principia inferioris scientiae in eodem versen- 

tur ordine ac superioris, limitatione tantum ad- 
iecta angustioris circuli, in quo spatientur. 

Si vero, (quod pertinet ad 2. a “ partem), non 
agitur de subalternatione proprie dicta, sed de 
subordinatione late sumpta, tunc aliqua est e pri- 
mariis cui ceterae subsunt ; et potest liaberi ut 
talis, sub diversa ratione, tum Moralis, tum Lo- 
gica, tum Metaphysica: et sic probatur. — Ad 
concipiendam latiorem subordinationem sufficit qui- 
vis influxus et regimen unius scientiae in aliam: 
atqui sub diversa ratione hoc reapse contingit de 
tribus praedictis scientiis respectu aliarum. 

* Revera Moralis disserit de fine ultimo homi- 
nis et de prudentia, quae ad finem hunc dirigit : 
at vero ultimus finis est regula finium omnium 
inferiorum; prudentia autem temperare debet actio- 
nes omnes humanas, ac ideo scientiam ipsam: ergo 
ratione finis scientia moralis aliis omnibus scien- 
tiis praeest, in easque exercet influxum quemdam. 

Logica, quoad se, speculatur ordinem in ra- 
tionis actibus generatim ponendum ut progressus 
in veritate assequenda tuto habeatur: igitur ex 
hac parte legem aliis scientiis indicit, quatenus 
ratiocinatione et mentis actibus rite ordinatis uti 
debent. 

Tandem Metaphysica notiones reales contem- 
platur communes omnibus entibus. Porro hae no- 
tiones, quatenus sunt reales , ipsi ideali enti prae- 
bent fundamentum; enti inquam ideali, quod Lo- 
gicae obieetum constituit: quatenus autem sunt 
speculativae, substernuntur Morali, cum operatio 
sit speculationis veluti extensio: denique quate- 

nus sunt universalissimae, in ipso obiecto Phy- 
sicae et Mathesis latent implicite: unde sequitur 
quod principia quae ex metaphy sicis notionibus e- 
mergunt, aliqua semper ratione in principia alia- 
rum scientiarum influant; quae idcirco Metapliy- 
sicae dominatui ex hoc capite subiiciuntur. 

Et hinc igitur manifeste habes quod tres prae- 
dictae scientiae ternarium illud exhibent , quod 
propter principatum in ceteras disciplinas , mu- 
tuumque influxum singularium partium inter se , 
magis proprie Philosophiam constituit, atque ad di- 
scendum prae omnibus est necessarium. 

Q. 2. Quo igitur pacto Metaphysica saepe di- 
citur ita prima ut reliquae omnes disciplinae na- 
turales ipsi subordinentur ? 

R. Metaphysica dicitur prima spectata abso- 
lute in ratione scientiae, et talis reapse sub hoc 
respectu dicenda est. Nam scientiae illi in ratione 
scientiae competit dominatus , cuius obieetum in 
ratione scibilis est praestantissimum , et cuius 
principia reliquarum principiis praebent funda- 
mentum : sed Methapyhsica est buiusmodi. Et sane 
obieetum Metaphysicae est ens immateriale prae- 
cisi ve vel negative sumptum: ergo huiusmodi est 
ut maxime a materia recedat: atqui quo obieetum 
aliquod magis a materia recedit, eo est etiam ma- 
gis scibile : ergo. 

Insuper inter obiecta Metaphysicae eminet Deus, 
qui obiectorum mentis supremum est, et cuius no- 
tio maxime est necessaria ad illustrandas ac per- 
ficiendas omnium aliarum scientiarum notiones : 
ergo. 

Si dicas, Moralem etiam respicere Deum, nimi- 
rum tamquam ultimum hominis finem ; id ultro con- 
cedimus: sed imprimis Dei notio, quam praebet 
Moralis, in notione Dei fundatur, quam suppeditat 
Metaphysica: deinde huiusm. notio Dei, quam af- 
fert Moralis , est practica , non speculativa , ac 
proinde non perficit alias scientias nisi quatenus 
cum operatione humana colligantur : unde in ra- 
tione scientiae primatus competit Metaphysicae. 

Ceterum quod principia Metaphysicae cetera- 
rum scientiarum principiis pro fundamento sint, ma- 
nifeste patet ; nam metaphysicae principia e no- 
tionibus, quae omnibus entibus sunt communes, 
magna ex parte efflorescunt, ac proinde maxima 
amplitudine et universalitate fruuntur. 

Q. 3. Cuinam tandem scientiae, si non de puro 
ordine naturali , sed de Encyclopedia Christiana- 
sermo sit, competit absolutus primatus? 

E. Licet in puro ordine naturali suprema 
scientia sit Metaphysica, ut dictum est; supposito 
tamen supernaturali ordine et fide, altior exur- 
git scientia, quae ex principiis revelatis ratioci- 
natur de Deo , deque omnibus quae ad Deum re- 
feruntur; et est Theologia Scholastica ; quae sic 
nominatur tum ut distinguatur a simplici fide, (quae 
etiam quandoque a SS. Patribus Theologia abso- 
lute appellari solet), tum iterum ab ea disciplina, 
quae Scripturarum, Conciliorum et Patrum studio 
dogmata revelata statuit, ideoque dicitur Theologia 
positiva. 

Quod vero Theologia huiusm. , nempe Schola- 
stica, supremum in scientiis gradum sibi vindi- 

cet, nulli dubium. Nam non modo versatur circa 
obiectum praestantissimum , sed etiam ait lore lu- 
mine utitur , idest lumine divinae revelationis , 
quod maiorem firmitatem assensui praestat , quam 
quodvis lumen naturale. 

Nec obest quod principia revelata, quibus haec 
Theologia nititur , evidentia destituantur. Nam ' 
l.° hic evidentiae defectus abunde compensatur 
a maiori certitudinis gradu , propter auctorita- 
tem Dei , in qua illa principia fundantur: — 2.° 
principia, quae a revelatione Theologia mutua- 
tur , saepe sunt eiusmodi ut quoad veritatem 
quam continent, naturae lumen non excedant; quo 
in casu eorum naturalis evidentia non expellitur, 
sed novo donatur robore a divina revelatione quae 
adiungitur.* — 3.° Cum vero agitur de principiis, 
quae vim naturalis luminis prorsus exsuperant, 
habetur tunc obiectum omnino naturam transcen- 
dens; quo sub respectu Theologia Scholastica , non- 
nisi cum scientia Beatorum scilicet visione Dei 
immediata , non autem cum scientiis naturalibus , 
quae illi obiecto attingendo impares sunt et pror- 
sus extraneae, comparari potest. Quare ex hac 
parte Theologia Scholastica non respectu scien- 
tiarum naturalium , sed respectu scientiae Bea- 
torum, imperfecta dicitur. — 4.° Denique in aliis 
etiam scientiis saepe contingit ut ipsae principia 
nonnulla assumant tamquam demonstrata in su- 
periori scientia , vel experimentis fundentur a- 
lias aut alibi institutis, quin tamen idcirco a 
ratione scientiae deficiant. Sic accidit in scien- 
tiis subalternatis , quae sine subalternante quan- 

doque addiscuntur. — Porro Theologia est scien- 
tia subalterna scientiae divinae, ex eaque mutuatur 
principia sua. Haec igitur principia supponit esse 
evidentia in altiore illa scientia, eorumque notitiam 
ex revelatione (qua solum in praesenti innititur) 
accipiens, ad conclusiones evidenter deducendas 
gradum facit. Sic se habens, etsi ad perfectissi- 
mam rationem scientiae non assurgit (haec enim 
omnium principiorum, quibus utitur, evidentiam 
requireret) , retinet tamen rationem verae scien- 
tiae subalternatae, quae multiplici ex capite om- 
nes scientias naturalis ordinis antecellit , ut ex 
dictis patet. 


CAPUT VII. 

DE METHODO. 

Veritas est finis tendentiae vel motus hominis. 
Homo autem ut eam assequatur, opportuno ordine 
actiones suas donare debet, prout huiusmodi finis 
postulat; nimirum rectam viam vel methodum se- 
quatur oportet, ut veritatem sibi comparet. Item 
opus est ut aliquod initium sui motus habeat. — A- 
gendum est igitur l.° de recta via seu de me- 
thodo vera et tenenda in scientiae assecutione, 
nimirum de analysi et synthesi: 2.° de Cartesiana 
methodo respuenda: 3.° de iis, a quibus philoso- 
phandi initium est sumendum; quae omnia tribus 
articulis expedientur. 

Aut. 1. De analysi et synthesi. 

Q. 1. Quid et quotuplex est methodus ? 

It. Methodus est modus ordinate procedendi 
in scientiae acquisitione. 

Et autem duplex, nimirum analytica et syn- 
thetica. — Analytica est quae resolvit quaestio- 
nes in sua principia, effectus in causas, composita 
in suas partes , particularia in universalia , sub 
quibus continentur. — Synthetica est qua ab u- 
ni ver salibus ad particularia, ab elementis ad com- 
positum procedimus. — Analytica ergo resolvit, 
synthetica componit. 

Q. 2. Quibusnam aliis nominibus donatur me- 
thodus tum analytica tum synthetica? 

It. Methodus analytica dicitur etiam metho- 
dus inventionis , quia ad veritatem investigandam 
inservit ; item ascendens , quia a particularibus 
ascendit ad generalia ; item inductiva , quia in- 
ductione uti solet; item experimentalis et a post- 
eriori , quia experientia nititur , et ab effectibus 
ad causas, a conclusionibus ad principia progre- 
ditur. 

Synthetica contra dici etiam solet methodus 
deductiva et demonstrationis , quia ratiocinio res 
inventas demonstrat, et in docendo maxime adhi- 
betur; item descendens , quia ab universalibus, de- 
scendit ad particularia; item rationalis et a priori, 
quia rationis purae ideis et principiis innititur, 
et a principiis ad conclusiones, a causis ad effe- 
ctus procedit. 

Q. 3. Quaenam mentis operationes constant 
analysi et qnaenam synthesi? 

R. Constant analysi operationes quibus mens 
abstrahit, inducit, definit etc.: constant vero syn- 
thesi illae, quibus mens iudieat, ratiocinatur, clas- 
sificat etc. 

Q. 4. Quaenam Methodus aptior erit in scien- 
tiis tradendis ? 

R. Distinguendum est: aliter enim de quae- 
stionibus singulis, et aliter de earumdem ordi- 
natione et structura qua in unum quasi corpus 
conflantur, definiendum est. In priori casu modo 
analysis , modo synthesis erit adhibenda pro rei 
opportunitate et natura; et haec dicitur metho- 
dus mixta: in posteriori certe synthesis adhibenda 
est, ita nimirum ut simpliciores quaestiones com- 
plexis praeponantur. 

Q. 5. Existitne scientia aliqua, quae unice utatur 
alterutra methodo ? 

R. Nulla est scientia, quae unice alterutra me- 
thodo utatur, sed quaeque necessario utramque co- 
niungit. Omnis enim scientia utitur analysi cum 
sit de rebus; et iterum utitur synthesi cum scientia 
quaevis iudiciis constet et ratiociniis. — Quare 
scientia aliqua dicitur analytica vel synthetica 
prout, non * unice, sed magis huic vel illi methodo 
adhaeret. 


* De Methodi legibus. 

Q . U. Quot et quaenam sunt Methodi leges? 

R. Methodi leges sunt septem , nimirum se- 
quentes : 

1. a Res disceptanda dilucide proponi debet, et 
definitione, quae nomen explicet, a ceteris est se- 
cernenda; secus disceptatio incerta procederet. 

2. a Quaestio diligenter in partes, quas comple- 
ctitur , est dividenda ; nam notitia rei rite acquiri 
non potest, nisi eius singula elementa consideren- 
tur; ea autem difficillime collectim considerari pos- 
sunt. 

3. a Partes illae, quae ad rei substantiam non 
pertinent, resecandae sunt, alias considerandae, ne 
mens nimium gravetur aut confundatur. 

4. a Elementa quae remanent, sub omni respectu 
perpendenda sunt; lux enim partium lux est to- 
tius; item considerandae sunt relationes partium 
ad partes, et partium ad totum. 

5. a Initium ab iis ducendum est, quae lumen 
afferunt aliis, generalioresque notiones suppeditant. 

6. a Principia, quae ad considerationem iuvan- 
dam assumuntur, idonea et certa seligenda sunt: 
hinc vel per se evidentia erunt, vel iam ante evi- 
denter demonstrata. 

7. a Notio obiecti ex fonte proprio unde dimanat, 
firmanda est; nempe ex experientia sensuum vel 
ex conscientia, si sermo sit de obiecto reali, quod 
immediate percipiatur; ex intelligentia vero et ra- 
tione si de ideali obiecto sermo sit. 

Art. 2. De dubitatione Cartesiana. 

Q. 1. Quamnam methodum tenendam esse cen- 
suit Cartesius ad aedificium scientiae in nobis, re- 
motis erroribus, extruendum? 

JR. Ad aedificium scientiae in nobis, remotis 
omnibus erroribus, extruendum Cartesius necessa- 
rium esse censui t, semel in vita de omnibus prorsus 
dubitare; scilicet non modo de iis quae sensus et 
memoria suppeditant, sed etiam de ceteris, quae in— 
telligentia et ratio praebent, seu tum de principiis 
per se notis, tum de conclusionibus ex iis deductis; 
immo et de ipsa veracitate facultatum nostrarum. 

Id importat dubitatio Cartesii; quae quidem me- 
thodica dicitur, quia Scepticismum ad tempus in- 
ducit, tamquam methodum, qua utamur ad certi- 
tudinem philosopho dignam assequendam. 

Q. 2 . Estne aliqua facultas in nobis , quam 
Cartesius exceperit a dubio illo universalissimo? 

JR. Cartesius, ut ex eius processu perspicitur, 
a dubio illo universalissimo unice excepit conscien- 
tiam: ex ea autem ope indi vidualis evidentiae in- 
tegrum systema nostrarum cognitionum nos reno-- 
vare posse putavit. 

Q. 3. Quonam igitur processu, iuxta Cartesium, 
instauratio huiusmodi pellicienda est ? 

JR. Iuxta Cartesium instauratio huiusm. fit om- 
nino sequenti processu: 

1. ° Quisque monetur a sua ipsius conscientia 
se dubita: e, seu, quod idem esfc^ cogitare; simulque 
perspicit, eum qui cogitat, non posse non existere. 
— Hinc illud inconcussum: « cogito; ergo sum ». 
Quae cognitio est prima et certissima, cuilibet phi- 
losophanti occurrens. 

2. ° Hac autem cognitione semel posita, stati m 
exurgit ea lex universalissima « illud omne est 
verum quod satis clare et distincte percipitur » 

vel « quidquid continetur in idea clara et distincta 
verum est ». 

3.° Atqui, prosequitur ipse, nos habemus ideam 
claram et distinctam Entis perfectissimi, quod pro- 
inde, ut tale, existentia et verticitate gaudet : ergo 
Deus existit et est verax. 

4° At si Deus est verax , nostrae facultates 
cognoscitivae veraces etiam erunt, iisque veritas 
tuto detegi poterit; secus enim ipse Deus nos de- 
cipere dicendus esset: ergo earum ope aedificium 
scientiae in nobis, remotis erroribus, extrui poterit. 
Ita Cartesius. 

Q. 4. Quid de hac Cartesiana methodo dicen- 
dum est; et imprimis estne prudens dubium, quod 
Cartesius adstruit, nimirum universale? 

R. Dubium, quod adstruit Cartesius, universale, 
non modo non est prudens, sed impossibile et ab- 
surdum est. Non est prudens; quia prudens dubium 
circa ea versatur de quibus aliqua ratio adest du- 
bitandi; non vero circa illa quae perspicuitate pro- 
pria et ineluctabili menti perlucent. — Sed insu- 
per est impossibile, quia mens utpote facultas co- 
gnoscitiva veri et ex se necessaria, a vero evidenter 
cognito nequit refugere. — Tandem est quam ma- 
xime absurdum, ut iam ex praedictis patet, et ex 
sequentibus melius patebit. 

Et hinc iam sequitur, Cartesii methodum nullo 
modo sumi posse ut initium philosophandi; quod 
quidem multiplici ex capite demonstratur. 

Primo, quia si, ut vult Cartesius, de veracitate 
intelligentiae, rationis, aliarumque facultatum dubi- 
tandum est, non superest ratio cur de conscientia 

aeque non dubitemus; quae enim rationes pro con- 
scientia militant, eae pro ceteris etiam facultati- 
bus afferuntur: atqui si pro aliis potentiis nutant, 
pro conscientia quoque nutare dicendae sunt; hoc 
vero ad scepticismum ducit : ergo etc. — Atque 
id eo magis obtinet quatenus conscientia est ac- 
tus intelligentiae. Nam si intelligentia non est 
verax, quomodo erit huiusmodi actus eius? — 
Praesertim quod intelligentiae veraci tate in dubio 
posita , ipsum principium contradictionis, quod est 
eius obiectum, eo ipso nutat: tali autem principio 
sublato, simul omnis certitudo, etiam conscientiae, 
corruit. 

Secundo, quia, posita etiam conscientiae veraci- 
tate, nunquam ex ipsa demonstrari posset aliarum 
facultatum veracitas; tum quia conscientia est testis 
earum existentiae et actionum, non vero iudex ea- 
rum veracitatis; tum quia ut circa ipsarum vera- 
citatem examen aut demonstrationem inchoaret, 
non modo plura quae ad conscientiam pertinent , 
sed multa etiam quae spectant ad alias faculta- 
tes, ut inconcussa et evidenter cognita, praesup- 
ponenda forent; v. gr. vis rite comparandi ideas, 
iudicandi , ratiocinandi etc. ; et sic intellectus et 
rationis veracitas, de qua adhuc quaeritur, subau- 
diretur. 

Tertio, quia ex sola idea clara et distincta Entis 
perfectissimi, numquam Dei existentia deduci pos- 
set; tum quia idea illa in subiectizo versatur or- 
dine, et sic de se ad ordinem obiectivum transire 
nequit, cum nil per se transilire queat ordinem quo 
continetur; tum quia iure dubitaretur de eius ve- 

ritate; nam idea est opus intelligentiae, cuius vera- 
citas in Cartesiano systemate adhuc sub iudice est, 
cum ex Dei existentia et veracitate derivari debeat; 
tum denique quia ut ex idea clara et distincta 
entis perfectissimi ipsius existentia inferatur, pro- 
fecto ratiocinio opus est; et sic iterum praesume- 
retur rationis veraci tas quae probanda foret. 

Quarto, quia ut ex divina veracitate nostrarum 
facultatum veraci tas argueretur, rursus ratiocinio 
opus esset , priusquam constaret de veracitate ra- 
tionis. 

Quinto tandem quia Cartesius ipse, veritate coa- 
ctus, hoc suum systema tum re, tum verbis peni- 
tus repudiavit. 


Art. 3 . De iis ex quibus q^H^ophandi initium 

sumendum est. 

< . 

Cum principium in genere dicatur id, ex quo 
alterum utcumque procedit, hinc principia demon- 
strationis erunt id , ex quo demonstratio exordium 
ducit. — Porro principia , ut iam supra dictum 
est, alia sunt prima et per se nota , alia secun- 
daria et nota propter aliud. — Item ex princi- 
piis primis alia sunt communia, quae a quolibet 
intelliguntur , vix intellectis terminis , ut: totum 
est maius sua parte; alia propria, quae nonnisi 
a peritis in ea scientia, ad quam pertinent, ca- 
piuntur, ut: omnes anguli recti sunt aequales; 
angelus non est in loco. — Item alia sunt expe- 
rimentalia seu observatione et experimento com- 
perta, ut: corpora sunt gravia; alia rationalia. 

seu quae per immediatam intuitionem idearum 
percipiuntur, ut: quidquid fit, causam habet. 

Insuper cum quaeritur undenam initium phi- 
losophandi sumi debeat, quaeri id potest quoad 
partem rationalem, vel quoad partem experimen- 
talem. Hisce positis, sit 

Q. 1. In quo initium philosophandi reponen- 
dum est, quoad ])artem rationalem 7 

R. Initium philosophandi, quoad partem ratio- 
nalem, in principiis per se notis quae demonstra- 
tioni non sunt obnoxia, reponendum est. 

Nam l.° ea sunt principia philosophandi, in 
quae ultimo conclusiones resolvuntur; atqui, ad 
partem rationalem quod attinet, conclusiones ul- 
timo resolvuntur in principia per se nota: ergo. 

Secundo ea sunt principia philosophandi, sine 
quibus demonstratio omnis fit impossibilis; atqui 
si non praesumantur principia per se nota, vel si 
ipsa etiam sint demonstranda, omnis demonstratio * 
impossibilis evadit; si enim ea quoque demonstrari 
egeant , tunc habetur processus in infinitum , et 
nulla in scientiis remanet certitudo: ergo, quoad 
partem rationalem, initium philosophandi etc. 

Q. 2. In quo initium philosophandi reponen- 
dum est, quoad partem empiricam 7 

R. Initium philosophandi, quoad partem em- 
piricam, in evidenti perceptione sensuum aut con- 
scientiae reponendum est. — Et sane initium phi- 
losophandi, quoad partem empiricam, reponi debet 
in eo, quod immediate refert rerum aliquarum exi - 
stentiam; atqui existentia rerum nobis non re- 
fertur immediate nisi aut sensibus aut conscien- 
tia: ergo. 

Probatur maior. In hac hypothesi nobis ad exi - 
stentiam seu ad ordinem realem , cojicludendum 
est; agitur enim de parte empirica: atqui ut ordo 
realis attingatur, omnino requiritur ut ipsa exi- 
stentia per se apprehensa fundamentum supponat 
ratiocinationibus, quibus aliarum rerum existentia 
deducatur; aliunde vero ex mero ordine ideali ad 
realem deveniri nequit, cum nihil det quod non 
habet: ergo. 

Probatur minor. Existentia seu realis ordo 
immediate per se non attingitur nisi aut sensibus 
aut conscientia; nam ad intellectum quod attinet, 
is directe et per se nonnisi ideas et relationes 
idearum attingit, ex quibus prima iudicia mentis 
exurgunt; quare philosophandi initium suppeditare 
nequit nisi quoad partem rationalem. Ad rationem 
vero quod spectat, haec functionem secundariam 
importat, quatenus ex veritatibus iam notis ad a- 
‘lias detegendas discurrit, ac proinde scientiae ini- 
tium non exhibet sed supponit. 

Ergo e cognoscendi mediis non remanent nisi 
sensus aut conscientia, quae rei, de qua agitur, 
optime quidem respondent; siquidem sensibus ex- 
teriora facta, conscientia vero facta interiora im- 
mediate percipiuntur. — Et hinc est quod phi- 
losophia , quae processum sequitur naturalem, pri- 
mum de rebus creatis , deinde de 4 Deo perscru- 
tatur. 

Q. 3. Si inter senstcm et conseientiam com- 
paratio instituatur, initium philosophandi, quoad 
hanc partem empiricam , ubinam primitus collo- 
candum est? 

II. Si comparatio sensum inter et conscientiam 
instituatur , initium philosophandi , quoad ipsam 
partem empiricam , in consideratione exterioris 
naturae, quae sensibus renuntiatur, primitus col- 
locandum est. Revera processus philosophicus re- 
legit quodammodo et commentatur processum na- 
turalem . quo cognitio in nobis evolvitur: at vero 
naturalis processus est, ut primum sensibus ap- 
prehendamus exteriorem naturam; deinde, reditu 
mentis, in nos nostrasque affectiones revertamur; 
et ita demum ex utriusque obiacti notitia ad pri- 
mam omnium causam contemplandam f ascendamus. 
Ac reapse res ita se habere debet: nam conscien- 
tia actu reflexo constat; actus autem reflexus di- 
rectum subaudit : atqui quoad realem existentiam 
immediate cognoscendam actus directus esse ne- 
quit nisi perceptio sensibilis, naturam exteriorem 
attingens; conscientia enim est actus reflexus ut 
diximus; intellectus autem versatur in ideis, ratio 
tandem in deductionibus: ergo. 

Q. 4. Quid dicendum de sententia Theodori 
Jouffroy, qui principium et fontem humanae cer- 
titudinis ponendam esse docet in actu caecae Ji- 
dei, quam nos adhibeamus naturali veraci tati fa- 

' cultatum nostrarum? 

R . Dicendum sententiam huiusm. scientiam om- 
nem funditus evertere: nulla enim perfectio, ut 
per se patet, in scientiae processu reperiri po- 
test, qua principium caret, unde derivatur; quare 
in hac hypothesi evidens notitia rerum a mente 
humana prorsus exularet, nec aliud haberetur nisi 
instinctus Reidiani vel Kantiani formalismi instau- 
ratio. 

Hac igitur sententia iure meritoque reiecta, notan- 
dum l.° est actum sciendi primigenium, ex quo mens 
seriem inchoat suarum cognitionum, minime ver- 
sari in veracitate cogitanda facultatum nostrarum, 
sed obiectum aliud ab animi facultatibus diversum 
respicere. Quod vero ad certitudinem veracitatis 
nostrarum facultatum attinet, haec in ceteris co- 
gnitionibus latet implicita ; quae dein reflexione a- 
nimi in semet redeuntis evadit explicita. 

Dein notandum est eiusm. reflexam cognitionem, 
etiam cum reditu, illo animi* fit explicita, non esse 
actum caecae fidei, sed evidentem veritatis cuius- 
dam intuitum: nam facultates cognoscendi per se 
non falli, principium est per se notum, quod ter- 
minos consideranti evidenter apparet; si enim con- 
trarium fingitur, in apertam conceptuum pugnam 
fit lapsus, et ipsa facultatis cognoscitivae notio o- 
bliteratur. 


Difficultates. 

D. Ii Si initium philosophandi, quoad rationa- 
lem partem, collocaretur in aliquibus principiis per 
se notis, collocaretur in re, cui sine ratione assen- 
tiremur: atqui hoc repugnat philosopho: ergo. 

R. Dicendum quod principiis per se notis non 
sine ratione assentimur; est enim optima ratio as- 
sensus eorum intrinseca evidentia, quae sane sta- 
bilior ratio est vel saltem aeque stabilis ac sit 
quaevis demonstratio; ideoque mens de iis demon- 
strationem non quaerit, quia eorum veritatem iam 
contemplatur. 

D. 2. Si ita est, tunc certitudo philosophica non 
differret a vulgari; nam etiam homo rudis tum 
principia cognoscit tum ex iis conclusiones derivat. 

R . Dicendum quod inter certitudinem philoso- 
phicam et vulgarem non est differentia specifica, 
sed tantum accidentalis, quae duplici oritur ex ca- 
pite: l.°exeo quod philosophica constat cognitione 
clariore et distinctiore, quoad fundamentum et mo- 
ti vum, quo mentis adhaesio innititur; et sic assen- 
sus philosophi potest accidentali ter esse firmior 
assensu hominis rudis: nam philosophus reflexione 
et meditatione, quibus assuetus est, melius introspi- 
cit, quid quisque conceptus importet, eumque expli- 
care valet; dum contra idiota id non nisi diffici- 
lius praestat — Secundo ex eo quod philosophus ex 
clariore et distinctiore notitia, quam de concepti- 
bus sibi comparat, facile etiam explicat quo pacto 
ii ad iudicandum atque inferendum adducant : quod 
sane perfectionem cognitionis importat, cum menti 
efficaciam tribuat ex iisdem principiis derivandi 
illationes remotiores, quae sine illa subtili et vi- 
vida idearum intuitione non patefierent. 

B. 3. In resolutione scientiae ultimo sistimus in 
veracitate facultatum nostrarum: ergo in hac ve- 
racitate, si non fide caeca, saltem evidenter admissa, 
initium certitudinis, ac proinde philosophandi, re- 
ponendum est. 

R. Dicendum quod resolutio scientiae in prin- 
cipia fit a mente, reflexione mediante: reflexio au- 
tem, ut iam diximus, duplex est, subiectiva nempe 
seu psychologica et obiectiva seu ontologica. Porro 
subiectiva respicit actum quoad subiectivam con- 

siderationem, et secandum hunc modum, terminus 
ultimus resolutionis est certe veracitas facultatum 
nostrarum ; quod plane ostendit, nos, quoad initium 
philosophandi, de ea voracitate dubitare non posse, 
ideoque methodum Cartesianam se prorsus ineptam 
prodere, ut iam supra vidimus. — At reflexio on- 
tologica respicit actum quoad considerationem ob- 
iectivam; et secundum hunc modum, resolutio non 
ad veracitatem facultatum nostrarum, sed ad ve- 
ritatem primorum principiorum, aliarumque rerum, 
quae cum iis necessario connectuntur, unice refertur 
tamquam ad ultimum motivum et fontem certitu- 
dinis conclusionis. 

D. 4. In resolutione ontologica scientiae huma- 
nae ultimus terminus est perceptio individuorum 
sensibilium: omnis enim cognitio nostra incipit a 
sensu: ergo generatim initium philosophandi in 
perceptione individuorum sensibilium tantum re- 
poni debet. 

R. Dicendum quod hic non quaerimus idearum 
originem sed certitudinis fontem. Prior quaestio ad 
Ideologiam pertinet, eamque idcirco hoc loco trans- 
mittimus; praesertim quia, ut ibi ostendemus, per- 
ceptio sensuum materiam quidem exhibet idearum, 
non vero causam efficientem, quae in virtute qua- 
dam activa mentis posita est. 

Quod vero pertinet ad praesentem quaestionem, 
iudicia quae scientiam constituunt, duplici sub a- 
spectu spectari possuut, nimirum quoad partem em- 
piricam et quoad partem rationalem. — Porro quoad 
partem empiricam initium philosophandi non in sola 
renuntiatione sensuum, sed etiam conscientiae situm 

est;* conscientia enim, non sensibus, attingimus e- 
xistentiam nostram. — Quoad partem rationalem 
vero iudicia scientiae nostrae non aliud fundamen- 
tum habent propriae certitudinis, nisi principia pri- 
ma et per se nota; quae non ex perceptione sin- 
gularis existentiae, sed ex intellectu universalis 
essentiae aut ex mutua idearum relatione ingene- 
rantur. 

D. 5. Instabis. Cum principia possint esse etiam 
experimentalia, quae inductione comparantur; sal- 
tem quoad haec, ultimus resolutionis terminus, ac 
proinde initium philosophandi, in perceptione indi- 
viduorum, quae inductio sectatur, reponendum erit. 

R. Imprimis id sine incommodo concedi posset: 
nam principia experimentalia partem empiricam 
scientiae respiciunt, quae in perceptionem singu- 
larium rerum, sensibus aut conscientia percepta- 
rum, tandem aliquando resolvitur, ut dictum est. 
Attamen haec principia, ut alias probavimus, non 
sola enumeratione casuum particularium innituntur, 
sed principio aliquo rationali , quod ipsis opitula- 
tur ad universalitatem induendam: quare ex hac 
parte in huiusm. principium iure etiam resolvuntur. 

Appendix. — De arte critica et hermeneutica. 

Q. 1. Quid est ars critica et hermeneutica? 

R. Critica generatim significat artem bene in- 
dicandi. — Hoc lato sensu rebus omnibus, ut pa- 
tet, applicari potest. 

At in praesenti quaestione speciatim sumitur 
ad innuendam artem bene indicandi de factis hi - 

storicis, ac potissimum de authentici et incorru- 
ptione librorum. 

Hermeneutica autem denotat artem eruendi ex 
scriptis genuina Auctorum sensa ; et ab arte critica 
non omnino distinguitur, sed vel est eius pars, vel 
ex ea tamquam rivulus a fonte deducitur. 

Q. 2. Quo pacto liaec appendix de arte critica 
et hermeneutica cum Logica colligatur? 

R. Haec appendix de arte critica et hermeneu- 
tica colligatur cum Logica, non quasi haec tractatio 
spectet ad scientias proprie dictas (reapse enim ad 
eas pertinet disciplinas quae variam eruditionem sive 
sacram sive profanam praebent, et potissimum ad 
Philologiam et Archeologiam revocatur); sed quate- 
nus auctoritas quoque est criterium veritatis, licet 
externum; et scientiae experimentales saepe histori- 
cis factis, nempe observationibus naturalibus aut ex- 
perimentis ab aliis sumptis et enarratis, delectantur. 

Q. 3 . Quo pacto dividitur huiusm. tractatio? 

R. Tractatio huiusm. in tres articulos dividitur; 
quorum l. ns praecepta nonnulla tradit de existima- 
tione et usu testimonii: 2. us de genuinis et incor- 
ruptis libris distinguendis: 3. us de legitima inter- 
pretatione librorum. 

. V 

Art. 1. De v alor e et usu testimonii 
in factis historicis diiudicandis. 

An et quo pacto testimonium fide dignorum vim 
habeat, in certis rerum adiunctis, gignendi certi- 
tudinem, in aliis probabilem saltem opinionem, iam 
superius diximus, ubi egimus de criterio externo* 
veritatis. 

At vero testimonium fide dignorum ad posteros 
extendi potest triplici via, nimirum traditione, hi- 
storia et monumentis. De singulis hisce mediis pauca 
singillatim dicenda sunt. 

§. 1. De traditione (orali). 

* k 

/ 

Q. 1. Quid est traditio? 

E. Traditio est continuata testium successio 
memoriam facti ore transmittentium. 

Q. 2. Queisnam characteribus ornari debet tra- 
ditio ut plenam fidem faciat ? 

Traditio ut plenam fidem faciat hisce characte- 
ribus ornari debet: 

Nempe l.° debet esse continua seu non inter- 
rupta , idest talis ut ab ultima linea ascendat ad 
ipsum initium, in testibus positum facto coaevis, 
immo oculatis. 

2. ° debet esse uniformis ; nempe huiusmodi ut 
testimonia, quibus coalescit , consentiant inter se, 
saltem quoad substantiam et adiuncta praecipua, 
licet forte dissentiant in adiunctis secundariis ad 
facti substantiam minime pertinentibus. 

3. ° debet esse ampla; plures nimirum testes 
amplectens in singulis seriei lineis. 

4° illustris ; quatenus nempe versetur circa fa- 
ctum adeo publicum, ut plurium excitaverit at- 
tentionem et a pluribus cognosci potuerit. 

§. 2. De historia seu de traditione scripta. 

Q. 1. Quid est historia, et quafcnam requiruntur 
ut plenam fidem faciat? 

R. Historia est narratio factorum scriptis com- 
mendata. 

Tria vero requiruntur ut plenam fidem faciat, 
quod nempe sit authentica, vera et integra. 

Q. 2. Quo pacto constare poterit de historiae 
authenticitate ? 

R. Constabit de historiae authenticitate, l.° si 
ipsa moribus temporum conformis erit: 2.° .si in- 
super erit consona indoli eius Auctoris : 3.° si non 
alteri, a coaevis potissimum, opus adiudicetur. 

Q. 3. Quomodo constare poterit de historiae 
veritate ? 

R. Constabit de historiae veritate , si eius 
scriptor scientia et probitate instructus manife- 
stetur; et appareat quod non potuerit aut certe 
non voluerit aliqua ratione mentiri. — Attende 
igitur ad rem narratam, an sc. sit possibilis in 
se, naturaliter aut supernaturaliter; ad qualitatem 
narrantis; ad narrationis modum, num idest scri- 
ptor perfunctorie rem narret, tamquam ex vago 
rumore vulgi acceptam, aut stylo poetico; an con- 
tra stylo simplici, circumstantiis loci et temporis 
et personarum adiectis etc.; nam ex diverso nar- 
rationis modo de ipsius facti enarrati veritate 
aut falsitate facile iudicium fertur. 

Q. 4. Quomodo constabit de historiae inte- 
gritate ? * 

R. De integritate historiae constabit, si ipsa 
conformis erit codicibus , de quorum mutilatione 
aut depravatione nulla habeatur suspicio aut haberi 

5. Infirmatne historiae alicuius auctorita- 
tem silentium Auctorum syneronorum ? 

R. Negative per se ; silentium enim per se non 
est nisi argumentum negativum, quod consequen- 
ter destruere nequit argumenta positiva contra- 
ria ; seu nihil silentium probat nisi ex circum- 
stantiis evadat argumentum positivum. 

§. 3. De monumentis. 

Q. 1. Quid venit sub nomine monumentorum? 

R. Sub nomine monumentorum venit opus quod- 
vis artis durabile ad facti memoriam retinendam; 
cuiusmodi sunt statuae, arcus, inscriptiones, pi- 
cturae, numismata, templa et similia. 

Q. 2. Quid requiritur ut monumenta fidem fa- 
ciant ? 

* R. Ut monumenta fidem faciant requiritur ut 
sint authentica, factis contemporanea, et certe hi- 
storiae aut traditioni non contraria. 

Nota. Ad monumenta explicanda requiritur 
scientia facultatum, quae sunt Areheologiae ve- 
luti instrumenta; ut historia, Cronologia, Paleo- 
graphia, Numismatica et huiusmodi. 

Art. 2. De authentia et incorruptione librorum. 

Q. 1. Quandonam liber aliquis dicitur authen- 
ticus vel genuinus, suppositus aut spurius? 

R. Liber quivis dicitur authenticus vel genui- 
nus, si ad eum auctorem, ad eamque aetatem, cui 
adscribitur, revera pertinet: secus appellatur spu- 
rius aut suppositus. 

Q. 2. Quandonam liber dicitur incorruptus, aut 
contra mutilatus vel interpolatus vel generatim 
corruptus ? 


310 • LOG. MAIOR. APP. A. II. 

R. Liber dicitur incorruptus si ipsi nihil de- 
tractum vel additum sit, nec aliis mendis macu- 
letur: — secus dicitur mutilatus si nempe ei ali- 
quid detractum fuerit, aut interpolatus si aliquid 
ipsi fuerit additum, et generatim corruptus. 

Q. 3. Quinam canones statui solent ad iudi- 
cium de praedictis ferendum, et undenam sumun- 
tur huiusm. canones? 

Canones ad iudicium de praedictis ferendum 
alii sumuntur ab indiciis libro intrinsecis, alii ab 
indiciis extrinsecis. 

Canones ab indiciis libro internis desumpti potis- 
simum sunt sequentes: primo nempe advertendum 
est utrum liber aliqua forte contineat, quae tem- 
pori quo Aucter scripsisse dicitur, non conveniant ; 
hoc enim in casu liber ille suppositus aut sal- 
tem interpolatus dicendus est. Idque multo ma- 
gis obtinet, si facta narrentur, quae aetate sint 
posteriora quam qua auctor floruit. — Secundo 
inspiciendum est an stylus cum eo conveniat, quo 
constat usum fuisse constanter Scriptorem; si e- 
nim discrepet, id signum erit librum esse suppo- 
situm , nisi materia aut finis , vel alia adiuncta 
prudentem praebeant coniecturam, stylum de in- 
dustria mutatum fuisse. Cuius quidem indicii vis 
eo magis crescit vel decrescit, quo maior erit, 
vel minor diversitas, quae, quoad stylum, in li- 
* bro invenitur. — Tertio non leve indicium sup- 
positionis aut interpolationis erit differentia do- 
ctrinae ab ea quam scriptor sequitur et profite- 
tur in aliis non dubiis suis operibus ; nisi forte 
aliunde sciatur, aut prudenter coniici possit au- 

ctorem mutasse sententiam. Quod tamen argu- 
mentum vim non habet cum de Auctore agitur , 
quem constat a contradictoriis docendis non abhor- 
rere. — Quarto pariter nequit liber adscribi , 
auctori, cuius moribus evidenter repugnat. Hac 
de ce,usa v. gr. opus levitate aut impietate sca- 
tens, viro gravi et pio adiudicari nequit. — Quinto, 
si contra omnes libri partes apte inter se conve- 
niant, atque sententiae, quae in eo continentur, 
testimoniis respondeant inde desumptis et citatis 
ab aliis auctoribus fide dignis, id tamquam incor- 
ruptionis argumentum habendum erit; quemadmo- 
dum e contrario horum signorum vel alterutrius 
deficientia corruptionis suspicionem illico ingeret. 

Quod vero pertinet ad canones ab indiciis 
externis desumptos, haec statue: * 

Primo nempe summae dementiae esse tamquam 
suppositos vel corruptos habere libros, quos constans 
traditio, etiam sapientium, pro genuinis et incor- 
ruptis, semper habuit. Item, in contraria hypothesi, 
stultum esse contrarium. 

Secundo librum, cuius autografus auctoris no- 
men ab eodem subscriptum praesefert , sine ulla 
dubitatione genuinum habendum esse. Idem dices , 
si , autografo deficiente , exemplaria transcripta 
quae extant, in auctoris nomen consentiant. 

Qaod si 3.°, nullo extante autografo, exempla- 
ria inde derivata diversis auctoribus tributa esse 
reperiantur, vetustiorum testimonium erit praefe- 
rendum, ceteris paribus. 

Item 4° si recentiores codices contineant ali- 
quid, quo antiquiores carent, id interpolationis ar- 

gumentum evidenter erit. — Si vero aliquid in 
iis desideratur, quod in antiquioribus legitur, id 
signum erit mutilationis. / 

Quinto tandem, quoad integritatem et ig- 
corruptionem librorum discernendam, magni mo- 
menti habenda erit collatio plurium codicum, ve- 
tustiorum praesertim, atque in locis diversis exi- 
stentium; probabile enim non est codices omnes 
et ubique depravatos fuisse. 

Art. 3 . De interpretatione librorum . 

Q. 1. Quotuplex librorum interpretatio distin- 
guitur ? 

R. Duplex librorum interpretatio distinguitur; 
ali# enim pro obiecto habet libri versionem ex uno 
idiomate in aliud; alia speciatim consistit in in- 
dagatione alicuius sensus obscuri aut ambigui. 

Q. 2. Quaenam traduntur praecepta ad inter- 
pretationem prioris generis perficiendam? 

R. Ad interpretationem prioris generis perfi- 
ciendam, haec praecepta traduntur. 

Primum est ut qui vertendi librum ex uno in 
aliud idioma onus assumit, non modo linguae u- 
triusque valde peritus sit, sed nullum studium 
diligentiamque praetermittat in opere fideliter per- 
sequendo. 

Secundum est ut non tam verbum de verbo quam 
potius sensum de sensu exprimere conetur. Eius- 
dem enim sententiae intelligentia, non vero ina- 
nis consensus vocum, intenditur. — Quae qui- 
dem interpretatio etsi res ardua sit, non tamen 

eo usque difficilis putanda est, ut nulla diligen- 
tia superari possit. Cuius ratio est quod verbum 
mentis in quovis idiomate est semper idem; et si 
apta vocabula seligantur, ubique gentium exterius 
significari potest, praesertim si lingua, quae adhi- 
beri debet, satis exculta et locuples sit. 

Q. 3. Quaenam regulae statuuntur ad elicien- 
dum genuinum sensum ex dictionibus ambiguis 
vel obscuris? 

R. Ad eliciendum genuinum sensum ex dictio- 
nibus ambiguis vel obscuris, sequentes regulae 
statuuntur. 

Prima est ut libri emendatiores procurentur, 
de quorum corruptione vel mutilatione nulla pru- 
dens suspicio haberi possit. 

Secunda est ut diligenter consideretur num pro- 
prie an contra metaphorice Auctor loquatur. 

Tertia, ut tempus quo Auctor scribebat, finis 
quem spectabat, mores quibus informabatur, aliae- 
que omnes circumstantiae perpendantur, quae ad 
mentem Scriptoris deprehendendam conferre pos- 
sunt. 

Quarta, ut totius libri, doctrinaeque Auctoris, 
spectetur colligatio; praesertim, quae locum, de cuius 
intelligentia ambigitur, proxime praecedunt vel con- 
sequuntur, ad trutinam revocentur. 

Non parum etiam iuverit aliorum interpretum, 
qui eadem loca commentati sunt, opinionem con- 
sulere. 

Quae tamen omnia ferme inutiliter praesto e- 
runt , nisi naturalis rectitudo iudicii , mentisque 
sagacia opituletur, atque animus a praeiudiciis pra- 

visque affectibus liber; qui quidem affectus seu pas- 
siones in hac potissimum materia rationis iudicium 
obnubilare vel etiam pervertere solent. 


EXPLICIT LOGICA. 

Quaestiones. - l. a Quid est praedicamentum? - 2. a 
Quotnam categoriae seu praedicamenta numerantur ? 
- 3. a Quid est substantia, et quotupiex? - 4. a Quid est 
quantitas et quotupiex? - 5. a Quid est relatio et 
quotupiex? - (). a Quid est qualitas? - 7. a Quid est 
actio? - 8. a Quid passio? - 9. a Quid Ubi ? - l(). a Quid 
Quando? - ll. a Quid situs? - I2. a Quid habitus? 

Art. 0. De postpraedicamentis 

Quaestiones. -l. a Quid sunt postpraedicamenta et quot 
numerantur? - 2. a Quid est oppositio et quotupiex? 
3. a Quid est prioritas et quotupiex? - 4. a Quid et 
quotupiex est motus? - 5. a Quot sunt modi habendi ? 

Art. 1. De nonnullis proprietatibus, quas termini, prae- 
sertim orales, in propositione suscipiunt; scilicet de 
suppositione, appellatione, statu, ampliatione, restri- 
ctione, dimiuutione, alienatione et remotione . . . 

Quaestiones. - l. a Quid est suppositio et quotupiex? - 
2. a Quid est appellatio: quinam dicitur terminus ap- 
pellans et quinam appellatus, et quid in usu appella- 
tionis observandum est? - 3. a Quid est status? - 4. a 
Quid ampliatio? - 5. a Quid restrictio? - G. a Quid di- 
minutio, alienatio et remotio? 

Art. 8. De medio ad conceptuum et terminorum ob3CU- 

ritatera vitandam, seu ad ideas clariores efficiendas, 

nempe de definitione 56 

Quaestiones. - l. 8 Quid est definitio? - 2.* Quotuplex 
est definitio? 3. a Quot modis fieri potest definitio tum 
nominalis tum realis? - 4. a Quo pacto recta fit rea- 
lis definitio? - 5. a Quae percipiuntur, possuntne o- 
mnia et singula definiri? 

De legibus definitionis. - Q. U. Quot et quaenam 
sunt leges definitionis? 

Art. 9. De medio ad ambiguitatem et confusionem ter- 
minorum et conceptuum vitandam, seu ad ideas di- 
stinctiores efficiendas, scilicet de divisione. ... 59 

Quaestiones. - L* Quid est divisio? - 2. a Undenam 
oritur dividendi necessitas? - 3. a Totum generatim, 
quod divisio in partes distribuit, quid et quotuplex 
est? - 4. a Totuln actuale patiturne aliquam subdivi- 
sionem? 

De legibus divisionis. - Q. U. Quot et quaenam sunt 
divisionis leges? 

Art. 10. De defectibus, qui terminorum perceptionem 

vitiare possunt, deque eorum remediis 61 

Quaestiones. - L* Quinam defectus vitiare possunt 
terminorum perceptionem? - 2. a Quomodo contingit 
obscuritas, et quo pacto tollitur? - 3. a Quomodo con- 
tingit confusio et diminutio, et quodnam est earum 
remedium? - 4. a Quaenam in praxi servandae sunt le- 
ges tum ad attentionem tum ad memoriam iuvandam? 

Caput II. 

Dc iudiciis et propositionibus. 

Divisio capitis 

Art. 1. De iudicio eiusque natura 

Quaestiones. - l. a Quid est iudicium?- 2. a Quot et 
quaenam requiruntur ad efformandum iudicium? - 3. a 
In quo actu proprie iudicium ponendum est? - 4. a 
Estne iudicium aliquid simplex, an complexum? 

Art. 2. De expressione iudicii seu de propositione . . 

Divisio articuli 

§. 1. De oratione eiusque partibus . . 

Quaestiones. - l. a Quid est oratio, et quid differt a 
vocabulis? - 2. a Quotuplex est oratio ? - 3. a Quotnam 
species numerantur orationis perfectae? - 4. a Quaenam 
sunt potissimum partes orationis? - 5. a Quid nomen 

differt a verbo? - 6. a Estne pars orationis principa- 
lior nomen an verbum? - 7. a C.ompetitne principa- 
lius esse partem orationis nomini et verbo substan- 
tivo, an adiectivo? - S. a Quaenam ex diversis spe- 
ciebus orationis proprie spectat ad Logicam? 

§. 2. De propositionis natura 69 

Quaestiones. - l. a Quid -est enuntiatio? - 2. a Quando- 
nam enuntiatio appellatur propositio, et quaenam est 
definitio propositionis? - 3. a Quotnam partes distin- 
guuntur dn propositione? - 4. a Potestne aliqua dari 
propositio, quae praedicato careat, aut subiecto? - 
5. a Quomodo se habent termini et copula ad propo- 


sitionem? 

Art. 3. De propositionum partitione ....... 70 

Divisio articuli ibi 

§. 1. De partitione propositionum ratione*materiae seu 

terminorum ibi 

Quaestio U. Quomodo dividitur propositio ratione 
materiae? 

§. 2. De divisione propositionum ratione extensionis su- 

biecti seu ratione quantitatis 71 

Quaestio U. Quomodo dividitur propositio ratione ex- 
tensionis ? 

§. 3. De divisione propositionum ratione formae seu qua- 
litatis essentialis 73 

Quaestiones. - l. a Quomodo dividitur propositio ratione 
formae? - 2. a Particula non in propositione efficitne 
ipsam semper negantem? - 3. a Propositio affirmans 
estne negante nobilior? - 4. a Attributum propositio- 


nis affirmantis sumitume, vi affirmationis , secundum • 
totam suam extensionem et secundum totam suam 
comprehensionem ? - 5. a Attributum propositionis 
negantis sumitume in tota sua extensione - et in 
tota sua comprehensione ? 

§. 4. De divisione propositionum ratione respectus totius 
propositionis ad obiectum, circa quod versatur . . 75 

Quaestio U. Quomodo dividitur propositio ratione re- 
spectus totius propositionis ad obiectum, circa quod 
ipsa versatur? 


Art. 4. De propositionibus compositis. ibi 

Quaestiones. - l. a Quaenam sunt propositiones simpli- . 
ces et quaenam compositae? - 2. a Quomodo dividitur 
propositio composita? 

§. 1. De propositione conditionali 76 

Quaestiones. - l. a Quaenam dicitur propositio conditio- 

nalis; et quaenam ex propositionibus, quibus constat, 
dicitur conditio vel antecedens, quaenam autem con- 
ditionatum vel consequens? - 2. a Quid rqquiritur ut 
propositio couditionalis sit vera? 

§. 2. De propositione copulativa, causali, disiuuctiva, 

relativa et discretiva 77 

Quaestiones. - l. a Quaenam dicitur propositio copula- 
tiva, et quid ad eius veritatem requiritur? -2. a Quae- 
nam dicitur propositio causalis, et quaudonam vera 
est ? - 3. a Quaenam est propositio disiuuctiva, et quid 
ad eius veritatem exigitur? - 4. a Quaeuam est propo- 
sitio relativa, et undenam eius veritas pendet? - 5. a 
Quaenam est propositio discretiva, et quid requiritur 
ad eius veritatem? 

Aut. 5. De aliis propositionibus, quae ad genus com- 
positarum reducuntur, seu de inodalibus et exponi- 


biiibus 78 

§. 1. De propositione modali ibi 


Quaestiones. - l. a Quaeuam dicitur propositio modalis? 

- 2. a Quot modalium genera numerantur ? - 3. a Quid 
requiritur ut propositio modalis sit vera? 
g. 2. De propositione exponibili et exponente .... 79 

Quaestiones. - l. a Quaenam est propositio exponibilis 
et quaenam propositio exponens? - 2. a Quotuplex est 


propositio exponibilis? 

Art. 6. De propositionum proprietatibus 80 

Divisio articuli ibi 

§. 1. De propositionum oppositione ' . ibi 


Quaestiones. - l. a Quid est propositionum oppositio? - 
2. a Quotnam species oppositionum numerantur? - 3. a 
Quid est oppositio contradictoria? - 4. a Quid oppositio 
contraria? - 5. a Quid oppositio subcontraria? - 6. a Quid 
oppositio subalterna ? - 7. a Propositiones contradi- 
ctoriae possuntne esse simul verae aut simul fal- 
sae? - 8. a Debentne dici de contrariis, quae de con- 
tradictoriis dicta sunt? - 9. a Quid de subcontrariis? 

- 10. a Quid de subalternis? 

i. 2. De aequipollentia propositionum' 84 

Quaestiones. - l. a Quid est aequipollentia? - 2. a Quo- 
modo fit reductio propositionum oppositarum ad eam- 
dem significationem, quae ad aequipollentiam re- 
quiritur? - 3. a Quaenam regulae pro aequipollentiis 
traduntur ? 

. 3. De propositionum conversione 86 

Quaestiones. - l. a Quid est conversio propositionis? - 

2. a Quotaplex conversio assignatur a Logicis? - 3. a 
Quibusnam legibus fit conversio ? 

0 

Caput III. 

De ratiocinio ct argumentatione. 

•• 

Divisio capitis 88 

Art. 1. De deductione seu ratijcinatione ibi 

Quaestiones. - l. a Quid est deductio seu ratiocinatio? - 
2. a Cuinam ex tribus mentis operationibus ratiocinatio 
respondet? - 3. a Quaenam requiruntur ad ratioci- 
nium? 

Art. 2. De expressione ratiocinii seu de argumenta- 
tione, et potissimum de syllogismo . 90 

Quaestiones. - l. a Quid est argumentatio, et quomodo 
eius partes nominantur? - 2. a Quid est syllogismus? 

- 3. a Quotnam propositionibus constat syllogismus, et 
quibus nominibus donantur? - 4. a Quot ad syllogi- 
smum requiruntur termini? - 5. a Quinam ex extremis 
(qui nempe conclusionem efformant), dicitur extre- 
mus maior, et quinam extremus minor? - 6. a Estne 
idem ordo assignandus inter praemissas? - 7. a Quid 
ergo intelligitur ex praedictis pro materia remota 
et proxima syllogismi, et quid pro eius forma? 

Art. 3. De principiis quibus innititur syllogismus et 


ratiocinatio generatim . . . 92 

Quaestio U. Quibusnam principiis innititur syllogi- 
smus et ratiocinatio generatim? 

Art. 4. De syllogismi legibus ibi 


Quaestiones. - l. a Quot et quaenam sunt syllogismi le- 
ges? - 2. a Quaenam est ratio l. ac regulae? - 3. a Quaenam 

ratio 2. ac ? - 4. a Quaenam ratio 3. ac ? - 5. a Quaenam 

ratio 4. ac ? - 6. a Quaenam ratio 5.**? - 7. a Quaenam 

ratio 6. ae ? - 8. a Quaenam ratio 7. ac ?- 9. a Quaenam 

ratio 8. ac ? 

Art. 5. De quibusdam difficultatibus circa syllogismi 
leges occurrentibus , nempe circa 2. am - 4.“° - et 


7. am 98 

Exempla syllogismorum peccantium contra regulas, 
nempe contra l. am - 2. ani - 4. am - et 7. am 
Art. 6. De syllogismi figuris . . ■ 101 


Quaestiones. - l. a Quid intelligitur pro syllogismi fi- 
gura? - 2. a Quot syllogismi figurae numerantur? - 3. a 
Quasnam regulas figura quaeque servare debet ut ad 

concludendum sit apta? ~4. a Quomodo regula, quae ad 
eam refertur, probatur pro l. a figura? - 5. a Quomodo 
probatur regula pro 2. a ? - 6. a Quo pacto probatur 
pro 3. a ? 

Art. 7. De singularum figurarum modis 

Quaestiones. - l. a Quiduam est syllogismi modus, et 
quid differt a figura? - 2. a Quot sunt modi syllogismo- 
rum? - 3. a Suntne isti omnes modi ad concludendum 
apti ? 

Art. 8. De syllogismo composito 

Quaestiones. - l. a Quinam syllogismus dicitur compo- 
situs? - 2. a Quotuplex est syllogismus compositus? 

§. 1. De syllogismo conditionali 

Quaestiones. - l. a Quinam est syllogismus coiulitiona- 
lis? - 2. a Quotupliciter vere argui potest in hoc syllo- 
gismo? - 3. a Quomodo falso argueretur in hoc syllo- 
gismo? 

§. 2. De syllogismo disiunctivo et copulativo .... 
Quaestiones. - l. a Quinam dicitur syllogismus disiun- 
ctivus? - 2. a Quinam est syllogismus copulativus, et 
quomodo rite arguitur in hoc syllogismorum genere? 

Art. 9. De syllogismo complexo et expositorio . . . 

Quaestiones. - l. a Quinam est syllogismus complexus? 
- 2. a Quinam est syllogismus expositorius? 

Art. 10. De fallaciis 

Quaestiones. - l. a Quid sunt fallaciae? - 2. a Quotuplici 
ex capite syllogismus in sophysma degenerare potest? 

§. 1. De fallaciis vocum 

Quaestio U. Quandonam habetur fallaciq, vocum? 

§. 2. De fallaciis rerum 

Quaestio U. Quot in rebus fallaciae contingere pos- 
sunt ? 

Art. 11. De ceteris argumentandi generibus, quae fa- 
cile ad syllogismum reducuntur, nempe de Enthi- 
memate, Sorite, Epicheremate, Polysyllogismo et Di- 
lemmate 

§. 1. De Enthimemate 

Quaestiones. -l. a Quid est Enthimema?-2. a Quibusnam 
legibus regitur enthimema? - 3. a Quaenam ex prae- 
missis in enthimemate reticeri potest , et quomodo 
dignoscitur quaenam e duabus oniissa fuerit? . 

§. 2. De Sorite 

Quaestiones. - l. a Quid est Sorites? - 2. a Quid in usu 
soritis praecipue cavendum est ? - 3. a Quo pacto so- 
rites resolvitur in syllogismum? 

§. 3. De Epiclieremate 117 

Quaestio U. Quid est Epiclierema? 

§. 4. De Polysyllogismo ibi 

Quaestio U. Quid est polysyllogismus ? 

§. 5. De Dilemmate ibi 

Quaestiones. - l. a Quid est dilemma?- 2. a Quid in 
dilemmatis usu cavendum est? 

Art. 12. De Inductione 118 


Quaestiones. - l. a Quid est inductio? - 2. a Quotuplex 
est inductio? - 3. a Quodnam est iudicium illud univer- 
salius, quod, si non exprimitur, semper subauditur 
pro inductione completa, et quomodo inductio huius- 
modi ad syllogismi formam reducitur? - 4. a Quae- 
nam alia formula assumenda erit pro inductione in- 
completa? - 5. a Estne huiusmodi universalior for- 
mula obiective vera; et, quatenus affirmative, quo 
pacto ius praebet deducendi conclusionem univer- 
salem ex enumeratione incompleta particularium? - 
6. a Quaenam, ad praxim quod attinet, rite obser- 
vanda sunt ut vera causa alicuius phaenomeni di- 
gnoscatur? - 7. a Quo pacto inductio incompleta fit 
temeraria et ad concludendum impar? - 8. a Quid 
differt inductio incompleta a syllogismo? 

Appendix 1. 

De scicntifica concertatione .... 124 

Quaestiones. - l. a Quid est concertatio scientifica? - 2. a 
Quemnam finem sibi praescribit huiusmodi concer- 
tatio? - 3. a Quotuplex forma existit disputationis 
scientificae? 

§. 1. De munere Defendentis in syllogistica disputatione 125 
Quaestiones. - l. a Quodnam est in syllogistica disputa- 
tione munus defendentis? -2. a Quid ipsi agendum erit, 
si in argumento consequentia desideretur? - 3. a Quid 
vero si forma sit recta? - 4. a Quid si occurrat pro- 
positio ambigua, seu partim vera, partim falsa? - 
5. a Distinctio , ubi occurrit, debetne semper eodem 
fieri modo? - (5. a Subdistinctio , ubi occurrit, caditne 
semper in illum ipsum terminum, in quem cadit di- 
stinctio ? - 7. a Quid si arguens aliquid aperte vel 
occulte supponat et assumat tamquam conveniens 
subiecto, quod non sit tale? 

§. 2. De munere Arguentis 12U 

Quaestiones. - 1. 3 Quodnam est arguentis munus? -2. 3 
Si defendens argumenti oppositi ab arguente conse- 
quentiam, vei aliquam propositionem neget, quid ipsi 
arguenti agendum erit? - 3. a Quid si defendens di- 
stinctionem adhibeat? - 4. a Quonam pacto argumenti 
instauratio fieri poterit? 

Appendix altera. 

De inventione medii 131 

V. 


Quaestiones. - 1.* Potestne facilitas inveniendi medii ter- 
mini per logica praecepta conquiri? - 2. 3 Quaenam 
regula statuenda est pro inventione medii ad ratio- 
.cinandum in Barbara ? - 3. a Quaenam alia regula 
tenenda est pro inventione medii ad ratiocinandum 
in Celarent ? - 4. a Quid si agatur de probatione, non 
directa, sed indirecta? 

De Logica maiori. 

DISPUTATIO. 


Disputationis divisio 


137 


Caput I. 

De veritate et mentis humanae statibus quoad ipsam. 


Divisio capitis 138 

Aut. 1. De veritate eiusque divisione ibi 


Quaestiones. - l. a Quid est veritas? - 2. a Quaenam a- 
daequatio requiritur rem inter et intellectum ut veri- 
tas habeatur ? - 3. a Quotuplex est veritas? - 4. a Res, 
signa et conceptus, quemadmodum veritate ornari 
possunt, itane etiam falsitate turpari queunt? - 5. a 
Veritas logica, metaphysica et moralis, de quibus 
supra, pertinentne omnes ad Logicam? 

Art. 2. De mentis actu in quo veritas invenitur . . 141 

Quaestiones. -l. a In quo mentis actu veritas invenitur? 

- 2. a Quomodo probatur veritatem perfectam nonnisi 
in iudicio residere? - 3. a Quomodo probatur veri- 
tatem imperfectam in simplici etiam apprehensione 
reponendam esse? - 4. a Quod respectu veritatis de 
intellectu dictum est, potestne aeque de sensibus 
• pronuntiari? 

Art. 3. De variis mentis statibus respectu veritatis 

assequendae 

Quaestiones. - l. a Quotuplici in statu mens , quoad 
veritatis adeptionem, reperiri potest ? - 2. a Quid est 
status ignorantiae, et quotuplex ignorantia distingui- 
tur? - 3. a Quinam dicitur status dubii, et quotuplex 
dubium distinguitur? - 4. a Quid est status opinionis, 
et quid opinio differt a probabilitate? 

Art. 4. De certitudine et evidentia 

Divisio articuli 

§. 1. De certitudine et evidentia secundum se deque 

earum divisione 

Quaestiones. - l. a Quid est certitudo? - 2. a Quotuplex 
est certitudo tum subiectiva tum obiectiva? - 3. a Quid 
est evidentia et quotuplex? - 4. a Quomodo subdivi- 
ditur tum evidentia tum certitudo? 

§. 2. De nexu veri evidenter apparentis cum certitu- 
dine 

Quaestio U. Verum evidenter apparens gignitne ne- 
cessario certitudinem ? 

§. 3. De certitudinis gradibus 

Quaestiones. -l. a Suntne assignandi gradus in certitu- 
dine; seu daturae certitudo alia certitudine maior? -2. a 
Certitudo mentis estne proportionalis l.° ipsi motivo, 
quod in obiecto proposito ad assensum pertrahit: 2.° 
essentiae subiecti intelligentis et lumini, sub quo 
mens adhaeret obiectis: 3.° pendetne ex aliis capiti- 
bus? - 3. a Certitudo metaphysica, physica et moralis 
ditferuntne inter se, ac praestatne una alteri? - 4. a 
Certitudo fidei supernaturalis exeeditne quamlibet 
naturalem certitudinem? - 5. a Certitudo potestne 
unquam ab evidentia intrinseca separari? 
Difficultates 

Art. 5. De probabilitate 

Quaestiones. - l. a Quid est probabile et quotuplex? - 
2. a Probabile estne situm in indivisibili, au patitur ex- 
tensionem quamdam? - 3. a Potestne fingi probabilitas 
quasi certitudinis fractio? - 4. a Propositio, quae ha- 
beat contradictoriam probabiliorem, fitne hoc ipso 
improbabilis? 

Art. 6. De humanae ignorantiae errorumque causis . 
Quaestiones. - l. a Quaenam sunt causae humanae 
ignorantiae? - 2. a Quinam sunt errorum fontes, et 
imprimis quid est error? 

Caput II. 


Divisio capitis 

Art. 1. De sensibilitate 

Divisio articuli 

§. 1. De sensibilitate generatim 

. Quaestiones. - l. a Quid est sensibilitas? - 2. a Quodnam 
est sensibilitatis obiectum ? - 3.* Quotuplex est obie- 
ctum sensus? - 4. a Quid respectu sensuum intelligitur 
pro specie sensibili impressa et pro specie sensibili 
expressa? 

§. 2. De sensibilitate externa 

Quaestiones. - l. a Quid est sensibilitas externa? - 2.* 
Quotuam sensibus constat sensibilitas externa? -3. a 
Quodnam est obiectum proprium cuiusque horum 
sensuum ? 

§. 3. De sensibilitate interna 

Quaestiones. - 1.* Quid est sensibilitas interna, et quot- 
nam sensibus constat? -2. a Quid est sensus internus 
seu communis, et quodnam est eius organum? - 3. a 
Quid est phantasia, et quanam in parte corporis eius 
organum ponendum est? - 4. a Quid est aestimativa? 

- 5. a Quid memorativa? 

Art. 2. De intelligentia 

Quaestiones. - 1* Quid sub nomine intellectus venit? 

- 2. a Quodnam est obiectum inteljectus? - 3. a Essen- 
tiae quaelibet suntne obiectum immediatum intel- 
lectus ? - 4. a Quotuplicis generis sunt iudicia imme- 
diata (quae scilicet stricte ad intelligentiam , prout 
a ratione distinguitur, pertinent), idest quae mera 
obiecti intuitione immediate proferuntur; et primo 
quid est intuitio et quotuplex? 

Art. 3. De ratione 

Quaestiones. - l. a Quid est ratio? -2. a Quonndo vocatur 
actus rationis, et quotuplex ratiocinatio distinguitur? 

o* 1- De ratiocinatione apodictica seu demonstrativa . 
Quaestiones. - l. a Quaenam est demonstratio apodi- 
ctica seu demonstrativa, et quot eiusdem genera nu- 
merantur?-^ Quaenam apodicticarum demonstratio- 
num est praestantissima? - 3. a Estne admittenda alia 
ratiocinationis partitio, qua ratiocinium dividitur in 
purum, empiricum et mixtum , et quid pro singulis 
hisce ratiociniis intelligitur ? - 4. a Quid ratiocinia 
P Ul 'a , empirica et mixta differunt inter se ? - 5. a 
Vtuaenam dicitur ratiocinatio ad hominem? 

§. 2. De argumentatione probabili 166 

Quaestiones. - l. a Quaenam est argumentatio probabi- 
lis ? - 2. a Estne spernenda probabilis demonstratio? - 
3. a Demonstratio probabilis reducitume ad sua propria 
principia? - 4. a Quotuplex est argumentatio proba- 
bilis? - 5. a Quid, est argumentatio ab analogia: qui- 
bus principiis innititur, et quo pacto reducitur ad 
syllogismum? - 6. a Quaenam in usu analogiae potis- • 
simum vitanda sunt? - 7. a Quid est hypothesis, et 
quibusnam argumentis innititur? - 8. a Quaenam re- 
quiruntur conditiones ut probabilis fiat hypothesis ? 

Art. 4. De conscientia 170 

Quaestiones. - l. a Quid est conscientia? -2. a Conscientia 
estne facultas distincta ab intellectu? - 3. a Quotnam 
per actum conscientiae apprehenduntur ? - 4. a Po- 
testne homo per conscientiam plene redire in sei- 
psum? - 5. a Reflexio conscientiae propria seu psy- 
chologica, et reflexio ontologica, suntne unum et 
idem? 

Art. 5. De veracitate sensuum 171 

Quaestiones. - l. a Possuntne sensus falli quoad perce- 
ptionem sensibilis proprii? - 2. a Possuntne sensus falli 
quoad perceptionem sensibilis communis? - 3. a Er- 
rantne facile sensus circa sensibile per accidens? 
Difficultates 174 


Appendix. 

De corporum existentia contra idealistas . . 176 


Divisio appendicis 

§. 1. De ipsa corporum existentia 

Quaestiones. - l. a Existentia corporum indigetne de- 
ni nstrari ? - 2. a Idealistae quinam sunt , et quid 
sub nomine idealismi venit? - 3. a Quotuplex idealis- 
mus distinguitur? - 4. tt Quo pacto ad corporum e- 
iistentiam sartam tectamque servandam contra i- 
dealistas procedendum est? - 5. a Quomodo imprimis 
probatur, causam sensibilium repraesentationum, quae 
in nobis sunt, esse non posse internam animi con- 
formationem? - 6. a Quomodo 2.° probatur, causam 
huiusmodi repraesentationum esse non posse subiecti 
cogitantis voluntatem? - 7. a Quomodo 3.° probatur, 
hanc causam esse non posse divinum influxum ? - 
8. a Quaenam est igitur sensibilium repraesentatio- 


ibi 

ibi 

num, quae in nobis sunt, vera causa et ratio suffi- » 

ciens? 

Difficultates 181 

§. 2. De corporum immediata cognitione contra adver- 
sarios. • 184 


Quaestiones. - l. a Quinam inter philosophos recentiores 
immediatam corporum perceptionem impugnare ausi 
sunt? - 2. a Quomodo imprimis probatur, sensatione 
non sensationem ipsam, sed obiectum corporeum extra 
animum positum , directe et immediate attingi ? - 
3. a Potestne 2.° cum aliis fingi, quod si non sensa- 
tio, saltem species impressa sit id quod sensibus 
primo attingitur , eaque mediante attingantur cor- 
pora? - 4. a Quid ergo dicendum restat de ponte illo, 
quem adversarii inquirunt, ut per ipsum ex sensa- 
tionibus mens transeat ad earum obiecta? 


Art. 6. De veracitate conscientiae 187 

Quaestio U. Potestne demonstrari conscientiae ve- 
racitas ? 

Difficultates 188 

Art. 7. De veracitate intelligentiae 190 

Quaestiones. - l. a Potestne falli mens in proferendis 
iudiciis immediatae evidentiae? - 2. a Undenam re- 
petendus est error si in intellectu contingat? 

Difficultates 192 

Art. 8. De veracitate rationis 193 

Quaestiones. - l. a Potestne imprimis mens praemissis 
assentiens conclusioni non assentiri? - 2. a Potestne 
mens nostra falli in deducendis illationibus? - 3. a 
Ratiocinatio estne medium ad novas veritates dete- 
gendas idoneum ? 

Difficultates 195 

Appendix. 

De scepticismo 197 


Quaestiones. - l. a Quid est Scepticismus, et quosnam 
habuit auctores? - 2. a Quotuplex est Scepticismus? 
3. a Potestne admitti Scepticismus ex vera animi sen- 
tentia ? - 4. a Quomodo probatur Scepticos univer- 
sales, non solum operatione profiteri certitudinem 
quam verbis negant, sed etiam sibimet dissidere, qua- 
tenus in oppugnatione ipsa dogmatismi se dogma- 
ticos faciunt? - 5. a Estne possibilis disputatio cum 

homine, qui perfectum scepticismum sive sincere 
sive simulate profiteatur? 

Difficultates 


201 


Caput III. 

De veritatis criterio 


Quaestiones. - 1 .• Quid est criterium veritatis? - 2. a Quo- 
tuplex est criterium ? - 3. a Quotuplex est criterium 
secundum quod ? - 4. a Quomodo tota haec tractatio 
dividitur ? 


§. 1. De doctrina Huetii circa supremum veritatis cri- 
terium . . . 204 

Quaestiones. -l. a Quid docuit Huetius circa supremum 
et tempore primum veritatis criterium? - 2. a Quid de 
doctrina Huetii circa criterium dicendum est? 

§. 2. De doctrina Lamennesiana circa supremum ve- 
litatis criterium . 205 

Quaestiones. - l. a Quid docuit Felicitas De-Lamennais 
circa supremum veritatis criterium? - 2. a Quid de do- 
ctrina Lamennesiana circa criterium dicendum est? 

§. 3. De doctrina Scholae sentimentalis Germaniae circa 

supremum veritatis criterium 207 

Quaestiones. - 1* Quid docet Schola sentimentalis 
Germaniae circa supremum veritatis criterium? - 2. a 
Estne probanda doctrina huiusee Scholae? 

§. 4. De necessitate alicuius interni criterii veritatis. . 209 
Quaestio U. Estne necessario admittendum aliquod 
veritatis internum criterium? 

§. 5. De criterio Cartesiano 210 

Quaestiones. - l. a Quid docuit Cartesius circa supre- 
mum veritatis criterium? - 2. a Quid de criterio Car- 
tesiano dicendum est ? 

$. 6. De doctrina Galuppii circa supremum veritatis cri- 

* terium . . . . . 212 

Quaestiones. - l. a Quid docuit Galuppius circa supre- 
mum veritatis criterium? - 2. a Potestne probari sen- 
tentia Galuppii circa criterium ? 

§. 7. De doctrina Malebranchiana, Rosminiana, et Gio- 
bertiana circa supremum veritatis criterium . : . 213 
Quaestiones. -l. a Quid docuit Malebranche, Rosmini, 
et Gioberti circa supremum veritatis criterium? - 2. a 
Quid de eorum sententiis dicendum est ? 


Art. 1. De criterio interno 
Divisio articuli . . . 


203 

§. 8. De vera doctrina circa supremam veritatis crite- 

rium 

Quaestiones. - l. a In quo igitur supremum veritatis 
criterium reponendum est ? - 2. a Quomodo probatur 
criterium veritatis, in genere inspectum, esse ipsam 
rei evidentiam obicctive et ontologice spectatam ? 
Difficultates 

Art. 2. De criterio veritatis externo ' . . 

Quaestiones. - 1 * Estne admittendum aliquod exter- 
num criterium veritatis? - 2. a Quid est testis et quotu- 
plex? - 3. a Quid e 3 t et quid producit testis auctoritas? 
- 4. a Undenam vis oritur auctoritatis? - 5. a Quotuplex 
est testificatio seu testimonium ? 

§. 1. De auctoritate testimonii divini *. 

Quaestio U. Quaenam est auctoritas divini testi- 
monii? - 

§• 2. De auctoritate humani testimonii quoad facta. . 
Quaestiones. -l. a Debetne admitti, quoad facta, huma- 
num testimonium tamquam externum veritatis crite- 
rium? -2. a Quomodo generarim constabit, reapse testes 
necessariis ad rem nostram ornari dotibus, ideoque 
eorum testimonium plenam fidem facere? -3. a Aucto- 
ritas , si non sit plena, habetne aliquem usum et uti- 
litatem , ad praxim praesertim quod attinet ? - 4. a 
Possuntne occurrere adiuncta eiusmodi, ut auctori- 
tas certitudinem praebeat praestantiorem certitudine 
morali ? 


§• 


Difficultates 

3- De auctoritate virorum sapientum et in arte peri- 
torum quoad dogmata 

Quaestio U. Quaenam est auctoritas testimonii viro- 
rum sapientium et in arte peritorum in re scientifica? 
q De sensu communi naturae eiusque auctoritate . 
Quaestiones. - 1 * Quid venit sub nomine sensus com- 
munis? -2.* Quibusnam characteribus ornantur iudici a 
sensus communis? - 3. a Undenam iudicia sensus com- 
~ originem sumere dicenda sunt ? - 4. a Quid in- 
au i r Ur ^ ro sensu communi subiective sumpto ; et 
fini? (ilce ? ( ium de iis qui sub eius nomine vim quam- 
ver v ^ n * re r docent ab intelligentia et ratione di- 
mun*? Q uaenam est auctoritas sensus com- 

Caput IV. 

De universalibus. 


Divisio capitis 233 

Art. 1. De falsis philosophorum sententiis circa uni- 
versalia ibi 

Divisio articuli ibi 

§. 1. De nominalisino 234 

Quaestiones. - 1.* Quid est noininalismus ? - 2. a Quid 
de nominalismo dicendum est? 

§. 2. De Conceptualismo 235 

Quaestiones. - l. a Quid est Conceptualismus ? - 2. a 
Quodnam iudieium de Conceptualismo ferendum est ? 

§. 3. De realismo exaggerato .* 236 


Quaestiones. -I. a In quo consistit systema realismi ex- 
aggerati? - 2. a Estne probandus realismus Platonicus? 

3. a Estne admittendus realismus Ontologorum ? - 4. a 
Quid tandem dicendum de realismo exaggerato ? 

Art. 2. De vera doctrina circa universalia 240 

Divisio articuli ibi 

§. 1. De duplici universali, directo et reflexo. ... ibi 
Quaestiones. - 1.* Quid intelligitur pro universali dire- 
cto et quid pro reflexo? - 2. a Hoc nomen « universale » 
competitne potius universali directo an reflexo ? - 
3. a Universale directum et universale reflexum di- 
cuntne unum, an plura , an utrumque ? - 4. a Uni- 
versale reflexum quidnam addit supra universale di- 
rectum? - 5. a Quod praedicatur per identitatem de 
particularibus estne universale directum an reflexum ? 

§. 2. De sede utriusque universalis 243 

Quaestiones. -l. a Ubinam existit universale reflexum ? 

- 2. a Ubinam existit universale directum ? - 3. a Quid 
ad formandum universale requiritur ex parte mentis ? 
Difticultates 245 

Caput V. 

De axiomatibus. 


Divisio capitis 249 

Art. 1. De axiomatibus secundum se ibi 

Divisio articuli ibi 

§. 1. De axiomatum natura ibi 

Quaestio U. Quaenam iudieia vocantur axiomata? 

§. 2. De axiomatum diversitate 

Quaestiones. -l. a Quot iudiciorum immediatorum clas- 
ses distinguuntur, prout ad axiomata constituenda 
evehuntur? -2. a Quomodo iudieia cuiusvis classis no- 
minantur ? - 3. a Denominatio , qua invicem distin- 
guuntur iudieia haec immediata, potestne ad me- 
diata etiam transferri? 

§. 3. De genesi universalitatis axiomatum analiticorum 

et syntheticorum 

Quaestiones. - l. a Quo pacto iudieia immediata uni- 
versalitatem induunt, ita ut principiorum seu axio- 
matum classes constituant? - 2. a Quid dicendum de 
doctrina Volfii asserentis iudieia synthetica, prout 
ad casus nondum exploratos extenduntur, probabilia 
esse tantum, non certa; ac proinde quoad casus iam 
exploratos certitudine relativa dumtaxat gaudere? 

Art. 2. De principiorum seu axiomatum reductione. . 
Quaestiones. -l. a Quo sensu inquiritur aliquod primum 
principium, ad quod cetera revocentur? - 2. a Exi- 
stitne principium huiusmodi? - 3. a Principium con- 
tradictionis exprimitne formulam generalem , in 
quam veritas ceterorum principiorum ultimo et in- 
determinate resolvitur? - 4. a Potestne saltem dici 
quod sit principium rationis sufficientis ea genera- 
lis formula, in quam indicia synthetica resolvantur, 
ut posuit Leibnitius? 

Difficultates 

Art. 3. De valore et certitudine axiomatum analyti- 
corurn et syntheticorum contra adversarios. . . . 

Divisio articuli 

§. 1. De valore et certitudine principii causalitatis con- 
tra Beguelin 

Quaestio U. Principium causalitatis estne absolute 
certum? 

Difficultates 

§. 2. De absurditate iudiciorum Kantii syntheticorum 

a priori 

Quaestiones. - l. a Quaenam alia iudieia, praeter ana- 
lytic et synthetica apud omnes recepta, obtrudit 
Kant? - 2. a Quomodo iuxta Kantium ex animo nostro 
profluunt iudieia huiusmodi synthetica a priori ? - 
3. a Sunt ne iudieia huiusmodi synthetica a priori ad- 
mittenda? - 4. a Faveutne sententiae Kantianae e- 
xempla, quae ipse Kantius pro se adducit? 

§. 3. De valore et certitudine axiomatum synthetico- 

rum (a posteriori) contra Humium 268 

Quaestiones. - l. a Quid Humius docuit circa principia 
experimentalia? - 2. a Quo pacto, contra Humium, a- 
xiomatum experimentalium certitudinem propugnare 
contendit Reid, et quid de Reidiana defensione di- 
cendum est? - 3. a Estne defensioni Reidianae ea 
praeferenda, quam tentavit Galuppius? - 4. a Quo 
igitur pacto tum Humii scepticismus vitari , tum 
axiomatum experimentalium certitudo propugnari 
potest ? 

Caput VI. 

De scientia. 

Divisio capitis 273 

Art. 1. De scientia in communi et de praecipuis scien- 
tiae differentiis ibi 

Quaestiones. - l. a Quid est scientia prout significat 
cognitionem aliunde derivatam? - 2. a Existitne in 
nobis scientia huiusmodi? - 3. a Quotuplici via acqui- 
ritur scientia? - 4. a Habetne se passive tantum, 
qui disciplinam recipit, an etiam active? - 5. a Quae- 
nam scientia dicitur perfecta ? - 6. a Undenam scien- 
tia speciem sumit? - 7. a Quo pacto scientia divi- 
ditur, inspecto fine ad quem tendit? - 8. a Intelle- 
ctus speculativus et practicus differuntne inter se ? 

Difficultates 277 

Art. 2. De partitione et coordinatione scientiarum. . 279 
Quaestiones. - l. a Scientia sumpta seorsum pro sim- 
plici demonstrationis effectu postulatne dividi et coor- 
dinari? - 2. a Quanam norma usi sunt sapientes ad 
hanc divisionem et coordinationem perficiendam ? - 
3. a Quaenam ex regulis a sapientibus ad hanc rem 
traditis praeferenda est? - 4. a Quo pacto, iuxta diver- 
sos abstractionis gradus, dividi scientia potest?-^ 

5. a Possuntne recte sub quinque supremis reliquae 


omnes scientiae coordinari? 

Difficultates 282 

Art. 3. De scientiarum subordin itione 287 


Quaestiones. - l. a Estne aliqua e quinque primariis 
scientiis, quae alteri proprie subalternetur; et, qua- 
tenus negative, potestne poni inter easdem subordi- 
natio saltem latius sumpta? - 2. a Quo pacto Meta- 


INDEX. 


physica saepe dicitur ita prima ut reliquae omnes 
disciplinae naturales ipsi subordinentur? - 3. a Cui- 
nam tandem scientiae, si non de puro ordine natu- 
rali, sed de Encyclopedia Christiana sermo sit, com- 
petit absolutus primatus? 

Caput VII. 

De methodo 


Divisio capitis 291 

.Art. 1. De analysi et synthesi 292 


Quaestiones. - l. a Quid et quotuplex est methodus? 
- 2. a Quibusnam aliis nominibus donatur methodus 
tum analytica tum synthetica? - 3. a Quaenam men- 
tis operationes constant analysi et quaenam syn- 
thesi? - 4. a Quaenam Methodus aptior erit in scien- 
tiis tradendis? - 5. a Existitne aliqua scientia, quae 
unice utatur alterutra methodo? 


De Methodi legibus 293 

Art. 2. De dubitatione Cartesiana 294 


Quaestiones. - l. a Quamnam methodum tenendam esse 
censuit Cartesius ad aedificium scientiae in nobis, 
remotis erroribus, extruendum? - 2. a Estne aliqua 
in nobis facultas, quam Cartesius exceperit a du- 
bio universalissimo? - 3. a Quonam processu, iuxta 
Cartesium, instauratio scientiae in nobis perficienda 
est? - 4. a Quid dicendum de hac methodo Carte- 
siana; et imprimis estne prudens dubium, quod Car- 
tesius adstruit, nempe universale? 

Art. 3. De iis, ex quibus philosophandi initium sumen- 
dum est 298 

Quaestiones. - l. a In quo initium philosophandi re- 
ponendum est, quoad partem rationalem ? - 2. a In quo 
initium philosophandi reponendum est, quoad par- 
tem empiricam? - 3. a Si inter sensum et conscien- 
tiam comparatio instituatur, initium philosophandi, 
quoad hanc partem empiricam, ubinam primitus 
collocandum est? - 4. a Quid dicendum de sententia 
Teodori Jouffroy, qui principium et fontem huma- 
nae certitudinis ponendum docet in actu caecae 
fidei , quam nos adhibeamus naturali veracitati fa- 
cultatum nostrarum? 

Difficultates 302 

Appendix. 

De arte critica et hermcneutica . . . 305 

Quaestiones. - l. a Quid est ars critica et hermeneutica? 

- 2. a Quo pacto appendix de arte critica et herme- 
neutica cum Logica colligatur? - 3. a Quomodo di- 
viditur tractatio huiusmodi? 

Art. 1. De valore et usu testimonii in factis histo- 


ricis diiudicandis 306 

§. 1. De traditione (orali) 307 


Quaestiones. - 1 * Quid est traditio? -2. a Queisnam 
characteribus ornari debet traditia ut plenam fidem 
faciat? 

§. 2. De historia seu de traditione scripta ibi 

Quaestiones. - l. a Quid est historia, et quaenam re- 
quiruntur ut plenam fidem faciat ? - 2. a Quo pacto 
constare poterit de historiae authenticitate ? - 3. a 
Quomodo constabit de historiae veritate? - 4. a Quo- 
modo de historiae integritate ? - 5. a Infirmatae hi- 
storiae alicuius auctoritatem silentium auctorum 
syncronorum ? 

§. 3. De monumentis 309 

Quaestiones. - 1 * Quid venit sub nomine monumento- 
rum? - 2. a Quid requiritur ut monumenta fidem fa- 
* ciant ? 

Art. 2. De authentia et incorruptione librorum ... ibi 
Quaestiones. - l. a Quandonam liber aliquis dicitur 
authenticus vel genuinus, suppositus aut spurius? - 
2. a Quandonam liber dicitur incorruptus, aut contra 
mutilatus vel interpolatus vel generarim corruptus? 

- 3. a Quinam canones statui solent ad iudicium de 
praedictis ferendum, et undenam sumuntur huiusm. 
canones? , 

Art. 3. De interpretatione librorum 312 

Quaestiones. - 1* Quotuplex librorum interpretatio 
distinguitur? - 2. a Quaenam traduntur praecepta ad 
interpretationem prioris generis perficiendam? -3. a 
Quaenam regulae statuuntur ad eliciendum genuinum 
sensum ex dictionibus ambiguis vel obscuris? 

Genuae, die 16 Ottob. 1873. 

Catetanus Can. Praep. Ammonda. 

Genuae, die 30 Aprilis 1874. 

Michael C. Uom.a Vic. Gen. 

